
Prefaţă la ediţia în limba română 

y y 


/N 

In 1939 pregăteam o lucrare de seminar despre problema 
timpului. Am început să citesc în biblioteca Fundaţiilor 
regale cartea lui Heidegger Fiinţă şi timp şi pînă la urmă 
mi-am cumpărat la librăria Buchholz un exemplar, 
deoarece mi-am dat seama că lectura ei îmi va cere un 
efort deosebit. Nu înţelegeam mare lucru, dar textul mă 
fascina. 

Cînd am ocupat, în 1940, un post de traducător în 
cadrul Direcţiei de studii si documentare, l-am cunos- 
cut acolo pe Ştefan Teodorescu. El mi-a povestit despre 
seminariile lui Heidegger. In primăvara anului 1942 am 
plecat la Freiburg. Cei de la Ambasada germană au 
încercat să mă facă să-mi schimb hotărîrea si mi l-au re- 

y 

comandat pe Nicolai Hartmann de la Berlin. Pentru au¬ 
torităţile naziste Heidegger era persona non grata. 

Participarea la cursurile şi seminariile lui Heidegger 
între anii 1942, şi 1944 a constituit pentru mine o ex- 
perienţă unică. In contribuţia mea Heidegger ca profe¬ 
sor (Opere complete , voi. I, Frommann-Holzboog, 1995) 

/V 

am încercat să descriu ceea ce am trăit atunci. In semi¬ 
narul cu doctoranzii din semestrul de vară al anului 1942, 
din cincisprezece participanţi trei erau din România: Ale- 
xandru Dragomir, Octavian Vuia şi eu însumi. împreună 
cu Dragomir am tradus în limba română Ce este meta¬ 
fizica? — prelegerea inaugurală a lui Heidegger. Dar 
apariţia textului, care urma să fie publicat de editura 

Cartea românească, a fost împiedicată de autorităţile ger¬ 
mane. La seminarul lui Heidegger am făcut cunoştinţă 
cu un grup de oameni opus ideologiei naziste şi Heideg¬ 
ger însuşi a fost unul din puţinii profesori care nu făceau 
un secret din aversiunea lor fată de nazişti. 

> i 

A 

In această perioadă a început prietenia mea cu Hei¬ 
degger care a continuat pînă la moartea lui şi a marcat 
întreaga mea viaţă. 

Cînd Rowohlt mi-a propus să scriu o monografie de¬ 
spre Heidegger, am vorbit cu acesta din urmă despre 
proiect. El a susţinut mai întîi că o asemenea lucrare ar 
trebui să apară abia după moartea sa, dar apoi şi-a dat 
acordul. Cînd i-am trimis prima schiţă, mi-a scris, la 
18 iulie 1972: 

„Multe mulţumiri pentru scrisoarea dumneavoastră şi 
pentru « structurarea » monografiei. Este excelentă, căci 
drumurile către esenţa tehnicii, a artei, adică a poeziei 
şi a limbii, iar în ordinea istoriei fiinţei către începutul 
apusean, cu alte cuvinte către situaţia planetară de azi, 
pornesc toate de la aletheia. Esenţa tehnicii trebuie 
gîndită în termeni de istorie a fiinţei. Important ar fi să 
se insiste asupra faptului că ştiinţa modernă este în esenţa 
ei « tehnică » — un gînd pe care l-am comunicat de mai 
multe ori începînd cu conferinţele de la Brema (1949) 
şi care încă nu a fost asimilat şi împărtăşit/ 4 

Cu puţin timp în urmă Hermann Heidegger m-a în¬ 
ştiinţat că în corespondenţa lui Hannah Arendt cu Martin 
Heidegger figurează o scrisoare laudativă la adresa 
monografiei. De altfel, Hannah Arendt este cea care a 
determinat prima ei traducere în limba engleză, publi¬ 
cată apoi în Statele Unite şi în Marea Britanie. 

Pe mine personal m-au bucurat în special traducerile 
excelente din Heidegger în limba română elaborate de 
Gabriel Liiceanu şi Thomas Kleininger într-o perioadă 
în care dictatura căuta să excludă România din comu- 

nitatea culturii occidentale. Prin logica lucrurilor i s-a 
interzis lui Gabriel Liiceanu să participe la colocviul in¬ 
ternaţional Heidegger organizat de fundaţia Humboldt 
în aprilie 1989. 

Influenţa gîndirii heideggeriene s-a întins asupra 
întregii lumi. Astăzi, cel care nu cunoaşte această gîndire 
nu poate filozofa. 

Sînt conştient de limitele monografiei scrise de mine, 
dar poate că ea este totuşi în măsură să contribuie la sta¬ 
bilirea contactului cu gîndirea care s-a desfăşurat în soli¬ 
tudinea Pădurii Negre şi a modificat interpretarea dată 
istoriei Europei. Sîntem plasaţi în această istorie, fără să 
o înţelegem. 

Dedic traducerea de faţă prietenilor mei români. 

WALTER BIEMEL 



Pentru Marly 



Introducere 


înainte de a intra în subiectul propriu-zis fie-mi permise 
cîteva observaţii. De la o lucrare monografică se aşteaptă 
îndeobşte istorisirea unor evenimente excepţionale din 
viaţa autorului. Mulţi speră că în acest fel vor primi o 
cheie pentru o mai bună înţelegere a creaţiei cutărui sau 
cutărui autor. Ei cred că opera poate deveni accesibilă 
sau poate fi chiar explicată prin intermediul vieţii — fie 
că este vorba de un poet, un compozitor, un pictor, sculp¬ 
tor sau filozof. 

Nu vom nega că în unele cazuri se poate obţine, în- 
tr-adevăr, pornind de la cunoaşterea vieţii, cîte o preci¬ 
zare cu privire la geneza unei opere, dar nu se va ajunge 
niciodată la o explicaţie. (Vom rezerva acest termen 
surprinderii unor procese din sfera naturii, aşa cum a 
procedat deja Wilhelm Dilthey.) In cazul lui Martin 
Heidegger, această speranţă va rămîne însă deşartă. La 
el, nu viaţa luminează opera, ci opera este însăşi viaţa lui. 
Să găseşti, aşadar, o cale de acces către viaţa sa înseamnă 
să mergi pe urmele creaţiei sale, să cauţi să surprinzi care 
este gîndul călăuzitor al acestei creaţii, ce anume se lă¬ 
mureşte prin această creaţie, cum se desfăşoară ea, cum 
se află ea într-o curgere neîntreruptă. Ceea ce Heidegger 
a considerat a fi demn de chestionat trebuie să ne pri¬ 
vească şi pe noi, adică să nu ni se pară un lucru oare¬ 
care ce poate fi expus interogaţiei, ci să apară ca acel ceva 

pe care se întemeiază în ultimă instanţă toate actele inte¬ 
rogative şi întreaga noastră căutare — fără ca noi să ne 
fi dat seama. 

A 

In locul momentelor arbitrare, pe care le întîlnim atît 
de des într-o viaţă de om, descoperim aici o consecvenţă 
unică a creaţiei, astfel încît tot ce se relatează de obicei 
despre viaţă este pus în slujba creaţiei. Aceasta se vede 
încă de la începuturi, o dată cu cadoul pe care viitorul 
episcop Conrad Grober îl face elevului Heidegger şi care 
devine pentru el un fel de îndemn către propriile sale 
căutări — e vorba de lucrarea lui Franz Brentano Ober 
die mannigfache Bedeutung des Seienden bei Aristoteles/ 
Despre semnificaţia multiplă a fiinţării la Aristotel, urmată 
de sugestiile cuprinse în Ontologia profesorului de dog¬ 
matică Cari Braig (vezi p. 26), preocuparea intensă cu 
Logische Untersuchungen/Cercetări logice de Edmund 
Husserl, trecînd apoi prin lucrarea de docenţă Die Ka- 
tegorien- und Bedeutungslehre des Duns Scotus/Doctrina 
lui Duns Scotus despre categorii şi semnificaţie (1916), 
interpretările date lui Aristotel la începutul anilor ’20 şi 
ajungînd pînă la Sein und Zeit/Fiinţă şi timp (1927) şi Zur 
Sache des Denkens/Despre cauza gîndirii (1969). Constru¬ 
irea cabanei de la Todtnauberg, în anul 1922, este pusă 
de asemenea în slujba creaţiei. Căci în liniştea regiunii 
superioare a Pădurii Negre Heidegger s-a dăruit unei 
munci dintre cele mai intense; aici el pregăteşte cursu¬ 
rile şi lucrările de seminar şi aici se nasc operele ale căror 
reverberaţii fac înconjurul lumii. 

Cu excepţia perioadei trăite la Marburg, anii 1923-1928, 
Heidegger locuieşte şi lucrează la Freiburg şi Todtnau¬ 
berg. Puţinele călătorii întreprinse de el sînt puse tot în 
slujba creaţiei, fiind dedicate în principal ţinerii unor con¬ 
ferinţe. Eroarea politică din 1933 a durat numai scurtă 
vreme, el demisionînd deja în 1934 din funcţia de rector 
ales. Pe bună dreptate, Hannah Arendt compară această 

eroare cu greşeala lui Platon. Nimic mai uşor decît să te 
năpusteşti asupra acestei erori pentru a-1 condamna pe 
Heidegger. Dar dacă eroarea aceasta ar fi fost într-adevăr 
o consecinţă a gîndirii sale, atunci gîndirea sa ar fi trebu¬ 
it să sfîrsească o dată cu ea; însă lucrurile nu stau deloc 
aşa, dimpotrivă, gîndirea lui îşi află adevărata înflorire 
abia după 1934. Activitatea sa îndelungată la catedră nu 
avea decît un singur scop — acela de a transmite expe¬ 
rienţa gîndirii. 

Dacă astfel este dezamăgită curiozitatea — tot aşa cum 
este ea dezamăgită de monotonia şi uniformitatea exte¬ 
rioară a vieţii lui Immanuel Kant — atunci ce mai rămîne 
de spus? Să încercăm să descoperim în aparenta mo¬ 
notonie a vieţii experienţa tulburătoare a gîndirii. 

Acest lucru nu se poate înfăptui însă luînd la întîm- 
plare cîteva rezultate ale strădaniei sale pasionate şi re- 
ducînd creaţia lui Heidegger la ele. Observaţia lui Hegel 
potrivit căreia rezultatele sînt inerte dacă rămîne ascunsă 
calea care a dus la ele i se potriveşte de minune lui Hei¬ 
degger. La începutul conferinţei Der Satz der Identităt/ 
Principiul identităţii el spune: „Atunci cînd gîndirea 
atrasă de o cauză porneşte pe urmele ei se poate întîmpla 
ca pe drum ea să se schimbe. De aceea se cade ca în 
cele ce urmează să fim atenţi la drum şi mai puţin la con- 
ţinut“ ( Identităt und Differenz/Identitate şi diferenţă , p. 13). 
Vom încerca să parcurgem unele din drumurile de gîndire 
deschise de Heidegger. Dar făcînd-o, trebuie să păstrăm 
în minte două lucruri: In primul rînd, că aceste drumuri 
nu au existat înaintea lui Heidegger astfel încît el să fi 
păşit pur şi simplu pe ele (nouă, celor de după el, ne e 
foarte greu să ne imaginăm aceste drumuri ca neexistînd, 
pentru că tocmai prin intermediul lor noi am luat 
cunoştinţă de Heidegger; peisajul filozofic s-a modificat 
pe de-a întregul prin apariţia sa); şi, în al doilea rînd, că 
drumurile schiţate aici ca pe o hartă nu sînt decît sim- 

ple exemple care sugerează acel ceva pe care ele toate 
se sprijină; că gîndirea nu se lasă redusă la ele, ci ele sînt 
fragmente ale gîndirii unitare care se desfăşoară în suma 
şi în concentrarea sa într-un ţesut al căutării şi care pînă 
astăzi nu a fost încă nicidecum cuprinsă în întreaga ei am¬ 
ploare, deşi scrierile în marginea lui Heidegger proli¬ 
ferează într-un chip ameţitor. 

Cititorului trebuie să-i fie limpede că aici nu-i pot fi 
transmise decît fragmente. Monografia de faţă îşi va fi 
îndeplinit misiunea dacă, parcurgînd-o, el va înţelege că 
în realitate creaţia lui Heidegger nu se reduce la exemple¬ 
le date şi că aceste exemple trebuie percepute ca exem¬ 
ple, ca exemple a ceea ce în sine este fără de pereche. 
Dificultatea expunerii provine, printre altele, din aceea 
că se vede constrînsă să se rezume la exemple, trebuind 
în acelaşi timp să-l îndrume pe cititor către ieşirea din 
această constrîngere. Vom încerca să facem acest lucru 
lăsînd exemplele să conducă spre gîndul diriguitor al 
creaţiei din care provin ele toate sau, altfel spus, invocînd 
gîndul diriguitor iar şi iar ca pe un leitmotiv. Dar nu în 
sensul unei simple repetiţii, ci al unei reluări ce face ca 
în momentul revenirii ea să se schimbe, să rămînă într-o 
curgere neîntreruptă. Gîndirea lui Heidegger nu-şi află 
niciodată odihna, deşi se roteşte mereu în jurul unuia şi 
aceluiaşi lucru. De fiecare dată cînd ni se pare că am 
ajuns în sfîrşit la un liman, de care ne putem prinde cu 
nădejde, sîntem din nou aruncaţi într-un efort de intero¬ 
gare care zdruncină orice reazem şi face ca acelea ce 
păreau a fi un ţel şi un capăt de drum să devină punctul 
de plecare pentru un nou demers interogativ. Dacă Rene 
Descartes a pornit în căutarea unui fundament de ne¬ 
zdruncinat al filozofării, Heidegger îşi propune, dim¬ 
potrivă, să pună sub semnul întrebării tocmai acest 
fundament. Nu este vorba aici de o deosebire oarecare, 
ci ea îl conduce pe Heidegger la disocierea între filozo- 

fare şi gîndire, aşa cum este ea exprimată explicit la capă¬ 
tul drumului (vezi „Alethei^ - cauza gîndirii“, p. 185 
ş. urm.). Ispita de a explica acest demers cu ajutorul dia¬ 
lecticii lui Hegel trebuie ocolită. La Hegel, mersul dialec¬ 
tic îşi găseşte împlinirea în revenirea absolutului la sine 
însuşi. La Heidegger nu există această împlinire şi de- 
săvîrşire. Gîndirea sa asupra istoricităţii nu trebuie înţe¬ 
leasă în sens hegelian ca revenire din exteriorizarea de 
sine. 

Expunerea ce urmează nu este o interpretare şi ex- 
plicitare a acestei gîndiri, ci doar o încercare de îndru¬ 
mare către ea. Abia confruntarea fiecăruia în parte cu 
opera heideggeriană va putea arăta dacă această îndru¬ 
mare a fost de un real ajutor sau dacă nu a fost, dim¬ 
potrivă, un obstacol. 



Despre influenţa lui Heidegger 


Vom cita o voce contemporană despre influenţa exercitată 
de Heidegger, o voce cu greutate, cea a lui Hannah 
Arendt. Redăm cîteva fragmente din articolul ei din 
Mercur l *. 

„Celebritatea lui Heidegger datează dinainte de pu¬ 
blicarea lui Fiinţă şi timp în anul 1927, ba se pune chiar 

întrebarea dacă succesul neobişnuit al acestei cărţi — nu 

> » 

numai vîlva pe care a stîmit-o imediat, ci mai ales in¬ 
fluenţa neobişnuit de durabilă pe care nu au cunoscut-o 
decît foarte puţine lucrări ale acestui secol - ar fi fost 
posibil fără succesul în predare, cum se spune, care a pre- 
cedat-o şi pe care ea nu venea decît să-l confirme, cel 
puţin în opinia celor care studiau pe vremea aceea. 

Era ceva straniu în această celebritate timpurie, ceva 
mai straniu poate chiar decît în cea a lui Kafka la începu¬ 
tul anilor ’20 sau în cea a lui Braque şi Picasso în dece¬ 
niul premergător care, la rîndul lor, erau necunoscuţi 
aşa-numitei opinii publice şi care totuşi exercitau o in¬ 
fluentă extraordinară. Căci în acest caz nu exista nimic 
pe care s-ar fi putut baza celebritatea, nimic scris, dacă 

facem abstracţie de notiţele de curs care treceau din mînă 

» » 

în mînă; iar cursurile se refereau la texte bine cunoscute 
şi nu cuprindeau o învăţătură care ar fi putut fi reprodusă 
şi transmisă mai departe. Aproape că nu era mai mult 


* Cifrele trimit la notele de la p. 193 ş. urm. 

decît un nume, dar numele acesta trecea prin Germania 
ca zvonul despre regele ascuns. Era cu totul altceva decît 
« cercurile » acelea adunate în jurul unui « maestru » şi 
dirijate de acesta (ca, de pildă, cercul lui George) care, 
bine cunoscute opiniei publice, se delimitează de aceasta 
prin aura unui secret despre care, chipurile, nu au cu¬ 
noştinţă decît membrii cercului. Aici nu existau nici 
» » 

secret, nici apartenenţă la un grup; cei la care ajunsese 
zvonul se cunoşteau, ce-i drept, pentru că erau toţi stu¬ 
denţi, uneori se legau prietenii printre ei, iar mai tîrziu 
au apărut ici şi colo nişte clici, dar nu a existat niciodată 

un cerc si nu a existat nimic ezoteric. 

» 

La cine ajungea deci zvonul şi ce spunea el? Pe atunci, 
după primul război mondial, în universităţile germane nu 
a avut loc propriu-zis o revoltă, dar se simţea o stare de 
nemulţumire foarte răspîndită în legătură cu procesul de 

învătămînt academic de la toate facultăţile care erau mai 

» » 

mult decît simple şcoli profesionale şi în rîndul tuturor 
acelor studenţi pentru care studiile însemnau mai mult 
decît o simplă pregătire pentru exercitarea unei profesii. 
Filozofia nu reprezenta un studiu în vederea cîştigării 
existenţei, a pîinii de mîine, ci mai degrabă studiul îm¬ 
brăţişat de nişte fomisti hotărîti care, tocmai de aceea, 
erau destul de exigenţi. Ei nu erau ispitiţi de înţelepciu¬ 
nea lumii sau a vieţii şi cine era interesat de dezlegarea 
tuturor enigmelor avea la îndemînă o ofertă bogată de 
concepţii despre lume şi de partide întemeiate pe con¬ 
cepţii despre lume din care putea alege; iar pentru a alege 
dintre acestea nu era nevoie de nici un studiu al filozofiei. 
Ce vroiau, de fapt, nici ei nu ştiau. Universitatea le oferea 
de obicei fie şcolile — neokantienii, neohegelienii, neo- 
platonicienii etc. — fie vechea disciplină scolastică se¬ 
parată pedant în domenii distincte ca epistemologia, 
estetica, etica, logica şi altele în care filozofia nu ajungea 

A 

să fie atît predată cît lichidată printr-un infinit plictis. Im- 


18 



DESPRE INFLUENŢA LUI HEIDEGGER 


potriva acestui sistem, mai degrabă comod, dar în felul 
său destul de solid, s-au ridicat atunci, încă înainte de 
apariţia lui Heidegger, cîţiva revoltaţi, puţini la număr; 
în ordine cronologică, Husserl cu al să îndemn « La lu¬ 
crurile însele », ceea ce însemna « Să abandonăm teoriile, 

să abandonăm cărţile » si să întemeiem filozofia ca o 

» » 

ştiinţă riguroasă, aptă să se arate în rînd cu celelalte dis¬ 
cipline academice. Desigur că această declaraţie era în 
intenţie cu totul naivă şi nicidecum o expresie a revoltei, 
dar era ceva la care se puteau raporta mai întîi Scheler 
şi ceva mai tîrziu Heidegger. Şi mai exista apoi la Heidel- 
berg, revoltat în mod conştient şi provenind dintr-o altă 
tradiţie decît cea filozofică, Karl Jaspers care, după cum 
se ştie, a fost multă vreme prieten cu Heidegger, tocmai 
pentru că se simţea atras de spiritul de revoltă din de¬ 
mersul lui Heidegger ca de ceva filozofic în chip origi¬ 
nar, rătăcitor în mijlocul acelei vorbării academice despre 
filozofie. 

Ceea ce le era comun acestor puţini era — pentru a o 
spune cu cuvintele lui Heidegger — că ştiau să facă de¬ 
osebirea « dintre un obiect savant şi un lucru gîndit» (Aus 
der Erfahrung des Denkens/Din experienţa gîndirii , 1947) 

si că obiectul savant le era destul de indiferent. Zvonul 

» 

a ajuns atunci la cei care erau mai mult sau mai puţin 
conştienţi de ruptura din cîmpul tradiţiei şi de « întu¬ 
necatele vremi » ce se instalaseră şi care, de aceea, con¬ 
siderau erudiţia în ale filozofiei drept un joc gratuit şi erau 
dispuşi să se încadreze în disciplina academică numai 
pentru că ceea ce conta în ochii lor era « lucrul gîndit », 
sau, cum ar fi spus Heidegger azi, « cauza gîndirii» 
(Despre cauza gîndirii , 1969). Zvonul, care i-a atras mai 
întîi către docentul de la Freiburg şi ceva mai tîrziu de 
la Marburg, spunea că există acolo cineva care ajunge 
într-adevăr la lucrurile proclamate de Husserl, că acel om 
ştie că nu sînt simple probleme academice, ci preocuparea 

unor oameni care gîndesc şi fac aceasta nu de ieri sau 
de azi, ci dintotdeauna, că există deci acolo un om care 
tocmai pentru că i s-a rupt firul tradiţiei a pomit în re¬ 
descoperirea trecutului. Din punct de vedere tehnic era 
hotărîtor faptul că nu se vorbea despre Platon şi a sa teorie 
a Ideilor, ci că un dialog era urmărit şi disecat pas cu pas 
un semestru întreg, astfel încît treptat dispărea doctrina 
milenară, făcînd loc unei problematici extrem de actuale. 
Pesemne că lucrul acesta sună astăzi destul de familiar, 
pentru că atît de mulţi procedează acum la fel; dar îna¬ 
intea lui Heidegger nu o făcuse nimeni. Zvonul spunea 
simplu de tot: Gîndirea a renăscut, tezaurul cultural al 
trecutului despre care credeam că e mort este ajutat să 
se exprime din nou, iar ceea ce spune se dovedeşte a fi 
cu totul diferit de ceea ce, roşi de suspiciune, ne aştep¬ 
tam să auzim. A apărut un învăţător; eventual, gîndirea 
poate fi învăţată. 

Aşadar, regele ascuns din regatul gîndirii, regat ce ţine 
întru totul de această lume, dar este în asa fel tăinuit în 
ea încît nu poţi şti niciodată cu exactitate dacă există 
într-adevăr, dar ai cărui locuitori sînt, pînă la urmă, totuşi 
mai numeroşi decît se crede. Căci cum ţi-ai putea explica 
altfel influenţa unică, adesea subterană a gîndirii hei- 
deggeriene şi a lecturii meditative care trece atît de mult 
dincolo de cercul elevilor şi de ceea ce se înţelege 
îndeobşte prin filozofie?... 

.. .Te lăsai sedus de zvon şi porneai la drum pentru a 
învăţa să gîndeşti şi ceea ce aflai era faptul că gîndirea în 
calitatea sa de activitate pură — şi aceasta înseamnă ne- 
imboldită nici de voinţa de a sti, nici de setea de cunoas- 
tere — poate deveni o pasiune aptă nu atît să domine cît 
să ordoneze şi să străbată în chip benefic toate celelalte 
capacităţi si talente. Sîntem atît de obişnuiţi cu vechile 
opoziţii dintre raţiune şi pasiune, dintre spirit şi viaţă încît 
ideea unei gîndiri pasionale în care gîndirea şi faptul de 

a fi viu se contopesc ni se pare oarecum stranie. Potrivit 
unei anecdote provenite din surse sigure, Heidegger însuşi 
a exprimat cîndva această contopire printr-o singură pro¬ 
poziţie lapidară cînd, la începutul unui curs dedicat lui 
Aristotel, în loc să facă obişnuita introducere biografică 
a spus: « Aristotel s-a născut, a lucrat şi a murit.» Ne 
dăm seama acum, retrospectiv, că aşa ceva este condiţia 
de posibilitate a filozofiei înseşi. Dar este mai mult decît 
îndoielnic că am fi putut afla vreodată acest lucru fără 
existenţa meditativă a lui Heidegger — şi mai ales în acest 
secol al nostru. O astfel de gîndire, care se înalţă ca pa¬ 
siune din simplul fapt de-a-fi-născut-în-lume şi care acum 
porneşte « să gîndească pe urmele sensului care acţio¬ 
nează în tot ce este » {Gelassenheit / Lăsarea să fie, 1959, 
p. 15), nu poate avea un scop final — cunoaşterea sau 
stiinta — cum nici viata însăsi nu-1 poate avea. Finalul 
vieţii este moartea, dar omul nu trăieşte de dragul morţii, 
ci pentru că este o fiinţă vie; şi el nu gîndeşte de dragul 
unor rezultate oarecare, ci pentru că este « o fiinţă gîndi- 
toare, adică o fiinţă care dă sens » {op. cit., p. 16). 

Drept urmare, gîndirea se raportează într-un mod ciu¬ 
dat de distructiv, respectiv critic, la propriile sale rezul¬ 
tate. Desigur, filozofii au arătat, începînd încă de la şcolile 
filozofice ale Antichităţii, o înclinaţie fatală către con- 
struirea de sisteme, asa încît astăzi trebuie adesea să fa- 
cern eforturi de a demonta edificiile ridicate pentru a 
descoperi ceea ce propriu-zis a fost gîndit. Dar această 
înclinaţie nu provine din gîndirea însăşi, ci din cu totul 
alte necesităţi, la rîndul lor pe deplin legitime... Oricare 
din scrierile lui Heidegger se citeşte, în pofida unor trimi¬ 
teri sporadice la texte deja publicate, ca şi cum de fiecare 
dată el ar lua-o de la început, preluînd doar limbajul ela¬ 
borat de el, aşadar terminologia, conceptele fiind însă 
simple « repere pe drumul gîndirii », în funcţie de care 
se orientează un nou demers al gîndului.“ 

Cine-1 cunoaşte pe Heidegger doar din scrierile pu¬ 
blicate nu-şi va putea imagina decît cu greu ce mod sin¬ 
gular de predare avea. Chiar şi pe începători reuşea în 
scurtă vreme să-i facă să gîndească — nu să-şi însuşească 
opinii sau să redea lucruri citite, ci să ajungă în însăşi 
mişcarea gîndirii. Ca printr-o minune dialogul socratic 
părea să renască. 

Ştim despre Husserl că era atît de obsedat de propriile 
sale gînduri, încît în fond nu făcea decît să monologheze. 
Circulă o anecdotă potrivit căreia la capătul unui semi¬ 
nar cu doctoranzii Husserl i-ar fi spus lui Heidegger că 
această întîlnire fusese deosebit de reuşită. La întrebarea: 

i 

In ce privinţă? Husserl ar fi răspuns: Din cauza par¬ 
ticipării active a studenţilor. Tot timpul însă nu vorbise 
decît Husserl. Acest mod de a ţine orele, monologînd, nu 
se putea întîlni în seminariile lui Heidegger. Dimpotrivă, 
Heidegger ne prevenea în chip expres împotriva lui. Dacă 
în legătură cu textul în discuţie existau comentarii pu¬ 
blicate de Heidegger, nu aveam voie niciodată să cităm 
o asemenea interpretare; Heidegger nu voia să audă ce 
spusese el despre text, ci ceea ce noi putusem descoperi 
în el. De aceea seminariile nu se constituiau niciodată în- 
tr-un alt fel de cursuri, ci în lucru nemijlocit pe text. Se 
întîmpla ca într-un semestru întreg să nu citim decît două 
sau trei pagini din opera unui filozof, încercînd să le 
înţelegem. Dar prin aceste pagini, alese cu grijă de Hei¬ 
degger, el izbutea să ne transpună atît de bine în ceea ce 
era propriu acelui filozof, încît aflam mai mult despre el 
decît dacă i-am fi dedicat ani întregi de studiu. Şi nu nu¬ 
mai despre acel filozof, ci totodată şi despre istoria în mij¬ 
locul căreia se situa. Fără o înţelegere istorică, în absenţa 
dimensiunii istorice orice înţelegere era exclusă — iată 
ce am aflat cu totul nemijlocit în aceste seminarii, care 
erau atît de pline de tensiune încît părăseam ca electrizaţi 
mica încăpere de seminar de la primul etaj al Universităţii 

freiburgheze. Pregătirea pentru următoarea lecţie ocupa 
în fond întreaga săptămînă şi toate celelalte seminarii şi 
cursuri alunecau ca de la sine în planul secund. Dacă ţi 
se oferise înregistrarea procesului-verbal al şedinţei de 
seminar, care se trecea apoi în micul caiet cu coperte ne¬ 
gre de muşama, atunci aşteptai cu şi mai multă încordare 
următoarea şedinţă pe care Heidegger o începea invaria¬ 
bil cu citirea şi criticarea procesului-verbal. 

Era surprinzător cu cît interes urmărea Heidegger 
timp de decenii devenirea fiecăruia dintre participanţii 
la seminariile sale, cum nu uita pe nici unul şi cum îşi 
amintea de fiecare cînd, mulţi ani mai tîrziu, venea vorba 
despre el. 

Heidegger pregătea şedinţele de seminar cu cea mai 
mare grijă. Nu lăsa nimic la voia unei „inspiraţii 44 de mo¬ 
ment, a unui „capriciu 44 , ci ducea atent pînă la capăt mer¬ 
sul gîndului ce urma să fie dezvoltat. Aşa se face că 
printre manuscrisele sale se găsesc planificările explicite 
şi notele pentru seminarii. Deşi cunoştea în profunzime 
textele ce urmau să fie studiate, el nu s-a abătut niciodată 
de la pregătirea seminariilor, alegînd fragmentele în aşa 
fel încît să conducă în miezul însuşi al problematicii. 



Despre desfăşurarea gîndirii 


Heidegger însuşi ne oferă cîteva sugestii referitoare la 
studiile sale şi la devenirea sa. Ele au fost publicate sub 
titlul Mein Weg in die Phănomenologie /Drumul meu în 
fenomenologie , în volumul Despre cauza gîndirii şi au fost 
concepute în primă instanţă ca o contribuţie la volumul 
omagial dedicat lui Hermann Niemeyer (1963). 

„Mi-am început studiile academice în iama 1909 / 1910 
la Facultatea de teologie a Universităţii din Freiburg. 
Activitatea principală dedicată teologiei îmi lăsa însă 
îndeajuns timp pentru filozofie care era oricum prinsă în 
planul de studii. Aşa se face că încă din semestrul întîi 
se aflau pe masa mea de studiu din internatul teologic 
cele două volume ale lui Husserl, intitulate Cercetări logi¬ 
ce. Ele aparţineau bibliotecii universitare. Termenul de 
predare a putut fi prelungit iar şi iar. Se pare că studenţii 
nu prea le solicitau. Dar cum se face că ele ajunseseră 
în peisajul altminteri străin lor al mesei mele de studiu ? 

Aflasem din unele trimiteri găsite în reviste de filozofie 
că modul de gîndire al lui Husserl fusese determinat de 
Franz Brentano. Iar dizertaţia acestuia din urmă, Despre 
semnificaţia multiplă a fiinţării la Aristotel (1862), era, 
începînd cu 1907, călăuza mea în încercările neajutorate 
de a pătrunde în filozofie. Eram preocupat într-un mod 
destul de vag de întrebarea: Dacă fiinţarea este spusă în 
semnificaţii multiple, care este atunci semnificaţia înte- 

meietoare, conducătoare? Ce înseamnă fiinţa? In ultimul 

7 * 

an de gimnaziu am dat peste lucrarea lui Cari Braig, pe 
atunci profesor de dogmatică la Universitatea din Frei- 
burg, Vom Sein . Abrifl der Ontologie / Despre fiinţă. Schiţă 
de ontologie. Apăruse în anul 1896, pe vremea cînd au¬ 
torul ei era profesor agregat de filozofie la Facultatea teo¬ 
logică din Freiburg. Capitolele mai cuprinzătoare ale 
acestei scrieri includ de fiecare dată în final fragmente 
mai lungi din Aristotel, Toma d’A şi Suârez, precum şi 
etimologia cuvintelor pentru conceptele ontologice fun¬ 
damentale. 

Speram ca Cercetările logice ale lui Husserl să mă ajute 
în mod decisiv în lămurirea întrebărilor sugerate de di- 

zertatia lui Brentano. Dar eforturile mele erau zadarnice 

* 

pentru că, aşa cum aveam să aflu mult mai tîrziu, nu am 

ştiut să caut cum trebuie. Cu toate acestea am rămas atît 

» 

de tulburat de opera lui Husserl, încît în anii următori am 
tot citit din ea, fără a înţelege de fapt ce anume mă fas¬ 
cina. Farmecul emanat de operă se întindea pînă şi la as¬ 
pectul ei exterior, la oglinda paginii şi la copertă. 

... După patru semestre am abandonat studiile teologice 
şi m-am dedicat cu totul filozofiei. Am mai participat 
totuşi la o prelegere teologică şi în anii de după 1911, 
şi anume la cea despre dogmatică ţinută de Cari Braig. 
M-au îndemnat s-o fac interesul faţă de teologia specu¬ 
lativă, dar mai ales felul pătrunzător de a gîndi propriu 
acelui profesor, ce se manifesta la fiecare oră de curs. In 
puţinele plimbări în care mi-a îngăduit să-l însoţesc, am 
auzit pentru prima oară despre importanţa lui Schelling 
şi a lui Hegel în cîmpul teologiei speculative, spre deose¬ 
bire de sistemul dogmatic al scolasticii. Aşa a ajuns în 
orizontul căutării mele tensiunea dintre ontologie şi teo¬ 
logia speculativă în calitatea ei de edificiu al metafizicii. 

Ce-i drept, acest domeniu a trecut o vreme în planul 
secund, fată de ceea ce Heinrich Rickert trata în orele sale 
de seminar: cele două scrieri ale discipolului său Emil 

Lask care căzuse încă din 1915, ca simplu soldat, pe fron¬ 
tul din Galiţia. Rickert i-a dedicat « prietenului drag » lu¬ 
crarea sa, apărută în acelaşi an în a treia ediţie, complet 
revăzută, Der Gegenstand der Erkenntnis. Einfiihrung 
in die Transzendentalphilosophie / Obiectul cunoaşterii. 
Introducere în filozofia transcendentală. Dedicaţia era 
menită totodată să depună mărturie despre stimularea pro¬ 
fesorului de către discipolul său. Cele două scrieri ale lui 
Emil Lask — Die Logik der Philosophie und die Katego- 
rienlehre. Eine Studie iiber den Herrschaftsbereich der lo- 
gischen Form/Logica fdozofiei şi doctrina categoriilor. Un 
studiu despre sfera de dominaţie a formei logice (1911) şi 
Die Lehre vom Urteil/Doctrina despre judecată (1912) 
fuseseră, la rîndul lor, îndeajuns de puternic influenţate 
de cercetările logice ale lui Husserl. 

Acest fapt m-a determinat să mai parcurg încă o dată 
opera lui Husserl. Dar şi de această dată efortul mi-a fost 
zadarnic pentru că nu puteam trece dincolo de o dificul¬ 
tate majoră. Ea se referea la întrebarea simplă cum tre¬ 
buie înfăptuit acel procedeu al gîndirii care se numea 
« fenomenologie ». Aspectul tulburător al acestei întrebări 
provenea din ambiguitatea pe care la prima vedere o de¬ 
gaja opera lui Husserl. 

Volumul întîi al lucrării, apărut în anul 1900, combate 
psihologismul în logică, arătînd că învăţătura despre 
gîndire şi cunoaştere nu poate fi întemeiată pe psiholo¬ 
gie. Cel de al doilea volum, apărut în anul imediat urmă¬ 
tor, un volum de trei ori mai gros decît primul, cuprinde, 
în schimb, descrierea actelor conştiinţei esenţiale în con- 
struirea cunoaşterii. Aşadar, totuşi o psihologie. Cum alt¬ 
fel s-ar putea explica acel § 9 din a cincea Cercetare 
dedicat Importanţei delimitării «fenomenelor psihice » de 
către Brentanol Deci cu descrierea sa fenomenologică a 
fenomenelor conştiinţei Husserl recade în poziţia psiho¬ 
logismului pe care mai înainte tocmai o contestase. Dacă 

însă o asemenea rătăcire grosolană nu poate fi atribuită 
lucrării lui Husserl, ce este atunci descrierea fenomeno- 

A 

logică a actelor de conştiinţă? In ce constă caracterul pro¬ 
priu al fenomenologiei, dacă ea nu este nici logică, nici 
psihologie? E oare posibil ca aici să apară o disciplină 
cu totul nouă, şi anume chiar una cu rang şi preeminenţă 
proprii ? 

Nu-mi puteam găsi calea printre aceste întrebări, eram 
dezorientat şi fără de repere şi, de fapt, nici nu puteam 
formula pe vremea aceea întrebările cu claritatea cu care 

sînt enunţate aici. 

* 

Anul 1913 a adus cu sine un răspuns. La Editura Max 
Niemeyer a început să apară sub îngrijirea lui Husserl 
Jahrbuch fur Philosophie und phănomenologische For- 
schung /Anuarul de filozofie şi cercetare fenomenologică. 
Primul volum se deschide cu studiul lui Husserl al cărui 
titlu vorbeşte deja despre caracterul excepţional şi de¬ 
spre importanţa fenomenologiei: Ideen zu einer reinen 
Phănomenologie und phănomenologischen Philosophie / 
Idei pentru o fenomenologie pură şi pentru o filozofie 
fenomenologică. 

« Fenomenologia pură » este « ştiinţa fundamentală » 
a filozofiei configurate de ea. « Pură » înseamnă « fenome¬ 
nologie transcendentală ». Este considerată drept «trans¬ 
cendentală » subiectivitatea subiectului care cunoaşte, 
acţionează si instituie valori. Ambele noţiuni, « subiec- 
tivitate » şi « transcendental », indică faptul că « feno¬ 
menologia » tinde să se încadreze conştient şi cu toată 
hotărîrea în tradiţia filozofiei modeme, dar în asa fel încît 
« subiectivitatea transcendentală » să ajungă prin inter¬ 
mediul fenomenologiei la determinarea mai originară şi 
mai universală. Fenomenologia îşi păstra «trăirile 
conştiinţei » drept domeniu tematic, dar acum în cadrul 
unei cercetări proiectate şi asigurate sistematic a struc- 

turii actelor de trăire laolaltă cu cercetarea obiectelor trăite 
în acele acte, obiecte cercetate în perspectiva obiectu- 

alitătii lor. 

» 

A 

In acest proiect universal al unei filozofii fenomenolo¬ 
gice puteau acum şi Cercetările logice , care rămăseseră 
neutre din punct de vedere filozofic, să-şi găsească locul 
în sistem. Au fost reeditate în acelaşi an 1913 într-o a 

doua ediţie la aceeaşi editură. Cele mai multe cercetări 

» » 

fuseseră, ce-i drept, supuse între timp « unor profunde re¬ 
vizuiri ». Cea de a şasea Cercetare, « cea mai importantă 
din punct de vedere fenomenologic » (Prefaţa la ediţia 
a doua), nu a fost însă publicată. Dar şi studiul « Philo- 
sophie als strenge Wissenschaft » / « Filozofia ca ştiinţă 
riguroasă» (1910-1911), contribuţia lui Husserl la 
primul volum din nou creata revistă Logos , primea abia 
prin Idei pentru o fenomenologie pură întemeierea sufi¬ 
cientă a tezelor sale programatice. 

In acelaşi an, 1913, a apărut la Editura Max Niemeyer 
importanta cercetare a lui Max Scheler, Zur Phănomeno- 
logie der Sympathiegefiihle und von Liebe und Hafl. Mit 
einem Anhang iiber den Grund zur Annahme der Existenz 
des fremden Ich/Despre fenomenologia sentimentelor de 
simpatie şi a iubirii şi urii. Cu o anexă despre temeiul pen¬ 
tru ipoteza existenţei eului străin. 

Pe vremea aceea se făcea des auzită observaţia de bun 

» 

simţ că o dată cu fenomenologia apăruse o nouă direcţie 
în cadrul filozofiei europene. Cine ar fi putut să conteste 
îndreptăţirea unei asemenea afirmaţii ? 

Dar o astfel de situare istorică nu putea surprinde ceea 
ce se întîmplase de fapt prin apariţia fenomenologiei, 
adică deja prin apariţia Cercetărilor logice. Esenţialul a 
rămas neexprimat şi nici astăzi nu se poate spune încă 
aşa cum se cuvine. Declaraţiile programatice ale lui 
Husserl şi explicaţiile sale metodologice întăresc mai de- 

grabă neînţelegerea potrivit căreia « fenomenologia » ar 
revendica pentru sine statutul unui început al filozofiei 
prin care întreaga gîndire premergătoare ei ar fi respinsă. 

Şi după apariţia Ideilor pentru o fenomenologie pură am 
rămas prizonierul acelei fascinaţii neslăbite, ce emana de 
la Cercetările logice. Ea provocă din nou o tulburare care 
nu-şi cunoştea propriul motiv, deşi mă lăsa să înţeleg că 
provine din incapacitatea de a ajunge prin simpla lectură 
a textelor filozofice la împlinirea modalităţii de gîndire 
care se numea « fenomenologie ». 

Numai încet a dispărut nedumerirea, numai cu greu s-a 
dizolvat dezorientarea după ce mi-a fost dat să-l întîlnesc 
pe Husserl însuşi în laboratorul său. 

Husserl a venit în anul 1916 la Freiburg, ca urmaş al 
lui Heinrich Rickert, care preluase catedra lui Windelband 
la Heidelberg. Husserl a fost cel care m-a iniţiat printr-o 
treptată învăţare a « vederii » fenomenologice — ea cerea 

abandonarea utilizării neexersate a unor cunoştinţe filo- 

» » 

zofice laolaltă cu renunţarea de a apela la autoritatea ma¬ 
rilor gînditori. Dar eu mă puteam despărţi cu atît mai puţin 
de Aristotel şi de ceilalţi gînditori greci cu cît mai rod¬ 
nică mi se arătă familiaritatea crescîndă cu vederea feno¬ 
menologică pentru interpretarea scrierilor aristotelice. 
Fireşte că nu mi s-a revelat dintr-o dată ce urmări hotă- 

f 

rîtoare avea să aibă reînnoita concentrare asupra lui 
Aristotel. 

Exersînd eu însumi, predînd şi învăţînd în preajma lui 
Husserl vederea fenomenologică şi încercînd, în cadrul 
seminarului, o înţelegere nouă a lui Aristotel, în anul 1919 
atenţia mi s-a îndreptat din nou spre Cercetări logice , mai 
ales spre cea de a şasea Cercetare din prima ediţie. Di¬ 
socierea dintre intuiţia sensibilă şi cea categorială, aşa cum 
este ea elaborată aici, mi s-a dezvăluit în importanţa sa 
pentru determinarea « semnificaţiei multiple a fiinţării ». 

De aceea, atît prieteni cît şi discipoli am insistat pe 
lîngă maestru să mai dea o dată la tipar Cercetarea a şasea 
care pe atunci era greu de găsit. In recunoscuta-i dispo¬ 
nibilitate pentru cauza fenomenologiei, Editura Niemeyer 
a republicat în anul 1922 ultima parte a Cercetărilor lo¬ 
gice. Husserl spune în prefaţă: « După cum se vede, am 
cedat insistenţelor prietenilor acestui volum şi a trebuit 
să mă hotărăsc să fac din nou accesibilă în forma veche 
partea sa finală. » Prin expresia « prietenii acestui vo¬ 
lum » Husserl vroia să spună totodată că el însuşi nu se 
mai putea identifica prea bine cu Cercetările logice , după 
ce îi apăruseră Ideile. Căci mai mult decît oricînd, pasiu¬ 
nea sa meditativă si efortul de la noul loc al activităţii 

i i 

sale academice erau puse în slujba dezvoltării sistematice 
a proiectului expus în Idei ; aşa se face că Husserl putea 
scrie în prefaţa amintită la cea de a şasea Cercetare: « Şi 
activitatea mea de predare la Freiburg mi-a stimulat in¬ 
teresul pentru generalităţile diriguitoare şi pentru sistem. » 
Iată de ce Husserl a observat cu generozitate, dar în 
fond cu rezerve, cum pe lîngă cursurile şi seminariile 
mele, parcurgeam săptămînal în grupe speciale de lucru 
compuse din studenţi mai maturi Cercetările logice. Mai 
ales pregătirea pentru această activitate a devenit pentru 
mine fertilă. Am aflat cu această ocazie — condus mai 
întîi de o intuiţie mai degrabă decît de o înţelegere înte¬ 
meiată — un lucru: Ceea ce pentru fenomenologia actelor 
de conştiinţă se împlineşte ca manifestare-de-sine a 
fenomenelor este gîndit într-un chip mai originar încă de 
Aristotel şi în întreaga gîndire şi existenţă elină drept 
’AĂfjfieia, drept stare de neascundere a ceea ce ajunge 
în chip esenţial la prezenţă, ca ieşire din ascundere, ca 
arătare-de-sine. Ceea ce cercetările fenomenologice des¬ 
coperiseră drept atitudine fundamentală a gîndirii se 
arată a fi trăsătura fundamentală a gîndirii eline, dacă nu 

chiar a filozofiei ca atare. Cu cît mai hotărît mi se lim¬ 
pezea acest gînd, cu atît devenea mai urgentă întrebarea: 
De unde îşi ia determinarea ceea ce, potrivit principiu¬ 
lui fenomenologiei, trebuie perceput drept «lucrul în¬ 
suşi »? De la conştiinţă si obiectualitatea sa sau de la 

i > » i 

fiinţa fiinţării în starea sa de neascundere si de ascundere? 

» i i 

Astfel am fost adus pe drumul către întrebarea privi¬ 
toare la fiinţă, luminat de atitudinea fenomenologică, tul¬ 
burat din nou si în alt fel decît înainte de întrebările 
provocate de dizertaţia lui Brentano. Dar drumul inte¬ 
rogării a devenit mai lung decît am putut bănui. Ceea ce 
au încercat primele prelegeri freiburgheze şi apoi cele din 
Marburg nu arată acest drum decît într-un mod mediat“ 
(Despre cauza gîndirii, p. 81 ş. urm.). 

Textul de mai sus a fost citat atît de copios pentru că 
este unul din puţinele în care Heidegger vorbeşte despre 
propria sa devenire. Desigur, acest lucru se întîmpla în 
contextul unui omagiu adus lui Niemeyer pentru meritele 
sale în sprijinirea fenomenologiei, dar el se referă şi la 
importanţa fenomenologiei pentru activitatea şi pentru 
căutările lui Heidegger însuşi. 2 

Privind întregul activităţii sale didactice, Heidegger a 
considerat perioada marburgheză (1923-1928) drept „cea 
mai stimulatoare, cea mai concentrată şi cea mai plină 
de evenimente”, aici incluzîndu-se şi vacanţele petrecute 
în fiecare an la cabana din Todtnauberg. Tocmai prele¬ 
gerile din această epocă nu au fost încă publicate. Avem, 
în schimb, Fiinţă şi timp, Kant und das Problem der 
Metaphysik/Kant şi problema metafizicii, Was ist Meta- 
physik?/Ce este metafizica? şi Vom Wesen des Grundes/ 
Despre esenţa temeiului. începuturile elaborării lui Fiinţă 
şi timp se situează undeva în iama 1923 / 24. E foarte 
probabil ca în Fiinţă şi timp să fie adunate laolaltă cele 
mai importante eforturi meditative ale perioadei pre¬ 
mergătoare. 3 

Heidegger a fost chemat la Marburg mai ales la in¬ 
sistenţele lui Paul Natorp care ceruse în 1922 pentru 
facultate un manuscris al lui Heidegger cuprinzînd in¬ 
terpretarea dată lui Aristotel. Pînă la moartea lui Natorp 
(1924) cei doi s-au întîlnit aproape săptămînal, de cele 
mai multe ori miercuri după-amiaza, în lungi plimbări 
tăcute prin pădurile din împrejurime. Căci atît Natorp 
cît şi Heidegger trăiau nu atît în discuţie cît mai ales 
în cuvîntul scris, cumpănit cu grijă, spre deosebire de 
Scheler, de pildă, care era strălucitor în exprimarea orală. 
Părerea destul de răspîndită potrivit căreia Heidegger ar 
fi fost stimulat de teologia protestantă şi mai ales de Ru- 
dolf Bultmann să scrie Fiinţă şi timp nu corespunde ade¬ 
vărului. Mai degrabă s-ar putea spune că teologia aflată 
în plină criză a primit ea impulsuri de la Heidegger. 4 Iar 
teologii nu erau în nici un caz cei care se băteau pentru 
atragerea lui Heidegger la Marburg. 

Aici s-a născut şi o prietenie între Heidegger şi Bult¬ 
mann, care asistau uneori unul la seminariile celuilalt, 
aveau discipoli comuni [...]. In calitate de filozof se mai 
afla în aceeaşi perioadă şi Nicolai Hartmann la Marburg. 
Heidegger, Hartmann, P. Friedlănder, arheologul Jacobs- 

thal si istoricul bisericii Hans von Soden întemeiaseră 

» 

împreună un grup de studiu al culturii eline în care se ci¬ 
teau Homer, tragicii greci, Pindar şi Tucidide. Hans Georg 
Gadamer observă pe bună dreptate că era epoca în care 
neokantianismul îsi pierdea din audientă si şcoala de la 
Marburg se dizolva. 5 Ar trebui, poate, adăugat că era pe¬ 
rioada de ascensiune a fenomenologiei care, aşa cum s-a 
arătat, primise o nouă direcţie datorită lui Heidegger. 
Ceea ce Heidegger oferea sub titlul de exerciţii fenomeno¬ 
logice nu avea prea mult de a face cu analizele de con¬ 
stituire si de reducţie ale lui Husserl, dar foarte mult cu 
îndemnul lui La lucrurile însele , astfel încît renăsteau aici 
deodată la o nouă viaţă filozofi care păreau de mult 

„depăşiţi“, iar gîndirea lor devenea aşa de nemijlocit 
prezentă, încît părea de-a dreptul revoluţionară. 6 Din pe¬ 
rioada marburgheză trebuie menţionate mai ales inter- 
pretările date lui Platon şi lui Aristotel. In semestrul de 
iarnă 1924 / 25 Heidegger a ţinut un curs de patru ore de¬ 
spre dialogul Sofistul punînd la început o interpretare a 
cărţii a sasea a Eticii nicomahice , în centru aflîndu-se 

ti 7 

explicarea lui ’aXrjdeueiv (a scoaterii din ascundere). 
Aristotel se întreabă aici în mod expres asupra diverselor 
moduri de scoatere din ascundere, în intenţia de a de- 
termina modul superior, pe cel privilegiat. O înţelegere 
a acestei cărţi deschide astfel totodată accesul la gîndi¬ 
rea aristotelică în întregul ei (vezi şi Fiinţă şi timp , nota 
de subsol, p. 225). 



Leitmotivul dublu al gîndirii lui Heidegger: 
întrebarea privitoare la fiinţă 
şi întrebarea privitoare la adevăr ( aletheia ) 


Dacă încercăm să surprindem acel miez al interogării lui 
Heidegger care animă gîndirea sa şi-l îndeamnă la o cău¬ 
tare fără de odihnă, constatăm cu uimire că acest miez 
este în sine dublu. Este interogarea privitoare la fiinţă şi 
totodată interogarea privitoare la aletheia. Aici, la început, 
noi încă nu putem pricepe cum trebuie înţeleasă această 
dublare. Cade însă în sarcina monografiei de faţă să mear¬ 
gă pe urmele ei, să-i descopere legăturile, mai întîi în Fiin¬ 
ţă şi timp (p. 37 ş. urm), apoi în Vom Wesen der Wahrheit/ 
Despre esenţa adevărului (p. 85 ş. urm), în Der Ursprung 
des Kunstwerkes/Originea operei de artă (p. 105 ş. urm.), 
în Brief iiber den „Humanismus“/Scrisoare despre „uma¬ 
nism“ (p. 133 ş. urm), în Die Frage nach der Technik/în¬ 
trebarea privitoare la tehnică (p. 147 ş. urm), în Das Wesen 
der Sprache /Esenţa limbii (p. 167 ş. urm) şi Das Ende der 
Philosophie und die Aufgabe des Denkens / Sfirşitul filozofiei 
şi sarcina gîndirii (p. 185 ş. urm). 

Pentru o lămurire preliminară a aletheiei ne vom rezu¬ 
ma aici la o primă observaţie. Heidegger traduce aletheia 
prin stare de neascundere. Este vorba de un cuvînt fun¬ 
damental care ţine de înţelegerea elină a fiinţei. Orice pre¬ 
ocupare faţă de o fiinţare sau alta nu e posibilă decît în 
măsura în care ea a fost scoasă din starea de ascundere, 
în care a devenit neascunsă. Această stare de neascundere 
nu este nicidecum atribuită fiinţării respective abia prin- 
tr-o judecată, dimpotrivă, orice enunţ cu privire la o fiin¬ 
ţare nu devine posibil decît în măsura în care ea este deja 
dinainte neascunsă. Faptul de a fi neascuns este o trăsătură 

a fiinţării înseşi. Tocmai de aceea, Aristotel poate pune 
un semn de egalitate între neascuns, ’a^rjOeq, şi ceea ce 
fiinţează, ov. Fiinţarea este gîndită ca acel ceva ce ajunge 
la prezenţă în chip esenţial, în sensul a ceea ce este dura¬ 
bil. Se înţelege prin aceasta că o fiinţare are o anume con¬ 
figuraţie şi limite bine definite. Ceea ce ajunge la prezenţă 
în chip privilegiat în acest fel este physis. 

Omul este acela care are putinţa să perceapă fiinţarea 
în starea sa de neascundere si aceasta înseamnă totodată 

t 

că se poate aduna — Izyexv — asupra unităţii ei. Izyzw 
înseamnă adunare în sensul de strîngere laolaltă. Logosul 
revelează această unitate. In experienţa elină nu omul se 
află în centru, ci fiinţarea însăsi în starea ei de neascun- 
dere, căreia omul i se poate expune datorită logosului , o 
stare asupra căreia el se poate apleca. Dar, totodată — şi 
asupra acestui punct vom reveni mai încolo —, potrivit 
lui Heidegger aletheia, temeiul însuşi al experienţei eline, 
nu este gîndită anume. Ea este un fel de orizont car** ne 
face accesibilă cutare sau cutare fiinţare si o reuşeşte cu 

f » » * 

atît mai bine cu cît nu apare anume ca orizont. Astfel, 
tematizarea aleîheiei în sensul unei interogări asupra ei 
nici nu devine necesară pentru atitudinea elină. Pe de altă 
parte, aletheia a putut apoi să cunoască o modificare a 
esenţei ei, modificare ce şi-a găsit expresia cea mai 
limpede în faptul că „adevărul“ devine dependent de per¬ 
cepţia umană. 

Heidegger însuşi spune că gîndirea sa a fost pusă în 
mişcare, pe de altă parte, de întrebarea privitoare la fiinţă 
sugerată de lucrarea lui Brentano (vezi p. 25) şi de Onto¬ 
logia profesorului său Braig. în cele ce urmează vom 
căuta să aflăm în ce fel se leagă interogarea privitoare 
la aletheia şi interogarea privitoare la fiinţă , respectiv cum 
ajunge Heidegger să gîndească această legătură. Va tre¬ 
bui, de asemenea, să explicăm de ce interogarea lui 
Heidegger recurge la experienţa elină, făcînd ca mersul 
însuşi al metafizicii să devină tema principală. 

întrebarea privitoare la fiinţă 
în orizontul timpului 
(Fiinţă şi timp , 1927) 


Explicaţiile privitoare la lucrarea epocală a lui Heidegger 
Fiinţă şi timp se rezumă la patru puncte: 1. Despre tema¬ 
tică şi alcătuire, 2. Dasein -ul ca fapt de a fi în lume, 

A 

3. Existenţialele şi temporalitatea, 4. întrebarea privitoare 
la adevăr (§ 44). 

Nu este deloc uşor să reconstruieşti efectul pe care l-a 
avut apariţia lucrării Fiinţă şi timp. O lucrare atît de ne¬ 
obişnuită, un limbaj atît de original trebuie mai întîi să 
li se fi părut stranii contemporanilor. O serie de întrebări 
vechi, devenite familiare ale teoriei „clasice“ a cunoaş¬ 
terii era pur şi simplu dată la o parte; dar şi fenomeno¬ 
logia, care şi ea data de un sfert de veac şi era pe cale 
să se impună din ce în ce mai mult, cunoştea dintr-o dată 
o nouă determinare, atît de nouă încît Husserl, căruia îi 
era dedicată lucrarea, de fapt nici nu a înţeles-o. 

Husserl îl apreciase foarte mult pe Heidegger, văzînd 
în el cel mai important discipol şi continuator — acum 
era dintr-o dată dezamăgit. Aici nu mai era vorba de o 
fenomenologie în spiritul său. Heidegger vedea în Husserl 
un înnoitor al filozofiei secolului XX şi organiza adesea 
seminarii în marginea Cercetărilor logice , mai ales despre 
Cercetarea a şasea. Dar el nu era de fapt un urmaş, ci o 
dată cu el filozofia a cunoscut o răsturnare la care Husserl 
nu se aşteptase. 

Deşi Fiinţă şi timp nu a fost propriu-zis înţeleasă (din 
cauza multiplelor neînţelegeri Heidegger a scris el însuşi, 

sub pseudonim, o cronică, dar nu a mai dat-o publicităţii), 
lucrarea a început să-şi facă efectul mai ales asupra tinerei 
generaţii; a devenit cel mai tulburător text al epocii noas¬ 
tre, iar efectul ei „nu s-a rezumat nicidecum la cercurile 
mai restrînse ale celor preocupaţi de filozofie “, aşa cum 
pe bună dreptate remarcă Otto Poggeler. 7 

întreaga problematică contemporană de la neokantia¬ 
nism pînă la filozofia valorilor devenise dintr-o dată sear¬ 
bădă, iar metafizica de la Platon pînă la Nietzsche apărea 

totodată într-o lumină nouă. Disocierea obişnuită dintre 

» 

cercetarea sistematică şi cea istorică devenise caducă pen¬ 
tru că cercetarea sistematică nu poate fi înţeleasă decît 
în contextul istoric, ea este întotdeauna istorică. 

Despre tematica şi alcătuirea lucrării 

Lectura lucrării nu este dificilă, limbajul lui Heidegger 
este clar, dacă eşti dispus să-l asculţi. Mai dificil, ce-i 
drept, este să surprinzi lucrarea în intenţia ei funda¬ 
mentală, şi anume tematica legăturii, a corelaţiei dintre 
Fiinţă şi timp ca întrebare centrală. Pentru aceasta este 
necesar să-ţi lămureşti în genere problematica fiinţei, spre 
a putea înţelege apoi cum poate timpul să fie indicat drept 
orizont pentru întrebarea privitoare la fiinţă. Ce-i drept, 
fuseseră scrise deja cîteva cercetări despre timp (să amin¬ 
tim numai de Bergson şi Husserl), dar întrebarea însăşi 
privitoare la fiinţă nu fusese sesizată şi cu atît mai puţin 
pusă cu întreaga ei acuitate, în ciuda tuturor ontologiilor. 
Heidegger însuşi a refuzat să publice explicaţiile sale 
referitoare la Fiinţă şi timp (punctul trei al primei părţi, 
vezi p. 39*). Lucrarea a rămas neterminată. Părţile ne¬ 
publicate sînt tocmai cele hotărîtoare. Cea mai dificilă 

* Trimiterile din capitolul de faţă se referă la Sein und Zeit, ediţia 
Halle, 1927. 

este însă interpretarea înţelegătoare care pleacă de la 
sfîrşitul desfăşurării gîndirii lui Heidegger, astfel încît o 
dată cu lectura se cer o suspendare a lucrării, respectiv 
transformarea ei, precum şi înţelegerea faptului că for¬ 
ma ei actuală este rezultatul unei necesităţi stringente. 
Această interpretare nu a fost realizată nici pînă astăzi 
de nimeni — cu excepţia, poate, a lui Heidegger însuşi. 
Nici aici, unde ne propunem o simplă îndrumare către 
operă, ea nu poate fi întreprinsă; dar să nu uităm că ea 
rămîne o sarcină ce-şi aşteaptă încă împlinirea. Căci atîta 
vreme cît nu vom fi în stare s-o împlinim nici nu vom 
putea spune că l-am înţeles pe Heidegger. 

Chiar şi simpla anunţare a întrebării ce urmează să fie 
pusă — întrebarea privitoare la sensul fiinţei — trebuie 
să surprindă. Dar Heidegger arată că această întrebare nu 
este nicidecum nouă — citatul din Sofistul lui Platon 
(„Căci se pare că v-aţi familiarizat de mult cu ceea ce 
vreţi să spuneţi de fapt atunci cînd folosiţi expresia « care 
fiinţează », şi nouă ni s-a părut cîndva că înţelegem de¬ 
spre ce este vorba, dar acum am ajuns într-un impas “) 
este menit să ne aducă aminte că această întrebare este 
tot atît de veche ca şi metafizica însăşi. Vrea Heidegger, 
aşadar, să ne lege de tradiţie? Nicidecum, el provoacă 
tradiţia, ne provoacă pe noi să traversăm tradiţia cu aju¬ 
torul gîndului. 

Un citat ne va transpune nemijlocit în situaţia despre 
care este vorba: „Dacă întrebarea privitoare la fiinţă 
urmează să fie pusă în chip explicit şi să fie împlinită 
în deplină transparenţă, atunci o elaborare a acestei în¬ 
trebări cere, potrivit lămuririlor date pînă aici, o expli¬ 
care a modului de a privi către fiinţă, a înţelegerii şi 
cuprinderii conceptuale a sensului, pregătirea posibilităţii 
alegerii adecvate a fiinţării exemplare, elaborarea mo¬ 
dalităţii de acces genuine către această fiinţare. « Privirea 
către », « înţelegerea şi surprinderea a », « alegerea », 

« accesul la » sînt componente constitutive ale interogării 

si astfel ele însele modalităţi de a fi ale unei anume 

» » 

fiinţări, ale acelei fiinţări care sîntem noi înşine, cei care 

» 7 » i 7 

punem întrebări. Elaborarea întrebării privitoare la fiinţă 
înseamnă aşadar: transparentizarea unei fiinţări — a celei 
care pune întrebări — în fiinţa sa. Fiinţarea aceasta, care 
sîntem noi înşine fiecare în parte şi care printre alte posi¬ 
bilităţi de fiinţă o are şi pe aceea de a pune întrebări, noi 
o vom denumi Dasein. Interogarea explicită şi trans¬ 
parentă privitoare la sensul fiinţei cere o prealabilă ex¬ 
plicare pe măsură a unei fiinţări (a Dasein- ului) privitor 
la fiinţa sa“ (p. 7). 

Din acest citat aflăm de ce examinarea întrebării pri¬ 
vitoare la fiinţă începe cu o analiză a celui care pune 
întrebări, adică a Dasein- ului. Nu putem desfăşură în chip 
adecvat prima întrebare, dacă nu înţelegem mai întîi de 
ce natură este fiinţa celui care pune întrebarea. Analitica 
Dasein -ului nu este dirijată de reflecţii antropologice, psi¬ 
hologice sau sociologice, ci în exclusivitate de impera¬ 
tivul de a şti de ce natură este acela care are putinţa de 
a pune întrebarea privitoare la fiinţă; este o fiinţare care 
se caracterizează deja din capul locului printr-o anume 
înţelegere a fiinţei. Punînd în discuţie această întrebare 
nu ne situăm nicidecum abia în anticamera tematicii 
privitoare la fiinţă; ea reclamă, dimpotrivă, lămurirea 
felului determinat de a fi propriu acestei fiinţări (a 
Dasein-u\ui) spre deosebire de alte fiinţări (cele aflate 
de faţă, cele aflate la îndemînă). Cel ce pune întrebarea 
se caracterizează prin aceea că nu este pur şi simplu, ci 
că este „acea fiinţare care în fiinţa ei este preocupată de 
fiinţă însăşi“ (p. 12). 

întrebarea lui Heidegger privitoare la sensul fiinţei este 
prezentată ca ontologie fundamentală. Ontologia funda¬ 
mentală nu-şi propune să elaboreze un concept cît mai 
cuprinzător al fiinţei, ci să ofere o analiză a modului de 

a fi, adică a structurilor fundamentale ale celui ce pune 
întrebarea, structuri numite existenţiali. Fiinţa celui care 
pune întrebarea se deosebeşte de toate celelalte fiinţări 
prin aceea că el dezvoltă un raport cu sine însuşi. Putinţa 
de a se raporta la sine însuşi, de a se înţelege în posi¬ 
bilităţile sale de a fi, ba chiar de a trebui să le folosească, 

este o trăsătură fundamentală a acelei fiinţări care este 

» 

privilegiată prin faptul că posedă o existenţă. Existenţa 
este un termen utilizat în exclusivitate de om. Deter¬ 
minările sale structurale, existenţialii , trebuie deosebite 
net de determinările fundamentale ale fiinţării ce nu este 
de natură umană, numite de Heidegger determinări cate¬ 
goriale. Avem de a face aici cu o disociere fundamen¬ 
tală. Fiinţarea care nu este de natură umană este, dar ea 
nu există, ea nu are nici o posibilitate de a se raporta la 

sine însăsi. 

> 

Care este deci sarcina dublă în elaborarea întrebării pri- 

A 

vitoare la fiinţă? In primul rînd efectuarea analiticii 
Dasein- ului şi în al doilea rînd destrucţia istoriei ontologiei. 
In ceea ce priveşte primul punct: Noi înşine sîntem cei 

care existăm în calitate de Dasein. Din fiinţa noastră face 

* 

parte faptul că ne mişcăm întotdeauna în orizontul unei 
anumite înţelegeri a fiinţei. Pare aşadar deosebit de sim¬ 
plu să spui ceva despre Dasein. Dar nu este decît o iluzie. 
Adevărul este că sîntem ispitiţi să ne înţelegem pe noi 
înşine pornind de la acea fiinţare care tocmai nu sîntem 
şi la care ne raportăm în permanenţă într-un anume mod 
ca fiind „lumea“ noastră. Ceea ce nu este de natura unui 
Dasein ne induce în eroarea de a ne concepe şi pe noi 
înşine potrivit schemei sale prin aceea că ne serveşte drept 
model de înţelegere. Omul se pricepe mai bine la acele 

lucruri de care se foloseşte decît la sine însusi. 

* * 

Se impune să percepem Dasein- ul însuşi aşa cum este 
el mai întîi şi de cele mai multe ori — aşadar în cotidia- 

nitatea sa. Aici se ascunde imperativul fenomenologic de 
a nu pomi de la un proiect ideal oarecare, ci de a sur¬ 
prinde omul în acea modalitate a fiinţei în care el se află 
în mod obişnuit. Dar nu pentru a ne rătăci în simpla 
descriere a acestui mod de comportament, ci pentru a 
pune în evidenţă acel ceva ce se află la temeiul acestui 
comportament, aşadar „structurile ce ţin de esenţă“ sau 
„existenţialii**. 

Heidegger schiţează aici un drum circular: analitica 
Dasein- ului este un element preliminar, ea ar trebui să 
fie pusă în slujba elaborării întrebării privitoare la fiinţă. 
In momentul în care elaborarea s-a încheiat se va reveni, 
pornind de aici, asupra analiticii Dasein- ului pentru a o 
repeta. Acest lucru se întîmplă în partea a doua, exis¬ 
tenţialii fiind reformulaţi în corelaţia lor cu temporalitatea 
(vezi § 3). Aceasta nu este o întîmplare, ci se întemeiază 
pe faptul că, potrivit lui Heidegger, temporalitatea re¬ 
prezintă orizontul de înţelegere a fiinţei dasein- ului, ceea 
ce impune regîndirea problematicii timpului ca atare. 
Acest lucru, la rîndul lui, ar face posibilă înţelegerea tem- 
poralităţii fiinţei înseşi — ceea ce nu se mai întîmplă în 
partea publicată a lucrării Fiinţă şi timp. 

Ce înţelege Heidegger prin destrucţia istoriei onto¬ 
logiei ? Mai întîi aflăm că Dasein- ul însuşi este istoric şi 
că numai din această cauză poate exista pentru el ceva 
ca istoria lumii. 

„în felul său de a fi şi deci laolaltă cu înţelegerea sa 
asupra fiinţei, Dasein- ul este de fiecare dată crescut în 
şi o dată cu o interpretare tradiţională a Dasein- ului. 
Pornind de la aceasta el se înţelege pe sine mai întîi şi 
— în anumite privinţe — întotdeauna. înţelegerea res¬ 
pectivă îi deschide posibilitatea fiinţei sale şi o reglează. 
Propriul său trecut — ceea ce înseamnă întotdeauna cel 
al « generaţiei » sale — nu îl urmează , ci îl precedă deja 
de fiecare dată** (p. 20). 

Afirmaţia de mai sus pare să contrazică însă exact te¬ 
matica formulată. în cazul Dasein -ului obişnuit, fiinţa is¬ 
torică a Dasein -ului îl ispiteşte să cadă pradă tradiţiei, căci 
aşa cum Dasein -ul are tendinţa să se înţeleagă pe sine 
potrivit modelului a ceea ce nu are natura unui Dasein , 
tot aşa în cazul înţelegerii istoriei el are tendinţa să cadă 
pradă tradiţiei si să se lase condus de tradiţie si să lase 
în seama acesteia deciziile si hotărîrile sale, fără să facă 
transparentă tradiţia în fiinţa ei specific istorică. 

Ceea ce este obturat de tradiţie trebuie să devină din 

» 

nou accesibil. Trebuie să înţelegem care sînt conceptele 
utilizate de noi şi din ce epocă provin, în loc să ne pre¬ 
facem că ar fi vorba de suma unor adevăruri imuabile pe 
care o preluăm pur şi simplu pentru a o da apoi mai de¬ 
parte. (Gîndul acesta este ilustrat cu exemple din istoria 
ontologiei începînd cu perioada Antichităţii şi pînă la 
Kant şi Hegel.) 

Destrucţia istoriei ontologiei este descoperirea isto- 
ricităţii conceptelor ei fundamentale, ba chiar trezirea 
simţului pentru istoricitate, oricît de paradoxal ar suna 
aceasta. Dar acest lucru înseamnă totodată o punere în 
lumină a omisiunilor săvîrsite de ceea ce este încremenit 
în tradiţie şi mediat prin ea. Prin destrucţia istoriei în¬ 
cremenite a ontologiei urmează să ajungem în locul din¬ 
spre care ea devine transparentă pentru noi şi îi putem 
vedea şi înţelege limitele. In cursul întregii sale vieţi, 
Heidegger a urmărit acest proiect — în sensul acesta tre¬ 
buie înţelese interpretările date de el lui Platon, Aristo- 
tel, Descartes, Leibniz, Kant, Fichte, Schelling, Hegel 
şi Nietzsche şi mai ales explicitarea gînditorilor elini 
timpurii. 

Ce înţelege Heidegger prin metodă fenomenologică ? 
Ea nu este nicidecum o preluare a fenomenologiei husser- 
liene în calitate de filozofie transcendentală, ci, mai de¬ 
grabă, invers, o repunere a fenomenologiei lui Husserl, 

care se concepe drept anistorică, în contextul istoric, 
înţeles drept concept metodic, acest concept „nu carac¬ 
terizează ce-ul obiectelor cercetării filozofice în conţinutul 

» 

lor factual, ci cum-ul lor“ (p. 27). 

Nu este o simplă întîmplare că acum — la douăzeci 
şi cinci de ani de la instaurarea fenomenologiei ca moda¬ 
litate nouă de cercetare — aceasta este ea însăşi supusă 
unei analize, conceptele de fenomen şi logos cunoscînd 
o nouă determinare (vezi § 7, p. 28 ş. urm.). Conceptul 
de fenomen este interpretat ca „ceea ce se arată de la 
sine“, pornind de la semnificaţia fundamentală a ter¬ 
menului în greaca veche, iar logosul este gîndit ca cel 
care lasă să se vadă, ca cel care face accesibil ceea ce 
este neascuns. Ceea ce urmează să fie făcut accesibil prin 
intermediul fenomenologiei este însă Fiinţa fiinţării. în 
această fază a gîndirii sale Heidegger crede că „ontologia 
nu este posibilă decît ca fenomenologie 1 * (p. 35). In 
legătură cu Dasein -ul ea se înfăţişează drept hermeneu¬ 
tică în sensul explicitării a ceea ce face parte din Dasein , 
a ceea ce se întîmplă în el; prin aceasta urmează totodată 
să se pună la îndemînă temeiul oricărei cercetări onto¬ 
logice ulterioare. „Filozofia este ontologie fenomeno¬ 
logică universală pornind de la hermeneutica Dasein -ului 
care, în calitatea ei de analitică a existenţei , a fixat capătul 
oricărei interogări filozofice în acel loc din care el pro¬ 
vine şi în care se repercutează** (p. 38). 

Heidegger plănuise lucrarea în două părţi: In prima 
parte urma să fie expusă analitica Dasein -ului în per¬ 
spectiva temporalităţii, pentru a arăta în ce fel timpul este 
orizontul întrebării privitoare la fiinţă, în cea de a doua 
parte urma să fie realizată destrucţia istoriei ontologiei 
în marginea problematicii temporalităţii. 

Prima parte urma să cuprindă trei secţiuni: 1. Analiza 
fundamentală pregătitoare a Dasein- ului; 2. Dasein şi tem- 
poralitate; 3. Timp şi fiinţă. 

Partea a doua urma să cuprindă 1. Doctrina lui Kant 
referitoare la schematism în corelaţie cu problematica 
temporalităţii; 2. Fundamentul ontologic al lui „cogito 
sum“ al lui Descartes şi preluarea ontologiei medievale 
în problematica lui „res cogitans“; 3. Tratarea aristotelică 
a timpului pentru a face vizibile în marginea lui totodată 
şi limitele ontologiei antice. 

Din întreaga lucrare au fost publicate doar secţiunea 
unu şi doi din partea întîi. Decanul facultăţii de filozofie 
de la Universitatea din Marburg insistase pe lîngă Hei- 
degger să le publice deoarece facultatea îl propusese mi¬ 
nisterului pe Heidegger pe o listă cu un singur candidat 
drept urmaş al lui Nicolai Hartmann, iar ministerul dorea 
să prezinte o publicaţie (vezi Zur Sache des Denkens , 
p. 88). Cea de a treia secţiune nu a fost publicată, pen¬ 
tru că, aşa cum spune Heidegger însuşi, nu se găsise încă 
limbajul pe măsura acelei gîndiri. 

Din cea de-a doua parte a apărut, într-un volum de sine 
stătător, sub titlul Kant şi problema metafizicii 8 , inter¬ 
pretarea dată lui Kant. 

Dasein-ul ca fapt-de-a-fi-în-lume 

Modul tradiţional de a vorbi despre om ca subiect, con¬ 
ştiinţă, eu şi altele asemănătoare nu poate fi întîlnit în 
Fiinţă şi timp . In schimb, găsim termenul Dasein. Ce-i 
drept, acest mod de a vorbi poate isca neînţelegeri, căci 
nu este vorba de a înlocui o expresie prin alta şi de a lăsa 
restul neschimbat, ci, prin schimbarea numelui, survine 
o modificare a vederii, a înţelegerii, cu alte cuvinte: a 
gîndirii. Prin numele de Dasein se sugerează că omul este 
privit într-o perspectivă bine determinată ca fiind acela 
care este privilegiat prin relaţia sa cu fiinţa. 

Ce este fiinţa? Nu ştim — dar ceea ce putem vedea 
lesne este faptul că toate fiinţările pe care le cunoaştem 

pot fi grupate în două categorii: există, pe de o parte, acea 
fiinţare care poate să desfăşoare o raportare la sine însăşi 
şi, pe de altă parte, aceea care nu are această putinţă. O 
piatră este, dar ea nu are o raportare la sine însăşi, ea nu 
se poate comporta în relaţie cu sine însăşi; acelaşi lucru 
e valabil pentru copac, pentru scaun şi pentru toate cele¬ 
lalte fiinţări care nu sînt de natură umană. Omul nu se 
rezumă la a fi, ci el desfăşoară o raportare la sine însuşi 
si totodată si o raportare la semenul său si la fiinţarea care 
nu este de natură umană. De aici derivă consecinţe im- 
portante. Omul nu este pur şi simplu, ci el trebuie să fie, 

fiinţa lui îi este dată ca o sarcină. 

» 

Avem aici o primă semnificaţie a fiinţei, şi anume fiin¬ 
ţă în sensul fiinţei specifice a omului şi această fiinţă spe¬ 
cifică luată ca acel ceva care nu este pur şi simplu, ci care 
trebuie realizat, ceea ce Heidegger circumscrie prin de¬ 
terminarea lui Zu-sein (să fie; trebuie să fie). Dasein -ul 
este o fiinţare căreia fiinţa sa îi este dată ca sarcină. Nu 

i » 

trebuie însă nicidecum să credem că prin aceasta am şti 
de acum ce înseamnă fiinţa. Sîntem doar pe cale să schi¬ 
ţăm fiinţa unei anume fiinţări. 

i » » 

Faptul că Dasein-u\ se raportează la propria sa fiinţă 
determină fiinţa sa drept existenţă’, „...deoarece deter¬ 
minarea esenţei acestei fiinţări nu poate fi împlinită prin 
indicarea unui ce factual, ci esenţa sa constă, dimpotrivă, 
în faptul că trebuie să fie fiinţa sa ca fiind a sa, am ales 
titlul de Dasein ca expresie pură a fiinţei pentru a de¬ 
semna această fiinţare“ (p. 12). Particularitatea sa constă 
în felul specific de a fi şi acest fel specific constă în aceea 
că se poate alege pe sine, ba chiar că trebuie să se aleagă 
pe sine, cu alte cuvinte că omisiunea alegerii este şi ea 
o alegere. (Un gînd care a fost preluat de Sartre şi care 
la el joacă un rol însemnat.) Aici se află nucleul pentru 
acea disociere centrală dintre autenticitate si neautentici- 

i 

tate. „Dasein -ul se înţelege pe sine însuşi întotdeauna 

pornind de la existenţa sa, de la o posibilitate a lui însuşi 
de a fi sau de a nu fi el însuşi. Această posibilitate a fost 
fie aleasă de Dasein, fie Dasein- ul a ajuns din întîmplare 
în ea sau a crescut deja dintotdeauna în ea. în modul de 
a o prinde sau de a o rata existenţa este de fiecare dată 
rezultatul deciziei Dasein- ului însuşi 44 (p. 12). 

Alegerea se poate efectua în aşa fel încît prin ea şi în 
ea Dasein- ul să ajungă la sine însuşi, să-şi realizeze posi¬ 
bilităţile care-i sînt cele mai proprii, sau în aşa fel încît 
Dasein- ul să-şi lase atribuită din afară alegerea, fiind aşa 
cum sînt ceilalţi, acel „se“ impersonal (man) — iată ce 
este neautenticitatea. 

Am arătat deja că natura specială a Dasein- ului constă 
în aceea că fiinţa sa se arată în faptul de a exista, că ea se 
realizează în însuşi faptul de a exista. Această determinare 
este explicată mai îndeaproape prin termenul de „ fapt-de- 
a-fi-de-fiecare-dată-a-mea“ ( Jemeinigkeiî)\ ceea ce înseam¬ 
nă că fiecare fiinţare care se caracterizează prin acest fel 
anume de a ţine de fiinţă este preocupată de propria sa 
fiinţă, nu de o modalitate universală oarecare a fiinţei. 

„Şi pentru că Dasein- ul este prin esenţa sa de fiecare 
dată posibilitatea sa, această fiinţare se poate « alege », 
se poate cîştiga pe sine în fiinţa sa, se poate pierde, adică 
se poate cîştiga doar «în aparenţă », ceea ce în fapt 
înseamnă că nu se cîştigă niciodată. Se poate pierde şi 
poate să nu se fi cîştigat încă numai în măsura în care, 
potrivit esenţei sale, el are posibilitatea să fie autentic , 
adică să-si fie conferit sie însusi. Cele două modalităţi 

» » i 

ale fiinţei, autenticitatea si neautenticitatea ,... se înteme- 
iază pe aceea că Dasein- ul este în genere determinat prin 
faptul-de-a-fi-de-fiecare-dată-a-mea 44 (p. 42 ş. urm.). 

în autenticitate Dasein- ul alege acele posibilităţi prin 
care găseşte calea către sine însuşi; în starea de neauten- 
ticitate posibilităţile îi sînt date dinainte de alţii, respectiv 
de anonimitatea lui „se 44 . Se practică sportul, se studiază 

dreptul, se pleacă într-o anume staţiune balneară, se caută 
partenerul într-o anume pătură socială, se optează pentru 
un partid politic etc. 

In chestiunea punctului din care să pornească analiza 
Dasein- ului Heidegger optează pentru caracterul mediu 
şi pentru cotidianitate, aşadar pentru modul de a fi pe 
care-1 întîlnim mai întîi şi de cele mai multe ori, respectiv 
care ne este specific nouă înşine. In acest Dasein mediu 
urmează să fie puse în lumină structurile valabile pen¬ 
tru orice Dasein , cel autentic precum şi cel neautentic. 

Caracterizarea aceasta preliminară ar trebui să ne 
permită să facem următorul pas, adică să înţelegem 
Dasein- ul ca fapt-de-a-fi-în-lume. Aici dificultatea constă 
însă în aceea că o structură complexă în calitatea ei de 
fenomen unitar urmează să fie expusă pe bucăţi, pas cu 
pas, fără ca să se piardă unitatea care se află la baza ana¬ 
lizei şi pe care aceasta se înalţă. 

Faptul-de-a-fi-în-lume este explicat în trei paşi: 
1. prin intermediul întrebării ce anume înseamnă aici 
lume ; 2. prin întrebarea privitoare la cine, aşadar privi¬ 
toare la Dasein în caracterul său mediu ca fapt de a-fi-cu 
şi ca fapt de a-fi-el-însuşi (Mit- und Selbstsein)\ 3. prin 
întrebarea ce înseamnă a-fi-în, aici găsindu-se şi o cer¬ 
cetare a momentelor de structură sau a existenţialilor. 

« 

Spre a obţine în genere un culoar potrivit pentru pune¬ 
rea întrebării privitoare la faptul-de-a-fi-în-lume trebuie 
să încercăm o lămurire preliminară a faptului-de-a-fi-în. 
Obişnuim să înţelegem faptul-de-a-fi-în pornind de la 

sfera lucrurilor. Aici el înseamnă a-fi-continut-în. Dacă 

« 

nu ne este însă permis să înţelegem Dasein- ul după mo¬ 
delul obiectualului (das Dingliche) sau a ceea ce este doar 
de faţă (das Vorhandene), atunci şi faptul-de-a-fi-în tre¬ 
buie interpretat altfel. 

Faptul-de-a-fi-în are în vedere un existenţial, şi anu¬ 
me în sensul de a fi familiar cu; voi poposi în preajma 

acelui ceva cu care sînt familiar. Dacă faptul-de-a-fi-în 
nu trebuie gîndit ca fapt de a fi conţinut spaţial, aceasta 
nu înseamnă că Dasein -ul nu are o relaţie privilegiată cu 
spaţiul, dar este, ce-i drept, o relaţie care nu poate fi 
înţeleasă niciodată pornind de la faptul-de-a-fi-conţinut 
în sens spaţial, obiectual. De asemenea, nu este nicidecum 
adevărat că ajungem abia prin fenomenul recunoaşterii 
la ceva de genul faptului-de-a-fi-în; inversul este adevă¬ 
rat: numai pentru că sîntem dintotdeauna familiari cu 
fiinţarea — ceea ce-şi găseşte expresia în cele mai diverse 
moduri ale îngrijorării — noi ne putem expune unui mod 
specific al cunoaşterii — tocmai acea recunoaştere. 

Fără a bate imediat la ochi s-a petrecut aici o răstur¬ 
nare a concepţiei dominante potrivit căreia recunoaşterea 
reprezintă fundamentul oricărui mod de a avea de-a face 
cu lucrurile. Numai datorită faptului că poposim în preaj¬ 
ma cutărei sau cutărei fiinţări care ne este într-un fel sau 

* 

altul cunoscută, de care dispunem, pe care o utilizăm şi 
altele de acest fel, noi putem apoi printr-o situare anume 
să sărim, ca să spunem aşa, din a avea de-a face cu, ne 
putem abţine de la a avea de-a face cu şi putem intra într-o 
relaţie pur contemplativă cu fiinţarea. Această relaţie nu 
este nicidecum situaţia primară. Se subînţelege prin 
aceasta că cel care ia ca punct de plecare simpla teorie a 
cunoaşterii omite tocmai temeiul ei. Preeminenţa simplei 
cunoaşteri este o iluzie căreia teoreticianul cunoaşterii îi 

» i 

cade pradă. Aceasta nu înseamnă nicidecum că Heidegger 
vrea să renunţe la orice fel de cunoaştere ca atare, ci el 
caută să ajungă la o bază mai originară, pornind de la care 
se poate vedea că în cunoaşterea pură se ascunde ceva ce 
seamănă cu punerea între paranteze a raportării familiare 
care este presupusă deja dintotdeauna, sau altfel exprimat: 
că recunoaşterea este şi ea un mod de a fi în preajmă care 
presupune însă să se facă tocmai abstracţie de modul 

obişnuit de a avea de-a face cu o fiinţare sau alta. 

» * 

Acest gînd conduce în chiar miezul unei vechi pro¬ 
bleme, şi anume la întrebarea cum poate subiectul să iasă 
din sfera interiorităţii sale pentru a ajunge la obiectul „de 
afară“. Heidegger taie acest nod gordian, afirmînd că 
Dasein- ul în calitatea sa de fapt-de-a-fi-în-lume se află 
întotdeauna deja în afară — în preajma lumii care-i este 
familiară. 

„In orientarea sa către... şi în sesizare Dasein- ul nu 
iese abia atunci din sfera interiorităţii sale în care a fost 
pînă atunci închistat, ci, potrivit modului său primar de 
a fi, el se află deja dintotdeauna « afară », în preajma unei 
fiinţări pe care o întîlneşte în lumea deja descoperită de 
fiecare dată... Şi încă o dată, sesizarea a ceea ce a fost 

cunoscut nu este o revenire în « cuibul» conştiinţei 

? ? 

împreună cu prada cîştigată a ieşirii care a prins, ci chiar 
şi în actul ascultării, al păstrării şi al fixării, Dasein-u\ care 
cunoaşte rămîne în calitate de Dasein afară “ (p. 62). 

Cunoaşterea nu oferă posibilitatea stabilirii relaţiei cu 
lumea, ci ea presupune deja dintotdeauna această relaţie 
şi nu este decît o transformare a acesteia, „prin cunoaş¬ 
tere Dasein- ul dobîndeşte o nouă situare a fiinţei în raport 
cu lumea descoperită deja de fiecare dată în Dasein 
(p. 62). Dar cunoaşterea nici nu creează, ea mai întîi, un 
« comerţ» al subiectului cu o lume si nici nu ia naştere 

i i i 

dintr-o acţiune a lumii asupra unui subiect. Cunoaşte¬ 
rea este un mod al Dasein-ului întemeiat pe faptul-de- 
a-fi-în-lume“ (p. 62 ş. urm.) Aceasta a fost, pentru a 
folosi vorbele lui Kant, o adevărată revoluţie în modul 
de a gîndi care pe unii contemporani i-a speriat, pe alţii 
i-a umplut de entuziasm. 

Pentru a înţelege ce vrea să spună expresia „fap- 
tul-de-a-fi-în-lume“ va trebui să arătăm întîi ce înseamnă 
lume. încercarea de a enumera mai întîi lucrurile cunos¬ 
cute aflate în interiorul lumii nu duce la nimic. Astfel 
putem să înşiruim ceea ce se află în interiorul lumii, dar 

nu vom ajunge niciodată la ceva ce ar fi lumea. Chiar 
dacă fixăm diferitele categorii de fiinţare: om, artefacte, 
lucruri naturale, lucruri asociate cu o valoare, pentru a 
ne întoarce după aceea cu întrebarea la felul cum sînt ele 
în ultimă instanţă fondate în natură şi dacă apoi deter¬ 
minăm natura însăşi din perspectiva ştiinţelor naturii, nu 
ne vom fi apropiat de vreo soluţie. „Natura este ea însăşi 
o fiinţare care se întîlneşte în interiorul lumii şi care poate 
fi descoperită pe diverse căi şi trepte“ (p. 63). 

Cum va trebui să procedăm atunci ? Printr-o răsturna¬ 
re radicală Heidegger întoarce întrebarea în aşa fel încît 
mundaneitatea trebuie înţeleasă drept moment constitu¬ 
tiv al Dasein- ului, aşadar drept existenţial. „Ontologic 
«lumea » nu este o determinare a acelei fiinţări care, 
potrivit esenţei sale, nu este Dasein- ul, ci o trăsătură a 
Dasein- ului însuşi“ (p. 64). 

Afirmaţia pare să reducă lumea la sfera subiectivului. 
Dar cum se explică atunci că Heidegger aproape a eli¬ 
minat cu totul conceptul subiectivului? Cum ne putem 
apropia mai mult de semnificaţia lumii şi a mundanei- 
tătii? In conformitate cu indicaţia amintită mai sus tre- 

» i 

buie să pomim de la Dasein- ul cotidian cu caracterul său 
mediu. Lumea acestui Dasein este lumea înconjurătoare. 
Drumul pe care trebuie s-o pomim este indicat în depli¬ 
nă claritate: „Lumea cea mai apropiată a Dasein- ului 
cotidian este lumea înconjurătoare. Cercetarea se desfă¬ 
şoară mergînd de la acest caracter existenţial al faptu- 
lui-de-a-fi-în-lume în ipostaza sa medie pentru a ajunge 
la ideea mundaneităţii în genere. Vom căuta mundanei¬ 
tatea lumii înconjurătoare ( Umweltlichkeit ) trecînd printr-o 
interpretare ontologică a fiinţării pe care o întîlnim mai 
întîi în lumea interior-înconjurătoare“ (p. 66). 

Analiza dedicată de Heidegger ustensilei ( Zeug ) este 
una dintre cele mai cunoscute părţi ale lucrării Fiinţă şi 
timp\ mai puţin cunoscut este sensul acestei analize. 

Desigur, nu poate fi vorba de a da oamenilor indicaţii cum 
trebuie să folosească obiectele de uz curent din lumea lor 
înconjurătoare, căci această folosire ne este cît se poate 
de familiară. Crescînd în mijlocul lumii noastre, creştem 
în această folosire. Şi nici nu poate fi vorba de încercarea 
de a arăta cum se poate schimba lumea cînd lucrăm cu 
asemenea instrumente, respectiv, cum poate fi ea de-a 
dreptul înstrăinată omului. Analiza caută să ne facă să 
înţelegem cîtă cunoaştere prealabilă trebuie să existe, tre¬ 
buie să ne fie familiară pentru ca ceva ca o ustensilă să 
fie accesibilă Dasein- ului; cunoaşterea prealabilă nu are 
aici nicidecum în vedere o atitudine teoretică. Una din 
explicaţiile oferite de această analiză arată că folosirea 
ustensilelor are propria sa perspectivă şi că dacă vom 
pomi de la contemplarea teoretică pură nu vom putea se¬ 
siza natura tipică a ustensilei. 

Iată un exemplu simplu. Dacă am în faţa mea un cio¬ 
can şi încerc să-l descriu cu o atitudine teoretică drept 
avînd anumite dimensiuni, o anume culoare, o anume for¬ 
mă, cutare greutate, fiind executat din cutare material, nu 
voi sesiza tocmai ceea ce este important la această us¬ 
tensilă, şi anume faptul că este destinată ciocănirii. Prin- 
tr-o simplă contemplare nu pot afla dacă poate fi mînuită 
uşor, dacă are greutatea potrivită şi altele de acest fel, ci 
numai atunci cînd o folosesc, în uz. Orice ustensilă este 
ustensilă pentru ceva. Cînd folosesc o ustensilă mă supun 
destinaţiei sale specifice, faptului de a fi pentru ceva. 
Heidegger denumeşte modul specific de a fi al ustensilei 
faptul-de-a-fi-la-îndemînă ( Zuhandenheit ), nefăcînd prin 
aceasta altceva decît să formuleze anume ceea ce ex¬ 
perimentăm zi de zi. 

Vederea specifică, cea care îndrumă mînuirea, este 
vederea circumspectă. Aşa cum am arătat deja, vederea 
pur teoretică nu este nicidecum instanţa primară, noi tre- 

buie, dimpotrivă, să abandonăm vederea circumspectă spe¬ 
cifică, trebuie să o părăsim printr-un salt, pentru a ajunge 
la atitudinea pur teoretică. Acest lucru este important în 
măsura în care trebuie să ne dăm seama ce anume devine 
insesizabil din cauza acelui salt. De asemenea, trebuie să 
ne fie limpede că nu procedăm nicidecum în aşa fel încît 

să avem în fata noastră un lucru care nu se află decît de 

♦ 

faţă şi pe care îl transformăm apoi prin adăugirea unor 
atribute de valoare şi a altora de acest gen într-un lucru 
aflat la îndemînă. Concepţia atît de răspîndită potrivit 
căreia lucrul este instituit ca res extensa pentru ca apoi să 
fie grefate pe extensio diverse trăsături pur şi simplu nu 
este justă. Lucrurile aflate la îndemînă sînt cele mai 
apropiate în lumea noastră înconjurătoare, cu ajutorul lor 
ne orientăm şi ne procurăm cele necesare traiului. 

Să privim ustensila mai îndeaproape. Am spus deja: 
Orice ustensilă este ustensilă pentru ceva. „Lucrarea care 
urmează să fie produsă ca acel ceva pentru care sînt cio¬ 
canul, rindeaua, acul are la rîndul ei felul de a fi al us- 
tensilei. încălţămintea ce urmează să fie produsă este 
menită purtării, ceasul produs este menit citirii timpului. 
Lucrarea pe care o putem întîlni cu prioritate în folosirea 
asociată cu grija — lucrarea aflată în lucru — ne face să 
ne întîlnim totodată si de fiecare dată în esenţiala ei uti- 

i » 

lizabilitate şi cu pentru ce-ul utilizabilităţii sale. Lucrarea 
comandată este, la rîndul ei, numai pe temeiul folosirii 
sale şi al corelaţiei de trimiteri reciproce a unor fiinţări 
descoperite în cursul folosirii ei“ (p. 70). 

Se mai adaugă la aceasta că în cursul producerii se uti¬ 
lizează ceva, şi anume acel ceva din care este produs lu¬ 
crul respectiv. Aceasta trimite la natură ca sursă a acestui 
din-care. In sfîrşit, în cazul producerii se ţine seama şi 
de acela pentru care ceva este făcut. 

Ce legătură există între această analiză a ustensilei şi 
întrebarea privitoare la mundaneitatea lumii, cu alte cu- 

vinte, întrebarea ce anume face dintr-o lume o lume. 
Heidegger ne ilustrează aceasta cu exemple în care toc¬ 
mai ustensila pare să-şi abandoneze caracterul său de 
ustensilă. Atunci cînd ustensila nu este utilizabilă (atra¬ 
gere a atenţiei), sau atunci cînd lipseşte (insistenţă supă¬ 
rătoare), sau atunci cînd ne stă în cale (recalcitrantă) 
devine vizibil faptul că ustensila este determinată de 
trimiterea la ceva. Tocmai atunci cînd trimiterea „pen¬ 
tru a... trebuie să...“ este perturbată (de pildă, atunci 
cînd îmi lipseşte ciocanul pentru a bate cuiul) ea devine 
anume vizibilă ca trimitere. „Corelaţia ustensilă se lu¬ 
minează nu ca ceva nemaivăzut, ci ca ceva ce a si fost 
văzut din capul locului şi în permanenţă, în privirea 
circumspectă, ca un întreg. Cu acest întreg însă se anun¬ 
ţă lumea“ (p. 75). Pentru ca să se poată lumina, ea tre¬ 
buie să fie deja deschisă. 

Acest gînd este lămurit prin intermediul analizei unei 
ustensile determinate, adică a semnului. Specificitatea 
semnului constă în aceea că prin el este anume făcută 
vizibilă o corelaţie între ustensile (de exemplu, semnul 
de circulaţie — corelaţia care se referă la comportamen- 
tul celor ce participă la circulaţie). In timp ce ustensila 
obişnuită (de exemplu, instrumentele de scris) nu atrage 
atenţia pentru că cel care o foloseşte nu trebuie orientat 
către ustensilă, ci către ceea ce este de făcut (articolul, 
cartea), ustensila-semn este tocmai menită să atragă 
atenţia pentru a face expresă trimiterea. Prin semnele de¬ 
terminate devine accesibilă lumea înconjurătoare căreia 
ele îi aparţin. 

Determinarea fundamentală a ustensilei este capacita- 
tea ei de a sluji. In cazul semnului ea se concretizează 
prin aceea că este anume făcută vizibilă corelaţia în 
care stă semnul, din care el face parte şi, dincolo de aceas¬ 
ta, lumea înconjurătoare, în care se situează corelaţia 
ustensilei. 

încă nu am lămurit însă caracterul specific al lumii ca 
atare. Acest lucru se face în § 18. Dacă ustensila este deter¬ 
minată prin trimitere, atunci înseamnă că: „Ea sfîrşeşte 
la ceva. Caracterul de fiinţă al lucrului aflat la îndemînă 

i 

este acest ceva la care sfîrşeşte şi care este destinaţia sa. 
Prin destinaţie se înţelege a lăsa să se sfîrşească cu ceva 
la ceva“ (p. 84). 

Ustensila este întotdeauna deja văzută în perspectiva 
destinaţiei prin care este constituită. Nu există ustensilă de 
sine stătătoare. Ustensila se situează întotdeauna într-o 
corelaţie de ustensile, într-o totalitate de ustensile. Ce des- 
tinatie are o ustensilă rezultă dinainte din totalitatea desti- 
naţiilor (exemplu: unealtă-atelier). Totalitatea destina¬ 
ţiilor trimite în ultimă instanţă la Dasein , este de dragul 
Dasein- ului. în cuvintele lui Heidegger: „Acest pentru-ce 
primar nu este un pentru-a ca un posibil la-care al unei des¬ 
tinaţii. « Pentru-ce-ul » primar este un de-dragul-a“ (p. 84). 

/V 

In aceste analize, Heidegger arată care sînt acele lucruri 
despre care Dasein- ul trebuie să ştie pentru ca să se poată 
întîlni cu ceva de natura unei ustensile - în speţă să ştie 
într-un fel anume, de sine stătător, pretematic. Avem aici 
de-a face cu o analiză în sensul punerii în evidenţă a unui 
a priori constitutiv, dar nu al unui a priori al cunoaşterii, 
ci al unui a priori tocmai pentru acel mod de a avea de-a 

/V 

face în chip nemijlocit cu lucrurile. In acest context lumea 
se arată ca acel ceva care trebuie să fie deja deschis (des¬ 
cifrat) pentru ca să poată fi întîlnit ceva aflat în interiorul 
lumii şi avînd natura unei ustensile (vezi p. 86). 

Aşadar, Heidegger nu construieşte, ci el pleacă de la fe¬ 
nomenul concret şi evidenţiază care sînt condiţiile pentru 
ca omul să poată avea de-a face cu ustensilele. Trimiterile 
printre care se mişcă Dasein- ul presupun ca el să se fi pro¬ 
iectat asupra anumitor posibilităţi bine determinate prin 
care se poate întîlni apoi cu o fiinţare sau alta într-un fel 
bine determinat. Definiţia lumii sună după cum urmează: 

„în -ce-ul înţelegerii asociate cu trimiteri în calitate de 
lăsare-să-se-întîlnească a unor fiinţări avînd fiinţa desti- 

♦ i 

naţiei este fenomenul lumii. Iar structura acelui ceva la 
care se trimite Dasein -ul este acel ceva ce constituie mun- 
daneitatea lumii “ (p. 86). 9 

Mundaneitatea lumii este acel ceva ce îi dă Dasein -ului 
posibilitatea să experimenteze fiinţări de genul ustensilei, 
adică lumea este o modalitate determinată a înţelegerii, 
un existenţial, o determinare fundamentală a Dasein- ului. 
Ea îi dă posibilitatea să surprindă fiinţarea din lumea sa 
înconjurătoare în caracterul său specific de ustensilă, să 
fie familiarizat cu ea, tocmai pentru că nu este o înţe¬ 
legere teoretică. Se limpezeşte acum faptul că a-fi-în-lume 
nu înseamnă să apari ca o fiinţare determinată printre alte 
fiinţări, ci să desfăşori ceva ca o înţelegere a lumii prin 
care Dasein -ului îi devin accesibile diverse fiinţări. Nu 
e vorba aici de o subiectivare a conceptului de lume, ci 
doar de o formulare consecventă a faptului că lumea este 
un fel de înţelegere fundamentală, deci un element con- 
stitutiv al Dasein- ului. In continuare această înţelegere a 
lumii este disociată de determinarea carteziană a lumii 
ca res extensa, iar determinarea carteziană este explicată 
în perspectiva provenienţei ei din ontologia tradiţională. 

Dar ce se întîmplă cu spaţialitatea lumii, dacă este 
respinsă concepţia carteziană despre res extensa ? 

Care este semnificaţia spaţială a faptului de a fi la în- 
demînă ? Apropierea. Nu trebuie să înţelegem apropierea 
în sens cartezian ca o distanţă ce poate fi măsurată geo¬ 
metric ; pentru folosirea cotidiană a ustensilei distanţa nu 
este relevantă, folosirea este dirijată pornind de la îngri¬ 
jire. Pornind de la ea este fixată direcţia în care o usten¬ 
silă sau alta ne devin accesibile. 

Esenţial pentru ustensilă nu este o poziţie abstractă în 
spaţiu - într-un spaţiu omogen, nivelat, ci ustensila îşi 
are locul ei bine determinat. Prin însăşi natura ei, usten- 

sila este adăpostită într-un loc anume, devenind astfel de 
fiecare dată accesibilă pentru disponibilitate. Adesea 
putem deduce deja din locul ocupat la ce serveşte ustensi¬ 
la. Totalitatea ustensilelor este formată, la rîndul ei, prin 
atribuirea a diferite locuri pentru cutare sau cutare ustensi¬ 
lă care, împreună, constituie acea totalitate. Ceea ce con¬ 
tează este faptul că locurile nu pot fi schimbate după 
bunul plac, deoarece fiecare loc este atribuit cîte unei 
ustensile tocmai pentru că este acea ustensilă bine de¬ 
terminată şi fiindcă este necesară pentru o activitate bine 
determinată. Locul este poziţia în care ustensila trebuie 
să se găsească. 

Atribuirea unui loc determinat pentru o ustensilă de¬ 
terminată este precedată de ceva ca un fel de cunoaştere 
a regiunii. Regiunea adăposteşte unitatea unei corelaţii 
a ustensilelor, adică a unei multitudini structurate de locuri. 
„Trebuie ca mai întîi să fie descoperit ceva de genul unei 
regiuni ca să devină posibile atribuirea şi găsirea unor 
locuri pentru o totalitate de ustensile care să fie disponi¬ 
bile pentru o privire circumspectă 44 (p. 103). 

Ceea ce contează pentru Heidegger este că nu avem 
mai întîi o multitudine tridimensională de poziţii posibi¬ 
le care sînt apoi ocupate, deci umplute cu lucruri aflate 
de faţă, ci că spaţiul ne devine accesibil prin interme¬ 
diul regiunii cunoscute în interiorul căreia sînt instalate 
multitudini de ustensile. In lumea înconjurătoare dispu¬ 
nem de spaţiu în sensul organizării de locuri care-şi 
primesc orientarea prin ceea ce facem, prin acel ceva spre 
care ne-am îndreptat viaţa. Atît despre spaţialitatea a 
ceea-ce-se-află-la-îndemînă; în ce constă însă spaţialita¬ 
tea specifică a Dasein -ului însuşi? Ea este prezentă în 
în-depărtare şi în orientarea-către. în-depărtarea nu tre¬ 
buie înţeleasă ca îndepărtare, drept o anume distanţă care 
este fixată, deci nu trebuie înţeleasă static, ci activ şi tran¬ 
zitiv ca acţiune ce face să dispară depărtarea. Dasein -ul 

face ca o fiinţare sau alta să fie întîlnită în apropiere. Por¬ 
nind de la în-depărtare descoperim depărtarea; în-depăr- 
tarea este o determinare existenţială (ceva împlinit de 
Dasein ), în timp ce depărtarea este o determinare cate¬ 
gorială (distanţa dintre lucruri). 

Prin în-depărtare Dasein- ul caută să aibă la îndemînă 
ceea ce îi trebuie. Nu se poate nega faptul că în-depăr- 
tarea mai este şi o trăsătură a timpului nostru, că de¬ 
punem toate eforturile spre a face depărtarea să dispară, 
spre a o depăşi (mijloace de transport din ce în ce mai 
rapide, transmitere a informaţiilor şi altele de acest fel). 
In contextul dat nu se insistă asupra a ceea ce se ascunde 
în spatele acestei atitudini, în schimb Heidegger o face 

a 

în scrieri de mai tîrziu (vezi întrebarea privitoare la 
tehnică ). 

în cele ce urmează trebuie să abordăm Dasein- ul în 
aşa fel încît să înţelegem ceea ce Heidegger a numit 
faptul-de-a-fi-cu ( Mitsein ) şi faptul-de-a-fi-tu-însuţi 
(Selbstsein). Dacă el şi-a început analiza faptului-de-a- 
fi-în-lume cu cercetarea ustensilei aceasta se explică prin 
faptul că Dasein- ul este „ mai întîi şi de cele mai multe 
ori toropit de lumea sa“ (p. 13). Dar nu ne putem opri 
în acest punct. Tot atît de puţin pe cît ne este dat mai 
întîi un simplu eu căruia trebuie să-i găsim apoi lumea 
sa, care trebuie să transceandă către lumea sa, tot atît de 
puţin există un eu izolat a cărui izolare o putem străpun- 
ge trecînd la ceilalţi. încă de la prezentarea lumii încon¬ 
jurătoare celălalt era şi el de faţă; cînd ceva este produs, 
el este destinat cuiva. Unealta este astfel alcătuită încît 
ceilalţi să o poată utiliza. Ceilalţi sînt şi ei de faţă, sînt 
aici cu. Nu sînt străini, ci tocmai aceia cu care sîntem 
împreună, de care nu ne deosebim. „Lumea Dasein-ului 
este lumea-împreună-cu. A-fi-în înseamnă a-fi-cu-alţii. 
Fiinţa-lor-în-sine plasată în interiorul lumii este 
Dasein- cu“ (p. 118). 

A spune „Dasein este faptul-de-a-fi-cu“ vrea să ex- 
pliciteze tocmai acest lucru. Nu vrea să spună pur şi sim¬ 
plu că întotdeauna se găsesc deja în fapt şi alţi oameni 
în jurul meu, ci că eu sînt deja dintotdeauna deschis pen¬ 
tru alţii, sînt în preajma altora. Chiar şi atunci cînd mă 
izolez şi mă retrag în solitudine pot face acest lucru nu¬ 
mai pentru că fiinţa mea este faptul-de-a-fi-cu. Cînd evit 
prezenţa semenului meu el e totuşi prezent în această 
evitare, în calitate de evitat. 

în timp ce folosirea ustensilei a fost determinată ca 
îngrijire, comerţul cu ceilalţi este definit drept grija-pre- 
venitoare. Termenul este conceput atît de larg în înţeles 
existenţial încît cuprinde toate felurile de a fi cu alţii, de 
la iubire trecînd prin sacrificiu pînă la indiferenţă şi la 
dispreţuirea celuilalt, acesta din urmă fiind desigur un 
mod deficient. 

A 

In cadrul grijii-prevenitoare cu semn pozitiv Heidegger 
deosebeşte două posibilităţi extreme: grija-prevenitoare 
care sare în ajutor şi grija-prevenitoare care sare înainte. 
Prin cea care sare în ajutor vrem să preluăm, ca să spu¬ 
nem aşa, toate poverile de pe umerii semenului; apare 
aici primejdia ca el să devină un om dominat şi depen¬ 
dent ; în cazul grijii-prevenitoare care sare înainte vrem 
să-i restituim grija, ca să spunem aşa, ca să o poată duce 
el însuşi. Vederea implicată în grija-prevenitoare este ve¬ 
derea care menajează şi vederea îngăduitoare. 

Trebuie să punem întrebarea privitoare la cine sînt cei 
care sînt laolaltă. Întrucît Heidegger porneşte de la felul 
cotidian de a fi al Dasein- ului, acest „cine“ al faptului coti¬ 
dian de-a-fi-laolaltă se arată a fi impersonalul „se“, cu 
alte cuvinte, caracterul mediu. „în fiinţa sa, « se »-ul este 
preocupat în esenţă de acest caracter mediu. De aceea 
el se menţine de fapt în caracterul mediu a ceea ce se 
cuvine, ceea ce este considerat valabil si ceea ce nu este 

considerat ca atare, ceea ce este încununat cu succes si 

» 

ceea ce este exclus de la succes. Acest caracter mediu, 
care se regăseşte în prescrierea a ceea ce poate şi are voie 
să devină obiectul aspiraţiei, supraveghează orice ex¬ 
cepţie care caută să se impună. Orice preeminenţă este 
sufocată fără zgomot... Grija aceasta pentru caracterul 
mediu dezvăluie din nou o tendinţă ce tine de esenţa 

» i » 

Dasein- ului şi pe care o numim nivelarea tuturor posi¬ 
bilităţilor de a fi“ (p. 127). Forma de a fi proprie lui „se“ 
se bizuie pe degrevare, în sensul că nu fiecare în parte 
ia hotărîrile, ci ele sînt luate toate de „se“. Surprindem 
aici un lucru care este îndeobşte camuflat. Dominaţia lui 

i * 

„se“ este o dominaţie care se ascunde pe sine. Fiecare 
om se comportă ca şi cum ar fi el însuşi, şi în realitate 

nimeni nu este el însusi. Stării de neautonomie si de 

» » 

neautenticitate a acestui mod de a exista Heidegger îi 
opune autenticitatea în care Dasein- ul se alege pe sine 
însuşi pe temeiul posibilităţilor care sînt în cel mai înalt 
grad ale sale proprii. Faptul că pot exista situaţii în care 
o asemenea alegere este foarte îngrădită din cauza unor 
limitări exterioare nu este discutat în mod special de 
Heidegger, dar este fără îndoială gîndit în conceptul 
faptului-de- a-fi-aruncat. 

Dominaţia lui „se“ determină şi înţelegerea lumii şi 
înţelegerea de sine. Intrucît „se“-ul s-a abandonat lumii 
sale (lumea fiecărui ,,se“), nu este de mirare că se înţelege 
apoi pe sine însuşi potrivit modelului oferit de ceea ce 
nu este de natura Dasein- ului, ceea ce explică, în pasul 
următor, ontologia tradiţională împreună cu abordarea 
greşită promovată de ea. 

Analiza faptului-de-a-fi-în-lume presupune o lămurire 
explicită a faptului-de-a-fi-în, adică a momentelor con¬ 
stitutive, care fac accesibil Dasein- ul ca deschidere, iar 
acestea sînt: situarea afectivă, înţelegerea şi vorbirea. 

„în situarea afectivă Dasein- ul este întotdeauna adus 
deja în faţa lui însuşi, el s-a găsit întotdeauna deja, dar 

nu ca găsire de sine care percepe, ci ca stare de sine aflată 
într-o anume dispoziţie 44 (p. 135). 

Ceea ce a fost îndeobşte pierdut din vedere sau interpre¬ 
tat greşit, ba chiar de-a dreptul refulat în cadrul analizei 
filozofice a omului, pornind de la o anumită raţionalitate 
considerată exemplară, îşi află la Heidegger recunoaş¬ 
terea, şi anume dispoziţia afectivă cu funcţia ei de des¬ 
chidere nemijlocită. Să luăm un exemplu simplu de tot. 
Facem cunoştinţă cu un om. Prima noastră reacţie se 

i » * 

bazează pe dispoziţia sufletească pe care prezenţa lui o 
declanşează în noi. Faptul că această dispoziţie poate 
varia, că se poate schimba în opusul ei în cursul unei mai 
îndelungate coexistenţe nu trebuie să scadă cu nimic 
importanţa dispoziţiei ca modalitate originară a faptu- 
lui-de-a-fi-deschis. Caracterul de descifrare al situării 
afective este tocmai lucrul tulburător din acest fenomen, 
dar acel caracter nu poate fi sesizat cîtă vreme dispoziţia 
este înţeleasă doar ca o „coloratură sufletească 44 ce tine 
de partea „iraţională 44 a sufletului. Dacă ne oprim la acest 
nivel, atunci într-adevăr întoarcem în mod conştient 
spatele la ceea ce fenomenul ne arată, şi anume că în fapt 
modul originar de întîlnire cu ceilalţi, cu lumea încon¬ 
jurătoare, dar şi cu noi înşine are loc în acea dispoziţie 
sufletească. 

„Dispoziţia a şi descifrat de fiecare dată fapul-de-a-fi- 
în-lume ca întreg şi face, ea mai întîi, posibilă o orientare 
către... Faptul-de-a-fi-într-o-dispoziţie nu se referă în 
primă instanţă la ceva de ordin sufletesc, nu este o stare 
din interior care apoi ajunge într-un mod misterios în 
afară şi colorează lucrurile şi persoanele. In aceasta se 
arată cea de a doua trăsătură esenţială a situării afective. 

Ea este o modalitate existenţială fundamentală a stării de 

* 

descifrare de o originalitate egală a lumii, a Dasein- ului-cu 
şi a existenţei, pentru că aceasta însăşi este, în chip 
esenţial, fapt-de-a-fi-în-lume“ (p. 137). 

In plus, dispoziţia are pentru Heidegger funcţia de a 
face accesibil Dasein -ului faptul că el este aruncat, „că 
este“, de a-i face accesibil „faptul că este dat în propria 
sa răspundere 44 (p. 135). Si, în sfîrşit — şi aceasta este cea 
mai cuprinzătoare determinare: „Dispoziţia situării afec¬ 
tive constituie existenţial starea de deschidere a Dasein -ului 

» 

către lume 44 (p. 137). 

Iată un exemplu menit să lămurească lucrurile: Ceva 

ca o ameninţare nu-mi devine accesibil în lumea mea 

» 

decît prin faptul că sînt în stare să resimt frica. Aşadar, 
dispoziţia nu este nicidecum un fenomen care se rezumă 
la subiect si la simţirea sa, ci o modalitate de a fi deschis 
prin care lumea îmi poate deveni accesibilă în cele mai 
diverse moduri — ca ameninţătoare, ca îmbucurătoare, ca 

, A 

plăcută, ca emoţionantă etc. In situarea afectivă ştiu deja 
de fiecare dată ce se întîmplă cu mine însumi. Analiza 
lui Heidegger dedicată situării afective a influenţat şi 
psihiatria, dacă e să amintim aici numai de Ludwig Bins- 
wanger. Heidegger indică şi linia care-i uneşte pe Augus- 
tin, Pascal şi Scheler — cei care au recunoscut deja într-o 
oarecare măsură însemnătatea dispoziţiei. 

Al doilea moment structural îl constituie înţelegerea. 
Situarea afectivă şi înţelegerea sînt la fel de originare, 
înţelegerea se afla în joc încă în cazul situării afective 
— orice dispoziţie este o acţiune nemijlocită de descifrare, 
am arătat deja. De altfel, înţelegerea nu este interpretată 
aici ca un concept opus explicării, ci ca modalitate fun¬ 
damentală a Dasein- ului. Interpretarea specifică a înţe¬ 
legerii ca existenţial al Dasein -ului dă în vileag caracterul 
de proiect. 

„Ceea ce ştim să facem în înţelegere în calitate de exis- 
tenţial nu este un ce, ci fiinţa ca existare. In înţelegere 
se află în chip existenţial modalitatea de a fi a Dasein -ului 
ca putinţă-de-a-fi“ (p. 143). 

Corelaţia dintre înţelegere şi posibilitate este expri¬ 
mată foarte clar în fragmentul ce urmează: „înţele¬ 
gerea ca deschidere se referă întotdeauna la întreaga 
condiţie fundamentală a faptului-de-a-fi-în-lume. Ca 
putinţă-de-a-fi faptul-de-a-fi-în este de fiecare dată 
putinţa-de-a-fi-în-lume. Aceasta nu este deschisă 
numai în calitatea ei de lume ca semnificaţie posibilă, 
ci eliberarea a ceea ce se află anume în interiorul lu¬ 
mii eliberează această fiinţare pentru posibilităţile sale. 
Ceea-ce-se-află-la-îndemînă este descoperit ca atare 
în capacitatea sa de a servi, de a putea fi folosit, de 

a fi dăunător. Totalitatea destinaţiilor se dezvăluie 

» 

ca totalitate categorială a unei posibilităţi a corelaţiei 

unor lucruri aflate la îndemînă. Dar si « unitatea » a 

* 

ceea-ce-se-află-de-faţă în forme multiple, adică natura, 
nu poate fi descoperită decît pe temeiul stării de des¬ 
cifrare a unei posibilităţi a ei“ (p. 144). 

La întrebarea de ce înţelegerea urmăreşte întotdeauna 
o posibilitate sau alta, de ce se menţine mereu în di¬ 
mensiunea posibilităţii, Heidegger răspunde: „Pentru că 
înţelegerea are în ea însăşi structura existenţială pe care 
o numim proiect“ (p. 145). Prin înţelegere, Dasein -ul îşi 
deschide atît spaţiul de joc al existării sale cît şi spaţiul 
de joc al fiinţării care-i este accesibilă în interiorul lumii; 
cele două sînt corelate. Heidegger numeşte înţelegerea 
care provine din şinele propriu şi îi corespunde lui în¬ 
ţelegere autentică, iar cea care concepe Dasein -ul por¬ 
nind de la lume este considerată neautentică. înţelegerea 
autentică şi cea neautentică pot fi, la rîndul lor, veritabilă 
sau falsă. Putem avea deci o înţelegere a lumii des¬ 
făşurată de Dasein într-un chip originar; atunci e vorba 
de o înţelegere veritabilă, sau ea se poate desfăşura în 
cadrul dat dinainte, fără a-1 pune sub semnul întrebării, 
fără a-1 înţelege propriu-zis; avem atunci de-a face cu 
o înţelegere falsă. 

Dacă atunci cînd am încercat să lămurim lumea us¬ 
tensilei am vorbit de o vedere specifică (vederea cir¬ 
cumspectă), iar în cazul faptului-de-a-fi-cu am vorbit de 
vederea care menajează, acum înţelegerea însăşi este şi 
ea definită drept vedere. Tocmai pentru că înţelegerea este 
în chip originar vedere, Dasein -ul poate desfăşura diver¬ 
sele feluri de privire circumspectă a îngrijirii, de privire 
care menajează a grijii-prevenitoare. Vederea îndreptată 
asupra existenţei înseşi este numită de Heidegger privi- 
rea-pătrunzătoare. In această privire-pătrunzătoare sînt in¬ 
cluse felurile de vedere menţionate mai sus, de fapt ea 
este cea care le face posibile. De vreme ce Dasein -ul este 
constituit prin înţelegere, el are putinţa să ştie nu numai 
de sine însusi, dar si de lume si de ceilalţi. în acest con- 
text trebuie amintit că prin termenul vedere este expri¬ 
mat faptul că Dasein -ul „lasă să vină la întîlnire în chip 
neacoperit fiinţarea accesibilă în ea însăşi“ (p. 147). Din 
vedere face parte caracterul de deschidere sau de luminare 
a Dasein- ului. 

/V 

In înţelegere, Dasein -ul este ca stare de deschidere - prin 
faptul că se proiectează pe posibilităţi ale putinţei-sale- 
de-a-fi. Dar nici o proiecţie nu se petrece în spaţiul vid, 
ci ca putinţă-de-a-fi ea este deja dată în stăpînire stării 
de aruncare (de proiectare), deci acelui ceva care se mai 
numeşte şi facticitate. Actul meu de proiectare trebuie, 
de pildă, să pună la socoteală existenţa unei aptitudini, 
condiţionarea mea, altminteri apare primejdia ca el să 
devină o simplă iluzie, respectiv să conducă la au¬ 
to amăgire. 

Heidegger oferă o subtilă analiză a înţelegerii ca ex¬ 
punere şi a înţelegerii ca enunţ. „Proiectarea înţelegerii 
are propria ei posibilitate de a se configura. Configurarea 
înţelegerii o numim expunere. Prin ea înţelegerea îşi în¬ 
suşeşte prin înţelegere ceea ce a înţeles (p. 148). Expu- 

nerea nu reprezintă luarea la cunoştinţă a ceea ce a fost 
înţeles, ci elaborarea posibilităţilor proiectate în înţele- 
gere“ (p. 148). 

Din analiza exemplului privitor la înţelegerea lumii din 

/V 

§ 32 nu vom extrage decît cîteva momente. In înţelegerea 
ustensilei ca ustensilă pentru... specifică este structura-cfl. 
„Ceea ce este descifrat prin înţelegere, ceea ce a fost 
înţeles este întotdeauna deja astfel accesibil încît poate 
fi în mod expres scos în evidenţă în el « ca ce-ul » său. 
« Ca-ul » reprezintă structura expresivităţii unui lucru în¬ 
ţeles, el constituie expunerea 44 (p. 149). Ar fi bine să reţi¬ 
nem aceasta, pentru a putea respinge opinia potrivit căreia 
ceva de genul înţelegerii apare abia o dată cu enunţul. 

Posesia prealabilă - vederea prealabilă - sesizarea 
prealabilă sînt cele trei momente constitutive ale înţele¬ 
gerii nemijlocite a celor aflate în lumea înconjurătoare. 
Ustensila o înţelegem pornind de la totalitatea destinaţiilor 

în care ea este aşezată. Fundamentul îl constituie corn- 

* 

portamentul nostru în sensul a ceea ce este de făcut, care, 
la rîndul său, depinde de putinţa noastră de a fi (proiect). 
Heidegger numeşte vederea specifică cu care abordăm 
fiinţarea vedere prealabilă. E vorba aici de o perspectivă 
care are caracterul unui proiect şi în care este aşezată 
orice acţiune de a avea de-a face cu lucrurile. 

„Lucrul înţeles, ţinut în posesia prealabilă şi ţintit în 
privirea circumspectă, devine inteligibil prin expunere 44 
(p. 150). Conceptualitatea în favoarea căreia s-a decis 
Dasein-u\ în cadrul expunerii reprezintă sesizarea preala¬ 
bilă. Dacă în toate aceste expresii revine mereu cuvîntul 
„prealabil 44 acest lucru nu este o simplă întîmplare, ci el 
trimite la temporalitatea pe care o vom discuta mai tîrziu, 
în sensul că prin proiectare este pus în joc un fel de tem- 

/V 

poralizare a viitorului. In acest context Heidegger lămu¬ 
reşte ce anume înţelege prin sens. 

„Conceput sensului cuprinde structura formală a ceea 
ce face parte în mod necesar din acel ceva ce este arti¬ 
culat de expunerea comprehensivă. Sensul este direcţia 
structurată prin posesia prealabilă, vederea prealabilă şi 
sesizarea prealabilă a proiectului pornind de la care ceva 
devine inteligibil ca ceva“ (p. 151). Este firesc atunci ca 

sensul să fie înţeles ca ceva ce îi revine Dasein- ului. 

« 

„Sensul este un existenţial al Dasein- ului, nu o proprie¬ 
tate ce e prinsă de fiinţare, se află « în spatele » ei sau 
pluteşte undeva ca «lume intermediară ». Numai Dasein- ul 
« are » sens în măsura în care starea de deschidere a fap- 
tului-de-a-fi-în-lume poate fi « umplută » prin fiinţarea 
care poate fi descoperită în această lume. De aceea nu¬ 
mai Dasein -ul poate avea sens sau poate fi lipsit de sens“ 
(p. 151). 

Vorbirea a fost evidenţiată de Heidegger drept cel de 
al treilea existenţial al Dasein- ului. Ce înţelege el prin 
vorbire ? 

„ Vorbirea este din punct de vedere existenţial la fel de 
originară ca situarea afectivă şi înţelegerea. Inteligibilita- 
tea este întotdeauna articulată deja înainte de expunerea 
atribuitoare. Vorbirea este articularea inteligibilităţii. 
Ea se află de aceea deja la baza expunerii 44 (p. 161). Şi 
mai departe: „Inteligibilitatea situată afectiv a faptu- 
lui-de-a-fi-în-lume se exprimă ca vorbire. întregul semni¬ 
ficam al inteligibilităţii ajunge la cuvînt. Către semnificaţii 
vin cuvinte. Lucrurile-cuvinte nu sînt cele cărora li se 
atribuie semnificaţii 44 (p. 161). Conceptul comunicării 
posedă semnificaţia cuprinzătoare potrivit căreia în el se 
împlineşte „împărtăşirea 44 cosituării-afective şi a înţele- 
gerii faptului-de-a-fi-împreună 44 (p. 162). Intrucît Dasein-u\ 
este fapt-de-a-fi-împreună el se află întotdeauna deja 
într-o anume coîmpărtăşire — deoarece se află într-o 
anume coînţelegere şi o cosituare afectivă: de aceea cea 

mai inteligibilă vorbire este aceea în care este deja dată 
o comunitate a situării-afective şi a înţelegerii şi nu tre¬ 
buie mai întîi să fie creată. 

Exprimarea care survine în vorbire nu înseamnă o spu- 
nere-în-afară a ceea ce se află în interior; Dasein- ul este, 
dimpotrivă, întotdeauna deja afară şi articulează ceea 
ce află acolo. „Vorbirea este articularea semnificantă a 
inteligibilităţii situativ-afective a faptului-de-a-fi-în-lume“ 
(p. 162). In acest context Heidegger remarcă faptul că 
lingvistica trebuie aşezată pe fundamente mai originare 
din punct de vedere ontologic şi că trebuie eliberată de 
predominanţa unei concepţii determinate a logicii. 

Existenţialii şi temporalitatea 

Analiza Dasein- ului trebuie să obţină un rezultat dublu: 

» 

trebuie să indice pe rînd momentele constitutive ale fap- 

tului-de-a-fi-în-lume si să arate totodată unitatea acestor 

* 

momente, coapartenenţa lor. Vom schiţa acum acest al 
doilea pas. Heidegger îl face determinînd grija drept 
structura fundamentală a Dasein- ului; aceasta înseamnă 
totodată că el reia analitica Dasein- ului în lumina tem- 
poralizării. 

Am întîlnit deja trei trăsături caracteristice ale 
Dasein- ului: existenţialitatea {Dasein- ul este întotdeauna 
deja la putinţa-sa-de-a-fi pe care este chemat să o reali¬ 
zeze), facîiciîatea ( Dasein-u\ este de fiecare dată de¬ 
terminat deja prin acel ceva în care este „aruncat 44 , acel 
ceva ce nu depinde de el şi trebuie preluat de el) şi fap- 
tul-de-a-fi-pradă (se înţelege pe sine pornind de la ceea 
ce tocmai nu este, se pierde în favoarea fiinţării care îi 
este cunoscută). Aceste trei trăsături caracteristice sînt 
strînse laolaltă în grijă. Grija nu e o formă de tristeţe, de 
apăsare, ci ea cuprinde simultan trei elemente: a-fi-înain- 
tea-ta (existenţialitate), în faptul-de-a-fi-deja-în (factici- 

tate) ca fapt-de-a-fi-la (a fi pradă). întrebarea privitoare 
la unitatea acestei treimi merită să fie urmărită în con¬ 
tinuare. Acest lucru se întîmplă în cea de a doua secţiune 
a lucrării: Dasein şi temporalitate. 

„Dacă urmează ca interpretarea fiinţei Dasein -ului să 
devină originară ca temei al elaborării întrebării onto¬ 
logice fundamentale, atunci ea trebuie mai întîi să aducă 
la lumină în chip existenţial fiinţa Dasein -ului în posi¬ 
bila sa autenticitate şi totalitate “ (p. 233). 

Pentru a putea înţelege putinţa-de-a-fi-întreg trebuie in¬ 
clus în analiză sfîrsitul Dasein- ului. Sfîrsitul este moartea. 

* * 

Moartea este experimentată existenţial ca fiinţă întru 
moarte. Iată tema primului capitol din această secţiune; 
urmează problematica legată de autenticitatea existării, 
cu alte cuvinte: conştiinţa (capitolul 2). Chemarea con¬ 
ştiinţei „nu informează despre evenimentele lumii, nu are 
nimic de povestit. Nu are nicidecum intenţia să provoace 
în şinele căruia i se adresează « o convorbire cu sine 
însuşi ». Sinelui căruia i se adresează nu i se strigă nimic, 
ci el este chemat la sine însuşi, adică la putinţa-sa-de-a-fi 
care îi este proprie în cel mai înalt grad“ (p. 273). „Che¬ 
marea vine din mine şi totuşi peste mine“ (p. 275). 
Heidegger susţine că în conştiinţă survine chemarea gri¬ 
jii care cheamă Dasein -ul către putinţa-de-a-fi care-i este 
proprie în cel mai înalt grad. Caracterul înfricoşător al 
acestei chemări trebuie să ne smulgă din uitarea de sine; 
de aceea, acel ceva pe care chemarea îl dă de înţeles este 
posibilitatea autenticei putinţe-de-a-fi şi în consecinţă 
pentru Heidegger teama este cea care face posibilă aceas¬ 
tă chemare, căci în teamă se experimentează izolarea care 
ţine de autentica putinţă de a fi. Conceptul de vină nu este 
înţeles aici în sens religios sau moral, ci „ca temei (nega¬ 
tiv) al unei nimicnicii 44 (p. 285). 

Starea de deschidere pentru chemarea conştiinţei este 

„dorinţa de a avea conştiinţă 44 , un fenomen inaccesibil 

77 » » » 7 

impersonalului „se“. Aceste lămuriri cu privire la conştiin¬ 
ţă sînt încununate de o nouă determinare a Dasein- ului 

* 

ca hotărîre. Ce înseamnă aceasta ? Din dorinţa de a avea 
conştiinţă face parte experimentarea propriei nimicnicii 
în teamă, înţelegerea ca proiectare de sine pe posibilitatea 
cea mai proprie, precum şi vorbirea. Hotărîrea este un 
mod privilegiat al stării de deschidere prin care, după cum 
se ştie, am încercat să surprindem deschiderea Dasein-xAm. 
(Raportul dintre hotărîre şi adevăr este tratat în § 4.) 

Trimiterile fragmentare de mai sus sînt menite să facă 
posibilă trecerea la întrebarea privitoare la sensul grijii 
- şi anume la temporalitate ca temeiul ei propriu-zis. 
Heidegger pune întrebarea: „ Ce anume face posibilă inte¬ 
gralitatea întregului articulat al structurii grijii în unitatea 
articulării ei desfăşurate ? “ (p. 324). 

în premergerea în posibilitatea extremă (fiinţa întru 
moarte) Dasein-u\ revine totodată la cele ce au fost ale 
sale în cel mai înalt grad. El menţine acest ceea ce a fost, 
el este ceea ce a fost. „Dasein- ul poate să fi fost în chip 
autentic numai în măsura în care el tine de viitor. Ceea 
ce a fost provine oarecum din viitor“ (p. 326). Iată o răs¬ 
turnare a concepţiei obişnuite potrivit căreia timpul 
avansează oarecum pornind de la cele trecute către cele 
prezente şi mai apoi către cele viitoare. Pentru Dasein nu 
cele ce au fost sînt primare, ci premergerea în fiinţarea 
care nu este încă, dar care face deja parte din mine — ca 
moarte a mea. Numai întrucît Dasein- ul are putinţa de a 
premerge, deci ţine de viitor, el poate reveni şi la ceea 
ce a fost şi poate astfel să nu piardă, ci să păstreze pro¬ 
priul său ceea ce a fost. în treacăt fie spus, aceasta este 
în felul său şi poziţia fundamentală a întregii creaţii artis¬ 
tice a lui Marcel Proust. Scrisul este pus în mişcare din¬ 
spre sfîrşit — dinspre presentimentul morţii. Mînă în mînă 
cu această anticipare a sfîrşitului merge păstrarea a ceea 
ce a fost, repetarea lui — în actul scrierii. Aşa se explică 

de ce această operă posedă o structură atît de particulară, 
în speţă că desfăşurarea este prezentată dinspre sfîrşit ca 
o revenire asupra a ceea ce s-a petrecut. Presentimentul 
morţii apropiate la balul mascat al timpului este pus lao¬ 
laltă cu amintirea din copilărie a zăngănitului de clopoţel 
care anunţă vizita lui Swann si cu scena sărutului de 
noapte bună refuzat. Viitorul, ceea ce a fost şi prezen¬ 
tul sînt contopite într-o unitate, în unitatea timpului care 
reprezintă, de fapt, personajul principal al acestei opere. 
La începutul operei ne aflăm deja la sfîrşitul ei, iar 
sfîrşitul ne retrimite la început — la înţelegerea şi la 
păstrarea începutului, dar nu pentru a păstra pur şi sim¬ 
plu ceva trecut, ci pentru că reprezentarea a ceea ce a fost 
este totodată reprezentarea timpului. 10 

Prin premergerea către sfîrşit (hotărîre premergătoare) 
pentru Dasein apare ceva ca o situaţie — Dasein-u\ se ra¬ 
portează la o fiinţare sau alta ca fiind obiectul grijii sale, 
o face să vină la întîlnire... „Lăsarea de a veni la întîlnire 
prin acţiune a ceea ce ajunge la prezenţă în lumea încon¬ 
jurătoare nu este posibilă decît într-o prezentualitate a 
acestei fiinţări 44 (p. 326). Această lăsare să se întîlnească 
face parte din hotărîre. 

„Venind din viitor către sine, hotărîrea se aduce, 
prezentualizînd, în situaţie 44 (p. 326). Dar aceasta nu este 
nimic altceva decît esenţa temporalităţii, aşa cum o 
putem experimenta în dimensiunea Dasein- ului, se 
poate spune chiar: cum deschide şi întemeiază dimen¬ 
siunea specifică a Dasein- ului. Astfel că Heidegger poate 
spune: „Temporalitatea se dezvăluie ca sensul propriu-zis 
al grijii autentice 44 (p. 326). Dacă am definit mai sus 
grija ca fapt-de-a-fi-înainte-de-sine-şi-totodată-în ca 
fapt-de-a-fi-în-preajmă putem observa uşor că fap- 
tul-de-a-fi-înainte-de-sine survine în temporalizarea 
viitorului, iar faptul-de-a-fi-în-preajmă devine posibil 
prin prezentualizare. In grijă sînt strînse laolaltă exis- 

tenţialitatea, facticitatea şi faptul-de-a-fi-pradă. De exis- 
tenţialitate ţine proiectarea de sine; dar aceasta nu este 
nimic altceva decît o temporalizare a viitorului. Facti¬ 
citatea sau starea de aruncare am pus-o în evidenţă deja 
în momentul de-a-fi-deja-în-preajmă al grijii. „Numai în 
măura în care grija se întemeiază pe cele ce au fost poate 

Dasein -ul în calitatea sa de fiinţare aruncată care este el 

» 

să existe“ (p. 328). 

Heidegger face o deosebire între cele ce au fost şi cele 
ce au trecut. A trece este o expresie care se aplică fiin¬ 
ţărilor care nu au natura unui Dasein. Cel ce există nu a 

* 

trecut, ci a fost. In cele ce au fost se ascunde ceea ce fiin¬ 
ţează încă, adică este. Facticitatea în calitate de moment 
fundamental al constituţiei Dasein -ului este posibilă nu¬ 
mai pentru că Dasein- ul, temporalizînd, nu lasă în urma 
sa ceea ce a fost, ci este ceea ce a fost. Pre-ul din premer- 
gere, deja-ul faptului-de-a-fi-deja-în trimit la dimensiunea 
temporală a grijii. Ceea ce păruse la început a fi o simplă 
descriere, dar se arătă foarte curînd ca o cercetare a mo¬ 
mentelor constitutive ale lumii îşi găseşte justificarea pro- 
priu-zisă în interpretarea temporalităţii drept structura 
fundamentală a grijii. Ar merita cîndva să fie pusă în lu¬ 
mină construcţia deosebit de reuşită a lucrării Fiinţă si 

» i * * 

timp , structura ei internă, pentru a arăta cum se sprijină 
ea, pe de o parte, pe apropierea faţă de fenomene şi cum, 
pe de altă parte, construcţia ei e determinată pornind de 
la structura temporalităţii. Aici se vede totodată ce anume 
deosebeşte stilul de filozofare al lui Heidegger de cel al 
lui Husserl. Husserl pare că încearcă să prindă ceea ce 
a văzut, căutînd mereu nuanţe noi, abandonîndu-se cu to¬ 
tul descrierii (surprinderii), ceea ce face ca articulaţia să 
trebuiască să fie introdusă întotdeauna ulterior; rezultă 
o prezentare care mai degrabă însumează — aşa se ex¬ 
plică de ce atît de multe analize sînt repetate; în cazul 
lui Heidegger ai impresia că sesizarea premerge arti- 

culaţiei, structurii, şi că prezentarea este făcută abia după 
ce a fost sesizată articulaţia, astfel încît nici una din ana¬ 
lize nu ar putea să fie plasată în alt loc. Aşa se explică 
de ce, pentru a fi înţeleasă cum se cuvine, Fiinţă şi timp 
trebuie să culmineze cu surprinderea structurii, cu alte cu¬ 
vinte, să fie abordată dinspre sfîrşitul lucrării, dinspre 
temporal itate. 11 

Ce se poate spune despre cel de al treilea moment, de¬ 
spre faptul-de-a-fi-pradă? A-fi-pradă nu înseamnă altceva 
decît a te pierde în ceea ce este prezent, în sensul lui a 
fi în preajmă. Dar acest lucru nu este posibil fără viitor 

si fără cele ce au fost. 

« 

„Temporalitatea face posibilă unitatea existenţei, a fac- 
ticităţii şi a faptului-de-a-fi-pradă şi constituie astfel în 
chip originar integralitatea structurii grijii“ (p. 328). 

Să vedem cum trebuie înţeleşi temporal în mod expli¬ 
cit existenţialii: înţelegere, situare afectivă, fapt-de-a-fi- 
pradă şi vorbire, respectiv cum se deosebeşte de fiecare 
dată temporalizarea autentică de cea neautentică. Am 
arătat deja că Heidegger procedează reluînd ceea ce a fost 
analizat mai înainte, dar nu în sensul unei simple repetiţii, 
ci într-un orizont nou, astfel încît reluarea conduce la o 

/V 

mai bună înţelegere a structurii. In felul acesta, prima ana¬ 
liză nu devine nicidecum inutilă, ci gîndirea ajunge acum 
la temeiul lucrurilor. 

Cum se arată temporalitatea înţelegerii? Am mai spus 
că înţelegerea este o proiectare asupra propriilor posi¬ 
bilităţi de a fi, o descifrare a putinţei-de-a-fi. Diversele 
modalităţi ale „cunoaşterii“ se întemeiază pe această 
înţelegere. Dar proiectarea de sine asupra propriilor posi¬ 
bilităţi nu este nimic altceva decît o temporalizare a 
viitorului. „Viitorul face posibil în chip ontologic o 
fiinţare care este în aşa fel încît, înţelegînd, există în 
putinţa sa de a fi“ (p. 336). Posibilitatea nu este pur şi 
simplu gîndită, dorită, sperată, temută ca posibilitate, ci 

Dasein- ul este posibilitate şi numai în măsura în care este 
posibilitate viitorul său poate veni către el. Acest mod 
de a temporaliza viitorul este numit de Heidegger pre- 
mergere. Dasein- ul care se temporalizează pornind de la 
viitorul autentic, adică de la viitorul în care ajunge la sine 
însuşi, în care se realizează pe sine însuşi, este Dasein- ul 
autentic , iar temporalizarea viitorului efectuată de el este 
premergerea. 

Ce se întîmplă cu Dasein- ul neautentic? Dacă în ca¬ 
litatea ei de structură unitară grija se întemeiază pe tem- 
poralitate şi dacă din temporalitate fac parte cele trei 
ecstaze ale viitorului, ale prezentului şi ale celor ce au 
fost, atunci si în cazul Dasein- ului neautentic trebuie să 
fie în joc viitorul. Dar în ce fel ? Analiza Dasein- ului co¬ 
tidian a arătat cum se pierde Dasein-u\ în îngrijire — cum 
se înţelege pe sine pornind de la îngrijire şi de la ceea 
ce este vizat prin îngrijire. „Dasein- ul nu vine către sine 
în chip primar în putinţa sa de a fi cea mai proprie şi lip¬ 
sită de alte relaţii, ci se aşteaptă pe sine îngrijorat pornind 
de la ceea ce îi oferă sau îi refuză lucrul vizat de îngri- 
jire“ (p. 337). Viitorul neautentic este o stare de aşteptare. 
Această stare face posibile, la rîndul ei, expectativa, spe¬ 
ranţa, dorinţa. 

Termenul care cuprinde atît temporalizarea autentică 
precum şi pe cea neautentică a viitorului est e faptul-de-a- 
te-afla-înaintea-ta prin care a fost desemnată existenţia¬ 
li tatea. 

Orice temporalizare cuprinde însă toate cele trei 
ecstaze. Acest lucru l-am arătat deja mai sus în măsura 
în care a rezultat că înţelegerea, situarea afectivă şi vorbi¬ 
rea sînt deopotrivă de originare. Cum putem înţelege 
aceasta în cadrul descoperirii fundamentării temporale 
a existenţialilor? 

Să începem cu temporalizarea autentică a înţelegerii, 
să începem dinspre viitor. Face parte din premergerea 


73 



HEIDEGGER 


Dasein- ului în modalitatea hotărîrii „un prezent în con¬ 
formitate cu care o hotărîre deschide situaţia. în hotărîre 

» 

este recuperat prezentul din disiparea asociată cu grija 
imediată si, dincolo de aceasta, este menţinut în viitor si 
în cele ce au fost. Prezentul autentic , adică cel menţinut 
în temporalitatea autentică, îl numim clipă“ (p. 338). 

Clipa nu este un moment prezent într-un şir temporal, 
ci este modul în care Dasein- ul este deschis către ceea 
ce întîlneşte sau, mai exact, către ceea ce el însuşi lasă 
să se întîlnească. Aceasta depinde de propriul său fel de 
a fi, de capacitatea sa de a fi el însuşi. 

Temporalizării ne autentice a înţelegerii îi corespunde 
în ecstaza prezentului prezentualizarea. Cu alte cuvinte, 
putinţa-de-a-fi se înţelege pe sine pornind de la ceea ce 
poate face obiectul grijii în chiar momentul prezent, în 
timp ce temporalizarea autentică se temporizează tocmai 
pornind de la viitor şi nu se pierde abandonîndu-se acelor 
lucruri care fac obiectul grijii imediate. 

A 

Cum stau lucrurile cu cea de a treia ecstază? In în¬ 
ţelegerea autentică Dasein- ul se temporizează în aşa fel 
încît menţine în sine cele ce au trecut (în propria-i exis¬ 
tenţă) şi aceasta tocmai în actul premergerii. Este anti¬ 
cipată aici deja o problemă foarte mult dezbătută în zilele 
noastre, şi anume cea a faptului de a fi identic cu tine 
însuţi, respectiv de a deveni identic cu tine însuţi. „In pre- 
mergere, Dasein- ul se recuperează pe sine în putinţa-de- 
a-fi care-i este proprie în cel mai înalt grad. Autenticul 
fapt de a fi fost noi îl numim repetarea “ (p. 339). Dacă 
însă posibilităţile Dasein- ului nu sînt extrase decît din fap¬ 
tul de a avea de-a face cu cele ce fac obiectul grijii ime¬ 
diate, Dasein- ul ajunge să uite ceea ce el a fost deja, adică 
tocmai acel ceva care contribuie la definirea a ceea ce 
el poate să fie. Uitarea este definită de Heidegger în mod 
expres drept modalitate a temporalizării a ceea ce a fost, 
şi anume în ipostaza sa neautentică. 

Nu este deloc greu să găseşti în literatură ilustraţii ale 
felului în care Dasein -ul refuză pur şi simplu să vadă ceea 
ce el a fost deja atunci cînd îşi proiectează viitorul, cum 
îşi neagă, ba chiar îşi refulează propriul său fel de a fi 
fost. In acest mod de a fi Dasein -ul se închide pe sine 
însuşi, se înşală în mod necesar asupra sie însuşi, fuge 
de sine însuşi (vezi, de pildă, Raţa sălbatică a lui Ibsen). 
Aceasta este atitudinea diametral opusă celei pe care 
Heidegger o gîndeşte sub numele de hotărîre, şi anume 
lipsa de hotărîre.* 

Dificultatea interpretării temporale a existenţialilor 
constă şi în faptul că trebuie să menţinem în permanenţă 
întregul în raza privirii şi nu putem totuşi să vorbim decît 
pe rînd despre fiecare element în parte. Astfel, de pildă, 
în cazul interpretării temporale a înţelegerii în care cen¬ 
trul de greutate se află în ecstaza viitorului, se află deja 
în joc prezentul precum şi cele ce au fost. 

Vom încerca în cele ce urmează să redăm interpretarea 
temporală a situării afective. Am văzut mai sus că în vizi¬ 
unea lui Heidegger dispoziţia afectivă îndrumă către sta¬ 
rea de aruncare, către facticitatea că-ului acestei fiinţări. 
Dar aceasta înseamnă că afectivitatea se întemeiază 
în cele ce au fost, aşa cum înţelegerea se întemeiază în 
viitor. 

„... Caracterul existenţial fundamental al afectivităţii 
este o readucere-la... Aceasta nu reconstituie, ea abia, 
cele ce au fost, ci situarea afectivă dezvăluie pentru ana¬ 
liza existenţială cîte un mod de manifestare a celor ce au 
fost“ (p. 340). Cu alte cuvinte, cele ce au fost nu iau 


* Să aşezăm aici faţă în faţă, în chip schematic, cele două mo¬ 
dalităţi ale temporalizării , cea autentică şi cea neautentică: 

Viitor: Temporalizare autentică Temporalizare neautentică 

Prezent: Premergere Stare de aşteptare 

Ceea ce a fost: Clipă Prezentualizare 

Repetare Stare de uitare 

naştere prin intermediul afectivităţii, ci pentru că Dasein- ul 
a şi fost de fiecare dată, pentru că el este ceea ce a fost, 
cele ce au fost pot să devină evidente în afectivitate. 

Printr-o analiză comparativă a două stări afective, frica 
şi teama, Heidegger face vizibil cum în frică manifestată 
ca tulburare se arată o uitare de sine (ipostaza neautenti¬ 
că a celor ce au fost), în timp ce în teamă se arată tocmai 
caracterul trecător al oricărei îngrijorări, imposibilitatea 
de a te găsi pe tine însuţi pornind de la îngrijorare. In 
teamă Dasein- ul revine la sine însusi — are loc un fel de 
repetare. Dasein- ul se experimentează pe sine în fini- 
tudinea sa. „Teama provine din viitorul hotărîrii, frica din 
prezentul pierdut care se teme temător de teamă pentru 
ca astfel să-i cadă pradă într-un mod şi mai definitiv” 
(p. 344 ş. urm.). 

Temporalitatea faptului-de-a-cădea-pradă este explici- 
tată de Heidegger pe baza curiozităţii. In curiozitate sur¬ 
vine o prezentualizare care rămîne însă închisă în prezent 
deoarece îi este inaccesibilă premergerea către posibilităţi 
proprii. In timp ce prezentul autentic provine din pre¬ 
mergerea în viitor şi repetarea a ceea ce a fost, curiozi¬ 
tatea este lipsită de orice temei. 

Otto Poggeler a arătat 12 că în analiza temporală a mo¬ 
mentelor structurale analiza vorbirii este înlocuită prin 
analiza faptului-de-a-cădea-pradă şi a explicat acest lu- 
cru prin refuzul de a defini clipa. Intr-adevăr, în § 68 nu 
vorbirea este cercetată pe cel de al treilea loc, ci fap- 
tul-de-a-cădea-pradă, urmînd o scurtă analiză a structurii 
temporale a vorbirii, astfel încît triada ecstazelor tem¬ 
porale îşi găseşte aici aplicarea la o tetradă de fenomene, 
ceea ce reprezintă o ruptură în structurarea demonstraţiei. 
Dar nu trebuie să trecem cu vederea faptul că baza 
temporală se referă şi la modalităţile fundamentale ale 
existenţei, facticităţii şi faptului-de-a-cădea-pradă ale 
Dasein-ului şi că astfel triada ecstazelor îşi îndeplineşte 

A 

aici totuşi funcţia ei de fundamentare. In analiza vorbirii, 

* » 

Heidegger arată cum prezentualităţii îi revine aici o po¬ 
ziţie privilegiată în măsura în care vorbirea se adresează 
de cele mai multe ori celor ce se întîlnesc în lumea încon¬ 
jurătoare — ceea ce însă nu-i epuizează întreaga sem¬ 
nificaţie, aşa cum se poate vedea, de pildă, în artă. 

a. 

In ceea ce priveşte construcţia întregului vom reţine, 
aşadar, că în orice fel de temporalizare se află întotdeauna 
în joc toate cele trei ecstaze temporale, chiar dacă în ca¬ 
drul înţelegerii prioritatea îi revine viitorului, în cadrul 
situării afective cea mai mare importanţă revine celor ce 
au fost, iar în faptul-de-a-cădea-pradă şi în vorbire, pre¬ 
zentului. Ne-am propus să arătăm structura temporală a 
grijii şi desigur că analizele de mai sus au pus-o în lu¬ 
mină. Nu mai putem zăbovi aici asupra reînnoitei inter¬ 
pretări a faptului cotidian de a fi în lume (§ 69) oricît ar 
fi ea de importantă, nici asupra § 70 intitulat Temporali- 
tatea spaţialităţii pe măsura Dasein-ului şi nici asupra 
corelaţiei dintre temporalitate şi istoricitate. 

Aşa cum am amintit încă în secţiunea a treia a primei 
părţi, Heidegger intenţiona o răsturnare a problematicii: 
timp şi fiinţă. Dar această secţiune nu a fost publicată. 

A 

întrebarea privitoare la adevăr (vezi §44) 

Observaţiile privitoare la grijă ca fiinţă a Dasein-ului cul¬ 
minează în cercetarea corelaţiei dintre fiinţă şi adevăr. 

Această corelaţie nu este una instituită în mod arbitrar 

» 

şi nici una inventată. Heidegger arată, dimpotrivă, cum 
încă de la începuturile filozofiei gîndirea a tot căutat să 
pătrundă corelaţia dintre fiinţă şi adevăr. Acest lucru se 
întîmplă cu o pregnanţă deosebită la Parmenide, dar şi 
la Aristotel care defineşte filozofia drept e7UGTf|M.T| tije; 
ctĂrji^eiac; şi totodată drept acea episîeme care abordează 
fiinţarea ca fiinţare, aşadar în perspectiva fiinţei sale. 

Poate atunci o cercetare care se concepe pe sine şi se de¬ 
fineşte drept fundamental-ontologică să ignore această 
corelaţie? Nicidecum. In consecinţă, corelaţia dintre 
Dasein şi adevăr trebuie ea însăşi să devină o temă pen¬ 
tru a vedea „de ce fiinţa se asociază în mod necesar cu 
adevărul şi invers“ (p. 213). 

Cercetarea cuprinde trei paşi: 1. conceptul tradiţional 
de adevăr şi fundamentele sale ontologice, 2. fenomenul 
originar al adevărului şi prezentarea caracterului derivat 
al conceptului tradiţional şi 3. modul de a fi al adevăru¬ 
lui şi premisa adevărului. 

Această succesiune a întrebărilor este caracteristică 
pentru Heidegger, el pleacă de la înţelegerea curentă a 
adevărului, o înţelegere solidificată în timp care tocmai 
de aceea pare să fie cvasidefinitivă, pentru a reveni de 
aici la fenomenul originar care a premers solidificăm şi 
este obturat de aceasta. Concepţia curentă consideră enun¬ 
ţul drept locul în care, potrivit esenţei sale, se găseşte 
adevărul, iar esenţa adevărului ar consta în concordanta 
dintre judecată şi obiect. Această concepţie recurge la au¬ 
toritatea lui Aristotel care, chipurile, ar fi indicat acest 
loc drept loc al adevărului şi ar fi definit adevărul drept 
concordantă. 

i 

Afirmaţia lui Aristotel potrivit căreia „trăirile 44 sufle¬ 
tului ar fi adecvări la lucruri, o afirmaţie ce nu a fost nici¬ 
decum concepută drept definiţie a esenţei adevărului (De 
interpr. 1, 16, a 6), a făcut ca în Evul Mediu veritas să 
fie definită drept adaequatio intellectus et rei — o definiţie 
ce s-a menţinut pînă dincolo de Kant. Heidegger se în¬ 
treabă: Ce înseamnă aici concordanţă — adaequatio — 
opoicDGK;? Luată în chip formal este o relaţie dintre ceva 
şi altceva (p. 215) — dar nu orice relaţie este o concor- 

/■v 

danţă. In consecinţă trebuie să lămurim ce anume este spe¬ 
cific pentru această relaţie. 

A 

In ce anume pot să concorde intelectul şi lucrul, de 
vreme ce nu devin nicidecum la fel (vezi Despre esenţa 
adevărului , p. 6 ş. urm.). Intelectul e chemat să surprindă 
lucrul aşa cum este el. Cum e posibil aşa ceva cînd inte¬ 
lectul nu devine defel lucrul acela? 

în cadrul judecăţii putem face o deosebire între efec¬ 
tuarea judecăţii şi rezultatul ei. Efectuarea judecăţii este 
un proces psihic real, în timp ce rezultatul lui este un 
conţinut ideal. Ceea ce contează este acest conţinut ideal. 

i > 

De fapt, nici nu trebuie să ştim ce procese psihice au loc 
în timpul judecării în cel ce judecă. Aşa însă lucrurile sînt 
şi mai complicate. Avem acum, pe de o parte, efectuarea 
reală a judecăţii, pe de altă parte, conţinutul ideal gîndit 
în procesul efectuării judecăţii, conţinut care însă la rîndul 
lui trebuie să fie raportat la ceva real atunci cînd judecăm 
o situaţie concretă. „Nu cumva realitatea cunoaşterii si 
a judecării este ruptă în două moduri de a fi sau în două 
« straturi » a căror punere laolaltă nu surprinde niciodată 
modalitatea de a fi a cunoaşterii ?“ (p. 217) 

„Cînd devine adevărul explicit în chip fenomenal în 
cunoaşterea însăsi? Atunci cînd cunoaşterea se dovedeşte 
a fi adevărată “ (p. 217). Dar cînd apare această situaţie? 
— tocmai aceasta este întrebarea. „Deci relaţia de con¬ 
cordantă trebuie să devină vizibilă în corelaţia fenome- 

t * 

nală a dovedirii 44 (p. 217). Cum trebuie înţeleasă această 
dovedire? Heidegger recurge la un exemplu foarte sim¬ 
plu. Formulez un enunţ despre un tablou prins în perete 
fără a vedea în chip nemijlocit tabloul. Apoi mă întorc 
cu faţa pentru a vedea dacă enunţul este corect. Enunţul 
a fost: Tabloul stă strîmb. în ce constă acum confirmarea 
sau infirmarea enunţului? Mai întîi este de reţinut fap¬ 
tul că atunci cînd fac enunţul eu nu sînt implicat într-un 
fenomen psihic sau într-un proces de reprezentare, ci sînt 
la lucrul însuşi. Nu e cazul să arătăm aici care sînt di¬ 
versele modalităţi de a fi la lucrul însusi. „Enunţarea este 

o fiinţă referitoare la însuşi lucrul fiinţător“ (p. 218). 
Dovedirea survine în acest caz prin percepţie. Ce se 
întîmplă în actul de confirmare a enunţului? Fiinţarea 
devine accesibilă în fiinţa sa, ea este descoperită. 

Cunoaşterea enunţiativă este o raportare la fiinţare, ra¬ 
portare care descoperă şi scoate la iveală. Centrul de greu¬ 
tate se situează în această descoperire respectiv scoatere 
la iveală şi nu într-o posibilă adaptare a unor procese psi¬ 
hice la conţinuturi ideale care sînt transferate apoi la ceva 
real. Sensul enunţului este faptul de a lăsa să se vadă acel 
ceva despre care se face enunţul, aşadar respectiva fiinţare. 
A fi adevărat echivalează cu a fi descoperit. Pentru ca 
Dasein-u\ să poată realiza un asemenea lucru el trebuie 
să posede statutul faptului de a fi în lume. Tocmai la 
aceasta se referă cel de-al doilea pas al cercetării. 

Prin această interpretare a adevărului ca act descope- 
ritor Heidegger trimite la începuturile filozofiei. In primul 
fragment păstrat de la Heraclit se vorbeşte despre logos 
ca despre cel care spune cum se prezintă lucrurile — cei 
lipsiţi de înţelegere uită aceasta şi ele recad în starea de 
ascundere. 

Traducînd aleîheia prin stare de neascundere Hei¬ 
degger nu vrea nicidecum să ofere pur şi simplu o 
traducere mai literală, ci mai curînd să facă vizibilă ex¬ 
perienţa legată de acest fenomen. Este trăsătura fenome¬ 
nologică propriu-zisă — pe care el o descoperă deja la 
Aristotel. Atunci cînd spunem adevăr ni se pare că ştim 
ce înseamnă aletheia , dar în fond nu facem altceva decît 
să înlocuim cuvîntul grecesc printr-un alt cuvînt pentru 
a ne dispensa de meditaţia asupra a ceea ce se întîmplă 
aici în realitate. La Aristotel logosul ca ’arcotpavoK; este 
un ’aXTydeueiv în sensul lui ’arcocpcdvEaOai, adică o lă¬ 
sare să se vadă a fiinţării care este adusă din starea de 

* 

ascundere în cea de neascundere. Ceea ce este astfel 


80 



ÎNTREBAREA PRIVITOARE LA FIINŢĂ 

scos din ascundere sînt lucrurile însele, „fiinţarea în 
cum-ul stării sale de descoperire” (p. 219). 

în cele ce urmează va trebui să urmărim cu atenţie felul 
în care este gîndită şi experimentată mai îndeaproape 
starea de neascundere. In acest punct Heidegger a cunos¬ 
cut o transformare pe care urmează să o punem în lumină 
(vezi Despre cauza gîndirii, p. 77). Aici ne propunem să 
găsim corelaţia dintre aletheia şi Dasein. In această co¬ 
relaţie ’aĂritieueiv sau faptul de a fi adevărat este consi¬ 
derat drept o modalitate de a fi a Dasein- ului (p. 220), şi 
anume aceea în care Dasein- ul se comportă „descoperi¬ 
tor”, am putea spune, de asemenea, că el dă pe faţă, scoa¬ 
te la iveală, făcînd ca ceva să devină accesibil în stare 
neacoperită. Aşadar, adevărată este în primul rînd aceas¬ 
tă comportare însăşi şi apoi acel ceva ce devine accesi¬ 
bil prin intermediul acestei comportări — fiinţarea 
descoperită de la caz la caz. De aceea Heidegger ne poate 
cere să privim drept fenomen originar al adevărului acel 
ceva ce face posibil însuşi felul de a fi descoperitor. 
Aceasta este (aşa cum am arătat mai sus) starea de des¬ 
cifrare a Dasein- ului, adică faptul-de-a-fi-în-lume 
constituit prin situare afectivă, înţelegere şi vorbire şi în¬ 
ţeles în sensul de grijă. Grija, la rîndul ei, strînge laolaltă 
într-o unitate cele trei modalităţi ale temporizării: viitorul, 
ceea ce a fost şi prezentul. 

Expresia „Dasein- ul « este în adevăr »“ (p. 221) nu în¬ 
seamnă nicidecum că Dasein- ul deţine tot adevărul — ceea 

« 

ce ar fi o absurditate —, ci că prin starea de deschidere, 
de care ţine şi capacitatea de a descoperi, el este în 
măsură să „scoată din ascundere”. Dasein- ul poate fi des¬ 
coperitor, aşadar poate să-şi facă accesibile diversele 
fiinţări, să pătrundă în ele, să le expliciteze, să le con¬ 
figureze şi altele de acest fel, pentru că are putinţa să se 
raporteze la sine însuşi în sensul faptului de a fi deschis. 

S-ar putea obiecta aici că nu ar fi vorba de nimic 
altceva decît de definiţia clasică azi curentă potrivit că¬ 
reia conştiinţa este conştiinţă de sine. Dar, în realitate, 
este altceva, deoarece conceptul de Dasein nu este pur 
şi simplu un alt cuvînt pentru subiect, ci Dasein- ul este 
conceput drept fapt-de-a-fi-în-lume. Deci nu se pleacă 
niciodată de la un subiect izolat care ar urma să facă tre¬ 
cerea către transcendent, ci faptul-de-a-fi-în-lume este 
înţeles din capul locului drept structură fundamentală şi 
se arată ce anume tine de această structură fundamentală, 
în speţă care existenţiali si cum se întemeiază aceştia în 
temporizarea Dasein- ului. Toate aceste observaţii pă¬ 
trunzătoare sînt inedite. 

Faptul-de-a-fi-în-lume înseamnă, în perspectiva lui 
Heidegger, că starea de descifrare a Dasein- ului priveşte 
structura articulată a grijii în întregul ei, momentul 
proiectării (temporizarea viitorului) — Dasein- ul se pro¬ 
iectează asupra posibilităţilor sale deschizîndu-şi lumea 
sa; momentul stării de aruncare — Dasein- ul se găseşte 
de fiecare dată într-o lume anume, ceea ce presupune 
temporizarea celor ce au fost. 

Vom reaminti aici că Dasein- ul se poate înţelege în ac¬ 
tul proiectării pornind de la posibilităţile care îi sînt pro¬ 
prii în cel mai înalt grad (autenticitate) — cînd se întîmplă 
acest lucru avem de a face cu „adevărul existenţei 44 
(p. 221); sau se poate înţelege pornind de la lumea în 
favoarea căreia s-a şi pierdut de fiecare dată (neauten- 
ticitate). Dasein- ul este atunci în neadevăr. In măsura în 
care Dasein- ul, aşa cum am văzut mai sus, este mai întîi 
si de cele mai multe ori în modalitatea neautenticitătii, 
el este (în calitatea lui de Dasein căzut pradă) în neadevăr. 
Aşadar Dasein-u\ este în adevăr si în neadevăr. 

* i 

Ceea ce a fost descoperit de Dasein trebuie păstrat 
anume în această stare de descoperire pentru a nu cădea 
pradă simulării (aparenţei), starea de descoperire trebuie 
smulsă aparenţei prin luptă. 

In alfa din aletheia Heidegger vede un alfa privativ. 
„Fiinţarea este smulsă din starea de ascundere. Starea de 
descoperire factică este de fiecare dată comparabilă cu 
un rapt“ (p. 222). Dacă Parmenide o aşază pe zeiţa ade¬ 
vărului la răscrucea a două drumuri, cel al descoperirii 
şi cel al ascunderii, atunci aceasta reprezintă pentru 
Heidegger o intuiţie timpurie a faptului că omul este si¬ 
tuat în adevăr si în neadevăr. 

» 

Rezultatul acestei expuneri: adevărul originar este sta¬ 
rea de descifrare a Dasein- ului şi el nu cuprinde numai 
deschiderea Dasein- ului către sine însusi, ci si starea de 
descoperire a fiinţării din lumea sa; şi, în al doilea rînd, 
Dasein- ul este aşezat la fel de originar în adevăr şi în 
neadevăr. 

Dacă am văzut mai sus că Dasein- ul este privilegiat 
faţă de toate celelalte fiinţări prin capacitatea sa de a 
înţelege fiinţa, putem spune acum că înţelegerea fiinţei 
este ea însăşi posibilă numai pentru că Dasein- ul există 
în modalitatea faptului de a fi deschis. Existînd în acest 
fel, Dasein- ul este net diferenţiat de cele ce se află la 
îndemînă (ustensile) şi cele ce se află doar de faţă (cele 
prezente de la sine) care se caracterizează prin alte mo¬ 
dalităţi de a fi. 

« 

Vom mai aminti în treacăt că explicaţiile referitoare 
la adevăr sînt reluate în §§ 61 şi 62 în contextul inter¬ 
pretării temporale a grijii şi a prezentării Dasein- ului ca 
„putinţă existenţială autentică de a fi un întreg“ (p. 305). 

„Starea de hotărîre devine în chip autentic ceea ce ea 
poate să fie atunci cînd devine fiinţă înţelegătoare orien¬ 
tată către sfîrşit, adică în calitate de premergere către 
moarte“ (p. 305). în starea de hotărîre Dasein- ul este re¬ 
cuperat şi readus către fiinţa care este a sa în cel mai înalt 
grad. Dar dacă adevărul este întemeiat în Dasein , dacă fap¬ 
tul de a fi adevărat, adică starea de descifrare originară, 
este o modalitate a Dasein- ului, atunci trebuie să spunem, 

pentru a fi consecvenţi, că starea de hotărîre reprezintă 
„adevărul originar al existenţei 44 (p. 307). Fiind în modali¬ 
tatea hotărîrii Dasein- ul este în chip originar în adevăr. 

In Fiinţă şi timp , întrebarea privitoare la adevăr îşi află 
prima elaborare dată spre publicare. Aici conceptul tradi¬ 
ţional de adevăr — adevărul înţeles drept concordanţă — 
este pus în relaţie cu constituţia Dasein- ului care este des¬ 
coperitor şi descifrat sieşi. „Dasein- ul este în adevăr 44 nu 
vrea să spună că există nişte forţe care îi implantează 
adevăruri, ci că prin faptul că este în lume el este deja 
dintotdeauna deschis pentru cele ce fac parte din lumea 
sa. Abordarea nouă a omului ca Dasein îşi găseşte core¬ 
lativul în noua interpretare şi explicitare a adevărului. 
Faptul că în acest demers survin o reîntoarcere la gîndi- 
torii timpurii, precum şi o controversă cu întemeietorii 
metafizicii nu este nicidecum întîmplător. Heidegger gă¬ 
seşte la gînditorii timpurii gîndurile care anticipează ceea 
ce s-a întîmplat mai tîrziu, gînduri ce trebuie, la rîndul 
nostru, să le gîndim. 

Tema centrală din Fiinţă şi timp este fiinţa omului ca 
Dasein. Dar această temă nu trebuia să fie decît pregătirea 
pentru desfăşurarea întrebării privitoare la sensul fiinţei, 
nepublicată însă. Dacă ceea ce am expus aici nu este decît 
o pregătire pentru ceea ce urma de fapt să fie dezbătut, 
atunci putem bănui că şi observaţiile despre adevăr cu¬ 
prinse în § 44 nu reprezintă sfîrşitul, ci mai degrabă 
începutul a ceea ce urma să mai fie spus. Unde este tratată 

/■v 

în continuare întrebarea privitoare la adevăr? In conferinţa 
Despre esenţa adevărului. Pe ea trebuie să o cercetăm mai 
îndeaproape pentru a vedea în ce măsură merge mai de¬ 
parte decît § 44 din Fiinţă şi timp. Se va accentua impre¬ 
sia, provocată încă de Fiinţă şi timp , că pentru direcţia în 
care sînt desfăşurate întrebările nu era de aşteptat nici un 
fel de ajutor nici de la filozofia transcendentală, nici de 
la idealismul german şi nici de la fenomenologie. 

întrebarea privitoare la adevăr 
în Despre esenţa adevărului (1930) 13 


Să încercăm mai întîi să înţelegem structura conferinţei. 
Ea face parte dintre acele scrieri heideggeriene a căror 
compoziţie este deosebit de riguroasă. 

A 

In introducere este schiţată tema interogării: urmează 
să fie abordată esenţa adevărului şi nu diversele adevăruri 
care ne sînt familiare — de la cele practice, economice, 
tehnice, politice şi pînă la cele ştiinţifice, artistice şi chiar 
cele ce ţin de credinţă. Deja din această introducere, ce 
ne conduce către tematica abordată, aflăm ceva din poli¬ 
fonia compoziţiei. Se manifestă aici un al doilea glas, 
glasul bunului-simţ pentru care o asemenea întrebare 
privitoare la esenţă este pur şi simplu lipsită de temei. 
El opune întrebării privitoare la esenţă propria sa între¬ 
bare, el caută „adevărul real, cel care ne dă astăzi măsură 
şi certitudine 4 * (p. 73)*. Nu este vorba de o contrapunere 
retorică, ci ea ne aşază din capul locului în sfera opoziţiei 
care există între căutările filozofiei şi exigenţele bunu- 

lui-simt. 

» 

Confruntarea dintre bunul-simt si filozofie este, ce-i 
drept, o întreprindere fără sorţi de izbîndă. Deoarece 
bunul-simţ nu poate considera demersul filozofiei decît 
ca pe o îndeletnicire lipsită de orice utilitate — de altfel 
cu aceeaşi atitudine critică el se raportează şi la artă care, 


* Trimiterile din capitolul de faţă se referă la Despre esenţa 
adevărului (Frankfurt pe Main, 1943). 

după opinia sa, este Ia fel de lipsită de utilitate, în cazul 
în care nu serveşte cumva la destinderea noastră după 
eforturile din cursul zilei. Nici măcar acest lucru nu poate 
fi aşteptat de la filozofie de vreme ce ea reclamă o con¬ 
centrare maximă. 

Pe de altă parte, de către filozofie, nu poate fi negată 
importanţa bunului-simţ pentru viaţa noastră cotidiană, 
în plus, opiniile bunului-simţ sînt mai influente decît ne 
place să recunoaştem. Noi înşine sîntem tributari acelor 
opinii dacă acceptăm că diversele adevăruri citate sînt 

acel ceva ce conferă certitudine si durabilitate existentei 

» * 

noastre (p. 74). 

Cearta dintre filozofie şi bunul-simţ începe o dată cu 
începutul filozofării şi poate fi urmărită de la Platon pînă 
la Hegel şi Nietzsche sau chiar pînă la Heidegger. Ar 
merita să discutăm dacă pozitivismul din zilele noastre 

nu constituie cumva forma actuală a bunului-simt. 

* 

Confruntarea în care sîntem transpuşi prin intermediul 
introducerii nu este soluţionată sau dată la o parte printr-o 
sentinţă dictatorială; ea ne pune în faţa întrebării ce în¬ 
ţelegem prin adevăr atunci cînd tot reluăm acest cuvînt 
pe care şi bunul-simţ îl utilizează. El nu neagă nicide¬ 
cum posibilitatea adevărului, chiar dacă în planul secund 
se menţine exigenţa de eficacitate, de utilitate ( efficacite, 
efficacy). 

Cum evoluează interogarea? Putem deosebi doi paşi. 
In primul se pleacă de la conceptul obişnuit de adevăr 
— adică de la adevăr în sens de concordanţă — şi se pune 
întrebarea mai radicală ce anume presupune acest concept 
de adevăr, aşadar ce trebuie să scoatem la iveală dacă 
vrem să înţelegem într-adevăr acest concept. Această in¬ 
terogare radicală este o interogare privitoare la cele ce 
fac posibil conceptul respectiv. Ea constituie materia 
primelor trei capitole. (O mai detaliată subîmpărţire va 
fi prezentată imediat.) Rezultatul acestei interogări ra- 

dicale face obiectul celui de al doilea pas al demersului 
meditativ (el cuprinde capitolele 4 pînă la 7 ale textului), 
întrebarea privitoare la adevăr apărînd aici într-o lumină 
cu totul nouă. Cel de al doilea pas continuă interogarea 
radicală, însă pe temeiul a ceea ce a fost dobîndit în 
primul pas. Se vede acum că interogarea radicală pre¬ 
supune o regîndire a esenţei omului. Observăm cum în 
acest al doilea pas al gîndirii cel ce întreabă se transformă 
el însuşi. Rezultatele interogării sale nu sînt nişte rezulta¬ 
te oarecare, oricît ar fi ele de importante, de care trebuie 
pur şi simplu să luăm cunoştinţă, ci rezultatele respec¬ 
tive intră în însăsi fiinţa celui care întreabă. Obţinem 

i i » 

astfel o interpretare a esenţei D ase in -ului care trebuie 
înţeleasă dinspre esenţa adevărului. Interpretarea conduce 
la o nouă definire a esenţei filozofiei însesi, asa cum 
rezultă ea din finalul textului (vezi „Aletheia şi esenţa 
tehnicii 44 , p. 147 ş. urm.). Finalul nu este însă un sfîrşit 
în sensul unei ajungeri la capătul drumului, ci dimpotrivă, 
anticiparea unui început ce va trebui împlinit într-o 
manieră nouă. De altfel, Heidegger se referă el însuşi în 
mod explicit în postfaţă la ceea ce nu a mai fost inclus 
în text. 

După această descriere a modului de articulare, care 
a trebuit în chip necesar să rămînă exterioară, vom 
încerca să schiţăm conţinutul propriu-zis al demersului 
meditativ. 

Conceptul tradiţional al adevărului consideră concor¬ 
danţa drept trăsătura lui fundamentală. Ceva adevărat de¬ 
vine de fiecare dată adevărat tocmai prin concordanţă. 

Dar ce înseamnă aici concordantă? Ce anume concordă 

* 

cu ce? Analizînd § 44 din Fiinţă şi timp am văzut cum 
Heidegger pune sub semnul întrebării acest concept al 
concordanţei, cum opune adevărului conceput drept con¬ 
cordanţă adevărul ca ne-ascundere şi cum explică de ce 
s-a ajuns în situaţia ca adevărul să fie echivalat cu con- 

cordanţa şi judecata să fie interpretată ca loc al adevăru¬ 
lui. Aici el procedează altfel, fără a dezminţi însă rezul¬ 
tatul din Fiinţă şi timp. 

Desemnăm drept adevărată nu numai o judecată, ci în 
viaţa de toate zilele aplicăm acest calificativ şi unor 
situaţii de fapt care se pot referi fie la un om — starea 
sa (sentiment), comportamentul său (de exemplu, priete¬ 
nie) — fie la un lucru (de exemplu, aur). Prima explicaţie 
pare să tindă să identifice adevăratul cu realul, dar au¬ 
rul falsificat este şi el real, altminteri nu am putea deloc 
să fim expuşi primejdiei de a fi înşelaţi. Aşadar, dacă aici, 
în cazul lucrului, punem un semn de egalitate între 
adevărat şi real, înseamnă că avem o părere bine deter¬ 
minată despre lucrul acela şi că dacă lucrul concordă cu 
această părere îl vom numi adevărat, adică se potriveşte, 
este asa cum trebuie să fie. 

Următoarele consideraţii se referă la enunţ, la acel ceva 
ce primeşte îndeobşte calificativul de adevărat sau fals. 
„Un enunţ este adevărat cînd ceea ce are în vedere si 
spune concordă cu lucrul despre care se face enunţul 44 
(p. 75). Aşadar, în primul caz ceea ce se potriveşte este 
lucrul, iar acum este propoziţia. Potrivirea poate fi deci 
înţeleasă în două feluri diferite: „... o dată potrivirea unui 
lucru cu ceea ce s-a crezut în prealabil despre el şi apoi 
potrivirea a ceea ce s-a formulat în enunţ cu lucrul 44 (p. 75). 

Insăsi definiţia tradiţională a adevărului: veritas est 

» » » 

adaequatio rei et intellectus conţine deja această ambi¬ 
guitate. Căci adaequatio poate să însemne atît „adaptarea 
lucrului la cunoaştere 44 (p. 75), cît şi adaptarea cunoaşterii 
la lucru. Ce-i drept, de cele mai multe ori definiţia este 
înţeleasă în sensul adevărului enunţului (adaptarea 
enunţului la lucrul despre care vorbeşte), dar pentru ca 
să poată exista un adevăr al enunţului este necesar ca noi 
să avem o anumită concepţie asupra acelui lucru, aşa încît 
adevărul enunţului rămîne întotdeauna raportat la 

adevărul lucrului. In cazul ambelor „adevăruri 44 , adevărul 
este gîndit ca o orientare-după (lucru şi părere preala¬ 
bilă; propoziţie şi lucru), iar adevărul este echivalat cu 

A 

corectitudinea. In plus, nu trebuie trecut cu vederea că 
în interpretarea medievală cele două ipostaze ale ori- 
entării-după conţin două semnificaţii diferite ale lui in- 
tellectus. Orientarea lucrului după intelect nu are în 
vedere intelectul uman (aşa cum am presupus mai întîi 
şi aşa cum trebuie gîndit şi în cadrul problematicii trans¬ 
cendentale la Kant, potrivit căreia nu putem obţine o 
cunoaştere a priori decît dacă am acceptat că obiectele 
trebuie să se orienteze după cunoaştere), ci intelectul 
divin. In calitatea lor de creaţii ale lui Dumnezeu, ere- 
ate în conformitate cu gîndurile sale, lucrurile se orien¬ 
tează în mod necesar după ideile sale. Intelectul uman 
a fost si el creat de Dumnezeu, trebuie deci să fie si el 
în adecvare cu ideea divină. 

„Intellectus humanus este şi el un ens creaîum. Ca pu¬ 
tinţă conferită de Dumnezeu omului el trebuie să cores- 
* 

pundă ideii aceluia. Insă intelectul corespunde ideii 
numai prin aceea că în propoziţiile sale împlineşte adec¬ 
varea a ceea ce a fost gîndit la lucrul care, la rîndul lui, 
trebuie să fie în conformitate cu iSea. Posibilitatea ade¬ 
vărului cunoaşterii umane se întemeiază, în cazul în care 
tot ce este de ordinul fiinţării este rezultatul creaţiei, în 
aceea că lucrul şi propoziţia sînt deopotrivă adecvate 
ideii şi de aceea, pornind de la unitatea planului divin 
al creaţiei, orientate unul către celălalt 44 (p. 76). Avem 
aici o justificare a potrivirii în sensul adevărului enun¬ 
ţului prin orientarea reciprocă a omului şi a lucrului în 
conformitate cu planul creaţei divine. „în esenţă veritas 
înseamnă întotdeauna convenientia, adică adecvarea 
fiinţărilor între ele în calitatea lor de creaţii cu creatorul, 
o « potrivire » în conformitate cu determinarea ordinii 
creaţiei 44 (p. 76 ş. urm.). 

Heidegger nu-şi propune nicidecum să justifice această 
interpretare, ci să arate cum şi-a găsit ea în Evul Mediu 
justificarea şi cum interpretarea adevărului drept con¬ 
cordanţă a fost menţinută, în chip ciudat, şi acolo unde 
poziţia medievală a fost abandonată. Locul creatorului di- 

/N 

vin este acum ocupat de raţiunea universală. „In locul or¬ 
dinii creaţiei gîndite teologic trece posibilitatea de a 
planifica toate lucrurile prin intermediul raţiunii univer¬ 
sale care-şi dă ea însăşi legea şi care de aceea şi revendi¬ 
că inteligibilitatea nemijlocită a demersului ei...“ (p. 77). 
Chiar şi acolo unde această poziţie este abandonată, inter¬ 
pretarea adevărului ca fiind corectitudine a concordanţei 
rămîne în continuare valabilă, primeşte o validitate cvasi- 
absolută si nimeni nu-si mai aminteşte cum a fost justifi- 
cată la origine această interpretare. 

Conceptul de adevăr încetăţenit în acest fel apare ca 
de la sine înţeles, adică el apare ca neavînd nevoie de o 
întemeiere suplimentară. Heidegger se opune acestui de 
la sine înţeles, pentru el acest caracter devine îndoielnic, 
aşa cum îndoielnică devine şi concepţia că trebuie să 
existe şi un opus al adevărului, şi anume neadevărul. 

Nu putem oare salva concepţia de la sine înţeleasă de¬ 
spre adevăr ca fiind concordanţă reducînd adevărul 
lucrului la adevărul propoziţiei — în acest demers nu ne 
putem oare revendica chiar de la Aristotel şi de la 
concepţia sa potrivit căreia „adevărul este concordanţa 
(opoicooK;) unui enunţ (koyoq) cu un lucru (7cpot7pa)?“ 
(p. 78). Ce-i drept, ne amintim de explicaţiile din Fiinţă 
şi timp unde s-a arătat că revendicarea de la Aristotel 
ratează miezul problemei. 

Ce înseamnă, în fond, concordanţă? Iată următoarea 
întrebare ce trebuie lămurită. Ea corespunde celei de a 
doua etape din primul pas întreprins de meditaţie. Putem 
vorbi mai întîi de concordanta între două lucruri. Si 

i y 

anume atunci cînd au acelaşi aspect. Ele concordă atunci 

în ceea ce priveşte aspectul lor. Nu devin nicidecum unul 
si acelaşi lucru, ci fiecare rămîne ceea ce este — dar ceea 

* ' A 

ce le este comun este tocmai identitatea aspectului. In 
contextul întrebării privitoare la adevăr avem însă în 
vedere un alt fel de concordanţă, şi anume aceea dintre 
enunţ si lucru. 

Cum pot însă două „lucruri“ atît de diferite cum sînt 
propoziţia şi lucrul să concorde? Să luăm drept exem¬ 
plu propoziţia: Această casă este mare. Casa este con¬ 
struită din piatră, iar propoziţia nu este nicidecum de 
ordin material. în casă putem locui, o putem închiria sau 
vinde — toate acestea nu le putem face cu propoziţia. In 
ce sens se poate vorbi atunci despre o concordanţă? Cum 
poate o propoziţie care nu are în nici un fel caracterul 
unei case să se adecveze la casă atunci cînd spune ceva 
despre casă? Desigur că aceasta nu vrea să spună că 
propoziţia devine casă, ci ea trebuie să rămînă propoziţie, 

dacă e menită să enunţe ceva. Este evident că adecvarea 

* 

propoziţiei (a enunţului) la lucru (obiect) are în vedere 

un anume fel de relaţie. Dar de ce fel ? 

♦ 

Heidegger o numeşte o relaţie care pune în faţă, enun¬ 
ţul fiind orientat către obiect şi spunînd astfel despre 
obiect cum este el în această perspectivă anume. Punerea 
în faţă nu este gîndită în termeni psihologici ca un act 
de conştiinţă bine determinat, dotat cu o anume structură, 
ci ea este gîndită de Heidegger drept „ lăsarea-să-stea-către 
a lucrului ca obiect (situare opusă)“ (p. 79). Cum se rea¬ 
lizează aşa ceva? Sau altfel spus: Ce se întîmplă la pu¬ 
nerea în fată înţeleasă astfel? „Ceea ce stă către trebuie 
să străbată, în calitatea sa de lucru astfel pus, un către 
deschis şi trebuie totuşi să se oprească şi să stea în sine 
ca acel lucru şi să se arate drept ceva ce stă în mod dura- 
bil“ (p. 79). 

Dacă pînă acum s-a putut naşte impresia că Heidegger 
nu face nimic altceva decît să descrie cît mai exact o 

situaţie de fapt, observăm acum fără nici o îndoială că 
el a părăsit de mult orice fel de descriere „pură“. Ne 
aflăm în plină interpretare menită să ne lumineze acel 
fenomen misterios prin care întîlnim şi înţelegem cele ce 
ţin de fiinţare. Cum se întîmplă acest lucru aici? Nici¬ 
decum în modalitatea lui Husserl care a explicat trans¬ 
cendenta conştiinţei prin intermediul intenţionalităţii. 
Tot ce ţine de teoria conştiinţei este pus între paranteze. 
Pentru ca acela care formulează enunţul să-şi poată pune 
în faţă situarea opusă, lucrul trebuie să se arate, el tre¬ 
buie să ajungă într-un domeniu pe care Heidegger îl nu¬ 
meşte deschisul, am putea vorbi şi despre un domeniu 
al neascunsului. Nu vom intra aici în amănunte în ceea 
ce priveşte felul în care ia naştere un asemenea dome¬ 
niu al neascunsului, vom respinge doar o posibilă ne¬ 
înţelegere, şi anume că acest domeniu ar putea fi creat de 
subiect (de cel care pune în faţă / care-şi reprezintă). Cu 
alte cuvinte, că cel care-şi reprezintă determină în actul 
reprezentării felul în care fiinţarea trebuie să se arate. 
Heidegger respinge această posibilitate. Domeniul des¬ 
chisului nu este creat de cel care-şi reprezintă, ci el însuşi 
trebuie, la rîndul lui, să se situeze în acest domeniu. Se 
instalează atunci un raport între cel care îşi reprezintă şi 
ceea ce este reprezentat care este gîndit de Heidegger 
drept acea raportare care-şi are „caracterul de excepţie 
în aceea că, situîndu-se în deschis, se menţine în preaj¬ 
ma a ceva deschis ca fiind un deschis“ (p. 80). 

în prima variantă a conferinţei se spunea: „Zestrea 
oricărei raportări ca atare conţine chemarea internă la 
racordarea de sine la acel ceva la care se raportează ra¬ 
portarea şi la felul în care ea se raportează. Racordarea 
raportării este în acest caz o deschidere de sine pentru acel 
ceva la care se raportează şi, o dată cu aceasta, o stare de 
deschidere faţă de raportarea însăşi.“ Şi, mai departe: 
„Raportarea este racordare care se menţine deschisă la... “ 

în varianta tipărită, Heidegger se referă imediat la 
faptul că ceea ce devine deschis prin raportare a fost 
gîndit de vechii greci drept ceea ce ajunge la prezenţă. 
El trimite astfel la dimensiunea ce urmează să fie in¬ 
vestigată în prezenta conferinţă — în speţă la metafizi¬ 
ca europeană. 

Cum trebuie gîndită mai în detaliu raportarea? 
Heidegger o numeşte raportarea care se situează în des¬ 
chis pentru că ceea ce contează în viziunea lui este fap¬ 
tul că în raportare trebuie să poată fi întîlnite cele de 
ordinul fiinţării şi acest lucru este posibil deoarece ra¬ 
portarea este o situare în deschis şi este totodată ea 
însăşi deschisă pentru ceea ce întîlneşte, adică tocmai 
pentru ceea ce este deschis (sau revelat). Din acest ul¬ 
tim concept trebuie eliminată, desigur, orice fel de 
conotaţie religioasă sau teologică. Ceea ce este des¬ 
chis / revelat este pur şi simplu ceea ce este prezent, ceea 
ce este accesibil în prezenţa sa, ceea ce nu înseamnă 
nicidecum că această prezenţă devine ca atare subiect 
de meditaţie. Ceea ce este deschis / revelat este acel 
ceva care se arată Dasein- ului. Ce-i drept, această 
afirmaţie nu trebuie înţeleasă în sensul că o fiinţare sau 

i » * 

alta ar defila prin faţa noastră ca pe o scenă, iar noi nu 
am avea altceva de făcut decît s-o oprim pur şi sim¬ 
plu sau s-o prindem în raza privirii; în realitate, felul 
de a fi deschis variază în funcţie de modalitatea de 
raportare. Raportarea nu este. nicidecum o înregistrare 
pasivă, ci în raportare şi prin intermediul ei starea de 
deschidere devine o realitate. „Orice muncă şi orice 
faptă, orice acţiune şi orice calcul se menţin şi se situ¬ 
ează în deschisul unei zone în interiorul căreia fiinţarea 

* 

se poate situa anume şi poate să fie spusă ca acel ceva 
ce este şi cum este ea“ (p. 80). Nu vom intra aici în 
amănunte în legătură cu variatele feluri în care fiinţarea 
poate deveni prezentă în această situare în funcţie de 

accesul la ea, mai exact, în funcţie de starea de des¬ 
chidere în care îşi face apariţia. Modificările cunoscute 
de această stare de deschidere se referă tocmai la ceea 
ce este propriu-zis de natură istorică. 

Fiinţarea care se arată revelîndu-se este nimerită de 

enunţ atunci cînd enunţul i se subordonează sau se racor- 

* » 

dează la ea. Intr-o asemenea situaţie enunţul spune cum 
stau lucrurile cu acest ceva care se arată. Astfel se ori¬ 
entează enunţul după fiinţare, preluînd din fiinţarea însăşi 
îndrumarea rostirii. „Rostirea care-şi ia în felul acesta 
îndrumarea este corectă (adevărată). Ceea ce este rostit 
astfel este corectul (adevăratul)“ (p. 80). 

Enunţul nu este un instrument atotputernic prin care, 
ca să spunem aşa, ne însuşim fiinţarea, ci el depinde de 
situarea noastră în deschis pentru că numai pe baza situă¬ 
rii în deschis a Dasein -ului se poate în genere arăta ceva 
de ordinul fiinţării, noi putînd obţine o îndrumare de la 
ea însăşi pentru a spune ceva despre ea care i se potri¬ 
veşte, sau, cu o formulare amintită mai sus, ne putem ra¬ 
corda la ea. Etalonul pentru enunţ trebuie să provină de 
la fiinţarea însăşi, noi nu avem voie să o agresăm pur şi 
simplu şi să-i impunem, să-i dictăm ceva. Cînd se întîm- 
plă aşa ceva violăm fiinţarea, ceea ce fără îndoială se 
poate întîmpla. 

De ce am insistat atît de mult asupra acestui aspect? 
Deoarece este punctul nodal pentru o desfăşurare a pro¬ 
blematicii adevărului aptă să treacă dincolo de înţelegerea 
tradiţională, aşa cum s-a menţinut pînă în zilele noastre. 
Căci dacă orice enunţ depinde de posibilitatea situării în 
deschis a Dasein- ului, de situarea în deschis a raportării 
sale, atunci această raportare situată în deschis „poate fi 
considerată pe bună dreptate drept esenţă a adevărului 44 

(p. 80). 

Ajungem astfel la cea de a treia desfăşurare din primul 
pas interogativ, şi anume la întrebarea privitoare la 

„temeiul care face posibilă o corectitudine 44 (p. 81). Situ¬ 
aţia în care ne găsim este pusă în evidenţă prin urmă¬ 
toarele întrebări: 

„De unde îşi ia enunţul care pune în faţă îndrumarea 
de a se orienta în funcţie de obiect şi de a se potrivi în 
funcţie de corectitudine? De ce determină această potri¬ 
vire esenţa adevărului? Care este singurul mod posibil 
în care poate surveni ceva cum ar fi oferirea prealabilă 
a unei orientări şi îndrumarea către o potrivire? 44 (Răs¬ 
punsul este:) „Acela în care această oferire prealabilă 
s-a şi eliberat pe sine într-un deschis pentru un lucru des¬ 
chis / revelat care guvernează pornind de la aceasta şi 
determină orice reprezentare 44 (p. 81). In acest pas in¬ 
terogativ trebuie aşadar să punem în lumină temeiul care 
face posibil ceva ca orientarea în funcţie de fiinţare. 

Eliberarea de sine în favoarea fiinţării care este des- 

* 

chisă / revelată este echivalentă cu „faptul de a fi liber 
pentru revelarea unui deschis 44 (p. 81). Prin aceasta medi¬ 
taţia asupra esenţei adevărului cunoaşte o întorsătură 
neaşteptată, căci acum se relevă faptul că: „Esenţa ade¬ 
vărului este libertatea 44 (p. 81). 

Poate că pînă în acest punct a putut să se nască impre¬ 
sia că Heidegger nu face nimic altceva decît să justifice, 
ca să spunem aşa, din unghiul filozofiei transcendentale 
conceptul tradiţional de adevăr. Acum se vede însă lim¬ 
pede că lucrurile nu stau astfel. Căci deducerea esenţei 
adevărului din libertate nu este numai neobişnuită, ci este 
de-a dreptul o provocare. Cu condiţia, ce-i drept, să nu 
încercăm să modificăm teza lui Heidegger, s-o dez¬ 
amorsăm, susţinînd: desigur că de orice enunţ ţine ceva 
de genul libertăţii în sensul că sîntem liberi să facem sau 
să nu facem un asemenea enunţ. In textul lui Heidegger, 
o asemenea eroare este imediat amendată: „...dar acea 
propoziţie nu vrea să spună că pentru împlinirea enun¬ 
ţului, pentru comunicarea şi însuşirea lui, ar fi necesară 

o acţiune neîngrădită, ci propoziţia afirmă: libertatea este 
esenţa adevărului însuşi“ (p. 81). Aşadar, acel ceva care 
stă la temeiul adevărului şi îl face posibil. Desigur că în 
conceptul tradiţional de adevăr nu este gîndit nicidecum 
un asemenea lucru. 

Nu este cazul să ne referim aici la diversele obiecţii fată 

» î 

de această teză, de vreme ce toate pornesc de la o anume 
înţelegere, cea obişnuită, a ceea ce este libertatea. Ea pune 
în centru reprezentarea potrivit căreia „libertatea este o 
calitate a omului“ (p. 82). Cînd această reprezentare 
obişnuită îşi pierde validitatea, ba nici nu intră măcar în 
sfera în care se mişcă Heidegger atunci cînd îşi pune între¬ 
barea privitoare la temeiul adevărului, trebuie să ne ches- 
tionăm asupra înseşi esenţei adevărului. In felul acesta este 
în chip evident părăsită sfera tradiţională de interogare 
asupra adevărului — întrebarea se situează acum într-o 
sferă care este neobişnuită şi care de aceea pare stranie. 

Cu acest nou început al interogării — în sensul exa¬ 
minării libertăţii ca temei al adevărului — debutează cel 
de al doilea pas al demersului meditativ din textul lui 

A 

Heidegger. In cadrul lui nu este interogată numai esenţa 
adevărului, ci totodată si esenţa omului însusi. Direcţia 
vizată de întrebare este indicată chiar de la începutul capi¬ 
tolului patru: „... libertatea este temeiul posibilităţii in¬ 
terne a corectitudinii numai din cauza faptului că ea îşi 
primeşte propria ei esenţă pornind de la esenţa mai ori¬ 
ginară a adevărului care singur este esenţial 44 (p. 83). Nu 
am ajuns încă la'capătul drumului în ceea ce priveşte inte¬ 
rogarea privitoare la esenţa libertăţii, ci trebuie să mai 
facem încă un pas înapoi pentru a vedea ce anume este 
temeiul libertăţii înseşi şi o face posibilă. Pentru a avansa 
în această direcţie va trebui să explicăm mai întîi cum 
trebuie gîndită aici libertatea. 

Pînă acum, libertatea s-a arătat ca situare în deschis a 
omului. Situîndu-se în sfera deschisului, el are capaci- 

tatea să se supună, să se lege de acel ceva care se arată 
în ea. Prin această legare survine acel ceva pe care 
Heidegger îl denumeşte „lăsarea să fie“. Din nou un cu- 
vînt care ar putea fi înţeles greşit deoarece în limbajul 
uzual are sensul de a face abstracţie, de a neglija, de a 
fi indiferent. Pentru Heidegger „lăsarea să fie“ înseamnă 
„a te expune unei relaţii cu fiinţarea“(p. 83). Lăsarea să 
fie nu este o activitate oarecare a omului, ci acel ceva prin 
care el devine Da-sein , aşadar acea fiinţă care este deter- 
minată prin relaţia sa cu deschisul. „A lăsa să fie... în¬ 
seamnă a te expune unei relaţii cu deschisul şi cu caracterul 
său de deschis în care se situează orice fiinţare...“ (p. 84). 

Deschisul a fost gîndit de greci drept ceea ce este neas- 
cuns (xa ’aAr|i!>ea). Menţinîndu-se în deschis, Dasein -ul 
poate să se aplece asupra lucrului care se arată în deschis, 
poate, ca să spunem aşa, să-i dea lui cuvîntul, ceea ce 
înseamnă, pe de altă parte, că reprezentarea îşi împrumută 
orientarea si măsura de la fiinţarea însăsi. A scoate ceva 

* i « 

de ordinul fiinţării din ascuns şi a te lega de ceva de or¬ 
dinul fiinţării nu sînt două acţiuni diferite, ci unul si 
acelaşi lucru. Dasein -ul se expune fiinţării — el este 
ec-sistent. A exista nu înseamnă aici a înfăptui anumite 
posibilităţi ale fiinţei în sensul realizării sinelui, ci acea 
specifică lăsare să fie ce premerge oricărui comportament 
al nostru. Libertatea însăşi este ec-sistentă: „expunerea 
în starea de neascundere a fiinţării 44 (p. 84). 

Gîndirea lui Heidegger se concentrează în mod explicit 
asupra acestei stări de neascundere, el se străduieşte s-o 
surprindă şi s-o exprime, s-o descompună şi s-o aducă 
în faţa privirii noastre înţelegătoare. Starea de neascun¬ 
dere devine într-un fel însusi temeiul omului, numai 
pornind de la acest temei el poate fi sesizat. „Stabilind 
în chip ec-sistent o relaţie 44 (p. 84), omul pune la adăpost 
starea de neascundere. Dacă acesta este temeiul omului 
aşa cum îl gîndeşte Heidegger, atunci devine de înţeles 

de ce de la Fiinţă şi timp încoace se vorbeşte de Dasein 
în loc de om pentru că omul este om abia în măsura în 
care este în deschis, în care stă în deschis si lasă lucrul 

7 i 

aflat în deschis să fie. In clipa „în care primul gînditor 
îşi asumă în chip interogativ starea de neascundere a 
fiinţării punîndu-şi întrebarea ce anume este fiinţarea 44 
(p. 85) este experimentată starea de neascundere. în vi¬ 
ziunea lui Heidegger aceasta este o clipă privilegiată pen¬ 
tru că reprezintă totodată începerea existenţei istorice 
— a istoriei Apusului. Este clipa în care grecii experi¬ 
mentează fiinţarea ca (ptKTiq. O dată cu începutul istoriei 
este experimentată natura care este, la rîndul ei, lipsită 
de istorie. Istoria survine de fiecare dată în starea de des¬ 
chis a Dasein-ului. Ceea ce în mod obişnuit este numit 
istorie, perioadele de guvernare a unor domnitori, duratele 
unor războaie si altele de acest fel, este doar ceva secun- 
dar în raport cu deschiderea în care se situează un neam 
sau altul, deschiderea pe care el o adăposteşte şi care 
reprezintă temeiul comportării sale faţă de fiinţarea în 
întregul ei. 

Această situaţie de fapt îl determină pe Heidegger să 
spună: „Omul nu « posedă » libertatea ca pe o calitate, 
ci în cel mai bun caz lucrurile stau invers: libertatea, 
Da-sein -ul ec-sistent care scoate din ascundere îl posedă 
pe om şi aceasta într-un chip atît de originar încît numai 
ea singură acordă unui neam raportarea la o fiinţare în 
întregul ei ca un asemenea întreg, adică acea raportare 
care, ea mai întîi, întemeiază si privilegiază orice isto¬ 
rie 44 (p. 85). 

în lăsarea să fie a fiinţării survine adevăr; „... adevărul 
este ieşirea din ascundere a fiinţării prin care acţionează 
în chip esenţial o stare de deschidere 44 (p. 86). Sîntem ime¬ 
diat ispitiţi să înţelegem aceasta în sensul că starea de des¬ 
chidere este rezultatul unei performanţe a omului pe baza 
căreia el dispune de fiinţare. Dar nu este nicidecum aşa, 

ci propoziţia vrea să spună că orice comportare se spri¬ 
jină pe starea de deschidere în care este aşezat omul. 
Corectitudinea explicată mai sus în sensul de adaptare la 
fiinţarea care s-a prezentat nu este posibilă decît dacă 
Dasein -ul este conceput ca ceva ce se situează în deschis. 

Adevărul este gîndit aici în mod consecvent ca acel 
temei care face posibilă situarea în deschis şi în acelaşi 
timp se trimite la faptul că omul se situează în adevărul 
astfel înţeles ca stare de neascundere, asa încît deciziile 
sale fundamentale se raportează la interpretarea fiinţării 
în întregul ei. Acesta este adevărul în sensul aletheiei. 

Dificultăţile pe care le întîlnim aici nu rezidă în lim¬ 
bajul greu de înţeles al lui Heidegger, ci în aceea că el 
pătrunde într-un domeniu care nu ne este familiar. Acest 
domeniu nefamiliar nu poate fi făcut accesibil prin in¬ 
termediul unor cuvinte familiare, dar nici printr-unele cu 
totul străine. Heidegger încearcă să pună în lumină o 
experienţă fundamentală pentru caracterul istoric al omu¬ 
lui. Orizontul istoriei este cel al posibilelor interpretări 
ale fiinţării ca o atare fiinţare, interpretarea respectivă 
fundamentînd de fiecare dată înţelegerea fiinţării în 
epoca respectivă, precum şi întregul comportament al 
Dasein- ului. Nu putem însă răspunde la întrebarea de ce 
interpretarea fiinţării ca physis este prima şi de ce urmează 
altele — trebuie, în schimb, să întrebăm ce anume este 
implicat în fiecare din aceste interpretări fără să fie se¬ 
sizat din capul locului în chip explicit. 

Cu cît avansăm mai mult în conferinţa despre adevăr, 
cu atît mai complicată devine situaţia. înaintăm într-un 
teritoriu cu totul nou. Atunci cînd o interpretare ne oferă 
o simplificare sîntem imediat dispuşi să o acceptăm, dacă 
însă ni se pretinde un efort de înţelegere, atunci res¬ 
pingem acea interpretare. S-ar părea că aşa stau lucruri¬ 
le în ceea ce priveşte azi în genere atitudinea faţă de 
Heidegger. Acolo unde el reclamă efortul gîndirii — fără 

a pretinde măcar că poate oferi adevărul absolut — el este 
respins, respectiv ignorat. Ce-i drept, el nu este intere¬ 
sat nici de respingere, nici de adeziune, ci de încercarea 
de a deschide un drum nou al gîndirii, pornind mereu din 
alt punct. Va mai trebui să treacă mult timp pînă ce aceste 
eforturi repetate vor fi înţelese; astăzi acest lucru nu se 
întîmplă încă. 

Am plecat de la faptul că în actul reprezentării omul 
poate să lase fiinţarea însăşi să se prezinte, în felul acesta 
legîndu-se de ea — pentru că adevărul este în esenţa lui 
libertate. Dar tocmai această posibilitate face cu putinţă 
şi faptul că omul nu lasă fiinţarea să fie aşa cum este ea, 
ci o acoperă şi blochează accesul la ea. Aceasta este do¬ 
minaţia aparentei — acţiunea neesentei adevărului. Dar 
dacă libertatea nu este o calitate a omului, ci, dimpotrivă, 
el există „ca proprietate“ a ei, atunci nici neadevărul nu 
poate fi atribuit pur şi simplu omului ca un eşec al său. 
„Dacă esenţa adevărului nu se rezumă la corectitudinea 
enunţului, atunci nici neadevărul nu poate fi echivalat cu 
incorectitudinea judecăţii“ (p. 87). 

Trebuie să urmărim în continuare întrebarea privitoare 
la corelaţia dintre adevăr si neadevăr, aceasta fiind a doua 
treaptă în cadrul celui de al doilea pas al demersului me¬ 
ditativ. Mai întîi aflăm o nouă semnificaţie, mai largă, 
a dispoziţiei care ne este cunoscută din Fiinţă şi timp ca 

A 

fiind un existenţial. In timp ce acolo dispoziţia era anali¬ 
zată în corelaţie cu starea de aruncare si totodată ca 

» » 

modalitate originară de deschidere a lumii, ea este luată 
aici drept manifestare a stării originare de deschidere care 
corespunde relaţiei noastre cu fiinţarea în întregul ei şi 
se întemeiază pe această raportare. A fi dispus înseamnă 
„a fi expus în chip ec-sistent fiinţării în întregul ei“ 
(P- 87). 

Analiza precedentă a dispoziţiei nu şi-a pierdut prin 
aceasta nicidecum validitatea, dar Heidegger nu se mai 

mulţumeşte cu ea, ci caută o dispoziţie întemeietoare şi 
o descoperă în raportul originar faţă de fiinţarea în 
întregul ei. „Comportamentul omului este străbătut în 
întregime ca de o dispoziţie de starea de deschidere a 

A 

fiinţării în întregul ei“ (p. 88). In mod obişnuit ne ori¬ 
entăm în funcţie de cîte o fiinţare care tocmai se află la 
îndemînă; fiinţarea în întregul ei nu devine nicidecum o 

temă de meditaţie. Aceasta înseamnă că acel ceva care 

» 

ne provoacă dispoziţia este tocmai ceea ce se ascunde. 

A 

In însăşi lăsarea să fie avem deopotrivă stabilirea unei 
relaţii cu o anume fiinţare, precum şi ascunderea fiinţă- 

A 

rii în întregul ei. „In libertatea ec-sistentă a Dasein -ului 
survine ascunderea fiinţării în întregul ei, este starea de 
ascundere“ (p. 88). 

Cum este starea de ascundere si este ea oare accesibilă 

♦ 

gîndirii? „Starea de ascundere.. .gîndită pornind de la ade¬ 
văr ca stare de neascundere este starea de scoatere din as¬ 
cundere şi în consecinţă, ea este ne-adevărul propriu în cel 
mai înalt grad şi propriu-zis al esenţei adevărului“ (p. 89). 
Orice scoatere din ascundere nu poate avea loc decît pe 
temeiul stării de ascundere. Lăsînd să fie ceva de ordinul 
fiinţării, Dasein -ul se raportează la starea de ascundere, ce-i 
drept în aşa fel încît starea de ascundere însăşi îi rămîne 
ascunsă. Aceasta este pentru Heidegger „misterul“. 

A 

„In lăsarea să fie care scoate din ascundere şi totodată 
ascunde a fiinţării în întregul ei survine faptul că ascun¬ 
derea apare a fi ceea ce este mai întîi şi înainte de toate 
ascuns“ (p. 89). Aceasta înseamnă că acea gîndire care 
gîndeşte orientîndu-se către fiinţarea în întregul ei se 
ciocneşte de starea de ascundere, experimentînd-o drept 
esenţa originară a adevărului, adică drept ne-adevăr. Ce-i 
drept, starea de neascundere este baza pentru orice scoa¬ 
tere din ascundere, dar în mod obişnuit, si aceasta înseam- 
nă în cadrul tradiţiei, sîntem atît de strîns legaţi de ceea 
ce este neascuns încît starea de ascundere însăsi — mis- 

terul — cade pradă uitării. Acest lucru se întîmplă şi în 
metafizică, deşi ea gîndeşte orientîndu-se către fiinţarea 
ca atare şi aducînd în prim-plan, în decursul desfăşurării 
ei, diverse semnificaţii ale fiinţării, de vreme ce ea nu-si 
face o temă de meditaţie din însăsi starea de ascundere. 

Prin uitare, misterul nu-şi pierde nicidecum eficienţa, 
efectul său se manifestă prin aceea că omul se crampo¬ 
nează de „ceea ce este practicabil 44 pretinzînd totodată că 
este stăpînul absolut al fiinţării. Dasein -ul care fiinţează 
astfel este in-sistent, el se încăpăţînează să ţină seama nu¬ 
mai de ceea ce fiinţarea îi oferă tocmai şi se opune de-a 
dreptul oricărei încercări de a afla cît de mult se poate 
obţine prin scoaterea din ascundere. Dacă mai înainte am 
încercat să surprindem starea de deschidere a Dasein-uhxi 
prin intermediul ec-sistării, acum Heidegger afirmă că 
Dasein -ul ec-sistent este în acelaşi timp şi in-sistent. 

A 

In măsura în care e insistent, omul este expus rătăcirii. 
„Goana omului tot mai departe de mister înspre ceea ce 
este practicabil, abandonînd un practicabil pentru altul şi 
trecînd pe lîngă mister, este rătăcirea (p. 92). Rătăcirea este 
esenţa opusă în chip esenţial esenţei iniţiale a adevăru¬ 
lui 44 (p. 92). Această esenţă iniţială s-a arătat ca neadevăr 

/V 

în sensul de stare de ascundere. Inlrucît rătăcirea provine 
din esenţa adevărului, omul poate, pornind de la ea, să 
pătrundă pînă la acea esenţă, „Atunci se dezvăluie temeiul 
împletirii esenţei adevărului cu adevărul esenţei 44 (p. 93). 
Acest lucru survine în gîndirea care gîndeşte mergînd pe 
urmele fiinţei înseşi — Heidegger o numeşte aici filozofie. 
Mai tîrziu va separa filozofia în chip explicit de gîndire. 

în încheiere vom cita recapitularea în care Heidegger 
mai rezumă o dată demersul său: „încercarea expusă aici 
trimite întrebarea privitoare la esenţa adevărului dincolo 
de îngrădirile circumscrierii obişnuite din conceptul 
tradiţional al esenţei şi ajută la meditaţia asupra faptu¬ 
lui dacă întrebarea privitoare la esenţa adevărului nu tre- 

buie să fie totodată şi mai întîi întrebarea privitoare la 
adevărul esenţei. Dar prin conceptul de « esenţă » filo¬ 
zofia gîndeşte fiinţa. Deducerea posibilităţii interne a 
corectitudinii unui enunţ din libertatea ec-sistentă a fap¬ 
tului de a lăsa să fie ca « temei » al ei, precum şi su¬ 
gestia cu privire la începutul esenţei acestui temei în 
ascundere si rătăcire intenţionează să arate că esenţa 
adevărului nu este « generalul » vid al unei generalităţi 
« abstracte », ci acel unic care se ascunde al istoriei unice 
a ieşirii din ascundere a « sensului » acelui ceva pe care 
îl numim fiinţa şi pe care de multă vreme ne-am obişnuit 
să-l gîndim doar ca fiinţarea în întregul ei“ (p. 95 ş. urm.). 

Cel de al treilea pas al demersului meditativ, şi anume 
desfăşurarea propoziţiei „esenţa adevărului este adevărul 
esenţei 44 , nu a mai fost împlinit aici, urmînd să se facă 

într-o a doua conferinţă. 

« 

Dacă încercăm o comparaţie cu Fiinţă şi timp , vedem 
că în Fiinţă şi timp au fost puse sub semnul întrebării 
conceptul tradiţional de adevăr, precum şi concepţia 
tradiţională potrivit căreia judecata este locul adevăru¬ 
lui. Adevărul este gîndit aici în corelaţie cu noua in¬ 
terpretare 3. Dasein-u\ui ca fapt-de-a-fi-în-lume drept 
adevăr al existenţei, adică drept hotărîre. Cu alte cuvinte: 
deschiderea hotărîtă este premisa pentru raportarea 
omului la fiinţare, raportare în care fiinţarea devine ac- 

/s 

cesibilă, apare, se arată ca fiinţare adevărată. In conferinţa 
despre adevăr situaţia este diferită. Simplificînd, se poate 
spune: gîndul nu mai pleacă de la Dasein pentru a ajunge 
la adevăr, ci dinspre adevăr sînt reconsiderate Dasein -ul 
si relaţia sa cu fiinţarea. Raportul omului cu fiinţarea se 
arată ca situare în deschis, iar situarea în deschis este 
gîndită ea însăşi ca libertate, adică drept lăsare să fie a 
fiinţării în sensul de autoexpunere la fiinţare. Aceasta 
trimite la neascunsul, singurul în care poate surveni o 
asemenea autoexpunere. Ce-i drept, se mai vorbeşte aici 

despre fiinţare în întregul ei, şi în măsura în care se 
întîmplă acest lucru, se trimite la interpretarea metafizicii 
care încearcă să gîndească fiinţarea în întregul ei, însă 
această interpretare este totodată pusă sub semnul între¬ 
bării atunci cînd în capitolul final se spune: „.. .în măsura 
în care filozofia caută prin întrebările ei să ajungă la acest 
adevăr ea este ambiguă. Gîndirea ei este răbdarea blîndeţii 
care nu se refuză stării de ascundere a fiinţării în întregul 
ei. Gîndirea ei este totodată deschiderea hotărîtă a rigo¬ 
rii care nu aruncă în aer ascunderea, dar îi constrînge 
esenţa nevătămată să ajungă în deschisul înţelegerii şi în 
felul acesta în propriul ei adevăr“ (p. 94 ş. uim.). Aceasta 
echivalează cu o depăşire a metafizicii, pentru că ea nu 
a încercat nicidecum să gîndească starea de ascundere din 
esenţa adevărului. 

Am plecat de la afirmaţia că firul conducător al lui 
Heidegger este dublu: întrebarea privitoare la fiinţă şi 
întrebarea privitoare la adevăr. Această natură dublă se 
vede cu mare claritate chiar în propoziţia: Esenţa adevăru¬ 
lui este adevărul esenţei. Nu este vorba aici de o răsturna¬ 
re jucăuşă şi nici de o reluare a filozofiei esenţei în spiritul 
lui Platon, ci ea trimite la faptul că nu putem gîndi adevărul 
decît dacă încercăm să gîndim fiinţa însăşi. Adevărul 
esenţei este adevărul fiinţei, cum spune Heidegger (în nota 
adăugată mai tîrziu): „Subiectul propoziţiei, cu condiţia 
ca această categorie gramaticală funestă să mai poată fi 
utilizată, este adevărul esenţei“ (p. 96). Esenţa trebuie ea 
însăşi gîndită în sens verbal. „Adevăr înseamnă adăpos- 
tire luminatoare ca trăsătură fundamentală a fiinţei 64 (p. 96). 
Adevărul este adus la ceea ce îi este mai propriu atunci 
cînd încercăm să gîndim locul de deschidere care, el mai 

A 

întîi, face ca orice fiinţare să poată să îşi facă apariţia. In 
deceniile următoare gîndul lui Heidegger se va opri toc- 
mai asupra acestui loc de deschidere. In cele ce urmează 
vom înfăţişa cîteva staţiuni pe acest drum. 

(i Originea operei de artă , 1935) 


Pentru a expune interogaţia din studiul Originea operei de 
artă 14 * vom extrage din text cîteva propoziţii-cheie şi vom 

încerca să le lămurim în corelaţia lor. Vom vedea astfel 

» 

ce semnificaţie dobîndeşte aletheia în interpretarea dată de 
Heidegger artei. Propoziţiile-cheie sînt următoarele: 

A 

1. „In opera ce aparţine artei, adevărul fiinţării s-a pus 
în operă“ (p. 25). 

2. „Ex-punerea unei lumi şi pro-punerea pămîntului 
sînt, în natura de operă a operei, două trăsături ce ţin de 
esenţa ei“ (p. 36). 

/V 

3. „In sine însăşi, esenţa adevărului este disputa ori¬ 
ginară în care se obţine prin dispută acel centru deschis, 
unde fiinţarea pătrunde pentru a se retrage apoi în ea 
însăşi 44 (p. 43). 

4. „Strălucirea rostuită în operă este frumosul. Frumu¬ 
seţea este unul din felurile în care fiinţează adevărul 14 (p. 44). 

5. „Ca ştiinţă, păstrarea-adeverirea operei este stăruinţa 
lucidă în neobişnuitul adevărului ce survine în operă 44 
(p. 55). 

6. „Lăsînd să survină adevărul fiinţării ca atare, în¬ 
treaga artă este, în esenţa ei, Poezie 44 (p. 59).** 


* Indicarea paginilor din capitolul de faţă se referă la Holz- 
wege / Frankfurt pe Main, 1950. O ediţie separată a textului a apărut 
în editura Reclam însoţită de o postfaţă de Hans Georg Gadamer. 

** Citatele au fost preluate din Originea operei de artă. Editura Uni¬ 
vers, Bucureşti, 1982, trad. Thomas Kleininger şi Gabriel Liiceanu. 


105 



HEIDEGGER 


Textul debutează cu anunţarea temei. Autorul îşi pro¬ 
pune să găsească originea pornind de la care o operă de 
artă devine operă de artă. „Origine înseamnă aici acel 
ceva prin care şi de la care pornind, un lucru este ceea 
ce este şi este aşa cum este 44 (p. 7). In ce-este şi cum-este 
e gîndită esenţa. Originea esenţei operei de artă este toc¬ 
mai ceea ce constituie obiectul interogării. Aşadar, nu 
este vorba de nişte dezbateri estetice despre opera de 
artă, de nişte reflecţii sau inspiraţii de moment, ci de o 
întrebare riguroasă pe care în mod obişnuit o ocolim ară- 
tînd că e un lucru bine cunoscut. Căci operele de artă 
nu există decît pentru că artiştii le-au zămislit. Prin ur¬ 
mare, artiştii sînt într-un fel originea. Dar, pe de altă 
parte, nu cumva artistul devine artist tocmai prin faptul 
că a produs opere ? Atunci faptul că este artist depinde 
de opere? „Artistul este originea operei. Opera este ori¬ 
ginea artistului 44 (p. 7). O reciprocitate ciudată. Oare nu 
este arta originea amîndurora — a operei şi a artistului ? 
Dar ce este arta? Nu putem avansa, dacă nu o includem 
în sfera întrebărilor şi pe cea privitoare la esenţa artei. 

Pentru a afla ce anume este arta trebuie să luăm în con- 

/\ 

siderare operele de artă. In felul acesta Heidegger ne-a 
transpus încă de la început într-o interogare circulară şi 
nici măcar nu a ascuns acest lucru, ci l-a desemnat în 
mod explicit drept premisă necesară a demersului nos¬ 
tru. Nu trebuie să ne temem de un asemenea mers cir¬ 
cular, ci trebuie să ne transpunem anume în el, trebuie 
să-i facem faţă, să-l ducem pînă la capăt. Poate că mer¬ 
sul în cerc ţine de orice interogare hermeneutică. Nu este 

vorba aici de o încălcare a interdicţiei bine cunoscute de 

» 

a gîndi în chip circular, aşa cum o ştim din logică, de 
vreme ce nu urmează să fie demonstrat sau dedus ceva. 

E vorba de a lăsa să se vadă ceva si vom vedea cu atît 

» 

mai mult cu cît vom fi aduşi mai aproape de lucrul pe 

care îl avem în vedere. Aceasta se întîmplă în mişcarea 
circulară pe care trebuie s-o facem: de la operă la artă 
— de la artă la operă. 

Dacă încercăm să sesizăm opera de artă, o cale posi¬ 
bilă este aceea de a o face accesibilă pornind de la natura 
sa de lucru. Heidegger analizează diversele încercări de 
determinare a lucrului, cunoscute pînă în prezent: lucrul 
ca purtător al unor proprietăţi, lucrul ca unitate a mul¬ 
tiplicităţii a ceea ce ne este oferit prin simţuri, lucrul ca 
materie dotată cu o formă. El deosebeşte lucrul pur şi 
simplu, adică ceea ce se află de faţă în chip natural, apoi 
lucrul utilitar (ustensila produsă de om) şi opera (în sen¬ 
sul de operă de artă). Determinările lucrului citate mai 
sus nu ne ajută să arătăm ce anume este propriu aces¬ 
tor categorii. Nici schema formă-conţinut nu ne duce mai 
departe. La fel ca şi celelalte determinări, este „o siluire 
a naturii de lucru a lucrului 44 (p. 19) şi această siluire nu 
este o simplă întîmplare; în ea se arată istoria metafizicii 
cu încercările ei de a gîndi fiinţarea. 

Trebuie să încercăm să găsim o altă cale. Heidegger 
nu este preocupat în mod special să arate că aceste în¬ 
cercări nu ne pot duce mai departe (deşi nici acest lucru 
nu este lipsit de importanţă), ci el vrea să ne facă atenţi 
la faptul că în determinări atît de curente cum sînt cele 
ale lucrului acţionează deja istoria metafizicii, fără ca noi 
să ne dăm seama. Ni se pare că abordăm o situaţie de 
fapt fără nici un fel de prejudecăţi şi cu toate acestea 
preluăm interpretări metafizice ale fiinţării. Heidegger 
se află într-o controversă permanentă cu metafizica. El 
nu este nicidecum înclinat să transpună soluţii, respectiv 
interpretări date de metafizică într-o sinteză superioară, 
ci caută o cale care reprezintă totodată o desprindere de 
metafizică. Asistăm aici la căutarea unei căi. 

Pentru a descoperi ce este o ustensilă, Heidegger îm¬ 
prumută o cale ocolită cu totul remarcabilă. Se referă la 
o reprezentare artistică — pictura în care Van Gogh în¬ 
făţişează o pereche de încălţări ţărăneşti. Din acest tablou 
aflăm ceva despre lumea ţăranului — despre munca sa, 
despre necazurile sale, despre grijile şi eforturile sale. 
Deodată obţinem o nouă determinare a ceea ce poate fi 
considerat o ustensilă: capacitatea de a inspira încredere. 
Ce înseamnă aceasta? Şi cum putem justifica o aseme¬ 
nea determinare? Să începem cu disocierea faţă de carac¬ 
terizarea ustensilei pornind exclusiv de la capacitatea sa 
de a sluji — aşa cum a fost ea făcută în Fiinţă şi timp , 
deşi şi acolo s-a mers mai departe; plecînd de la rapor¬ 
tul cu ceea ce este propriu lumii înconjurătoare, între¬ 
barea viza caracterul de lume al lumii. 

Simpla concepere a sa în orizontul capacităţii de a sluji 
interpretează ustensila doar pornind de la utilitate. E un 
mod de a înţelege cu totul consecvent şi la îndemînă. Dar 
nu duce prea departe. Dacă ne oprim la acest nivel experi¬ 
mentăm ustensila doar în „pustiirea“ei, desprinsă de te¬ 
meiul ei, ca simplu instrument. Dar oare ustensila nu este 
într-adevăr un simplu instrument? Nu se manifestă ast¬ 
fel funcţia sa ca mijloc? Nu o supraîncărcăm dacă îi 
pretindem mai mult? Ce anume înseamnă capacitatea de 

/V 

a inspira încredere ? înseamnă că prin intermediul us¬ 
tensilei sîntem admişi într-o lume si că ustensila ne face 
accesibil totodată pămîntul care ţine de o lume (am putea 
spune deocamdată şi: ,,natura“). Nu vom cerceta aici 
dacă funcţia aceasta poate fi îndeplinită de orice ustensi¬ 
lă sau dacă există ceva de genul unor ustensile pri¬ 
vilegiate. Luînd ca exemplu încălţările ţărăneşti este 
prezentă, o dată cu ele, sfera muncii în sensul de lume 
a ţăranului si de ea tine si acel ceva în care se desfăşoară 

» i ii i 

această lume, pămîntul în sensul de physis. 

Conceptul de pămînt apare în această epocă pentru 
întîia oară în gîndirea lui Heidegger probabil în legătură 
cu interpretarea poeziei lui Holderlin, mai ales după 

A 

1934 / 35. In acest semestru Heidegger îşi ţinuse prima 
sa mare prelegere despre Holderlin cu acea interpretare 
tulburătoare a imnurilor Germanien / Germania şi Der 
Rhein/Rinul, o prelegere în care a fost abordată şi relaţia 
dintre poezie şi filozofie. 

Chintesenţa excursului despre ustensilă este că prin 
intermediul unei opere de artă (reprezentarea lui Van 
Gogh) am aflat ce anume face dintr-o ustensilă o usten¬ 
silă : capacitatea de a inspira încredere. Această revelare 
a caracterului de ustensilă (nu în cursul utilizării usten¬ 
silei, ci prin intermediul reprezentării în opera de artă) 
arată totodată ce anume este o asemenea operă ca atare. 
Opera dă la iveală ce este o anumită fiinţare. A da la 
iveală este un alt fel de a spune: a lăsa să-şi facă apariţia. 

A 

In opera de artă ceva îşi face apariţia — în cazul nostru 

o anume fiinţare: ea se arată în ceea ce este ea. O dată 

» 

cu acest fapt de a-şi face apariţia avem o primă sugestie 
cu privire la sfera aletheiei ca stare de neascundere. Aşa 
că nu sîntem surprinşi cînd Heidegger spune: „Dacă în 
operă survine o deschidere a fiinţării în ceea ce este ea 
şi cum anume este ea, atunci operează în ea o survenire 
a adevărului 44 (p. 25). „Deschiderea fiinţării în ceea ce 
este ea si cum anume este ea 44 — aceasta înseamnă că 
fiinţarea devine accesibilă în esenţa ei. In cazul nostru, 
că lucrul devine familiar pornind de la capacitatea sa de 
a inspira încredere, că această capacitate este experi¬ 
mentată anume. Dacă se întîmplă aşa ceva avem de-a 
face chiar cu o survenire a adevărului. Adevăr înseamnă 

aici a lăsa să devină accesibilă fiinţarea în esenţa ei. 

* » 

Prin intermediul operei aflăm ce este de fapt lucrul 
ca ustensilă. Totodată aflăm ce este opera, în speţă ce 

survine în operă şi prin ea, faptul că fiinţarea devine ac¬ 
cesibilă în privinţa a ceea ce este ea. Putem, desigur, să 
utilizăm ustensila mai înainte ca noi să o fi văzut repre¬ 
zentată într-o operă de artă, dar opera de artă ne îndrumă 
înspre înţelegerea ustensilei în natura sa de ustensilă, 
aşadar ne ajută să vedem ce anume o face să fie usten¬ 
silă. Premisa pentru aceasta este însă să nu ne uităm pur 
şi simplu la opera de artă, mulţumindu-ne cu înregis¬ 
trarea asemănărilor dintre ceea ce este reprezentat în 
opera de artă şi ceea ce ne este cunoscut mai de mult, 
ci să ne expunem la ceea ce survine aici. Este tocmai 
ceea ce am considerat a fi prima propoziţie călăuzitoare: 

A 

„In opera ce aparţine artei, adevărul fiinţării s-a pus în 
operă; « a pune >? înseamnă aici « a fixa »“(P- 25). 

Am ajuns astfel în centrul interpretării pe care o dă 
Heidegger artei, fără a fi surprins încă anume acest cen¬ 
tru ca atare. Mersul meditaţiei a arătat că nu izbutim să 
sesizăm opera prinzîndu-i, ca să spunem aşa, baza obiec¬ 
tuală. Opera nu devine operă prin această bază, ci prin 
faptul că în ea se arată ceva ce nu fusese văzut înainte. 
Trebuie să mergem pe urmele acestui fenomen de arătare 
de sine dacă vrem să punem în lumină natura particu¬ 
lară a operei în comparaţie cu ustensila şi cu lucrul pur 
şi simplu. Altfel spus: dacă opera de artă este punere în 
operă a adevărului, atunci trebuie să întrebăm cum tre¬ 
buie gîndit adevărul în corelaţie cu esenţa adevărului. 

/V 

In acest scop este din nou prezentată analiza unei 
opere — cea a unui templu grec. Dacă în exemplul prece¬ 
dent mai exista posibilitatea de a înţelege opera pornind 
de la reflectare şi de a crede că opera îşi îndeplineşte 
funcţia prin reflectare, atunci aici acest lucru nu mai este 
posibil. Un templu nu reflectă nimic, nu reprezintă nimic. 
Şi totuşi survine şi aici ceva. „Templul ca operă ros- 
tuieste si adună în jurul său unitatea acelor traiectorii si 

raporturi în care naşterea şi moartea, restriştea şi 
belşugul, biruinţa şi înfrîngerea, supravieţuirea şi dis¬ 
pariţia dobîndesc configuraţia şi desfăşurarea unui des¬ 
tin de fiinţă umană“ (p. 31). Raporturile enumerate aici 

A 

sînt ceea ce desemnăm prin cuvîntul „lume“. In aceste 
raporturi trăiesc şi se menţin oamenii acestei epoci. Ele 
determină accesul la ceea ce este, precum şi felul în care 
oamenii se concep pe sine. 

Templul nu face însă numai să iasă la iveală natura 
proprie a lumii. El este ridicat într-un loc privilegiat. 

A 

Inăltîndu-se, el scoate la iveală chiar acel loc. Mai exact 
spus: nu este vorba de loc ca un loc oarecare, ci de acel 
ceva pe care se întemeiază orice loc, adică, exprimat în 
spirit elin, de physis, sau, în limbajul lui Heidegger, de 
„pămînt“. Lumea şi pămîntul trebuie determinate mai 
exact dacă ceea ce este propriu operei de artă este 

într-adevăr să le reunească si totodată să le facă anume 

* 

să iasă la iveală. 

„Lumea nu este o simplă însumare a lucrurilor exis¬ 
tente, cunoscute şi necunoscute care pot fi numărate sau 
nu. Dar lumea nici nu este doar un cadru imaginat şi 
adăugat la suma celor existente. Lumea acţionează ca 
lume, «lumeste », si are un caracter mai accentuat de 
fiinţă decît ceea ce este pipăibil şi perceptibil şi în care 
noi credem a ne afla în largul nostru. Lumea nu este nici- 
cînd un obiect care s-ar afla în faţa noastră şi ar putea 
fi privit. Lumea este acel veşnic nonobiectual, sub al 
cărui imperiu trăim, atîta vreme cît traseele naşterii şi 
morţii, ale binecuvîntării şi blestemului ne răpesc întru 
fiinţă. Acolo unde se iau deciziile esenţiale ale istoriei 

» t 

noastre, acolo unde ele sînt asumate şi apoi părăsite de 
noi, acolo unde le tăgăduim pentru a le căuta din nou 
— acolo lumeşte lumea“ (p. 33). 

A 

încercăm îndeobşte să înţelegem lumea drept suma 
obiectelor cunoscute sau care ar putea fi cunoscute. 

Acest punct de vedere este respins. Nu putem surprinde 
ceea ce este propriu lumii Evului Mediu enumerînd obiec¬ 
tele cunoscute pe atunci. Dar cum putem ajunge totuşi 
la înţelegerea unei lumi? Aflînd în ce mod fiinţarea de¬ 
vine accesibilă oamenilor într-o anumită epocă. Altfel 
spus: în ce deschidere se situează, astfel încît se pot în- 

tîlni cu cele de ordinul fiinţării. Deschiderea aceasta nu 

» 

este palpabilă, ea nu poate fi obiectualizată pentru că nu 
este ceva de ordin obiectual. 

Dacă vom încerca să gîndim lumea ca pe o anume 
modalitate de deschidere care fundamentează într-o anu¬ 
mită epocă toate raporturile cu fiinţarea, atunci izbutim 
să ne apropiem de ceea ce Heidegger gîndeşte aici. Des¬ 
chiderea nu se referă nicidecum numai la fiinţarea care 

* 

nu este de natură umană şi pe care o întîlneşte omul, ci 
şi la propria sa înţelegere de sine, înţelegerea semenilor 
precum şi înţelegerea divinului. De vreme ce în surve¬ 
nirea deschiderii este lume şi de vreme ce opera de artă 
„ex-pune o lume“ (p. 34), Heidegger poate să spună: 
„Opera menţine deschis deschisul lumii“ (p. 34). Această 
deschidere iese anume la iveală în opera de artă. 

Expunerea lumii este una din trăsăturile fundamentale 
ale operei, cealaltă este şi ea legată de o punere, şi anume 
de pro-punere (de facere). La prima vedere pare să fie 

/V 

vorba de o producere meşteşugărească. Intr-adevăr, de 
o operă ţine şi ceva de ordinul executării, al prelucrării, 
al schimbării şi altele de acest fel. Dar nu pe acestea le 
are Heidegger în vedere atunci cînd gîndeşte pro-pune- 

A 

rea. Iată un exemplu lămuritor. In cazul facerii obişnuite 
avem de-a face cu o prelucrare a materialului în vederea 
producerii unui instrument. Ceea ce contează aici este 
ca materialul să nu iasă la iveală, să nu se situeze în 
prim-plan, ci să fie cu totul preluat de funcţia pe care o 
are de îndeplinit. Oţelul cuţitului nu trebuie să iasă la 

iveală drept oţel, ci drept tăiş perfect adaptat tăierii, ast¬ 
fel încît să ne putem dedica în întregime acestei activităţi, 
fără a trebui să acordăm atentie materialului. 

Acestei dispariţii (acestei retrageri) a materialului în 
capacitatea de slujire — aşa cum apare ea în producerea 
ustensilei — îi este opusă ieşirea în prim-plan a „mate- 
rialului“ în cazul operei de artă. Acest lucru este valabil 
atît pentru sculptură cît şi, într-o formă modificată, pen- 

/V 

tru pictură şi arhitectură. In cazul templului acest lucru 
se referă nu numai la marmura din care a fost edificat, 
ci totodată şi la lăsarea să iasă la iveală a pămîntului, a 
physis- ului. Pămîntul să iasă la iveală ca pămînt laolaltă 
cu tot ce ţine de el: marea, stînca, cerul, măslinii şi toate 
celelalte. Această lăsare să iasă la iveală a pămîntului 
este gîndită aici în pro-punere. Nu este o pro-punere care 
produce cu tot dinadinsul ceva nou, neobişnuit, senza¬ 
ţional, ci care ne face liberi pentru acel ceva pe care stăm 
dintotdeauna, pe care ne mişcăm dintotdeauna, cu un 
cuvînt: pe care locuim. Pămîntul iese la iveală prin fap¬ 
tul că opera (templul) se repune în el. 

/V 

Intr-o succintă remarcă se arată că experienţa ştiin- 
ţifico-calculatoare poate, ce-i drept, să obiectualizeze pă¬ 
mîntul aducîndu-1 astfel în stăpînirea sa, dar că prin acest 
tratament nu face nicidecum inteligibil pămîntul ca pă¬ 
mînt, adică în calitatea lui de sălas al locuirii. Acest lu- 
cru se vede deja în mod nemijlocit din faptul că tratarea 
tehnico-ştiinţifică a pămîntului a avut efecte dezastruoase 
asupra locuirii. Nu este nimic surprinzător de vreme ce 
concepte ca „locuirea 44 sau „sălăşluirea 44 nu-şi află locul 
în aparatul conceptual din ştiinţele naturii. Heidegger 
opune naturii, considerată drept sursă de energie exploa¬ 
tabilă, pămîntul ca pe cel care nu poate fi deschis şi care 
ca atare este adăpostit şi păstrat în opera de artă. 

„A pro-pune pămîntul înseamnă: a-1 aduce în deschis 
ca pe cel ce se închide 44 (p. 36). Şi Heidegger adaugă 

imediat: „Această pro-punere a pămîntului este realizată 
de operă prin faptul că ea însăşi se repune în pămînt“ 
(p. 36). Ajungem astfel la cea de a doua propoziţie călău¬ 
zitoare : „Ex-punerea unei lumi şi pro-punerea pămîntu¬ 
lui sînt, în natura de operă a operei, două trăsături ce ţin 
de esenţa ei“ (p. 36). 

Opera este operă prin ex-punerea lumii şi pro-punerea 

A 

pămîntului. In aceste două modalităţi ale punerii survine 
odihnirea în sine a operei — cea care o deosebeşte de 
simplul lucru şi de ustensilă. Dar poate oare o odihnire 
să survină? Nu este aceasta o contradicţie? „Numai ceea 
ce este în mişcare poate să ajungă la odihnă. Felul odih- 

/V 

nei este determinat de cel al mişcării. In mişcarea con- 

* > 

cepută ca simplă deplasare a unui corp, odihna nu este, 
ce-i drept, decît cazul limită al mişcării. Dacă odihna in¬ 
clude mişcarea, atunci poate exista o odihnă care este 
o intimă strîngere laolaltă a mişcării, aşadar suprema for¬ 
mă de mişcare, cu condiţia ca felul mişcării să reclame 
o asemenea odihnă“ (p. 37). 

Pentru a sesiza odihna trebuie să arătăm mai limpede 
despre ce fel de mişcare este vorba aici. Heidegger împli¬ 
neşte aceasta urmărind tensiunea dintre lume şi pămînt, 
evidenţiind si mai mult această tensiune. E vorba de o 

i » 

tensiune în sensul disputei, adică al contradicţiei care nu 
anulează partenerii conducîndu-i la o sinteză superioară, 
aşa cum se întîmplă în dialectică, ci care lasă să rămînă 
o tensiune. Acest gînd a fost exprimat în felul său încă 
de Heraclit. 

O-poziţia dintre lume şi pămînt se arată mai întîi ca 
opoziţie dintre ceea ce se deschide şi ceea ce se închide. 

A 

In lume găsim sfera deschisului în care se pot desfăşura 

deciziile. Asa cum s-a arătat, lumile istorice se deose- 
» 

besc după felul deschiderii. Acest lucru nu este greu de 
înţeles, în schimb felul în care este gîndit pămîntul este 

de-a dreptul surprinzător. „Pămîntul este ieşirea necon- 
strînsă la nimic a acelui ceva care se închide constant 

/V 

şi care în felul acesta adăposteşte 44 (p. 37). In această re¬ 
prezentare reverberează physis- ul aşa cum a fost el expe¬ 
rimentat în gîndirea elină. Pămîntul conceput ca ieşire 
din sine şi readăpostire în sine, ca cel care se desfăşoară 
si cel care reia la sine ceea ce a desfăşurat. 

i , * 

A 

In interpretarea dată poeziei lui Holderlin Wie wenn 
am Feiertage/Ca şi cînd în zi de sărbătoare , Heidegger 
spune despre physis : „(jnxnq este ieşirea din sine şi înăl¬ 
ţarea, deschiderea de sine, care înălţîndu-se se reîntoarce 
totodată în acea ieşire din sine, închizîndu-se astfel în acel 
ceva ce dă de fiecare dată unui lucru prezent în chip esen¬ 
ţial prezentualitatea esenţială... (Jnjoiq este reîntoarcerea 
în sine care se înalţă şi numeşte prezentualizarea esen¬ 
ţială a acelui ceva ce zăboveşte în înălţarea care fiinţează 
» » » * 

astfel în chip esenţial în calitatea sa de deschis 44 ( Erlăute- 
rungen zu Holderlins Dichtung /Lămuriri privitoare la 
poezia lui Holderlin , p. 55). Ce-i drept, aici physis- ul este 
gîndit atît de vast încît devine numele dat fiinţei, al acelui 
ceva care în studiul despre opera de artă este descris ca 
opoziţia tensionată dintre lume şi pămînt. 

Nu există nici o lume fără pămînt, nici o deschidere 
care să nu se poată sprijini, ca să spunem aşa, în cali¬ 
tatea ei de deschidere — pe pămînt. „Lumea se înte¬ 
meiază pe pămînt 44 (p. 37). Dar pămîntul este totodată 
acel ceva care se arată în deschis şi pe care îl experi¬ 
mentăm ca loc al întemeierii de sine, al aşezării de sine. 
Locul acesta nu trebuie gîndit ca spaţiu vid, ci ca acel 
ceva în care omul se instalează aşezîndu-se. Dependenţa 
reciprocă a lumii şi a pămîntului este exprimată de 
Heidegger în felul următor: „Pămîntul nu se poate lipsi 
de deschisul lumii, dacă e să apară el însuşi ca pămînt 
în acea eliberată manifestare a închiderii sale de sine. 

Lumea, la rîndul ei, nu se poate desprinde de pămînt, 
dacă e să se întemeieze — ca spaţiu vast dominator şi 
cale a oricărui destin esenţial — pe o realitate fermă“ 
(p. 38). 

Această dispută se împlineşte în operă. Nu vom dis¬ 
cuta acum dacă acest caracter de dispută, care a putut 
fi prezentat în mod exemplar luînd ca model templul, se 
regăseşte în acelaşi fel în toate artele. 

Mersul reflecţiei revine la afirmaţia citată mai sus po¬ 
trivit căreia în artă este pus în operă adevărul fiinţării. 
Cu aceasta se împlineşte mişcarea circulară a înţelegerii, 
aşa cum a gîndit-o Heidegger. Vedem acum că nu este 
vorba nicidecum de o simplă rotire în sensul unei re¬ 
veniri perpetue a unuia şi aceluiaşi lucru. Ceea ce am 
putut arăta pînă acum în legătură cu opera de artă ne per¬ 
mite să ne apropiem cu o nouă înţelegere de descifrarea 
esenţei adevărului. Sînt reluate acum într-o formă con- 
centrată gînduri din conferinţa despre adevăr. Aletheia 
însăşi devine tema dominantă. „Starea de neascundere 
rămîne pentru gîndire lucrul cel mai ascuns“ (p. 40) sau, 
cum se spune în studiul Hegel und die Griechen /Hegel 
şi grecii : „ ’A^rideia este misterul însuşi — cauza gîndi- 
rii“ (Wegmarken /Repere pe drumul gîndirii, p. 268). 

Heidegger arată în acest loc de ce meditaţia asupra stă¬ 
rii de neascundere nu este nicidecum ceva eronat sau 
chiar excentric, ci că acele condiţii care sînt îndeobşte 
indicate drept criteriu al adevărului — concordanţa cu¬ 
noaşterii cu lucrul care-şi găseşte apoi exprimarea în 
propoziţie — nu sînt posibile decît dacă se presupune 

/V 

deja că lucrul se arată (vezi „întrebarea privitoare la 
adevăr în Despre esenţa adevărului “, p. 85 ş. urm.). Ade¬ 
vărul conceput drept corectitudine presupune ca fiinţarea 
să se situeze în deschis, ca între lucru si om să existe 
ceva ca o stare de deschidere, ca omul să fie deschis pen- 

tru lucrul acela si ca între om si om să existe o stare de 

i » 

deschidere. Heidegger a vorbit despre aceasta într-o pre¬ 
legere din 1937/38 intitulată Logik/Logică. 

întrebarea privitoare la starea de neascundere repre¬ 
zintă o întrebare care coboară la ceea ce nu a fost gîndit, 
dar, în schimb, este de fiecare dată deja presupus în con¬ 
cepţia tradiţională despre adevăr. Heidegger a insistat 
anume asupra acestui lucru în prelegerea amintită şi a 
arătat că vechii greci au ştiut de starea de neascundere 
ca temei al adevărului, fără a se interoga însă în chip ex¬ 
pres asupra ei. Aşa se face că acest temei nu a fost păs¬ 
trat, ba chiar a fost îngropat, şi anume atît de temeinic, 
încît nici măcar nu s-a resimţit nevoia de a-1 scoate din 

nou la lumină. A trezi această nevoie — a face să se înte- 

» 

leagă această nevoie — iată ce-1 preocupă pe Heidegger. 

A 

In text se spune: „.. .nu noi sîntem cei care propunem ca 
premisă starea de neascundere a fiinţării, ci starea de ne¬ 
ascundere a fiinţării ne conferă o asemenea esenţă încît, 
atunci cînd noi ne reprezentăm ceva, sîntem întotdeauna 
în situaţia nu de a preceda starea de neascundere, ci de 
a-i urma. Nu numai lucrul către care se orientează cunoas- 
terea trebuie să fi ajuns oarecum în neascundere, ci şi 
întregul domeniu în care se mişcă orientarea către ceva 
— şi totodată acel ceva pentru care se relevă o adecvare 
a propoziţiei la obiect — trebuie să se desfăşoare în 
întregime în neascundere“(p. 41). 

Starea de neascundere ca loc de deschidere este pu¬ 
nerea prealabilă care nu este pusă anume şi în care, dim¬ 
potrivă, sîntem puşi, fără a o vedea anume deoarece ne 

orientăm întotdeauna în funcţie de fiinţarea care ne este 

» » 

mai accesibilă. 

„Acest centru deschis (de vreme ce este dătător de 
spaţiu) nu este deci închis de jur-împrejur de fiinţare, ci 
însuşi centrul care luminează încercuieşte — asemeni ni- 

micului pe care abia dacă îl cunoaştem — întreaga fiin¬ 
ţare. Fiinţarea poate fi fiinţare numai dacă ea se situează 
totodată în afara şi înăuntrul spaţiului luminat pe care-1 
constituie acest loc de deschidere. Numai acest loc de 
deschidere dăruieşte şi garantează oamenilor un spaţiu 
de trecere spre fiinţarea care nu sîntem noi înşine şi ac¬ 
cesul la fiinţarea care sîntem noi înşine. Datorită aces- 
tui loc de deschidere fiinţarea este, într-o măsură care 
variază, neascunsă“ (p. 41 ş. urm.). 

/V 

Intrucît locul de deschidere nu este gîndit ca loc de des¬ 
chidere, cu alte cuvinte, întrucît nu i se dă atenţie — se 
pare că este suficient să sesizezi ceea ce se arată în acel 
loc — Heidegger poate să afirme că el se sustrage, că 
acel loc este ascundere. Ascundere de sine. Acest carac¬ 
ter se manifestă într-o dublă ipostază desemnată de 
Heidegger drept refuz şi împiedicare a accesului. 

Ce anume este gîndit prin refuz ? Dacă afirmăm despre 
fiinţare doar că este, părem să renunţăm la toate cele¬ 
lalte — ceea ce există pare să se opună oricărei deter¬ 
minări ; iată ceea ce se înţelege aici prin refuz. Dar în 
acest refuz este deja pregătită schimbarea, adică posi¬ 
bilitatea ca noi să ne desprindem de fiinţare şi să privim 
la însuşi locul de deschidere. Refuzul cuprinde în sine 
două mişcări opuse: respingerea şi consimţirea care însă 
nu trebuie înţelese ca un comportament uman. 

Ce înseamnă împiedicarea accesului ? Că o fiinţare se 
înghesuie în faţa alteia, că o luăm pe una drept cealaltă, 
ceea ce înseamnă că aici este indicată posibilitatea rătă¬ 
cirii, a amăgirii, a erorii. 

Refuzului i se acordă fără îndoială un fel de preemi¬ 
nenţă, în timp ce împiedicarea accesului reprezintă o mo¬ 
dalitate secundară a ascunderii. Important este faptul că 
ascunderea nu este ceva ce poate fi anulat şi depăşit pur 
şi simplu ca şi cum am lua un obiect ascuns din as- 

cunzătoare pentru a dispune apoi de el. Noi nu dispunem 
de ascundere, ci, dimpotrivă, îi sîntem mereu expuşi. Hei- 
degger numeşte esenţa adevărului dominată şi străbătută 
de respingere expunere la ascundere şi o formulează în 
felul următor: „Adevărul este în esenţa sa ne-adevăr“ 
(p. 43, vezi şi p. 76). De starea de neascundere ca loc de 
deschidere ţine respingerea în modalitatea ei de ascun¬ 
dere. Această observaţie sugerează că în însuşi adevărul 
gîndit astfel are loc o dispută. Locul de deschidere este 
ceea ce este dobîndit prin dispută în această dispută. Ade¬ 
vărul însusi este o survenire — si anume survenirea dis- 
» » 

putei dintre starea de neascundere şi ascundere. Să ne 
amintim de cea de a treia propoziţie călăuzitoare: 

A 

„In sine însăşi, esenţa adevărului este disputa origina¬ 
ră în care se obţine prin dispută acel centru deschis, unde 
fiinţarea pătrunde pentru a se retrage apoi în ea însăşi“ 
(p. 43). 

Intîlnim aici corelaţia dintre adevăr şi fiinţă, fără a pu¬ 
tea încă să o dezvoltăm. Cele arătate mai sus erau me¬ 
nite să pună în lumină eforturile lui Heidegger pentru 
înţelegerea aletheiei. Deşi ea este cea care face posibile 
orice acces la fiinţare si orice arătare de sine a fiinţării, 

» i » 7 

A 

ea rămîne totuşi învăluită în mister. In prelegerea Logică, 
Heidegger explică faptul că starea de neascundere tre¬ 
buie gîndită drept orizontul în interiorul căruia devine 
posibilă întrebarea privitoare la fiinţare. Orizontul trebuie 
mai întîi să se ilumineze pentru ca ceea ce se situează 
în el să poată deveni vizibil, în acelaşi timp el trebuie 
oarecum trecut cu vederea. Gîndirea lui Heidegger gravi¬ 
tează în jurul acestui mister. El nu oferă determinări 
definitive, ci încearcă mereu alte şi alte modalităţi de 
abordare. Aşadar, tot ce spune el despre aletheia are un 
caracter premergător şi nu avem voie să uităm acest lu¬ 
cru, altminteri facem dintr-o gîndire, care se concepe 

iniţial drept putinţă de a întreba, drept deschizătoare de 
drumuri, ceva ca un fel de dogmatică. Aceasta echiva¬ 
lează însă tocmai cu o sufocare a pasiunii gîndirii sau, 
cel puţin, cu o calmare şi dezarmare a gîndirii, ceea ce 
este şi mai rău decît o crasă lipsă de înţelegere. Pre¬ 
mergător nu înseamnă nicidecum provizoriu sau chiar 
indiferent, ci în caracterul premergător se ascunde, dim¬ 
potrivă, ceva ca un mers înainte în sensul căutării, al pri¬ 
virii în zare. Numai atunci cînd înţelegem gravitarea lui 
Heidegger în jurul aletheiei ca pe o mereu reînnoită cău¬ 
tare a unor unghiuri de abordare menite să ne îndemne 
la propria noastră căutare, numai atunci cînd aflăm în 
aceste abordări în chip nemijlocit ambiguitatea locului 
de deschidere si a ascunderii, aşadar dacă nu rămînem 
fixaţi pe determinări, ci vedem cum se ajunge la ele şi 
cît de departe ajungem cu ele şi ce anume poate nu a 
fost sesizat de ele, abia atunci ne putem apropia de ceea 
ce ţine sub tensiune gîndirea lui Heidegger. 

A 

înainte de a ajunge la discutarea în principiu a între¬ 
bării privitoare la adevăr am vorbit despre disputa dintre 
lume şi pămînt, acum am întîlnit disputa din interiorul 
adevărului însuşi. Cum le putem corela pe cele două? 

Sîntem înclinaţi să echivalăm lumea cu locul de des- 

/V 

chidere şi pămîntul cu ascunderea. In cursul expunerii 
s-a pus în lumină faptul că ceea ce este propriu lumii 
este deschisul, că o modificare a lumii este egală cu o 

/V 

modificare a gradului de deschidere. Insă Heidegger se¬ 
sizează caracterul de dispută chiar în interiorul lumii şi 

/V 

al pămîntului. In cazul lumii, acest caracter se arată în 
aceea că oferă posibilitatea deciziilor prin intermediul 
locului de deschidere care domneşte în ea. „Orice de¬ 
cizie se întemeiază însă pe ceva ce nu şi-a găsit o re¬ 
zolvare, pe ceva ascuns, pe ceva care poate induce în 
eroare; altminteri ea ar înceta să mai fie decizie “ (p. 43). 

Cu alte cuvinte: prin faptul că lumea este gîndită ca 
o deschidere specifică nu este înlăturată opoziţia dintre 
deschidere si ascundere. Deschiderea nu anulează nici- 
decum greutatea deciziilor ce survin în cadrul ei; în plus, 
ea nu este ceva de ordinul unei puteri diriguitoare care 
nu are nevoie decît de nişte organe executive pentru a 
putea să-şi exercite dominaţia. Un asemenea limbaj care 
exprimă raporturi de forţă nu este adecvat fenomenelor. 
Prin intermediul deschiderii lumii s-a instalat o anume 
raportare la fiinţare, dar ce se întîmplă în ea rămîne cu 

/V 

totul nedeterminat. In acest caracter de nedeterminare 
rezidă totodată acel nerezolvat în sensul ascunsului. 

A 

In cazul pămîntului am indicat din capul locului ca¬ 
racterul său opozitiv: ivirea şi retragerea în sine. Des¬ 
chiderea şi ascunderea — această dispută originară a 
adevărului — domină şi străbate atît lumea cît şi pămîn- 
tul. Disputa originară este o survenire. Unde o putem 
întîlni ? Heidegger nu vorbeşte aici decît despre o moda¬ 
litate de survenire a adevărului, despre cea care-şi are 
sălaşul în opera de artă — alte modalităţi vor fi invocate 
mai tîrziu. 

Cele două momente ale faptului de a fi operă: ex-pune- 
rea unei lurr' şi pro-punerea pămîntului sînt totodată 
„susţinerea acelei dispute în care se obţine prin dispută 
starea de neascundere a fiinţării în întregul ei, în speţă, 
adevărul 14 (p. 44). 

Trebuie să preîntîmpinăm imediat o neînţelegere, şi 
anume aceea că opera, prin faptul că este un act de repre¬ 
zentare, ar exprima ceva adevărat. Mult timp această 
neînţelegere a dominat teoria artei sub forma conceptului 
de mimesis. Nu acest lucru îl avem aici în vedere, deşi 
se află la îndemînă, în speţă că în cadrul unei reprezentări 
şi prin intermediul ei un lucru devine clar — pe un anume 
plan aşa ceva poate fi adevărat, de asemenea poate fi o 

exigenţă justificată —, dar aici se încearcă punerea în lu- 

A 

mină a unui plan mai principial. „In operă operează 
adevărul şi nu doar ceva adevărat“ (p. 44). Aceasta în¬ 
seamnă că survine în chip propriu starea de neascundere 

ca atare si că nu se scoate din ascundere doar o anume 

» 

fiinţare. 

* 

Se întîmplă acest lucru în orice operă de artă sau nu¬ 
mai în cele neobişnuite ? O operă propriu-zisă nu există 
decît acolo unde există pentru înţelegerea obişnuită 

A 

neobişnuitul. Intr-o asemenea operă ajunge la strălucire 
starea de neascundere a fiinţării în întregul ei — iată de 
ce aceste opere fac epocă. Ajungem astfel la cea de a 
patra propoziţie călăuzitoare: „Strălucirea rostuită în 
operă este frumosul. Frumuseţea este unul din felurile 
în care fiinţează adevărul 44 (p. 44). 

Aşadar, frumosul nu este interpretat pornind de la 
trăirea subiectivă, de la efectul său asupra subiectului, 
ci de la deschiderea care se arată în opera de artă — feno¬ 
menul fundamental al stării de neascundere. Ce-i drept, 
starea de neascundere nu poate fi sesizată asemenea unui 
obiect pentru că nu are nimic din natura unui obiect, ci 
este ea cea care, mai întîi, oferă posibilitatea oricărei apa¬ 
riţii; felul în care apare în ea ceva de ordinul fiinţării 
poate fi însă prezentat şi sesizat foarte bine, şi prin inter¬ 
mediul acestui fapt-de-a-şi-face-apariţia obţinem o indi¬ 
caţie asupra propriului ei mod de a acţiona, adică asupra 
fiinţei ei. Potrivit lui Heidegger ea survine în operă, face 
ca opera să fie o operă frumoasă, adică una strălucitoare. 

A 

Intr-o astfel de operă strălucirea însăşi îşi face apariţia, 
ce-i drept, într-un fel care îi este atît de propriu încît de 
obicei nu îi acordăm nici o atenţie, ci privim mereu doar 
către acel lucru care tocmai apare, către o fiinţare oare¬ 
care şi către ceea ce se întîmplă cu ea. Cînd Heidegger 
spune „unul din felurile în care fiinţează adevărul 44 , 

aceasta înseamnă cum este adevărul ca adevăr, cum este 
starea de neascundere ca stare de neascundere. De ce nu 
spune atunci „este“? Pentru că în mod obişnuit folosim 
„este“ pentru fiinţa lucrurilor — masa este mare, mun¬ 
tele este abrupt — sau pentru ipostaze comportamentale 
— pungăşia este josnică, fidelitatea este înduioşătoare —, 
iar aici nu este vorba de asemenea lucruri sau fenomene, 
ci despre o prezenţă esenţială, nonobiectuală, o survenire 
nonobiectuală. 

Cu această propoziţie călăuzitoare s-a încheiat o veche 
dispută care se regăseşte de-a lungul întregii istorii, şi 
anume întrebarea dacă frumuseţea are vreo legătură cu 
adevărul sau dacă frumosul trebuie eliminat din sfera 
adevăratului. Aceasta nu înseamnă nicidecum că frumu¬ 
seţea este singura modalitate posibilă de experimentare 
a adevărului, ci doar că este una din cele posibile. 

Meditaţia ce era dedicată operei de artă pare să fi 
abandonat opera ca atare în favoarea meditaţiei asupra 
adevărului. E timpul să ne oprim asupra caracterului pro¬ 
priu al operei de artă, cel potrivit căruia ea este rezul¬ 
tatul unei creaţii, pentru a-1 deosebi de simpla producere 
caracteristică activităţii meşteşugăreşti. Dar acest demers 
nu ne îndepărtează nicidecum de întrebarea privitoare la 
adevăr, ci, dimpotrivă, reclamă o nouă interogare asu¬ 
pra adevărului. 

„Care e esenţa adevărului, astfel încît el să poată fi 
pus în operă, sau, în anumite condiţii, să trebuiască să 
fie pus în operă, pentru ca să existe ca adevăr?“ (p. 45). 

Dacă în cadrul interogaţiei tradiţionale întrebarea pri¬ 
vitoare la corelaţia dintre frumuseţe şi adevăr este pusă 
abia la sfîrşit, Heidegger procedează invers, luînd ca 
punct de plecare pentru determinarea operei de artă sur¬ 
venirea adevărului, iar opera de artă însăşi este pusă în 
slujba acestei surveniri, devine în genere accesibilă abia 

pornind de la această survenire. Radicalizarea acestei 
dezbateri survine în cea de a treia secţiune a studiului, 
cea intitulată „Adevărul şi arta.“ 

A 

„In starea de ne-ascundere, deci în adevăr, fiinţează 
în acelaşi timp celălalt « ne- », cel al unei duble interdic¬ 
ţii. Adevărul fiinţează ca atare în opoziţia dintre locul de 
deschidere şi dubla ascundere 44 (p. 49), adică refuzul şi 
împiedicarea accesului. A-letheia adăposteşte în sine pe 
lethe. Disputa care survine în adevărul însuşi face ca să 
fie obţinut prin dispută ceva de ordinul deschisului în 
care apare deschiderea. Heidegger spune în legătură cu 
aceasta că deschiderea trebuie să se instaleze în deschisul 
ei. „De aceea, în acest deschis trebuie să existe cîte un 
element al fiinţării, în care deschiderea îsi află stabilitatea 
şi continuitatea ei 44 (p. 49). Opera este o fiinţare de acest 

fel. Alte modalităţi de instalare a adevărului sînt actul 

♦ 

întemeierii unui stat prin care viaţa în comunitate îşi află 
întemeierea, sacrificiul în sensul angajării în favoarea 
aproapelui şi, în fine, o alta este chiar gîndirea pentru care 
adevărul constituie suprema temă de meditaţie. Ştiinţa, 
în schimb, este considerată drept ocupare a unui dome¬ 
niu deja deschis; atunci cînd un om de ştiinţă izbuteşte 
chiar o asemenea deschidere, el este totodată filozof. 

Dinspre această modalitate de interogare schimbată în 
care nu pornim de la artă pentru a ne interoga asupra 
adevărului, ci sesizăm esenţa artei pornind de la adevăr 
— în aceasta constă contribuţia hotărîtoare a lui Heideg¬ 
ger la întreaga tematică privitoare la artă, contribuţie 
care, ce-i drept, nu a fost înţeleasă pînă acum în ade¬ 
vărata ei dimensiune — opera se arată ca fiind revendi¬ 
cată de adevărul însusi în sensul instalării adevărului, în 
sensul concretizării sale. 15 

„Deoarece face parte din esenţa adevărului de a se in¬ 
stala în fiinţare — pentru a deveni abia în felul acesta 

adevăr — stă în esenţa adevărului aspiraţia către operă 
ca o posibilitate privilegiată a adevărului de a dobîndi 
el însuşi fiinţă în sînul fiinţării 44 (p. 50). 

Faptul acesta ar putea fi înţeles în sensul că ar exista 
deja o anume relaţie cu fiinţarea care, pentru a deveni 
vizibilă, ar avea nevoie de operă. Dar lucrurile nu stau 
aşa. Ceea ce este produs în operă nu este această con¬ 
figuraţie specială care este conferită unui material, ci în 
operă se împlineşte anume în chip propriu natura pro¬ 
prie a relaţiei cu fiinţarea (deschiderea). „Acolo unde 
producerea aduce în mod expres deschiderea fiinţării, 
adică adevărul, ceea ce este produs este o operă“ (p. 50). 
Ceea ce ajunge la strălucire în opera lui Rembrandt sau 
în opera lui Cezanne sau la Kafka sînt asemenea posi¬ 
bilităţi de deschidere dinspre care fiinţarea în întregul 
ei ne devine familiară într-un alt mod, deoarece orice 
fiinţare nu ne poate ieşi în întîmpinare ca fiinţare decît 
în măsura în care se situează în deschis — iată una din 
observaţiile fundamentale ale lui Heidegger. 

Printr-o asemenea interpretare a operei de artă, dez¬ 
baterii asupra artei i se deschide, fără îndoială, o cale 
nouă, dar în ce măsură ea se va dovedi roditoare depinde 
de noi înşine. Se poate întîmpla foarte bine ca această 
cale să nici nu fie folosită pentru început, de vreme ce 
ea presupune efortul gîndirii. Se poate întîmpla, pe de 
altă parte, ca gîndul fundamental al punerii de sine în 
operă a adevărului să fie preluat fără a ţine seama de ten¬ 
siunea specifică dintre lume şi pămînt la care Heidegger, 
pornind de la greci şi de la Holderlin, ţine atît de mult. 16 

A 

In pămînt — acest cuvînt pe care numai cu greu îl 
putem gîndi cum se cuvine — se adună pentru Heidegger 
acel ceva pe care încercăm să ni-1 reprezentăm într-un 
chip atît de nesatisfăcător drept material şi care ţine în 
mod necesar de opera de artă — ce-i drept, în alt fel în 
artele plastice decît în poezie şi în muzică. Locul con- 

ceptului de formă este luat de întruchipare, ceea ce la 
prima vedere pare să fie ceva asemănător, dar întru¬ 
chiparea nu este aspectul exterior găsit la întîmplare a 
ceea ce este reprezentat în operă, ci ea este modul în care 
este rostuit adevărul în apariţia sa, ceea ce Heidegger a 
numit sciziune , adică faptul că disputa dintre lume şi 
pămînt devine vizibilă. 

Faptul că opera este creată echivalează cu „punerea 
fermă a disputei în întruchiparea operei, prin intermediul 
traseului-sciziune“ (p. 54). Locul din text în care se spune 
că „faptul de a fi creat este el însuşi anume indus prin 
creaţie în operă“ (p. 54) nu trebuie înţeles în sensul că 
se au în vedere personalitatea artistului şi originalitatea 
sa, ci faptul de a fi creat trebuie înţeles, dimpotrivă, ca 
deschiderea pusă în operă; felul în care omul se situează 
în mijlocul fiinţării în raport cu aceasta şi, de asemenea, 
cum se interpretează pe sine însuşi — toate acestea se 
sprijină pe acea deschidere specifică. 

O dată cu aceste consideraţii despre faptul de a fi 
operă mersul gîndului nu a ajuns încă nicidecum la capăt. 

A 

începe o nouă interogaţie aşezată sub cuvîntul călăuzi¬ 
tor de păstrare-adeverire. Prin intermediul unei opere se 
schimbă raporturile noastre cu lumea şi cu pămîntul. Ceea 
ce este obişnuit este mutat de la locul său, în opera însăşi 
survine un imbold înspre transformarea a ceea ce este 
familiar, iar noi sîntem smulsi din sfera obişnuitului. A 
nu ocoli această schimbare, a nu o minimaliza sau chiar 
a o trece sub tăcere, ci a o experimenta anume — iată 
ce înseamnă pentru Heidegger păstrarea-adeverirea ope¬ 
rei. Nu e vorba de o conservare şi punere la adăpost, de 
o protejare şi îngrijire, ci aşa cum spune cea de a cincea 
propoziţie călăuzitoare: 

„Ca ştiinţă, păstrarea-adeverirea operei este stăruinţa 
lucidă în neobişnuitul adevărului ce survine în operă “ 
(p. 55). 

A 

Intr-un alt loc se spune: „o situare în interiorul des¬ 
chiderii — care survine în operă — a fiinţării 44 (p. 55). 
O asemenea situare nu este nicidecum o simplă receptare 
a ceva oferit. Ea presupune, dimpotrivă, ca cel ce o ex¬ 
perimentează să aibă o anume atitudine. Acest lucru 
devine limpede atunci cînd Heidegger vorbeşte despre 
insistenţă. Insistenţă înseamnă apropiere în sensul de fa¬ 
miliaritate, al acelei familiarităţi care se obţine abia la 

7 i t 

capătul unei desfăşurări, astfel încît întregul nostru corn- 

A 

portament se bazează apoi pe această familiaritate. In text 
situaţia aceasta este explicată pe baza corelaţiei dintre 
ştiinţă şi vrere. Experimentarea deschiderii este o ştiinţă, 
dar nu în sensul unei simple luări la cunoştinţă şi re¬ 
prezentări, ci în sensul unei ştiinţe care ne învaţă ce avem 
de făcut, ce vrem, de fapt. O asemenea împletire între 

A 

stiintă si vrere este caracteristică numai Dasein- ului. In 

» i i 

el survine ceea ce este propriu existării ca expunere de 
sine la starea de neascundere, la aletheia. 

Am ajuns în locul în care Heidegger ne prilejuieşte 
trecerea de la adevărul fiinţării la adevărul fiinţei. Cu alte 

» i 

cuvinte, de la experimentarea fiinţării în ceea ce îi este 
propriu (de pildă: analiza lucrului) la experimentarea a 
ceea ce nu constituie o temă a metafizicii, si anume a 
locului de deschidere ca atare — adică a aletheiei ca stare 
de neascundere care rămîne ea însăsi ascunsă. Adevărul 

i 

ca aletheia , cea care ea mai întîi deschide orice fami¬ 
liaritate cu..., care sprijină şi străbate toate raportările 
noastre nu mai este gîndită de acum încolo ca adevăr al 
fiinţării, ci ca adevăr al fiinţei. Aletheia si adevărul fiinţei 
sînt unul şi acelaşi lucru. A pătrunde în acest domeniu 
este şi rămîne ceva ne-obişnuit pentru că îndeobşte ne 
sprijinim de ceea ce se arată de la caz la caz (fiinţarea), 
sau, în cel mai bun caz, de faptul de a se arăta (modali¬ 
tatea în care fiinţarea apare), iar aici pierdem orice spri- 

jin. In aparenţă trebuie să abandonăm orice familiaritate, 
aceasta este transformarea a ceea ce este obişnuit în ceea 

i 

A 

ce este ne-obişnuit. In păstrarea-adeverirea operei tre¬ 
buie să luăm asupra noastră această transformare — iată 

ce fel de insistentă ni se cere. Ea reclamă o atitudine lu- 

♦ 

cidă, ceea ce înseamnă că nu avem voie să ne lăsăm 
induşi în eroare si rătăciţi de ceea ce este ieşit din co- 
mun si nici nu avem voie să-l ocolim si să căutăm tot 
felul de subterfugii pentru a scăpa de ne-obişnuit, aşa 
cum procedăm de obicei. 

A vedea ceea ce a survenit în chip propriu în operă, 
a te expune adresării sale, a te transforma şi a-i rezista 
în acest fel — iată ce înţelege Heidegger prin păstra- 
re-adeverire. El acordă acestei păstrări-adeveriri o im¬ 
portanţă atît de mare încît eşti ispitit să o respingi atîta 
vreme cît nu ai înţeles ce anume gîndeşte prin ea şi cît 
de departe este ea de orice reducere a operei la o simplă 
trăire subiectivă (vezi p. 59). 

Mersul gîndului, aşa cum l-am schiţat pînă în acest 
punct — de la lucru trecînd prin operă pînă la corelaţia 
dintre lume şi pămînt — adevărul ca dispută originară 
— păstrarea-adeverirea ca experimentare a aletheiei — 
dă posibilitatea de a surprinde acum legătura dintre 
fenomenele împletite unele cu altele şi de a reveni ast¬ 
fel la artă, la cea care făcuse obiectul interogaţiei, aceas¬ 
tă reîntoarcere constituind totodată începutul unei noi 
interogaţii. 

„Dacă arta este originea operei, atunci înseamnă că 
ea face să izvorască în esenţa ei ceea ce, prin esenţă, con¬ 
stituie în operă un tot — creatorii şi păstrătorii-adeveri- 
tori“ (p. 58). Iar arta a fost „determinată ca punere-în-operă 
a adevărului 44 (p. 59). Punerea-în-operă este gîndită în 
dublu sens: ca instalare de sine a adevărului în întru¬ 
chipare, adică drept producere a unei stări de neascun- 

dere, şi ca păstrare-adeveritoare a adevărului care sur¬ 
vine în operă. Heidegger ajunge astfel la determinarea 
artei drept „păstrarea-adeverirea adevărului în operă, 
păstrare-adeverire capabile de creaţie“ (p. 59). Faptul de 
a lăsa să survină adevărul în sensul deschiderii este numit 
de Heidegger Poezie. Cea de a şasea propoziţie călăuzi¬ 
toare spune: 

„Lăsînd să survină adevărul fiinţării ca atare, întreaga 
artă este, în esenţa ei, Poezie“ (p. 59). 

Nu este o întîmplare că formularea de mai sus implică 
atît un sens pasiv cît şi unul activ. Arta nu creează în 
mod arbitrar o stare de neascundere, ci devine sălasul 
în care adevărul poate să survină în chip propriu. Poate 
că aici reverberează şi gîndul pe care l-a dezvoltat Heideg¬ 
ger interpretîndu-1 pe Holderlin: cel despre menirea poe¬ 
tului ca mijlocitor între zei şi oameni. 

Determinarea dată de Heidegger artei ca Poezie nu 
echivalează nicidecum cu o reducere a tuturor artelor la 
poezie, ci vrea să spună că în orice artă ceea ce a rezultat 
din procesul de creaţie este adevărul în sensul stării de 
neascundere. Limba însăşi (vezi „Activitate poetică-gîn- 
dire-limbă“ [p. 167 ş. urm.]) este acel ceva prin care este 
adusă în deschis o fiinţare sau alta. „Limba însăsi este 

i 77 » 

A 

Poezie într-un sens esenţial. Insă deoarece abia limba 

» 

este acea survenire în care omului i se deschide fiinţa- 

♦ 

rea ca fiinţare, poezia ca Poezie în sens restrîns este 
Poezia originară prin excelenţă 44 (p. 61). 

Experimentarea fiinţării — experimentare care survine 
în limbă — este premisa oricărui comerţ cu fiinţarea sau, 
cum se spune în text: „Ele (celelalte modalităţi ale artei) 
sînt, fiecare în felul ei, o poetizare în interiorul deschiderii 
fiinţării, care a şi survenit, pe neobservate, în limbă 44 (p. 61). 

A 

Intr-un ultim demers al gîndului sînt reluate cele spu¬ 
se, şi determinarea Poeziei este explicată drept ctitorire 

a adevărului — o ctitorire înţeleasă într-un triplu sens ca 
„oferire a unui dar“, ca „întemeiere 44 şi ca „începere 44 . 
Să explicăm pe scurt aceste trei determinări. Prin trans¬ 
formarea care survine prin opera de artă se deschide ceva 
nou care nu poate fi dedus din ceea ce este deja cunos¬ 
cut. Acest nou este un prea-plin — acordarea prea-plinu- 
lui este oferirea unui dar. 

A 

In oferirea unui dar, aşa cum o întîlnim în artă, survine 
o proiectare — dar nu în sensul unei invenţii arbitrare, 
ci în aşa fel încît în proiect să devină posibil pentru oa¬ 
meni tocmai acel ceva în interiorul căruia ei se situează, 

adică sălasul lor — aceasta este întemeierea care survine 

* 

în artă. Temeiul este adus la suprafaţă, ca să spunem aşa. 
Acesta este un gînd care revine tot mereu la Heidegger, 
l-am mai amintit o dată în legătură cu întoarcerea la în¬ 
ceput. Astfel, în Antichitatea greacă gînditorii originari 
au pus temeiul pe care stăm fără să o ştim anume. Lucrul 
acesta este lămurit mai bine prin determinarea începutu¬ 
lui: „Adevăratul început, ca salt, este întotdeauna un salt 
anticipator, în care tot ce urmează să "vină, chiar dacă ră- 
mîne ascuns, este deja depăşit prin acest salt 44 (p. 63). 

Gîndirea originară a grecilor, care premerge gîndirii 
metafizice, este, după cum ştim, pentru Heidegger tot¬ 
odată gîndirea care deschide viitorul, cu condiţia să nu 
sărim peste ea, adică să uităm, propria noastră istorie. 

„Ori de cîte ori fiinţarea în întregul ei reclamă, ca fiin¬ 
ţare, întemeierea ei în deschidere, arta ajunge la esenţa 
ei ce ţine de Istorie — ca ctitorire. Această ipostază, arta 
a cunoscut-o prima oară în Occident, pe pămîntul Gre¬ 
ciei. Ceea ce mai tîrziu se va numi « fiinţă » a fost pus 
aici în operă într-un mod exemplar. Fiinţarea în între¬ 
gul ei, trecută astfel în deschidere, a fost apoi preschim¬ 
bată în fiinţare în sensul de creaţie a lui Dumnezeu. 
Aceasta s-a petrecut în Evul Mediu. Fiinţarea a suferit 

apoi o nouă transformare la începutul şi pe parcursul 
epocii modeme, devenind obiect calculabil, ce putea fi 
supus şi cunoscut. De fiecare dată se deschidea deci o 

lume nouă si esenţială. De fiecare dată deschiderea 

» » 

fiinţării trebuia să fie instalată — prin punerea fermă a 
adevărului în întruchipare — în fiinţarea însăşi. De 

fiecare dată survenea o stare de neascundere a fiinţării. 

» 

Starea de neascundere se aşază în operă, iar această aşe¬ 
zare este realizată de artă“ (p. 63 ş. urm.). 

Găsim aici o scurtă evocare a celor trei epoci hotărî- 
toare care au fost puse în lumină de gîndirea lui Heideg- 
ger şi care totodată au fost văzute în corelaţia lor. 
Esenţa originară a artei este gîndită de Heidegger por- 

A 

nind de la esenţa adevărului. In lucrarea de fată survine 

» » 

— asa cum am încercat să arătăm — o transformare în 

* 

gîndirea asupra adevărului însuşi, în sensul deschiderii 
domeniului misterios al aletheiei. Ni se pare că acest 
lucru devine vizibil din felul în care se vorbeşte despre 
adevărul însusi. De cele mai multe ori se vorbeşte de- 
spre adevărul fiinţării sau despre adevărul fiinţării ca 
atare — în locul hotărîtor „transformarea stării de neas¬ 
cundere a fiinţării 44 este gîndită ca stare de neascundere 

A 

„a fiinţei“(p. 59). In scrierea de faţă se face trecerea de 
la adevărul fiinţării la adevărul fiinţei sau, cu alte cu- 
vinte, de la adevărul fiinţării ca atare la starea de neas- 

7 i 

cundere care trebuie să premeargă oricărei apariţii a 
fiinţării şi care, pe de altă parte, are nevoie de fiinţare 
pentru a putea să apară ca stare de neascundere. 

Scrierea de fată marchează de asemenea o trecere în 

» 

ceea ce priveşte gîndirea corelaţiei dintre lume şi pămînt 

— ceea ce va conduce mai tîrziu la gîndul legat de tetradă 
(vezi conferinţa despre Lucru). Este totodată scrierea în 
care aletheia însăşi — cea care a fost pentru Heidegger 
dintru început sarcina gîndirii — este interogată, respectiv 

gîndită, într-un mod mai radical. Ne aflăm în perioada 
în care se pregăteşte răsturnarea, adică reorientarea gîn- 
dirii care porneşte de acum încolo dinspre fiinţă către 
Dasein şi nu ca în Fiinţă şi timp dinspre Dasein pentru 
a ajunge la fiinţă. Am căutat să arătăm, urmărind această 
trecere, în ce măsură întrebarea privitoare la artă (ca ori¬ 
gine a operei) este totodată o interogare privitoare la 
fiinţă (lume şi pămînt), precum şi o interogare privitoare 
la aletheia. 



Omenescul omului 
(.Scrisoare despre „umanism 1946) 


Scrisoare despre „umanism“ a luat naştere ca răspuns 
la întrebările lui Jean Beaufret*, filozoful francez, care 
după război l-a vizitat pe Heidegger în urma unui im¬ 
puls lăuntric. Acesta a fost începutul unei prietenii ce 
avea să dureze mai multe decenii. 

Vom pune în centrul prezentării noastre tema: Cum 
trebuie gîndit omenescul omului? 

Sîntem obişnuiţi să desemnăm interogarea privitoare 
la om, grija pentru om drept umanism. La Paris apăruse 
mica scriere a lui Sartre, L’Existentialisme est un huma- 
nisme/Existenţialismul este un umanism , în care Sartre 
căuta să arate, într-o polemică dusă împotriva marxiş¬ 
tilor care revendicau titlul de umanism pentru sine, că 
existenţialismul reprezintă adevăratul umanism. Beaufret 
îi adresează lui Heidegger întrebarea: Cum poate fi re¬ 
dat cuvîntului umanism un sens nou? Heidegger răs¬ 
punde începînd, la rîndul lui, cu o întrebare: Oare este 


* Textul a fost conceput în 1946 şi a fost publicat într-o formă dez¬ 
voltată împreună cu interpretarea dată mitului peşterii la Platon în 
1947. La sugestia lui Jean Beaufret, Heidegger a fost invitat să par¬ 
ticipe la un colocviu la Cerisy (1955) şi în regiunea Provence, la 
Thor, unde-şi avea domiciliul poetul Rene Char. De la sesiunile din 
1968 şi 1969 au fost publicate pentru participanţi procesele-verbale 
ale discuţiilor. Cînd nu este indicat altceva, citatele din capitolul de 
faţă provin din Repere pe drumul gîndirii , Frankfurt pe Main, 1967. 

necesar să-i dăm un sens nou? Şi prin aceasta sîntem 
aşezaţi în chip nemijlocit în centrul dezbaterii despre 
felul cum trebuie gîndită esenţa omului. 

A 

întrebarea formulată de Heidegger ar putea fi înţe¬ 
leasă greşit, şi anume în sensul că întrebarea privitoare 

la esenţa omului i-ar fi indiferentă. Dar lucrurile nu stau 

♦ 

nicidecum aşa. Ceea ce i se pare însă a fi într-adevăr 
îndoielnic este demersul prin care esenţa omului este de¬ 
terminată pornind de la umanism. Dar oare această 
încercare nu este cea mai la îndemînă? Fără îndoială. 
Dar aceasta nu înseamnă neapărat că este şi cea mai 
potrivită. Este încercarea care se împlineşte pe tărîmul 
metafizicii. Călăuzitor rămîne aici modul de abordare 
roman. 

„La Roma întîlnim primul umanism. De aceea, el ră¬ 
mîne în esenţă un fenomen specific roman, care rezul¬ 
tă din întîlnirea romanităţii cu cultura elenitătii tîrzii. 

» » 

Aşa-numita Renaştere a secolelor al XlV-lea şi al XV-lea 
în Italia este o renascentia romanitatis. De vreme ce aici 
accentul cade pe romanitas se pune în joc humanitas şi 
de aceea mi6eia greacă. Elenitatea este însă mereu vă¬ 
zută în forma ei tîrzie, iar aceasta, la rîndu-i, dintr-un 
punct de vedere roman. Homo romanus al Renaşterii este 

A 

opus, la rîndu-i, lui homo barbarus . Insă in-umanul este 
acum pretinsa barbarie a scolasticii gotice proprii Evului 
Mediu. De aceea, din umanismul înţeles istoric face par¬ 
te mereu un studium humanitatis, care revine într-un fel 
anume la Antichitate, devenind astfel, de fiecare dată, 
si o reînviere a elenitătii. Acest fenomen se manifestă 

i > 

în umanismul secolului al XVIII-lea la noi, reprezen¬ 
tat de Winckelmann, Goethe şi Schiller“ (p. 152). 

Heidegger disociază de această formă istorică a uma¬ 
nismului pe aceea care se preocupă de om fără a fi anco¬ 
rată în Antichitate, de pildă umanismul lui Marx sau cel 

al lui Sartre. Dacă ceea ce contează este ca „omul să 
devină liber pentru omenescul lui şi să-şi afle în aceasta 
demnitatea, atunci umanismul este diferit în funcţie 

7 t 

de concepţia despre « libertatea » si « natura » omului“ 
(p. 152). 

A 

In ce constă critica fată de baza metafizică a umanis- 

t 

mului? Ce este caracteristic pentru om din această per¬ 
spectivă? Acea ratio care îi dă posibilitatea să cunoască 
şi să acţioneze. El poate să-şi fixeze obiective şi le poate 
atinge utilizînd instrumente potrivite şi efectuînd anu¬ 
mite activităţi. De ce nu este satisfăcător acest răspuns ? 
Pentru că el se bazează pe o interpretare metafizică bine 

definită a omului care nici măcar nu este înţeleasă ca 

* 

atare. Ceea ce contează nu este însă ca Heidegger să 
opună instituirii metafizice o altă instituire, căci atunci 
s-ar putea spune împreună cu Hegel că o instituire e tot 
atît de îndreptăţită ca alta, sau tot atît de puţin îndrep¬ 
tăţită. Trebuie, dimpotrivă, căutat ceea ce este din capul 
locului implicat în orice instituire, fără a fi gîndit anume. 
Pentru a putea avansa, trebuie să ne dăm seama de di¬ 
ficultatea vorbirii filozofice. 

Limba lui Platon, ba chiar întreaga lui gîndire se văd 
confruntate cu următoarea dificultate: să facă accesibil 
prin exemple intuitive ceea ce nu mai poate fi sesizat prin 
intuiţie, ci numai prin gîndire. Strădania lui Platon vizea¬ 
ză o trecere de la ceea ce poate fi văzut la ceea ce poate 
fi gîndit, astfel încît ceea ce poate fi gîndit să fie înţeles 
drept domeniul existenţei propriu-zise, în timp ce tot ce 
este vizibil tine de ireal, adică are un caracter trecă- 
tor. Dacă, de pildă, idee a binelui, aşadar ideea care are 
drept conţinut faptul de a fi idee, este făcută accesibilă 
de Platon prin imaginea soarelui — soarele a cărui lumi¬ 
nă face posibilă vederea şi a cărui căldură favorizează 
creşterea şi dezvoltarea în domeniul physis -ului —, se 

impune ca vizibilul ca atare să fie depăşit pentru ca să 
fie înţeles ceea ce a fost gîndit aici. 

La Heidegger ne întîmpină o dificultate asemănătoare, 
ceea ce nu înseamnă nicidecum că înţelegem gîndirea 
sa drept un platonism şi nici drept o răsturnare a plato- 

A 

nismului, aşa cum survine ea la Nietzsche. In ce constă 
această dificultate? Obişnuim să concepem fiinţarea ca 
ceea ce este real, iar tot ceea ce nu fiinţează si nu are 
caracter de fiinţare ca ne-real. Dar ceea ce este gîndit 
de Heidegger drept fiinţă nu este nicidecum ceva de or¬ 
dinul unei fiinţări. De aceea, în conferinţa inaugurală 
el a putut să vorbească explicit despre nimic, fără ca prin 
aceasta să susţină vreo formă de nihilism, ci referindu-se 
la ceea ce văzut dinspre fiinţare este în aparenţă lipsit 
de fiinţare, urmînd în fond să ne îndrume însă către ter- 

menul celălalt al fiinţării — către fiinţa însăsi. Cum tre- 

» » » 

buie gîndită fiinţa — această dificultate nu este rezolvată 
definitiv, dar măcar gîndită — iată ceea ce îl preocupă 
pe Heidegger, şi anume chiar de la începutul căutării 
sale. 

A 

In aparenţă această încercare a fost întreprinsă de 
metafizică. Termenul însuşi spune că vrea să gîndească 
dincolo de fiinţare pentru a găsi ce anume face ca fiin¬ 
ţarea să fie fiinţare. Această gîndire şi-a găsit expresia 
pentru prima oară, şi într-o formulă de-a dreptul exem¬ 
plară, în filozofarea lui Aristotel. Interogarea privitoa¬ 
re la fiinţare în calitatea ei de fiinţare este leitmotivul 

i * 

A 

metafizicii. In această interogare întîlnim totodată ca un 
posibil răspuns punerea în evidenţă a fiinţării supreme, 
aşadar a lui Dumnezeu. Heidegger a relevat cu multă 
claritate caracterul onto-teologic al interogării aristo¬ 
telice. El este specific demersului metafizic. 

Dacă Heidegger se află într-o dispută permanentă cu 
metafizica, înseamnă totodată că demersul metafizic 

nu-1 satisface, că nu este dispus să se oprească la nivelul 

A 

lui. înseamnă aceasta oare că vrea să depăşească meta¬ 
fizica, aşa cum, de pildă, Fichte a vrut să depăşească 
interogarea kantiană negînd caracterul incognoscibil al 
lucrului în sine? Nicidecum. Heidegger nu urmăreşte 
să depăşească fiinţarea supremă printr-o fiinţare şi mai 
înaltă, să deducă temeiul ultim dintr-un temei si mai 
fundamental, ci ceea ce îşi propune el este să încerce 
o întoarcere foarte greu de înţeles pentru că nu poate 
fi exprimată în limbajul metafizicii. Dacă se utilizează 
totuşi limbajul acesta, se ratează înţelegerea. Am putea 
vorbi de un nou proiect de interpretare a ceea ce este, 
dar trebuie să arătăm că acest proiect nu este o insti¬ 
tuire arbitrară, inventarea ludică a unei noi posibilităţi, 
ci că proiectul vizat a apărut deja la începutul filozofării, 
că Heidegger l-a întîlnit în încercarea de a înţelege acel 
început survenit înaintea metafizicii, aşadar înaintea lui 
Platon şi a lui Aristotel. Poate că orice proiect adevărat 
este proiectare şi primire deopotrivă. Numai în măsura 
în care el a împlinit acel proiect al său, Heidegger a 
putut să înţeleagă importanţa gînditorilor originari, a 
putut să le acorde locul de excepţie; pe de altă parte, 
el şi-a putut împlini proiectul străduindu-se să-i înţe¬ 
leagă pe aceşti gînditori care i se adresau şi-l chemau. 
Consonanţa cu Heraclit este o primire şi totodată o reci¬ 
procă dăruire. 

Ar fi greşit să se deducă de aici că Heidegger nu vrea 
decît să ne mute înapoi în arhaic, abandonînd „progre- 
sul“ filozofării. E un reproş care revine tot mereu. Re¬ 
întoarcerea la gînditorii timpurii este o reîntoarcere la 
întrebările în care străfulgeră pentru întîia oară ceea ce 
merită să constituie obiectul interogării. Potrivit lui 
Heidegger se petrece aici ceva atît de uimitor încît 
uimirea noastră trebuie să fie fără de sfîrşit. Faptul că 

ea s-a sfîrşit totuşi şi că acest lucru uimitor a fost în¬ 
gropat şi uitat este una din acele întîmplări cu care nu 
avem voie să ne împăcăm, pe care trebuie, dimpotrivă, 

să le combatem iar si iar. 

* 

Ce are în vedere „pro-iectul“ lui Heidegger? Să des¬ 
chidă accesul către acea dimensiune care, ea mai întîi, 
face posibilă înţelegerea fiinţării, ba care este cumva 
chiar fundamentul ei. Dar nu este vorba de o interogare 
care caută condiţiile de posibilitate a cunoaşterii pro¬ 
prii subiectului în sensul filozofiei transcendentale. Căci 

aici subiectul se situează în centru si tot ce nu are carac- 

» 

ter de subiect este conceput drept obiect pentru subiect. 

A 

In cadrul acestei interpretări s-a produs o mutare a cen¬ 
trului de greutate, decisivă pentru metafizica modernă. 
Heidegger formulează întrebarea privitoare la posibilita¬ 
tea de apariţie a fiinţării. Şi această abordare ar putea 
fi înţeleasă greşit în sensul că ar fi vorba de o apariţie 
pentru subiect. Există oare o apariţie fără existenţa unui 
subiect, adică a unei fiinţe pentru care ceva apare ? Ce-i 
drept, se vorbeşte încă la Platon despre o apariţie fără 
ca să fie în joc un concept de subiect — sesizarea fiin¬ 
ţării pornind de la iSea este o sesizare a aspectului, a 
înfăţişării. „Pro-iectul“ lui Heidegger nu trebuie însă 
gîndit ca unul platonician. Ce anume are el în vedere 
cînd pune întrebarea privitoare la apariţie? Am mai 
întîlnit acest lucru în conferinţa despre adevăr sub forma 
gîndului despre faptul de a fi deschis şi despre starea 
de deschidere. 

Cum ia naştere deschiderea ? Dacă punem întrebarea 
în acest fel riscăm să căutăm — asemenea metafizicii — 

cauzele si temeiurile stării de deschidere. 

» 

Dar oare se poate întreba şi căuta şi în alt fel, fără a 
cădea într-o vorbire mitologică sau metaforică? Heideg¬ 
ger încearcă într-adevăr s-o facă. Am arătat deja că situ- 

area în deschis este premisa pentru a putea vorbi despre 
fiinţare şi pentru a emite judecăţi despre ea. Dar ce con¬ 
diţii trebuie îndeplinite pentru a avea o asemenea situ- 

A 

are în deschis? In conferinţa despre adevăr se încearcă 

/N 

şi este prezentat un prim răspuns. In studiul dedicat 
operei de artă gîndirea gravitează tot în jurul adevăru¬ 
lui, dar în sensul disputei originare al cărei rezultat este 
„centrul deschis“. Aici, în scrisoarea despre umanism, 
revine aceeaşi întrebare, şi anume în legătură cu de¬ 
terminarea esenţei omului. Va trebui, aşadar, să vedem 
în ce fel este gîndit omul în raportarea sa la starea de 
deschidere. 

Să începem cu conceptul de loc de deschidere. Locul 
de deschidere este gîndit drept sălaşul în care survine 

o eliberare în favoarea fiinţării, astfel încît aceasta să-si 

» 7 » 

A 

poată face apariţia. In spaţiul liber al locului de deschi¬ 
dere fiinţarea se opreşte, îşi face apariţia. Sîntem tentaţi 
să considerăm locul de deschidere ca pe un fel de scenă 
pe care ni se prezintă o fiinţare sau alta. Dar lucrurile 
nu stau asa. Pentru ca eliberarea în favoarea fiinţării 

i » 

să fie posibilă, omul însuşi trebuie să se deschidă pen¬ 
tru fiinţare, el trebuie să ec-siste în sensul situării sale 
în spaţiul de deschidere. Am amintit mai sus de dificul¬ 
tăţile ridicate de limbajul platonician care foloseşte 
imagini din domeniul sensibilului tocmai pentru a de- 

A 

păşi sensibilul. In ce constă dificultatea la Heidegger? 

A 

In faptul că îşi propune să ne elibereze de un mod de 
reprezentare obiectual şi că este nevoit să folosească 
pentru aceasta cuvinte care pot fi înţelese obiectual şi 
care ne sînt cunoscute din sfera obiectualului. Pentru 
Heidegger, fiinţa însăşi nu poate fi sesizată niciodată 
în manieră obiectuală fiindcă nu este de natură obiec¬ 
tuală. Nu este o fiinţare, ci trebuie să ne facă să în- 
ţelegem cum este în genere posibil accesul la fiinţare. 

Răspunsul este: acest lucru este posibil numai datorită 
faptului că omul ca fiinţă-în-deschis se situează în des¬ 
chis şi îndură locul de deschidere care se manifestă în 
chip propriu. Situîndu-se în deschis, fiinţarea se arată 
ca ceva deschis. Cum trebuie însă gîndit aici momen¬ 
tul istoricităţii pe care Heidegger îl are în vedere încă 
de la început? 

Locul de deschidere nu este un loc neutru în care 
ajung să fie reprezentate tot soiul de întîmplări, ci este 
el însuşi supus unor transformări. Ce ne îndreptăţeşte 

să facem această afirmaţie? Diversele feluri în care a 

* 

fost interpretată fiinţarea în Antichitate, în Evul Mediu, 
în epoca modernă, cu alte cuvinte, cum şi-a făcut apari¬ 
ţia cutare sau cutare fiinţare. Nu sîntem stăpîni pe aceas¬ 
tă transformare, Heidegger arată că nu o putem provoca, 
dar putem, în schimb, să încercăm s-o gîndim. O aseme¬ 
nea încercare este interpretarea dată de Heidegger is¬ 
toriei metafizicii de la Platon pînă la Nietzsche, mai 
exact spus, o interpretare a metafizicii ca fiind însăşi 
istoria noastră. Vom atinge pe scurt un punct central al 
acestei interpretări. Metafizica nu a pus sub semnul 
întrebării transformarea interpretărilor ei, ci a pretins de 
fiecare dată că o anume poziţie ocupată de ea este cea 
adevărată — de pildă interpretarea fiinţării ca i5ea, ca 
edepTEia, ca ens creatum, ca subiect, ca monadă, ca spi- 

/V 

rit, ca voinţă de putere. In schimb, Heidegger caută să 
întrebe ce se întîmplă înlăuntrul acestor interpretări şi 
o face întrebînd: ce loc de deschidere a survenit acolo 
de fiecare dată, în ce loc de deschidere se situează filo¬ 
zofii, fără a-1 gîndi anume ca pe un loc de deschi¬ 
dere? Ei gîndesc orientîndu-se către fiinţare. Potrivit lui 
Heidegger, gîndirea ne-metafizică este cea care gîndeşte 
transformarea ca atare a locului de deschidere. Sarcina 
gîndirii (vezi „Aletheia—cauza gîndirii“ [p. 185 ş. urm.]) 

este acum să întrebe de fiinţă, care-si face ea însăsi 
apariţia în această transformare, fără a fi văzută anume 
(care, aşadar, se şi sustrage în chiar actul apariţiei sale). 

Ce au de-a face aceste explicaţii cu omenescul omu¬ 
lui? în aparenţă ele sînt o abatere de la tema pro- 
priu-zisă. Omenescul omului pare de-a dreptul tăgăduit 
sau, cel puţin, uitat. Impresia aceasta nu este întîmplă- 
toare pentru că obişnuim să vedem omenescul omului 
în acţiunile şi în faptele sale, în operele şi realizările 
sale, în comportamentul său social şi în activitatea sa 
politică şi să-l judecăm în funcţie de ele. Nu s-a vor¬ 
bit deloc despre toate acestea. Iar umanismul, termenul 
cu care obişnuim să sesizăm omenescul, a fost în chip 
explicit pus sub semnul întrebării, a fost identificat şi 
abandonat drept o modalitate metafizică de înţelegere 

/V 

a omului. In realitate însă, explicaţiile anterioare au 
pregătit terenul pe care, potrivit lui Heidegger, poate fi 
gîndită esenţa omului. Căci această esenţă poate fi de¬ 
terminată numai şi numai pornind de la raportarea omu¬ 
lui la locul de deschidere. Omul ca fiintă-în-deschis este 

acea fiinţă căreia îi este dat să se situeze în locul de des- 

» 

chidere, să se situeze în afară în locul de deschidere 
— iată semnificaţia modificată a ec-sistentei, asa cum 
a fost ea deja pregătită în conferinţa despre adevăr. 
Dincolo de aceasta, omul este fiinţa căreia îi este dat 
să păstreze şi să adeverească locul de deschidere. Un 
gînd pe care-1 cunoaştem din studiul dedicat operei de 
artă. Locul de deschidere are nevoie de om pentru ca 
el să-l „administreze 44 . 

Omenescul omului se adevereşte în această sarcină 
pe care el trebuie s-o îndeplinească luîndu-şi drept punct 
de plecare gîndirea. Ea este tăgăduită în măsura în care 
omul nici nu este în stare să o vadă ca pe o sarcină. De 
aceea se spune chiar de la începutul scrisorii: „Gîndi- 

rea aduce la împlinire raportul fiinţei cu esenţa omu¬ 
lui" (p. 145). Aducerea la împlinire este gîndită ca „des¬ 
făşurare a ceva în plinătatea esenţei sale“ (p. 145). Ceea 
ce urmează să fie împlinit în gîndire este experimentarea 
locului de deschidere şi îndurarea acestei experienţe şi 
aducerea ei la cuvînt în limbă. Cînd se întîmplă acest 
lucru, limba devine „locul de adăpost al fiinţei“, aşadar 
sălaşul în care locul de deschidere îşi face anume apa¬ 
riţia, în timp ce de obicei el este trecut cu vederea de 
dragul fiinţării care se arată în acel loc. Apariţia locu¬ 
lui de deschidere este mult mai greu de sesizat decît 
apariţia fiinţării care ne este de fiecare dată familiară, 
căci acel loc nu este niciodată ceva de ordinul fiinţării, 
ci, dimpotrivă, tocmai acel ceva ce face posibilă orice 
experimentare a unei fiinţări. 

Sarcina gîndirii este aceea de a ajuta locul de deschi¬ 
dere să ajungă la cuvînt, să păstreze şi să adeverească 
locul de deschidere si să-l facă accesibil în esenţa sa. 

i » 

Iată gîndul care l-a preocupat pe Heidegger de cînd a 
început să se întrebe asupra fiinţei şi a aletheiei. 

Care este raportul între locul de deschidere şi fiinţă ? 

Locul de deschidere este fiinţa în măsura în care aceasta 

* 

din urmă ne este în genere accesibilă. De aceea Heideg¬ 
ger poate să spună; „Gîndirea... se abandonează fiin¬ 
ţei şi se lasă revendicată de ea pentru a rosti adevărul 
fiinţei. Gîndirea aduce la împlinire această lăsare“ 
(p. 145). Căci adevărul fiinţei este acel loc de deschidere 
care a survenit si care susţine si menţine raportările noas- 
tre la fiinţare. Sîntem astfel transpuşi în acea modificare 
prin care adevărul nu se mai referă la determinarea 
fiinţării, acea determinare care se potriveşte fiinţării, care 
concordă cu ea, ci acum adevărul înseamnă stare de 
neascundere în sensul de loc de deschidere, iar fiinţa 
însăşi este gîndită ca fiind acel loc de deschidere. 

Fiinţă - loc de deschidere - adevăr al fiinţei - aletheia 

* * 

(stare de neascundere) sînt unul şi acelaşi lucru, iar gîn- 
direa este chemată să gîndească această identitate. 
Raportul fiinţei cu esenţa omului ca ec-sistenţă trebuie 
înţeles în sensul că fiinţa însăşi este acest „raport“ 
(p. 163). Sălaşul în care se aşază, se instalează, ca să spu¬ 
nem asa, adevărul fiinţei este fiinta-în-deschis, ec-sis- 
tenţa. „Numesc faptul de a sta în locul de deschidere 
a fiinţei ec-sistenţa omului. Numai omului îi este pro¬ 
priu acest fel de a fi. Ec-sistenţa astfel înţeleasă nu este 
doar temei al posibilităţii raţiunii, ratio , ci ec-sistenţa 
este acel ceva în care esenţa omului păstrează şi ade¬ 
vereşte provenienţa determinării sale“ (p. 155). 

Aşadar, ec-sistenta nu este înţeleasă aici în semnifi- 

catia ei existenţialistă ca efort al omului de a fi el în- 

* » 

suşi prin proiectarea de sine asupra unor posibilităţi, ci 
ec-sistenţa este gîndită ca situare în afară în locul de 
deschidere în sensul stării de deschidere care nu este nici 
creată, nici realizată de om si care totuşi susţine orice 
creaţie si orice realizare. 

i i 

/V 

întreaga Scrisoare despre „umanism “ gravitează în ju¬ 
rul ec-sistenţei omului, adică în jurul înţelegerii omu¬ 
lui nu ca pe o vieţuitoare printre altele, ci ca pe acea 
fire care este privilegiată prin raportarea la fiinţă. Hei- 
degger vrea să ne prilejuiască accesul la unicul dome¬ 
niu în care este posibilă o determinare a esenţei omului. 
Astfel îi este într-adevăr conferită omului o demnitate 
mai presus de orice umanism, în măsura în care acesta 
îl aşază pe om în centru. Aici este gîndit „omenescul 
omului pornind de la apropierea de fiinţă“ (p. 173), gîn- 
direa sa este gîndită ca gîndire a stării de deschidere ce 
survine în chip istoric, adică drept adevăr al fiinţei. De¬ 
spre această gîndire Heidegger spune: „Gîndirea ac¬ 
ţionează în măsura în care gîndeşte. Această acţiune este 

pesemne cea mai simplă şi totodată cea mai înaltă, 
deoarece priveşte raportul fiinţei cu omul“ (p. 145). Lim¬ 
ba şi fiinţa sînt inseparabile pentru că prin limbă se ex¬ 
primă felul în care este experimentată fiinţa însăşi. 
Gîndirea şi activitatea poetică sînt preocupate deopotri¬ 
vă de această stare de deschidere întemeietoare (vezi 

/V 

„Activitate poetică - gîhdire - limbă“ [p. 167 ş. urm.]). Insă 
noi sîntem dominaţi într-atît de interpretarea tehnică a 
gîndirii încît nici nu vedem dimensiunea în care Hei- 
degger vrea să ne introducă. Potrivit lui Heidegger, 
logica nu este nimic altceva decît „sancţionarea — care 
începe de la sofistică şi Platon — a acestei interpretări“ 
(p. 146). 

Această afirmaţie echivalează cu o răsturnare a re- 

* 

prezentării dominante care ne trimite la logică atunci 
cînd vrem să ştim ce anume înseamnă a gîndi. Ceea ce 
putem afla prin intermediul logicii nu este decît o in¬ 
terpretare specific metafizică a gîndirii — interpretarea 
tehnică, am putea să spunem şi interpretarea instru¬ 
mentală, dar cuvîntul tehnică are o semnificaţie mai bo- 
gată [vezi „Aletheia şi esenţa tehnicii 44 [p. 147 ş. urm.]). 

„Cînd gîndirea ia sfîrşit ieşind din elementul ei, ea 
compensează această pierdere prin faptul că îşi do- 
bîndeşte trecere ca te/vt |, ca instrument de instruire şi, 
prin urmare, ca activitate şcolară şi mai tîrziu ca ac¬ 
tivitate culturală. Filozofia devine treptat o tehnică a ex¬ 
plicării prin cauze prime 44 (p. 148 ş. urm.). 

Heidegger, în schimb, încearcă o gîndire al cărei ele¬ 
ment este fiinţa. Element nu trebuie gîndit aici pur şi 
simplu ca un mediu neutru, ci ca acel ceva din care gîn¬ 
direa îsi obţine forţa. „Elementul este ceea-ce-face-cu- 
putinţă în chip autentic această putinţă. El poartă de 
grijă gîndirii şi o aduce astfel în esenţa ei. Gîndirea, sim¬ 
plu spus, este gîndirea fiinţei. Genitivul spune două lu- 

cruri deodată. Gîndirea este a fiinţei în măsura în care 

* 

gîndirea conferită de către fiinţă aparţine fiinţei. Gîndi¬ 
rea este deopotrivă gîndirea fiinţei, în măsura în care 
gîndirea, aparţinînd fiinţei, ascultă de fiinţă“ (p. 147 
ş. urm.). A gîndi locul de deschidere în modalitatea des¬ 
chiderii sale, diferită de la caz la caz — iată ce înseamnă 
pentru Heidegger: a asculta de fiinţă. 

Nu ne mai situăm într-o poziţie din care omul este 
înţeles drept subiect, subiect ce proiectează apoi dife¬ 
rite interpretări posibile ale fiinţării, ci în cu totul altă 
dimensiune care caută să sesizeze esenţa omului por¬ 
nind de la fiinţă, în speţă prin raportul omului cu fiinţa. 
Nu ne mai aflăm în domeniul metafizicii care gîndeşte, 
ce-i drept, fiinţa fiinţării în sensul de fiinţitate, dar „nu 
deosebirea dintre ele“ (p. 154). „Metafizica nu-şi pune 
întrebarea privitoare la adevărul fiinţei înseşi. De aceea 
ea nu întreabă niciodată în ce mod esenţa omului apar¬ 
ţine adevărului fiinţei“ (p. 154). A gîndi fiinţa ca proxi¬ 
mitate în care ne situăm, care lasă o fiinţare sau alta să 
se apropie de noi şi care totodată susţine relaţia noastră 

cu noi înşine — acesta este locul de deschidere care tre- 

» 

buie presupus întotdeauna pentru ca să ne putem întîlni 
cu o fiinţare sau alta. Fără îndoială că prin aceasta nu 
am ajuns la capătul unei ştiinţe, ci ne aflăm, dimpotrivă, 
la începutul sarcinii de a gîndi esenţa omului în corelaţie 
cu locul de deschidere care survine. Să ne referim doar 
la o singură dificultate — cum trebuie înţeleasă trans¬ 
formarea locului de deschidere. Heidegger o numeşte 
destin pentru că omul nu o poate realiza, ci trebuie să 
o îndure. Dacă însă este atît de important să-l faci pe 
om să gîndească anume locul de deschidere şi dacă 
metafizica a fost desemnată drept epocă a uitării fiinţei, 
atunci ne putem pune întrebarea dacă nu cumva omul 
are si el o contribuţie esenţială în toate acestea. 

» » i 

Care este relaţia dintre întrebarea privitoare la fiinţă 
şi întrebarea privitoare la adevăr în această scriere şi 
deci totodată în această epocă a gîndirii heideggeriene ? 
Ele coincid. Adevărul ca stare de neascundere este locul 
de deschidere în sensul adevărului fiinţei, în speţă ca 
fiinţă. Adevărul fiinţei se referă la modalitatea în care 

i t 

fiinţa s-a deschis ca loc de deschidere, loc de deschidere 

i 7 

pe care omul este chemat să-l adeverească, ceea ce con¬ 
stituie chiar demnitatea şi privilegiul său. „Survenirea 
Istoriei fiinţează ca destin al adevărului fiinţei, chiar din 
aceasta“ (p. 166). Această afirmaţie arată cum Heidegger 
gîndeşte laolaltă adevărul, fiinţa şi istoricitatea.* 


* Vezi în legătură cu aceasta interpretarea lui Heraclit în tex¬ 
tul „ Aleîheia “ din Vortrăge und Aufsătze/Conferinţe şi studii (Pful- 
lingen, 1954, pp. 257-282), care s-a născut în marginea prelegerii 
despre Heraclit din 1943 şi a fost publicată în anul 1954. Heraclit 
este considerat drept primul gînditor care a gîndit pe urmele gîndu- 
lui despre locul de deschidere. Cuvintele fundamentale ale lui Hera¬ 
clit sînt marcate de evenimentul locului de deschidere. 

A ’ ’ 

(întrebarea privitoare la tehnică , 1953) 


Potrivit unei opinii destul de răspîndite, în epoca în care 
lucra la Fiinţă şi timp Heidegger se afla aproape de feno¬ 
menologie, fapt pentru care lucrarea menţionată este la 
mare preţ, în timp ce Heidegger din perioada mai tîrzie 
se pierde în construcţii de gînduri cu iz poetic care nu 
mai au nimic în comun cu disciplina riguroasă a feno¬ 
menologiei şi care de aceea nu mai merită să fie luate 
în considerare. 

Nimic nu este mai greşit decît această clasificare în 
aparenţă atît de convingătoare. Heidegger cel din peri¬ 
oada „mai tîrzie“ nu este mai puţin fenomenologic decît 
cel din perioada timpurie, numai că ceea ce izbuteşte să 
aducă acum în faţa privirii cercetătoare trece dincolo de 
ceea ce sîntem obişnuiţi a înscrie în cîmpul fenomeno¬ 
logiei. Chiar şi titlul conferinţelor susţinute în decem¬ 
brie 1949 la Clubul din Brema dă seama de atitudinea 
lor fenomenologică: Privire aruncată în ceea ce este. 
Există oare o sarcină mai fenomenologică decît cea for¬ 
mulată astfel? 

Dintre cele patru conferinţe Das Ding {Lucrul), Das 
Ge-stell {Com-punerea ), Die Gefahr ( Primejdia ), Die Kehre 
{Răsturnarea) ne vom opri aici asupra celei de a doua. 
Textul ei a mai fost prelucrat o dată şi prezentat la 18 no¬ 
iembrie 1955 în cadrul sesiunii organizate de Academia 
bavareză de Arte frumoase. Sesiunea era dedicată 
„Artelor în epoca tehnicii 44 , iar Heidegger şi-a prezentat 

conferinţa sub titlul Die Frage nach der Technik ( între¬ 
barea privitoare la tehnică ).* 

Chiar de la început se precizează: ceea ce ne preocupă 
este esenţa tehnicii; esenţa tehnicii nu este cîtuşi de 
puţin ceva de ordinul tehnicului 44 (p. 13), tot aşa cum 
esenţa arborelui „nu este, la rîndul său, un arbore pe care 
îl poţi afla printre ceilalţi arbori 44 (p. 13). 

Punctul de plecare îl constituie accepţiunea obişnuită 

A 

a tehnicii potrivit căreia ea ar fi un instrument. In decursul 
expunerii această accepţiune obişnuită este anulată într-un 
chip irevocabil. 

Ne aflăm în situaţia ciudată că un mijloc care slujeşte 
înstăpînirii trebuie el însuşi supus înstăpînirii deoarece 
„ameninţă să scape de sub dominaţia omului 44 (p. 15). 

Heidegger recunoaşte însă că această reprezentare in¬ 
strumentală asupra tehnicii este „uimitor de corectă 44 (p. 14), 
dar el separă totodată ceea ce este corect de ceea ce este 
adevărat şi dă astfel o primă sugestie asupra căii pe care 
o urmează meditaţia căutînd să străbată de la repre¬ 
zentarea a ceea ce este corect la sesizarea a ceea ce este 
adevărat. 

Pentru a putea merge pe această cale de la corect la 
adevărat trebuie să ne lămurim ce anume este instrumen¬ 
talul. Este un mijloc. Un mijloc devine un mijloc prin 
ceea ce are el ca efect, prin ceea ce avem putinţa să facem 
prin intermediul lui. Aşa ajungem la întrebarea privitoare 
la cauzalitate. Tradiţia cunoaşte cele patru cauze: causa 
materialis (materialul), causa formalis (forma), causa 
efficiens (cauza care produce efectul) şi causa finalis 
(scopul). Tradiţia apelează aici la autoritatea lui Aristotel. 


* Cităm din volumul Conferinţe şi studii (Pfullingen, 1954). 
Trimiterile din capitolul de faţă se referă la acest volum, dacă nu 
sînt făcute alte precizări. Textul a apărut şi în seria Opus cula (voi. I) 
împreună cu ultima conferinţă, cea intitulată Răsturnarea (1962). 

Heidegger ne aminteşte însă că în sfera gîndirii eline 

cauzalitatea nu are nimic de a face cu efectuarea si cu 

» 

obţinerea unui efect, că înseamnă „faptul de a fi răspun- 
zător“. Cele patru cauze menţionate sînt patru modalităţi 
ale faptului de a fi răspunzător, de a fi răspunzător pen¬ 
tru. în cazul cupei sacrificiale, luate de Heidegger drept 
exemplu, argintul ca material — vXj] este coresponsabil 
de ea, şi tot aşa aspectul eî8oţ. Cupa sacrificială ţine de 
templu, de cult — iată ceea ce o hotărniceşte în chip pro- 
priu, ceea ce o desăvîrşeşte — teA. 0 ^. In sfîrşit, de aflarea 
de faţă a cupei sacrificiale mai este coresponsabil şi 
meşterul aurar, dar nu pur şi simplu ca cel care o pro¬ 
duce terminînd-o, ca cel care o efectuează. „Aurarul este 
coresponsabil ca fiind cel de la care pornind înfăptuirea 
şi stârnirea întru sine a cupei îşi capătă şi îşi păstrează 
prima lor ivire. Cele trei moduri ale faptului de a fi 
răspunzător menţionate mai înainte datorează chibzuirii 
aurarului faptul că (şi felul în care) ele apar şi sînt puse 
în joc pentru producerea cupei sacrificiale 44 (p. 17). Causa 
efficiens, cauza care ne este cea mai evidentă, nici nu exis¬ 
tă în forma aceasta la Aristotel. 

Care anume este rezultatul acestui fapt de a fi răspun¬ 
zător? — „faptul că această cupă de argint stă în faţa şi 
la îndemîna noastră, fiind un instrument sacrificial 44 
(p. 18). Prin acest fapt de a fi răspunzător cupa sacrifi¬ 
cială ajunge să apară, ajunge la prezenţă. Cu alte cuvinte: 
faptul de a fi răspunzător face ca „să ajungă la prezenţă 
ceea ce nu este încă prezent 44 (p. 18). Această lăsare să 
vină în sensul de pro-ducere este numită de greci 7ioir|ai<;. 

Dar poiesis nu se reduce nicidecum la activităţi ome¬ 
neşti. Physis (natura) este, la rîndul ei, poiesis. Natura 
aduce în permanenţă ceva la prezenţă chiar din sine 
însăşi, face ca o fiinţare sau alta să fie prezentă (e înde¬ 
ajuns să ne gîndim la procesele creşterii şi ale maturiză¬ 
rii). Cu toate acestea există o deosebire între pro-ducerea 

de către om şi pro-ducerea de către natură. Pro-ducerea 
de către natură nu are nevoie de un altul pentru a lăsa 
ca ceva să fie prezent — cupa sacrificială, în schimb, are 
nevoie de meşterul aurar pentru a putea să fie de faţă. 
Natura este prin sine însăşi şi în sine însăşi pro-ducere. 

Dar ce anume este important în cazul pro-ducerii ? Ce 
se întîmplă aici? „Pornind de la starea de ascundere, 
pro-ducerea aduce în prim-plan în starea de neascundere. 
Pro-ducerea are loc doar în măsura în care ceva ascuns vine 
în neascuns“ (p. 19). Cu aceasta ne situăm însă deja în sfera 
aletheiei. Ceea ce păruse la început străin, ba chiar in¬ 
compatibil — tehnica şi aletheia — apare acum, dimpotrivă, 
ca inseparabil. Dacă înţelegem pe aletheia ca pe o scoatere 
din ascundere care aduce în neascuns în sensul de a lăsa 
să apară, de a ajunge la prezenţă, atunci, într-adevăr, ceea 
ce este pro-dus prin orice pro-ducere este faptul de a fi 
prezent, prezenţă, fie că este vorba de producerea unei 
unelte noi, ridicarea unui zid, echiparea unui domiciliu, cul¬ 
tivarea unui soi nou de plante sau alcătuirea unei opere de 
artă. Aceasta este cea mai cuprinzătoare determinare, nu 
în sensul unei simple generalităţi, ci în sensul că este vizat 
anume caracterul a ceea ce se întîmplă aici. 

Dar ce are de-a face cu toate acestea tehnica cu ? Ea 
poate fi privită fără îndoială, la rîndul ei, ca o modali¬ 
tate a pro-ducerii — care anume, va trebui să mai cerce¬ 
tăm. Dacă sîntem de acord în această privinţă, atunci şi 
tehnica face parte din sfera aletheiei , din starea de neas¬ 
cundere (adevăr). Sună într-adevăr straniu, dar numai 
pentru că atunci cînd medităm asupra tehnicii avem în 
vedere folosul, mijloacele de producţie, modurile de pro¬ 
ducţie, procedeele specifice, eficacitatea, rentabilitatea, 
poate şi climatul producţiei, cu alte cuvinte, pentru că 
sîntem atît de fascinaţi de tehnic încît nici nu ajungem 
să întrebăm ce anume se petrece de fapt în sfera tehnicu¬ 
lui, aşadar ce anume tine de esenţa tehnicii. 

7 » » » 

/v 

In gîndirea greacă, din care cum bine se ştie provine 
conceptul de tehne, tehne şi episteme sînt inseparabile. 
Amîndouă sînt modalităţi ale ştiinţei, ale priceperii. Faptul 

că această corelaţie între tehne si aletheia nu constitu- 

» * 

ie o construcţie arbitrară a lui Heidegger este confirmat 
şi de Etica Nicomachică a lui Aristotel, cartea a VI-a, 
capitolele 3 şi 4. Acolo tehne şi episteme sînt desemnate 
explicit drept modalităţi ale scoaterii din ascundere, 
â?ir|deueiv. Am spus deja că acest text a fost descoperit 
de timpuriu de către Heidegger şi l-a stimulat, el face 
parte, ca să spunem aşa, dintre locurile germinative ale 
propriei sale gîndiri. Aristotel o interpretează pe tehne 
deja în perspectiva bine determinată potrivit căreia este 
vorba aici de o scoatere din ascundere sau o aducere la 
lumină a ceea „nu se pro-duce de la sine şi care nu se 
află încă de faţă, deci a lucrurilor care, tocmai din această 
pricină, pot să arate şi să apară fie într-un chip, fie într-al- 
tul“ (p. 21). în acest demers ceea ce este hotărîtor nu este 
facerea, mînuirea, comerţul cu, ci anticiparea lucrului pe 
care intenţionăm să-l realizăm, de pildă a casei, a coră¬ 
biei, a armurii şi a altora de acest fel, aşadar vederea pre- 

/V 

alabilă a întruchipării la care urmează să se ajungă. In 
această privire prealabilă survine scoaterea din ascundere 
care constituie apoi temeiul a tot ce urmează — de la 
procurarea materialului, la procesele de fabricaţie şi pînă 
la folosirea a ceea ce a fost produs. Termenii aceştia sînt 
desigur împrumutaţi din sfera înţelegerii modeme, dar ei 
sînt meniţi să sugereze că toate cele enumerate stau în 
slujba vederii prealabile a întruchipării ce urmează să fie 
produsă. Aici nu contează dacă ceea ce urmează să fie 
produs este ceva deja cunoscut (de pildă o corabie) sau 
ceva nou în felul său (o operă de artă). 

Heidegger răspunde unei posibile obiecţii potrivit 
căreia acea determinare dată lui tehne poate fi aplicată, 
fără îndoială, lumii eline, dar nu şi tehnicii modeme a 

maşinilor de forţă în relaţia ei cu ştiinţele modeme ale 

’ » i » » 

naturii. Se evidenţiază două întrebări: 1. Corelaţia din- 

* * 

tre aletheia (stare de neascundere) şi tehne este oare vala¬ 
bilă şi pentru tehnica modernă? şi 2. Ce anume constituie 
esenţa proprie tehnicii modeme ? 

Heidegger răspunde afirmativ la prima întrebare. Teh¬ 
nica modernă trebuie si ea să fie văzută în corelaţia din- 

» » 

tre starea de ascundere si scoaterea din ascundere si 

* » 

pentru a face acest lucru cum se cuvine, trebuie urmărită 
cea de a doua întrebare care se situează în centrul con¬ 
ferinţei despre tehnică, în speţă aceea în ce mod se 
împlineşte în tehnica modernă o scoatere din ascundere. 
Sau, altfel spus: Cum ajunge fiinţarea să apară atunci cînd 
este tratată cu mijloacele tehnicii? Aceasta implică ime¬ 
diat şi următoarea întrebare: Cum se raportează omul 
determinat de tehnică la ceea ce este dat, cum este rapor¬ 
tarea sa la acest dat? 

A A 

In primă instanţă răspunsul sună inofensiv: In abor¬ 
darea tehnică totul devine prezent doar în perspectiva 
disponibilităţii şi a capacităţii sale de a se supune comen¬ 
zii — totul devine situare disponibilă. Sau, cum se spunea 
în prima variantă a textului: „Situarea disponibilă se 
situează. Ea se situează în măsura în care este pusă pe 
o comandă. Orientată către comandă ea este pusă pe folo¬ 
sire. Folosirea pune orice lucru din capul locului în aşa 
fel încît ceea ce este pus ascultă de ceea ce urmează. Pus 
astfel totul este: ca urmare a... Urmarea este însă dina¬ 
inte comandată ca succes. Succesul este acel tip de ur¬ 
mare care rămîne ea însăsi orientată către rezultatul altor 

» 

urmări. Situarea disponibilă se situează printr-o punere 
care-i este proprie. O numim punerea la comandă. “ 
Faptul că fiinţarea devine o situare disponibilă mar¬ 
chează o nouă epocă. Ea a fost precedată de epoca în 
care fiinţarea a devenit situare opozitivă şi a fost con¬ 
cepută ca obiect. 

Cîtă vreme ceea ce era aşezat în fata omului era si este 

» » » 

un obiect (acest lucru s-a întîmplat abia în epoca mo¬ 
dernă o dată cu determinarea omului drept subiect pen¬ 
tru care ceea ce era aşezat în faţa lui este obiectul), atîta 

vreme i se mai recunoştea acestuia din urmă într-o oare- 

* 

care măsură un caracter de sine stătător. Spun „într-o 
oarecare măsură“ pentru că atunci cînd omul devine su¬ 
biect el se înţelege pe sine ca pe cel care constituie teme- 

A 

iul — cel puţin în perspectiva cunoaşterii. In tehnica 

modernă survine însă o radicalizare. Nu ceea ce tine de 

» 

cunoaştere, aş putea spune, ci ceea ce ţine de putinţă trece 
acum în prim-plan. Desigur că putinţa devine posibilă nu¬ 
mai prin intermediul cunoaşterii, dar cunoaşterea este 

acum măsurată anume în funcţie de ceea ce devine cu 

* 

putinţă prin intermediul ei. Putinţa devine criteriul cu¬ 
noaşterii. Această putinţă se concepe pe sine din ce în 
ce mai mult în sensul puterii, iar această putere trebuie 
să se arate nemijlocit în capacitatea de a dispune. Acest 
lucru survine în situarea disponibilă. 

Prezentarea succintă de mai sus ar putea da naştere 
la impresia că prin această transformare a ceea ce este 
dat din obiect (din situare opozitivă) în situare disponi¬ 
bilă ar intra în joc pur şi simplu o arbitrarietate umană. 
Transformarea ar putea fi înţeleasă chiar ca un fel de 
imputare şi atunci am putea să-l încadrăm pe Heidegger 
pur şi simplu printre adversarii tehnicii şi ne-am putea 
mulţumi cu această încadrare, de vreme ce ştim că exis- 
tă apărători şi adversari ai tehnicii, iar atunci cînd cineva 
poate fi încadrat astfel el este în fond neutralizat prin- 

tr-o asemenea definiţie si nu ne mai nelinişteşte. Ştim 

* * » » * 

acum, chipurile, ce este cu acest filozof. Dacă se mai 
adaugă şi termenul de iraţionalism pentru a-1 intimida pe 
cît posibil pe cititor şi pentru a sugera totodată că ţi-ai 
făcut datoria de filozof cu spirit critic, judecata pare 
să fie pronunţată în chip definitiv, irevocabil. Ce-i drept, 

procedeul nu dă rezultate atunci cînd faci efortul să te 
concentrezi asupra textului însuşi. Deoarece atunci îţi dai 
seama că aici nu este vorba de o preamărire sau de o de- 
monizare a tehnicii, ci de sesizarea unei situaţii de fapt 
în care ne situăm din plin, căreia îi sîntem expuşi, fără 
a o înţelege în fond. Interpretarea dată de Heidegger este 
o încercare de a înţelege. O încercare care, fără îndoială, 
merge mai departe decît alte interpretări date tehnicii. 
Heidegger însuşi ne-ar interzice să o privim drept singura 
posibilă. Ceea ce contează aici nu este să recunoaştem 
o autoritate sau alta, ci să ne întrebăm în sfîrsit care este 

situaţia omului din secolul XX. Ceea ce contează este să 

* 

ne păstrăm libertatea de a declanşa un proces interoga¬ 
tiv care ne pune pe noi înşine sub semnul întrebării. 

Nimic nu este mai uşor decît să te îmbeti de succesele 

> * 

tehnicii sau să condamni tehnica pur şi simplu arătîndu-i 
aspectele negative. Căutările interogative ale lui Heidegger 
cu privire la esenţa tehnicii îşi propun altceva, şi anume 
încercarea de a recunoaşte tehnicii rangul ce i se cuvine. 
Cum se face acest lucru şi care este acest rang va trebui 
să arătăm în cele ce urmează. 

Am arătat deja că ar fi o eroare ca transformarea ati¬ 
tudinii faţă de fiinţare, trecerea de la situarea opozitivă 
(obiect) la situarea disponibilă , să fie interpretată drept 
rezultatul arbitrarului uman. Căci în această transformare 
experimentăm o transformare a stării de neascundere 
(i aletheia ), o transformare de care omul nu poate dispune 

A 

niciodată, deşi îl priveşte în chipul cel mai intim. In co¬ 
merţul elin cu fiinţarea înţeles ca pro-ducere , sau în situ¬ 
area opozitivă , aşa cum survine ea mai tîrziu, sau, în fine, 
în situarea disponibilă din vremea noastră găsim o aseme¬ 
nea transformare a stării de neascundere. 

„Exersîndu-se în domeniul tehnicii, omul participă 
la supunerea-la-comandă ca la una dintre modalităţile 

scoaterii din ascundere. Dar starea de neascundere ca 
atare, aceea în cadrul căreia se desfăşoară însăşi supu- 
nerea-la-comandă, nu este niciodată rezultatul unei ac¬ 
tivităţi umane, tot aşa cum nu este nici domeniul pe care 
omul îl străbate ori de cîte ori se raportează ca subiect 
la un obiect“ (p. 26). 

Am văzut că esenţa omului este determinată şi sus- 

A 

ţinută de raportarea sa la starea de neascundere (vezi „în¬ 
trebarea privitoare la fiinţă în orizontul timpului 44 (p. 37 

A 

ş. urm.), „întrebarea privitoare la adevăr în Despre esenţa 
adevărului 44 (p. 85 ş. urm.) şi „Artă şi aletheia 44 (p. 105 
ş. urm.). Starea de deschidere care face posibilă întîlnirea 
cu orice lucru care poate fi deschis este starea de ne¬ 
ascundere. O dată cu modalitatea deschiderii, în care este 
aşezat omul, se schimbă comportamentul său în raport 
cu fiinţarea aflată în deschis. „Acolo unde omul îsi des- 
chide ochiul si urechea, acolo unde îsi desferecă inima, 
unde el se eliberează întru gîndire şi aspiraţie, întru plăs¬ 
muire şi făptuire, întru rugă şi prinos, acolo el se găseşte 
deja în neascuns. Starea sa de neascundere a şi survenit 
ori de cîte ori ea îl cheamă pe om în modurile scoaterii 
din ascundere care îi sînt adecvate. Atunci cînd omul, în 
cadrul stării de neascundere, scoate din ascundere într-un 
chip care-i este propriu ceea ce urmează să ajungă la pre¬ 
zenţă, el nu face decît să corespundă apelului stării de 
neascundere... 44 (p. 26). 

Raportarea tehnică la fiinţare nu este, aşadar, o op¬ 
ţiune oarecare a omului, ci omul este pus în această ra¬ 
portare provocatoare prin însăşi modalitatea stării de 
neascundere numită de Heidegger com-punere ( Ge-stell ). 
Cum trebuie înţeles acest cuvînt? Heidegger îl foloseşte 
cu o semnificaţie neobişnuită deoarece întreaga meditaţie 
este menită să ne conducă pe un teren al neobişnuitului. 
Prin Gestell (raft) ne reprezentăm în mod normal ceva 

obiectual pentru că întreaga noastră reprezentare preferă 
să se sprijine pe obiectual. Obiectualul poate fi văzut, 
poate fi pipăit, descris, poate fi produs, consumat şi aban¬ 
donat — ştim întotdeauna în ce situaţie ne aflăm cu el. 

* i 

Pentru a ne putea instala ferm într-un loc, umplem spaţiile 
cu lucrurile care ne sînt familiare. Ce-i drept, meditaţia 
despre care este vorba aici nu este de acest tip. Ceea ce 
contează aici este întrebarea privitoare la deschiderea în 
care ne situăm şi prin care ne devine accesibil ceea ce 
este deschis (fiinţarea) — aşadar întrebarea privitoare la 
starea de neascundere, la aletheia. 

Com-punerea nu este ceva de ordin obiectual, ci este 
numele dat unui anume fel de neascundere. Cărui fel anu¬ 
me? Aceluia în care omul este expus cererii insistente 
de a se livra „scoaterii din ascundere a realului, ca situ¬ 
are disponibilă, şi anume în modalitatea supunerii-la-co- 
mandă. Ge-stell se cheamă modalitatea scoaterii din 
ascundere care domneşte în esenţa tehnicii moderne si 

* i i 

care nu este ea însăşi ceva de ordinul tehnicii 44 (p. 28). 

Cineva ar putea obiecta: cînd com-punerea este aso¬ 
ciată cînd cu starea de neascundere, cînd cu scoaterea din 
ascundere, nu cumva este acesta un mod inexact sau cel 
puţin lax de a vorbi ? Dar comportamentul uman în sen¬ 
sul scoaterii din ascundere — îl putem numi compor¬ 
tamentul fundamental, spre deosebire de modalităţile 
specifice de comportare — este susţinut şi determinat, 
potrivit lui Heidegger, de fiecare dată de starea de neas¬ 
cundere dominatoare. Iar starea de neascundere ne devine 
accesibilă prin modalitatea comportamentului. Faptul că 
starea de neascundere a fiinţat în alt fel la greci decît în 
prezent nu poate fi dedus sau construit în chip specula¬ 
tiv, ci poate fi extras din comerţul cu fiinţarea şi din în¬ 
ţelegerea ei, precum şi din felul în care omul s-a înţeles 
pe sine însuşi. Starea de neascundere şi scoaterea din as¬ 
cundere se combină, ele formează un fenomen unitar si 

7 » 

este important ca ele să fie interpretate istoric. Disoci¬ 
erea raportării în sensul pro-ducerii , al situării opozitive 
şi al supunerii-la-comandă marchează deosebiri în sta¬ 
rea de neascundere si deci mai cu seamă în scoaterea 

♦ 

din ascundere. 

Faptul că operaţiile şi procesele tehnice implică ma¬ 
şinării care sînt cunoscute drept sisteme de pîrghii ( Ge - 
stânge), pistoane ( Geschiebe ), schele ( Geruste) nu trebuie 
să ne facă să asociem Gestell cu acest obiectual. Heideg- 
ger vrea, dimpotrivă, să descopere în demersul său intero¬ 
gativ starea de neascundere proprie tehnicii. Se vede lesne 
ce rang îi atribuie Heidegger tehnicii şi cît este de depar¬ 
te acest mod de abordare de orice descriere instrumen¬ 
tală a tehnicii. 

Heidegger subliniază în chip explicit că verbul stellen 
din Gestell este menit să menţină vie relaţia cu stellen 

i « 

(punere) în sensul pro-punerii aşa cum survine ea în 

/V 

poiesis. In pro-punerea conformă cu poiesis cele de or¬ 
dinul fiinţării sînt aduse la prezenţă, ce-i drept, nu pen¬ 
tru a se afla apoi de faţă ca o situare disponibilă, ci în 
aşa fel încît prin această punere ceva să ajungă să apară. 

Lăsarea-să-fie-prezent în modalitatea elină prin pro-du- 
cere în sensul lui poiesis şi asigurarea situării disponibile 
ca cerere insistentă de livrare adresată naturii, asa cum 
survine în epoca modernă prin com-punere, sînt doi poli 
opuşi care însă — şi acest lucru nu trebuie trecut cu ve¬ 
derea — se menţin în aceeaşi dimensiune, si anume în 
dimensiunea fundamentală a stării de neascundere 

A 

(<aletheia ). In amîndouă survine o stare de neascundere, 

A 

dar, ce-i drept, în modalităţi foarte diferite. In conferinţele 
de la Brema, Privire în ceea ce este, Heidegger a evidenţiat 
faptul că ştiinţa modernă este în esenţa ei de ordin tehnic. 
Adică faptul că ceea ce survine în ea corespunde adevăru¬ 
lui fiinţei în sensul com-punerii, că acesta este adevărul 
pe care îl scoate la iveală. 

Nu putem urmări aici mai departe felul în care în ştiin¬ 
ţele naturii din epoca modernă acţionează, chiar înaintea 
oricărei configurări a tehnicii, tendinţa către constrîngerea 

naturii în sensul demonstrării unei corelaţii de forte cal- 

» > 

culabile în prealabil. „Teoria naturii care are la bază fizi¬ 
ca modernă nu pregăteşte numai apariţia tehnicii, ci chiar 
pe cea a esenţei tehnicii modeme. Căci strîngerea loalaltă 
cu insistenta ei cerere de livrare întru scoaterea din ascun¬ 
dere care supune comenzii — se manifestă încă în fizică“ 
(p. 29). Aceasta din urmă este numită „vestitorul, ne¬ 
cunoscut încă în provenienţa sa, al com-punerii“ (p. 29). 
Cauzalitatea nu mai înseamnă acum acţiune producătoare 
care face să iasă la iveală, nici nu mai este de tipul cauzei 
efficiens sau de tipul cauzei formalis. Heidegger oferă o 
sugestie: „Cauzalitatea se reduce, probabil, la o apariţie 
— obţinută printr-o insistentă cerere de livrare — a unor 
situări-disponibile care urmează să fie, simultan sau suc¬ 
cesiv, depozitate şi puse în siguranţă 44 (p. 31 ş. urm). 

A * 

Intr-un al doilea pas, meditaţia se concentrează asu¬ 
pra sesizării com-punerii. Tocmai pentru faptul că în 
com-punere nu este gîndit ceva de ordin obiectual, ci o 
modalitate de raportare a omului la fiinţare, este nece¬ 
sar să definim mai îndeaproape ce anume este gîndit prin 
com-punere. Dacă vorbim de raportarea omului, se im¬ 
pun imediat întrebările: cum apare această raportare? 
Poate oare omul să desfăşoare pur şi simplu după bunul 
său plac diverse raportări pentru a le anula apoi, adică 
pentru a se distanţa de ele ? Nu cumva o asemenea des¬ 
făşurare se supune unei exigenţe care mai întîi şi de cele 
mai multe ori şi poate pentru mult timp rămîne ascunsă? 

Heidegger evită în mod conştient să vorbească despre 
raportare fiindcă de obicei o asemenea formulare este 
înţeleasă în sensul că ego-ul modem, care, în sfîrşit, a des¬ 
coperit calea pentru a-şi justifica existenţa, se află acum 
într-o astfel de poziţie încît se poate desfăşura potrivit 

propriilor sale planuri şi dorinţe, cu alte cuvinte, poate 
să pună în joc acele relaţii cu fiinţarea care îi sînt pe plac. 
Sau altfel spus: Ego-ul ca subiect este acum fiinţarea pro- 
priu-zisă şi tot ce nu este de natura unui subiect îşi pri¬ 
meşte dreptul la existenţă prin bunăvoinţa subiectului. 
Heidegger dezvăluie şi interpretează tocmai caracterul 
modem al acestei poziţii ca fiind o ipostază bine de¬ 
terminată a desfăşurării metafizicii. Dar de vreme ce ne 

i 

situăm în această tradiţie metafizică, de vreme ce sîntem 

i 7 

determinaţi şi susţinuţi de ea ne vine foarte greu să ne 
desprindem de acest mod de a judeca lucrurile. 

/V 

In com-punere survine un anume mod de scoatere din 
ascundere. Cum anume? „Oare survine această scoatere 
din ascundere undeva dincolo de orice activitate umană? 
Nu. Dar ea nu survine nici numai în om si nici, într-o 
manieră hotărîtoare, prin intermediul lui“ (p. 31). Aşadar, 
omul face parte din aceasta, dar el nu este totuşi stăpînul 
scoaterii din ascundere sau, cum am mai putea spune, al 
stării de deschidere în care este prins orice comportament 
al nostru. 

Dacă răspunsul de mai sus se situează mai degrabă în 
sfera negativului decît în cea a pozitivului acest lucru 
nu este întîmplător şi nici nu este un artificiu retoric 
menit să stimuleze curiozitatea cititorului, ci, dimpotrivă, 
un indiciu că aici am părăsit domeniul obiectualului îm¬ 
preună cu întrebările şi răspunsurile sale univoce. Dar 
aceasta nu înseamnă nicidecum că ne mutăm acum 
într-un domeniu al indistinctiei, ci că aici se cere o trans- 
formare a meditaţiei care nu este prea uşor de înfăptuit. 
De aceea Heidegger recurge încă o dată la ceea ce tre¬ 
buie gîndit prin com-punere. „Com-punerea este ele¬ 
mentul ce strînge laolaltă, propriu constrîngerii care-1 
constrînge pe om să scoată realul din ascundere în 
modalitatea supunerii-la-comandă, transformînd realul 
în situare disponibilă. Expus insistentei cereri de a se 

livra pe sine, omul se situează în domeniul esenţei care 
este proprie com-punerii“ (p 31). 

Nu ştim cum s-a putut ajunge aici, dar putem şti foarte 

/V 

bine ce anume se întîmplă acum. In com-punere experi¬ 
mentăm o anume modalitate a scoaterii din ascundere, 
în care sîntem puşi ca într-un fel de destin. A medita la 
acest destin este, potrivit lui Heidegger, una din sarcinile 
fundamentale ale omului. De ce? Pentru că în această 
meditaţie ni se oferă o posibilitate privilegiată — anume 
aceea de a nu ne rezuma la respectiva raportare specifică 
la fiinţare (în sensul supunerii-la-comandă), ci de a ne 
întreba cum apare în această raportare ceva ca o stare de 
neascundere. 

„Datorită faptului că acest destin îl aduce pe om în¬ 
totdeauna pe un drum al scoaterii din ascundere, omul, 
aşezat pe acest drum, se află mereu în pericolul de a ur¬ 
mări şi de a practica numai ceea ce a fost scos din as¬ 
cundere prin intermediul supunerii-la-comandă şi de a-şi 
stabili, pornind de aici, toate normele. în felul acesta 
se închide accesul la posibilitatea ca omul să se anga¬ 
jeze mai degrabă, şi mai mult, şi mereu mai originar, 
în esenţa a ceea ce nu e ascuns si a stării sale de ne- 
ascundere, pentru ca astfel să-şi cunoască apartenenţa 

necesară la scoaterea din ascundere ca fiind însăsi esen- 

» 

ţa sa“ (p. 33 ş. urm.). 

Dacă la început părea că nu există nici o scăpare din- 
tr-o anume raportare — aici din supunerea-la-comandă —, 
textul de faţă afirmă că există totuşi o altă posibilitate în 
şi prin gîndire, în speţă întrebarea privitoare la acea di¬ 
mensiune care, ea mai întîi, susţine orice scoatere din as¬ 
cundere, dimensiunea stării de neascundere. Şi că prin 
aceasta omul găseşte totodată calea către sine însuşi, către 
determinarea esenţei sale care este susţinută de raportarea 
sa la starea de neascundere (vezi şi Scrisoare despre 
„umanism"). Căci există ceva de ordinul stării de neas- 

cundere numai pentru fiinţa umană (Wesen) care este ea 
însăsi deschisă si care, situîndu-se astfel în neascuns, se 
poate expune stării de neascundere. 

Dar această situare-în-neascuns, această expunere-la- 
starea-de-neascundere nu înseamnă nicidecum că omul 
ar fi un simplu mesager, un simplu executant. E adevărat 
că nu depinde de bunul său plac cum este starea de neas¬ 
cundere, dar, pe de altă parte, omul nu trebuie să se scu¬ 
funde cu totul în supunerea-la-comandă, ci el poate să-şi 
dea seama ce anume îi impune această supunere-la-co- 
mandă. Ne ciocnim mereu de dificultatea că starea de 
neascundere este reprezentată ca un mediu vid care preia 
în sine o fiinţare sau alta. Dar miza este mai mare, asa 
cum am putut vedea tocmai prin intermediul diverselor 

modalităţi de scoatere din ascundere — scoaterea din as- 

« 

cundere ca poiesis , în sensul pro-ducerii, scoaterea din 
ascundere ca obiectualizare, scoaterea din ascundere ca 
supunere-la-comandă. De fiecare dată fiinţarea apare în 
alt fel şi omul, la rîndul lui, se înţelege pe sine în mod 
diferit. 

Tocmai prin intermediul supunerii-la-comandă expe¬ 
rimentăm cum omul însuşi nu este nici el acceptat decît 
ca ceva ce poate fi supus comenzii — comportîndu-se tot¬ 
odată ca şi cum ar fi stăpînul absolut al oricărei fiinţări, 
ca şi cum ar dori în felul acesta să facă uitată pierderea 
pe care trebuie să o suporte. Omul pare să se întîlneas- 
că pretutindeni doar cu sine însuşi. Prin exegeza lui, 
Heidegger demonstrează însă tocmai contrariul. „Dar, în 
realitate, omul nu se mai întîlneste astăzi nicăieri cu sine 
însuşi, respectiv cu esenţa sa“ (p. 35). 

Cum se poate afirma ceva de genul acesta, de vreme 
ce nu există nici o îndoială că realizările si acţiunile omu- 

» i 

lui au dobîndit asemenea proporţii încît am ajuns deo¬ 
dată în situaţia neprevăzută de a face lumea noastră 
înconjurătoare din ce în ce mai nelocuibilă? Nu ne cioc- 

nim în permanenţă, chiar şi acolo unde nu o dorim — în 
natura ca lume înconjurătoare — de acţiunile omului? Nu 
este el omniprezent? 

Dar ceea ce afirmă Heidegger nu este faptul că omul 
nu se manifestă în permanenţă şi caută să se înstăpînească 
peste toate, ci faptul că esenţa omului se sustrage, că nu 

întîlnim esenţa. Trebuie să reamintim că această esenţă 

» » 

este gîndită de Heidegger tocmai prin raportul omului cu 
starea de neascundere, că acest raport, pe care l-am nu¬ 
mit raport fundamental, reprezintă elementul de susţinere. 
Şi într-adevăr, în atitudinea care supune la comandă în 
mod consecvent, acest raport nu este vizibil. Sau, atît de 
puţin vizibil, încît o gîndire care îşi ia ca punct de ple¬ 
care acest raport şi care pune totul în relaţie cu el riscă 
să fie discreditată ca gîndire care vorbeşte despre lucruri 
inexistente. Noi înşine ne confruntăm cu dificultatea 
că, ori de cîte ori vine vorba de starea de neascundere, 
nu putem prezenta nimic palpabil de care să se poată 
crampona sau chiar înălţa cineva. Cu alte cuvinte: cînd 
Heidegger defineşte raportarea la starea de neascundere 
drept esenţă a omului, cînd el gîndeşte omul drept exis¬ 
tent, adică drept cel care se situează-în-afară în starea de 
neascundere, pe care o preia şi o adăposteşte adeverind-o, 
atunci această interpretare a omului sună straniu în cel 
mai înalt grad. Dacă ar fi vorba despre fiinţa care se pro¬ 
duce pe sine prin muncă, am şti imediat la ce se referă. 
Dar aici nu se produce nimic — starea de neascundere nu 
trebuie nici ea privită ca produs al unei activităţi umane. 

Putem accepta cu uşurinţă că în decursul istoriei meta¬ 
fizicii survine o transformare a interpretării date fiinţării; 
acest lucru poate fi probat cu ajutorul textelor, cu condiţia 
să înţelegem şi să preluăm modelul de interpretare pro¬ 
pus de Heidegger. Dar ne opunem pasului care, în ochii 
lui, este cel decisiv, anume să ne chestionăm asupra sur- 

venirii care se ascunde la temeiul acestei istorii. Sîntem 
ispitiţi să-l suspectăm drept o speculaţie post-metafizică. 
Să nu ne prefacem că acceptăm demersul său ca pe ceva 
de la sine înţeles, în realitate este ceva cu totul neobişnuit. 
Heidegger însuşi nu a văzut şi nu a gîndit acest gînd din 
capul locului astfel. El nu l-a instituit ca pe o teză a sa 
pe care a căutat apoi să o justifice, ci a ajuns treptat la 
această concepţie. Am încercat să arătăm cum a pornit 
foarte devreme de la meditaţia asupra aletheiei, dar a du¬ 
rat o bună bucată de timp, decenii întregi de căutări me¬ 
ditative, pînă a izbutit să o formuleze în felul în care apare 
în seria de conferinţe intitulată Privire în ceea ce este. 

O dată cu dominaţia com-punerii, pentru Heidegger a 
devenit reală ameninţarea „ca omului să-i fie refuzat să 
poposească într-o scoatere din ascundere mai originară 
şi să descopere chemarea unui adevăr mai apropiat de 

/V 

început“ (p. 36). Căci adevărul (vezi „ întrebarea privi- 

A 

toare la fiinţă în orizontul timpului 44 , p. 37 ş. urm. şi „ în¬ 
trebarea privitoare la adevăr 44 în Despre esenţa adevărului ", 
p. 85 ş. urm. ) nu se găseşte în enunţ, în propoziţia ade¬ 
vărată, ci adevărul ca stare de neascundere este acel des¬ 
tin în care sălăşluieşte omul, pe care trebuie el să-l îndure, 
potrivit felului în care ştie să experimenteze fiinţarea. De 
aceea Heidegger poate gîndi starea de neascundere ca pe 
cea care acordă. Ea acordă deschiderea în care omul este 
aşezat în chip istoric, ea îi face accesibile într-un mod 

bine determinat cele de ordinul fiinţării. 

» 

A 

încercăm să înţelegem ce anume constituie caracterul 
ambiguu al esenţei tehnicii. Pînă acum am semnalat doar 
primejdia supremă ca omul să fie atît de mult atras în 
frenezia supunerii-la-comandă, încît să se blocheze cu to¬ 
tul accesul la adevăr ca scoatere din ascundere, încît alte 
posibilităţi ale scoaterii din ascundere să nu poată fi se¬ 
sizate nici măcar ca posibilităţi. Dar aceasta nu este decît 

una din laturile situaţiei de fapt. Dacă în com-punere se 
manifestă o anume ipostază a stării de neascundere, dacă 
în orice stare de neascundere este în joc ceva ca o acor¬ 
dare, atunci şi aici, şi tocmai aici, acest gînd despre acel 
ceva care acordă poate să devină ceea ce trebuie gîndit 
cu precădere. Cu alte cuvinte, tocmai aici omul poate fi 
gîndit pornind de la raportul său faţă de adevăr — ceea 
ce constituie aspiraţia permanentă a lui Heidegger. Prin- 
tr-o asemenea gîndire se poate contribui cu ceva la de¬ 
păşirea pierderii de esenţă aşa cum survine ea în simpla 
supunere-la-comandă şi asigurare a situării disponibile. 
Aceasta ar fi atunci punctul de pornire pentru o trans¬ 
formare — o transformare posibilă în sensul a ceea ce 
aduce salvarea şi care poate să apară tocmai cînd primej¬ 
dia este mai mare. S-ar putea ca o asemenea transformare 
să pornească tocmai de la artă, căci arta este de multă 
vreme preocupată să lase să-şi facă apariţia fiinţarea şi 

aceasta înseamnă totodată si omul însusi — si la fel si în 

* » » » 

gîndire, aşa cum o înţelege Heidegger spre deosebire de 
filozofare (vezi „Activitate poetică -gîndire - limbă“ 

A 

[p. 167 ş. urm.]). In cazul gîndirii, ceea ce trebuie gîndit 
este însăşi starea de neascundere precum şi scoaterea din 
ascundere şi ascunderea care survin în ea. Acei gînditori 
care au gîndit primii pe urmele ei, şi pe care Heidegger 
îi numeşte gînditorii timpurii, Anaximandru, Parmenide, 
Heraclit, se află de aceea de multă vreme în centrul efor¬ 
turilor sale de asimilare interpretativă. 

întrebarea care se impune şi care reclamă din ce în ce 
mai insistent un răspuns, atunci cînd cauţi să înţelegi 
aceste gînduri, sună astfel: Cum s-a putut ajunge la acest 
tip de stare de neascundere în sensul com-punerii ? Hei¬ 
degger răspunde că fiinţa însăşi este cea care se arată în 
acest fel. In conferinţa nepublicată încă, Die Gefahr/Pri¬ 
mejdia, Heidegger meditează anume la corelaţia dintre 
physis şi thesis şi arată cum în pro-ducerea lui physis se 

insinuează deja o punere. Ceva de ordinul fiinţării este 
adus din starea de ascundere în cea de neascundere şi 
devine astfel prezent. Acest ceva prezent poate fi trans¬ 
format printr-o punere umană (piatră — zid). Punerea în 
acest sens este, gîndită în spirit elin, thesis, o punere-aici 
( Uer-stellen ). Premisa pentru aceasta este ca starea de ne¬ 
ascundere să fie în genere experimentată pentru că numai 
în acest domeniu este posibilă o punere-aici. Heidegger 
vede în lăsarea să vină la prezenţă a unei fiinţări în 
modalitatea lui physis provenienţa esenţei punerii de mai 
tîrziu în sensul com-punerii. Desigur că nu trebuie să pier¬ 
dem din vedere deosebirea dintre punerea în physis şi 
punerea din com-punere, dacă vrem să surprindem am¬ 
plitudinea transformării care s-a petrecut de la fiinţarea 
experimentată în spirit elin ca ajungere la prezenţă pînă 
la fiinţarea experimentată azi ca situare disponibilă. Hei¬ 
degger caută să ne facă să ajungem în sfîrşit în punctul 
în care să vedem această transformare, să gîndim pe ur¬ 
mele ei, s-o recunoaştem drept istoria noastră. 

A 

In încheiere, ne vom opri la o dificultate cu care se 
confruntă această interpretare. Ea constă în determinarea 
poziţiei omului. El este, pe de-o parte, cel de care starea 
de neascundere are nevoie. Abia destinul îi conferă „omu¬ 
lui participarea la actul scoaterii din ascundere, de care 
are nevoie scoaterea din ascundere ca eveniment ce relevă 
ceea ce este propriu ( Ereignis ). Omul, ca cel de care este 
nevoie în acest fel, este pus în slujba adevărului, deci a 
evenimentului care relevă ceea ce este propriu“. Pe de 
altă parte, se cere totuşi o contribuţie din partea omului 
în modalitatea gîndirii sau în modalitatea producţiei artis¬ 
tice; poate că există şi alte modalităţi, în trecut şi înte¬ 
meierea unui stat era privită ca o asemenea contribuţie. 
Nu este uşor de înţeles cum trebuie definită această po¬ 
ziţie pentru că, pornind de la lumea reprezentărilor noas¬ 
tre, sîntem ispitiţi s-o determinăm fie ca pasivă, fie ca 

activă, astfel încît omul să fie ori la discreţia destinului, 
ori să îl domine el pe acesta. Heidegger nu acceptă însă 
nici una din aceste posibilităţi. Omul trebuie să fie des¬ 
chis pentru apelul destinului, dar nu trebuie să-l asculte 
orbeşte. Numai în felul acesta poate fi gîndită posibili¬ 
tatea ca omul să poată fi scos cîndva din destinul său 
fatal, să poată fi salvat. O salvare ce poate surveni prin 
intermediul căutării originarului — de aceea şi întreprinde 
Heidegger amintita călătorie către gînditorii timpurii pen¬ 
tru care starea de neascundere a constituit evenimentul 
tulburător. 



Activitate poetică - gîndire - limbă 
(Esenţa limbii , 1957) 


Cu cît avansăm mai mult în lectura lui Heidegger, cu atît 
mai clară devine dificultatea oricărei vorbiri în legătură 
cu gîndirea sa. Se impune de aceea ca noi să ne confrun¬ 
tăm anume cu această dificultate. 

Ni se oferă următoarea alternativă: fie abordăm aceas¬ 
tă gîndire de afară, încercînd s-o analizăm şi s-o criticăm, 
fie ne străduim s-o înţelegem dinlăuntru. 

Cu privire la prima posibilitate: nu este nicidecum 
greu să circumscrii poziţia lui Heidegger la anumite 
enunţuri, să reduci gindirea sa la anumite teze şi să susţii 
apoi că aceste teze sînt inconsistente pentru că nu cores¬ 
pund propriului mod de interogare. Acest procedeu se 
impune atunci cînd cauţi să-l judeci pe Heidegger cu un 
aparat conceptual tradiţional. Dar se vede apoi destul de 
repede că aşa nu merge. Ce înseamnă aceasta? Poate să 
însemne două lucruri: fie că poziţia lui Heidegger este 
de nesusţinut, fie că acest procedeu nu este cel adecvat. 
Exegetul va prefera desigur prima variantă, căci alt¬ 
minteri ar trebui să se abandoneze pe sine şi să-şi aban¬ 
doneze interpretarea. Dar dificultatea care se ascunde aici 
este de natură mai principială. Dacă un gînditor de talia 
lui Heidegger încearcă să pună în lumină ce anume s-a 
întîmplat cu tradiţia străbătînd-o cu gîndul şi căutînd tot¬ 
odată să-i înţeleagă limitele, atunci el trebuie să aban¬ 
doneze treptat limbajul propriu acestei tradiţii. Acest lucru 
poate fi arătat foarte limpede în cazul lui Heidegger. 

Astfel, în Fiinţă şi timp problematica tradiţională a relaţiei 
dintre subiect şi obiect nu-şi mai află locul, prin conceptul 
de Dasein este inaugurată o modalitate nouă de înţelegere 
a omului. Mai există însă totodată ecouri din conceptua- 
litatea tradiţională, cum ar fi, de pildă, utilizarea concep- 

A 

telor de ontologie şi transcendenţă. In ultimele lucrări este 
depăşită pînă la urmă şi întrebarea privitoare la temei 
pe care o putem întîlni atît de mult timp în gîndirea lui 
Heidegger, dar care este recunoscută finalmente ca o 
moştenire a metafizicii. Aceste observaţii nu sînt me- 
nite decît să evidenţieze cum se transformă limbajul 
gîndirii o dată cu mersul gîndirii. Transformarea res¬ 
pectivă nu este un lucru care merită să fie criticat, ci 
este, dimpotrivă, un semn că gîndirea aceasta nu s-a 
rigidizat, ci rămîne în mişcare, fiind o căutare ce nu-şi 
poate afla liniştea. în măsura în care nivelul interpretării 
este dat de limbajul tradiţional, o asemenea căutare vie 
trebuie să devină un motiv de nemulţumire. Interpretul 
se apără împotriva a ceea ce i se pretinde aici. El îl face 
responsabil pe gînditor de solicitările la care acesta îl 
expune. Ajunge astfel la judecata cea mai convingătoare 
dar totodată si cea mai inconsistentă, anume că aceste 
dificultăţi semnalizează că gîndirea respectivă se află 
pe un drum greşit. 

Ne situăm în tradiţia metafizicii apusene, fie că sîntem, 
fie că nu sîntem conştienţi de acest lucru, fie că încer- 
căm să înţelegem această tradiţie pornind de la începu¬ 
turile ei, fie că socotim că ne putem lipsi de ea. Sîntem 
atît de prinşi în această tradiţie, încît căutăm accesul către 
Heidegger pornind în mod necesar de la ea. Şi atunci ne 
vine greu să vedem cum se îndepărtează tocmai de la 
această tradiţie şi ce înseamnă această îndepărtare. El nu 
se leapădă nicidecum cu uşurinţă de ea, el nu o aşază între 
paranteze, el se află, dimpotrivă, într-un dialog pasionat 
cu ea. Putem vedea aceasta din scrierile publicate — să 

amintim aici în special de vasta interpretare dedicată lui 
Nietzsche în care acesta este înfăţişat drept ultimul re¬ 
prezentant al metafizicii şi care cuprinde o arie întinsă 
de la Platon pînă la Nietzsche, sau de interpretările date 
lui Leibniz, Kant, Hegel şi Schelling. Dacă îl retraducem 
pe Heidegger în limbajul metafizicii în loc să ne reprezen¬ 
tăm acel dialog, înţelegerea este în aparenţă uşurată, dar 
în realitate ea devine imposibilă. Căci ceea ce vom în¬ 
ţelege atunci nu mai este ceea ce a gîndit Heidegger, ci 
este acel ceva de care el s-a desprins. Atunci nu este greu 
să emiţi critici — doar că ele vor merge în gol. 

Cum stau lucrurile cu cea de-a doua posibilitate de 
interpretare ? Ea caută să ajungă printr-un singur salt în 
poziţia heideggeriană şi să se menţină aici, fără însă a 
pregăti şi a înfăptui anume saltul ca salt. In fond, cei care 
procedează astfel vor să evite saltul, prefăcîndu-se că au 
ocupat dintotdeauna poziţia lui Heidegger. Cele spuse de 
Heidegger nu mai sînt traduse într-o limbă străină şi ast¬ 
fel înstrăinate, dar acum apare o altă dificultate: nu se 
mai vede ce confruntare, ce eforturi au fost necesare pen¬ 
tru a ajunge la viziunea cea nouă. Se naşte falsa impre¬ 
sie potrivit căreia Heidegger ar fi părăsit într-o bună zi 
tradiţia printr-un salt şi ar fi început acum cu tot din¬ 
adinsul ceva nou, ceva nou care sugerează totodată o re¬ 
cădere în arhaic, ceva nou care se opune într-o manieră 

/V 

de-a dreptul duşmănoasă noului. In cazul acestui tip de 
interpretări exegetul se rezumă îndeobşte la a mai pre¬ 
zenta o dată într-un limbaj, ca să zicem aşa, inferior cele 
spuse de Heidegger, astfel încît apar imediat întrebările: 
ce rost are această repetare? Nu este ea o palidă copie 
în locul căreia ar fi mai bine să vedem originalul ? 

La acestea se mai adaugă o întrebare: oare exegetul 
vorbeşte într-adevăr din poziţia lui Heidegger sau i se 
pare doar? în acest mod de a vorbi se ascunde, aşadar, 
o anume prezumţie. Exegetul se dă drept Heidegger, 

pretinde că ştie ce a avut acesta în vedere cînd a folosit 
cutare sau cutare concept şi poate să se dispenseze, ca 
să spunem aşa, de refacerea drumului anevoios parcurs 
de Heidegger. El crede poate chiar că ştie mai multe decît 
Heidegger însuşi, în timp ce ceea ce pretinde a fi interpre¬ 
tarea sa nu este nimic altceva decît o repetare mutilatoare. 
Mişcarea cuprinsă de la început şi pînă în momentul 
respectiv în demersul heideggerian este negată şi se su¬ 
gerează că afirmaţiile lui Heidegger ar fi rodul unei in¬ 
spiraţii de moment, în timp ce Heidegger însuşi insistă 
mereu în chip explicit asupra necesităţii mişcării pe care 
gîndirea trebuie să o înfăptuiască (vezi der Satz der Identi¬ 
tăţi Principiul identităţii ), cerînd chiar ca întreaga lui gîn- 

dire să fie înţeleasă ca un drum. 

» 

Dacă ambele posibilităţi ale interpretării — cea care 
înstrăinează venind din „afară“ şi cea care sare peste pen¬ 
tru a se exercita „dinlăuntru 44 — nu sînt potrivite, atunci 
ce ne mai rămîne de făcut? Să începem prin a recunoaşte 
că nici nu sîntem în stare să oferim o interpretare. O in¬ 
terpretare trebuie să fie deschizătoare, trebuie să poată 
arăta ce anume se află ascuns într-o gîndire, pe ce se înte¬ 
meiază ea, care sînt dimensiunile devenite accesibile da¬ 
torită ei şi trebuie să poată arăta ce fel de transformare 
a provocat această gîndire în sfera înţelegerii. Nimic din 
toate acestea nu putem înfăptui astăzi, dacă în joc se află 
gîndirea lui Heidegger. Se enunţă, ce-i drept, tot felul de 
critici la adresa interpretărilor sale, exegeţii se revoltă 
împotriva „silniciilor 44 şi încearcă să le dea în vileag, alţii, 
dimpotrivă, se bucură de caracterul insolit şi încearcă să 
se reconforteze cu el; Heidegger cel timpuriu este opus 
celui tîrziu, dar toate acestea rămîn, în fond, secundare 
şi trec pe lîngă miezul acelei gîndiri. Pînă astăzi nu a avut 
loc un dialog adevărat cu Heidegger, deoarece lipseşte 
partenerul pentru un asemenea dialog, iar gîndirea aceasta 
continuă să ni se pară stranie. 

Ce sens poate avea atunci încercarea de faţă ? E menită 
să încerce un fel de îndrumare către, să încurajeze o lec¬ 
tură a textelor originale. Sîntem ispitiţi să ne lăsăm pradă 
prejudecăţii potrivit căreia atunci cînd ceva ne este mai 
greu accesibil vina nu trebuie căutată în complexitatea 
lucrului în cauză, ci la cel care vorbeşte despre acel lu¬ 
cru. Poate că n-ar fi rău să încercăm o dată explicaţia răs¬ 
turnată, aşadar să presupunem că dificultatea se află în 
lucrul însuşi şi că eventual ea apare şi din lenea noastră 
de a admite existenta unei dificultăţi. 

Sfera de întrebări subsumate triadei Activitate poetică - gîn- 
dire - limbă ar trebui să pornească de la observaţiile din 
Fiinţă şi timp , ar trebui să treacă prin Originea operei de 

artă , Holderlin şi esenţa poeziei (1936), interpretările date 

/\ 

poeziilor lui Holderlin Heimkunft/An die Venvandten/întoar¬ 
cerea acasă/Către neamuri, Wie wenn am Feiertage. ../Ca 
şi cînd în zi de sărbătoare. . Andenken/Aducere aminte şi 
să fie urmărită pînă la interpretările dedicate lui Trakl din 
Untenvegs zur Sprache/Pe drum către limbă. Aici nu 
avem însă spaţiul necesar..Ne vom rezuma deci la două 
texte din Pe drum către limbă: Das Wesen der Sprache/Esen¬ 
ţa limbii şi Das Wort/Cuvîntul* 

A 

In introducerea la cele trei conferinţe din Esenţa lim- 

» » 

bii, Heidegger a indicat care este miza lor: „a face o ex¬ 
perienţă cu limba“ (p. 159). Aceasta nu vrea să însemne 
că se vor face tot felul de experimente cu limba, ci „că 
vom acorda pentru o dată atenţie raportului nostru cu 
limba“ (p. 159), că vom medita asupra sălăşluirii noas¬ 
tre în limbă. Ne propunem să ne lămurim pe noi înşine 
în legătură cu ceva ce vizează însăşi fiinţa noastră. Nu 
este vorba de a aduna cunoştinţe despre limbă în sensul 
meta-limbii, al meta-lingvisticii. Heidegger precizează 


* Dacă nu apar alte precizări, paginile indicate în capitolul de 
faţă se referă la volumul Untenvegs zur Sprache (Pfullingen, 1959). 

chiar de la început că întrebarea sa referitoare la esenţa 
limbii abandonează căile metafizicii modeme si că 
cercetările din planul meta-limbii rămîn tributare tocmai 
acestor căi. Metalingvistica este metafizica tehnifi- 
cării totale a tuturor limbilor pentru obţinerea acelui in¬ 
strument de informare interplanetar care nu mai face decît 
să funcţioneze 44 (p. 160). 

/V 

In cursul experienţei cu limba trebuie să ajungem ca 
limba să se aducă pe sine la limbă. Limba posedă această 
particularitate specială că trăim în ea, că sîntem familia¬ 
rizaţi cu ea, fără ca să fim orientaţi anume către ea, aşadar 

fără ca ea să ne cadă anume sub ochi. Pentru a ieşi din 

» 

această situaţie Heidegger face apel la un poet. Este un 
poet care are un raport privilegiat faţă de limbă, dar care, 
în plus, se mai şi referă în mod special la acest raport, 
aducîndu-1 anume în spaţiul limbii. Aşa cum Holderlin 
a adus în poezie esenţa poetului, tot aşa Ştefan George 

/V 

a pus în poezie anume raportul faţă de limbă. In centrul 
acestei expuneri se află de aceea o interpretare a poeziei 
lui George, Cuvîntul , apărută în 1919 şi inclusă mai tîrziu 
în volumul Das Neue Reich/Noua împărăţie. 

Miracol depărtat ori vis nespus 

/\ 

In pragul ţării mele l-am adus 

Şi-am aşteptat ca Nome cea bătrînă 

Să-i afle-ndată numele-n fîntînă — 

Atunci puteam să-l prind şi să-l aleg 

Azi creşte şi-nfloreşte locu-ntreg... 

Soseam odată dintr-un drum bogat 

Cu un giuvaer preţios şi delicat 

Ea-mi zise căutînd mult timp afund: 

„Nimic la fel nu doarme-aici pe prund." 

Atunci din deget el mi s-a prelins 

Inel în ţara mea nicicînd cuprins ... 

Şi astfel, trist am tras învăţămînt: 

Nu-i nici un lucru unde nu-i cuvînt .* 

Primele trei strofe vorbesc despre puterea poetului 
— el ştie să aducă pe pămînt lucruri miraculoase văzute 
în vis. Zeiţa destinului (Nome) îi dăruieşte nume pentru 

A 

cele aduse. In felul acesta, ceea ce fiinţează deja ajunge 
să apară, să strălucească şi pentru ceilalţi. Prin intermediul 
numelor poetul păstrează ceea ce a văzut şi prin această 
păstrare ceea ce a fost văzut se poate desfăşura. Este în¬ 
făţişat un punct culminant al activităţii poetice. Timpul 
prezent cu care se încheie această triadă: „Azi creşte 
şi-nfloreşte locu-ntreg...“ arată fixarea durabilă, prezen- 
tualizarea care survine în această activitate poetică în care 
numele se înstăpînesc asupra lucrurilor. 

A 

In cea de a doua triadă este înfăţişată, în schimb, o ex- 
perienţă în care poetul nu aduce ceva îndepărtat pentru 
a primi un nume, ci ceva care se află la îndemînă — ceva 
numit de el „giuvaer 44 . Poate că este vorba de acel giu¬ 
vaer prin care ajunge să apară chiar fiinţa purtătorului. 
Tocmai pentru acesta ursitoarea nu găseşte un nume. 
Dacă pînă acum găsise cîte un nume pentru orice fiinţare, 
putem presupune că ceea ce i se prezintă acum nu este 
ceva de ordinul fiinţării. Dar, pe de altă parte, este nu¬ 
mit giuvaer şi caracterizat drept deosebit de preţios, drept 
o fiinţare de o natură superioară. 

Giuvaerul dispare, de vreme ce nu poate fi găsit un 
nume pentru el, poetul nu-1 poate opri în loc. Se arată aici 
un nou mod de a fi al cuvîntului. El nu se rezumă la a 


* Traducere de Ştefan Augustin Doinaş din volumul Atlas de 
sunete fundamentale, Ed. Dacia, Cluj-Napoca, 1988. 

da nume unor fiinţări deja existente, „nu este numai prin¬ 
derea prin nume a ceea ce este deja prezent şi reprezen- 
tat“ (p. 227), ci este şi acela care conferă prezenţă. 

Poezia se încheie cu versurile: 

Şi astfel, trist am tras învăţămînt: 

Nu-i nici un lucru unde nu-i cuvînt. 

Cum trebuie înţeles acest final ? Potrivit lui Heidegger 
el nu numeşte acel ceva la care se renunţă, ci domeniul 
în care trebuie să se instaleze renunţarea. „Poetul a învătat 
să renunţe la părerea sa anterioară despre relaţia dintre 
lucru şi cuvînt“(p- 167). „Nu-i“ trebuie înţeles ca un im¬ 
perativ, mai exact spus: în respingerea concepţiei anteri¬ 
oare se ascunde totodată un îndemn. „Cuvîntul se adresează 
poetului ca acel ceva care ţine şi menţine un lucru în 
fiinţa sa“ (p. 168 ş. urm.). 

Poetul se percepe pe sine ca pe un administrator al 
cuvîntului. Dacă în această poezie este exprimată o ex- 
perienţă-limită pentru care nu există cuvînt, pentru care 
Nome nu găseşte un nume, acest lucru nu trebuie inter¬ 
pretat pur negativ, prin învăţarea renunţării devine 

A 

prezentă totodată puterea cuvîntului. In atmosfera de 
tristeţe Heidegger recunoaşte „dispoziţia sufletească a 
lăsării-să-fie din apropierea a ceea ce a fost refuzat, dar 
care totodată a fost pus deoparte pentru o venire aptă să 
marcheze un nou început 44 (p. 169). Putem considera 
această dispoziţie sufletească totodată drept dispoziţia 
fundamentală a gîndirii lui Heidegger, drept dispoziţia 

A 

sufletească a „timpurilor sărace 44 . In refuzul fiinţei, în 
meditaţia asupra acestui refuz se vesteşte o nouă venire, 
dacă refuzul este perceput şi experimentat ca atare. Acest 
lucru se vădeşte în poziţia lui Heidegger faţă de meta¬ 
fizică. Istoria metafizicii este gîndită ca un timp al uitării 
fiinţei. O dată cu gîndirea lui Heidegger acest timp nu 

este nicidecum depăşit, ci este gîndită mai întîi şi în chip 
explicit absenţa fiinţei, iar timpul este sesizat ca un timp 
al depărtării faţă de fiinţă, iar în felul acesta apare posi¬ 
bilitatea unei reorientări despre care însă nimeni nu poate 
spune cînd va avea loc. Expunerile despre limbă — de¬ 
spre cuvîntul poetului — nu se referă la nişte probleme 
oarecare ce-1 preocupă pe Heidegger, ci în ele se adună 
o experienţă fundamentală, în ele survine o repetare 
limpezită a întrebării privitoare la fiinţa. 

Ceea ce contează aici pentru Heidegger este să asculte 
apelul limbii. „Limba trebuie în felul ei să ne adreseze 
pe ea însăşi — fiinţa ei“ (p. 180). Dacă acest lucru reu¬ 
şeşte, atunci putem avea o experienţă meditativă în mar¬ 
ginea limbii. Pregătirea pentru o asemenea experienţă 
presupune ca noi să vedem vecinătatea dintre activitatea 
poetică şi cea meditativă şi să reuşim să ne instalăm în 
această vecinătate. 

Expunerea lui Heidegger vrea să arate că deşi s-au fă¬ 
cut observaţii remarcabile despre limbă în sfera gîndirii, 
deşi există ceva tulburător în limba producţiilor poetice, 
esenţa limbii „se aduce pe sine pretutindeni în limbă nu 
ca limbă a esenţei 44 (p. 186). Am văzut mai înainte că în 
actul vorbirii limba însăşi trece în planul secund în ra¬ 
port cu ceea ce este spus în ea. Această retragere ar putea 
să fie cauzată de faptul că „limba îşi ascunde provenienţa, 
refuzînd astfel să-şi livreze reprezentării propria ei esen¬ 
ţă 44 (p. 186). Trebuie să ne ferim de personalizarea aces¬ 
tei situaţii, deşi formularea ne-ar putea ispiti s-o facem. 
Heidegger face o presupunere cu privire la refuzul lim¬ 
bii de a-şi livra esenţa. El s-ar datora faptului „... că cele 
două modalităţi privilegiate ale rostirii, creaţia poetică şi 
gîndirea, nu au fost căutate anume, adică în vecinătatea 
lor 44 (p. 186). Tocmai acest lucru intenţionează să-l facă 
Heidegger în cea de a doua conferinţă din seria celor trei 
intitulate Esenţa limbii. 

Interpretarea dată versurilor finale din poezia lui George 
Cuvîntul încerca să arate că este vorba aici de raportul din¬ 
tre lucru (o fiinţare) şi cuvînt, ba chiar că acela care ajută 
lucrul (fiinţarea) să ajungă la fiinţa sa, menţinînd-o apoi 
în ea, este cuvîntul. Aşadar, cuvîntul nu se află doar într-un 
raport oarecare cu lucrul, ci el este acel ceva „care men¬ 
ţine lucrul ca lucru“ (p. 188). Ceea ce Heidegger numeşte 
„raport 44 ( Verhăltnis) nu indică o simplă relaţie, ci aici 
este gîndit ceva care ţine (halten) în sensul că acordă 
durabilitate. 

Ceea ce poetul şi gînditorul au în comun este ele¬ 
mentul limbii, dar pentru moment nu ştim încă în ce fel 
trebuie gîndit „elementul 44 şi cum se modifică el în func- 

/V 

ţie de folosirea poetică sau meditativă a cuvîntului. In 
interpretarea încercată în marginea poeziei lui George 
părea să se arate ceva din vecinătatea dintre activitatea 
poetică şi cea meditativă, rezultatul activităţii poetice tre¬ 
buia să devină accesibil pornind de la gîndire. Dar, aşa 
cum arată Heidegger acum, din această încercare lipseşte 
ceva decisiv, şi anume surprinderea vecinătăţii ca atare, 
acea vecinătate de la care pornea interpretarea. Noi sălăş- 
luim de fiecare dată deja în limbă, dar este unul din cele 

mai dificile lucruri să aducem în fata ochilor anume 

* 

această sălăsluire. Iar dacă sălăsluirea aceasta este cea 

» i 

care-1 determină pe om în esenţa sa, atunci putem adăuga 
că reîntoarcerea „în locul rînduit al fiinţei omului 44 
(p. 190) este sarcina care ne este atribuită prin dimen¬ 
siunea heideggeriană a gîndirii şi este totodată ceea ce 
susţine toate eforturile şi toate aspiraţiile sale. în acest 
context nu trebuie să înţelegem locul rînduit ca pe un 
„loc fix 44 în care omul este ţintuit, ca să spunem aşa, ci 
ca pe acel tărîm în care i se oferă propria lui posibili¬ 
tate de desfăşurare. 

i 

Reîntoarcerea la acest tărîm nu a fost gîndită niciodată 
de Heidegger drept o arhaizare arbitrară; acest lucru este 

imposibil pentru simplul fapt că Dasein -ul este înţeles în 
chip istoric şi fiinţa însăşi este gîndită in dimensiunea tim¬ 
pului (vezi Fiinţă şi timp). Dar dacă Heidegger opune în 
acest context „pasul înapoi în locul rînduit al esenţei 
omului“ „pasului înainte în esenţa maşinii“ — această ul¬ 
timă sintagmă trebuie de bună seamă interpretată ca o 

critică — atunci ne dă de înţeles că atîta vreme cît omul 

* 

nu va şti în ce constă esenţa lui, în ce se întemeiază ea, 
orice pas înainte în sensul posibilităţii de înstăpînire 
tehnică rămîne îndoielnic, căci cel care merge înainte 
nu-şi poate măsura înaintarea decît în raport cu ampli¬ 
ficarea înstăpînirii asupra naturii şi nu trebuie să ştie 
nimic despre ce se întîmplă cu el însuşi în acest context 

si nici dacă ceea ce devine vizibil din natură în acest 

» 

comerţ cu ea este chiar natura ca atare. 

» 

A 

In interpretarea poeziei lui George, Heidegger nu preci¬ 
zase cum trebuie înţeles giuvaerul. Acum el face următoa¬ 
rea propunere: giuvaerul pentru care Nome nu găseşte 

nici un cuvînt nu este nimic altceva decît însusi cuvîntul. 

* 

/V 

Aici se arată limita pentru poet. In ţara poetului nu poate 
fi găsit cuvîntul pentru cuvînt. Poate fi găsit oare pornind 
de la gîndire? Cuvîntul nu este un lucru. Dacă îl căutăm 
printre lucruri, nu îl vom găsi niciodată. Cuvîntul nu este, 
dacă îl rezervăm pe „este“ pentru domeniul fiinţării, şi 
totuşi este într-o manieră privilegiată în raport cu toate 
lucrurile. „Despre cuvînt, dacă-1 gîndim cum se cuvine, 
nu am avea voie să spunem niciodată: El este, ci: El 
dă...“ (p. 193). 

El dă în sensul că dăruieşte. Potrivit esenţei sale cu- 

i i 

vîntul este dătător. Ceea ce dă este fiinţa. Nu în sensul 
că prin cuvînt se naşte lucrul, aşa cum se credea în Evul 

Mediu că tot ce este de ordinul fiinţării s-a născut din 

* 

gîndurile lui Dumnezeu. Să reamintim conceptul de loc 
de deschidere, în care poate să apară tot ce este de or¬ 
dinul fiinţării, fără ca să fie creat de locul de deschidere. 

» 7 

Căutăm să ajungem la vecinătatea dintre activitatea 
poetică şi gîndire şi nu am ajuns pentru moment decît 
în punctul în care am aflat că apropierea dintre ele tre¬ 
buie sesizată pornind de la limbă. „Omul nu este om 
decît în măsura în care, dedicat apelului limbii, este 
necesar pentru limbă pentru a o vorbi“ (p. 196). în 
această propoziţie se exprimă o mutaţie hotărîtoare. Pînă 
acum am fost preocupaţi de determinarea esenţei omu¬ 
lui şi, căutînd-o, am ajuns la limbă ca fiind sălaşul care 
ca atare îi rămîne ascuns omului, cu toate că îi este cel 
mai apropiat. Aici omul trece deodată în planul secund 
şi limba ocupă avanscena. Ne situăm astfel la polul cel 
mai îndepărtat faţă de concepţia care admite limba doar 
ca mijloc de comunicare, ca să spunem aşa, ca un in¬ 
strument necesar. Omul apare aici ca cel care este nece¬ 
sar — necesar limbii. Nu este aceasta oare o ipostaziere 

inadmisibilă a limbii? Cum trebuie înţeleasă acum 

» 

limba, de vreme ce ea este esenţialul, iar omul se află 
în serviciul ei? 

Pentru a avansa pe această cale a interogării se pre¬ 
supune că esenţa limbii s-ar găsi în Sage. „ Sage , sagan 
înseamnă a arăta: a lăsa să apară, a elibera deschizînd-as- 
cunzînd ca oferire a ceea ce numim lume“ (p. 200). Des¬ 
coperim aici pentru început dezvoltarea consecventă a 
felului în care a fost gîndită limba în Originea operei de 
artă , lăsarea-să-apară fiind sesizată în natura ei dublă de 
eliberare si de refuz, de scoatere din ascundere si as- 
cundere (vezi Holzwege/Căi prin pădure , p. 41 ş. urm.). 

Iată propoziţia călăuzitoare pentru experimentarea 
limbii: 

„Esenţa limbii: limba esenţei.“ 

7 7 » i 

A 

In această propoziţie călăuzitoare se împlineşte o răs¬ 
turnare care, dacă am înţeles-o, dacă ne implică şi se pe¬ 
trece cu noi într-un chip propriu, ne conduce extrem de 
departe. 

în prima propoziţie esenţa este concepută ca ce-ul (to 
xi eoxiu) limbii. Ea este subiectul şi ceea ce se urmăreşte 
este să se înţeleagă essentia acestui subiect. „Esenţa ast¬ 
fel înţeleasă este circumscrisă în ceea ce se va numi mai 

i 

tîrziu concept, reprezentarea cu ajutorul căreia ne pre¬ 
zentăm şi sesizăm ce anume este un lucru“ (p. 201): (Ob¬ 
servaţia trimite totodată la prima triadă a poeziei Cuvîntul, 
de Ştefan George.) Esenţa înţeleasă astfel ne menţine în 
sfera reprezentării metafizice. 

Prin cea de a doua propoziţie nu trebuie în nici un caz 
să se împlinească doar o inversare a termenilor, astfel 
încît acum esenţa să devină subiect, iar limba să fie gîn- 
dită ca fiind enunţată de esenţă, ci această inversare e 
menită să împlinească modificarea: de la reprezentarea 
metafizică la gîndirea care nu mai este metafizică. Ce-i 
drept, acest lucru ne vine foarte greu, deoarece am fost 
crescuţi pe de-a întregul în spiritul reprezentării metafizi¬ 
ce şi am moştenit de la ea modul nostru de reprezentare, 
astfel încît noul fel de a vorbi trebuie să ne sune straniu. 

Dacă în prima propoziţie esenţa însemna ce-ul, în cea 
de a doua ea trebuie gîndită ca o „durare“ şi „rămînere“, 
dar nu pur şi simplu ca o durată, ci ca acel ceva care ne 
priveşte, ne afectează, ne atinge — ne mişcă. „Limba 
aparţine de acest ceva ce fiinţează în chip esenţial, este 
proprie, ca fiind ceea ce îi este mai propriu, aceluia ce 
le mişcă pe toate punîndu-le pe drum“ (p. 201). Cum tre¬ 
buie gîndit acest ceva care le mişcă pe toate punîndu-le 

A 

pe drum ? In scrierile tîrzii el este gîndit ca tetradă (vezi 
conferinţa despre Lucru) — ca cele patru regiuni ale lu¬ 
mii: pămîntul, cerul, oamenii (muritorii) şi zeii care, în 
corelaţia lor, constituie lumea. 

Interpretînd versurile din cea de a cincea strofă a poe¬ 
ziei lui Holderlin Brod und Wein/Pîine şi vin , Heidegger 
vorbeşte despre „cuvînt... ca acea regiune care lasă pă¬ 
mîntul şi cerul, năvala adîncimii şi puterea înălţimii să-şi 

răspundă, determinînd pămîntul şi cerul să fie regiuni ale 
lumii“ (p. 207). Deci aici limba este înţeleasă ca acel ceva 
care susţine interacţiunea celor patru regiuni ale lumii. 

A 

In această interacţiune survine în chip propriu apropierea. 
Apropierea şi rostirea ( Sage ) ca lăsare să apară consti¬ 
tuie esenţialul limbii — sînt unul si acelaşi lucru. 

* » y 

„Ca rostire a tetradei lumii limba nu mai este doar ceva 
cu care noi, oamenii vorbitori, avem un raport în sensul 

A 

unei relaţii care există între om si limbă. In calitatea ei 

* » 

de rostire care mişcă lumea limba este raportul tuturor 
raporturilor. Ea menţine, întreţine, oferă şi îmbogăţeşte 
opoziţia şi corelaţia regiunilor lumii, le ţine şi le păs¬ 
trează, ţinînd ea însăşi rostirea şi pe sine“ (p. 215). 18 

Sonoritatea limbii nu este înţeleasă ca rezultat al unor 

* 

procese flziologice-fizice. „Sonoritatea... limbii este men¬ 
ţinută în potrivirea armonioasă care armonizează regiu¬ 
nile alcătuirii lumii, Irimiţîndu-le ca într-un joc unele către 
altele“ (p. 208). 

Heidegger a atins aici în privinţa limbii o asemenea 
altitudine a rostirii, încît nu sîntem în stare să-l ajungem 
din urmă, fapt pentru care cele spuse trebuie să provoace 
uimire. Limba este gîndită ca fiind fenomenul originar 
care tine laolaltă — si aceasta înseamnă totodată una 

* i 

împotriva alteia — regiunile lumii. Ne aflăm în primej¬ 
dia de a recădea în modul de reprezentare obişnuit, de a 
privi limba ca pe un fel de legătură exterioară, astfel încît 
nu putem pricepe de unde vine această legătură şi de unde 
îşi primeşte puterea de a lega. 

Dacă îl înţelegem pe Heidegger cît de cît cum se cu¬ 
vine, limba nu este ceva separat, ceva care se găseşte în 
afara tetradei lumii, căci unde ar putea ea să fie, ci ea este 
în tetradă însăşi — ea este acel raport menţinător al tetra¬ 
dei. Ea nu este o putere transcendentă — aşa ar putea să 
pară doar în limitele unei reprezentări metafizice —, ci 
este apropierea care domneşte în tetradă şi pentru care 

Heidegger a ales cuvîntul Nahnis. Ea este, cu alte cuvinte, 
originara strîngere laolaltă. 

Aici Heidegger se întîlneşte cu Heraclit şi gîndul său 
despre logos , pe care Heidegger deja cu mulţi ani în urmă 
l-a interpretat drept originara strîngere laolaltă. Limba 
este, în calitatea ei de originară strîngere laolaltă, fără 
sunet. Prin ea omului îi este dăruită capacitatea de a-1 rosti 
pe „este“. Limba fără sunet şi care strînge laolaltă a liniş¬ 
tii este limba esenţei — am putea spune a fiinţei, cu con- 

A 

diţia să nu ne-o reprezentăm în chip metafizic. In ultimul 
vers al poeziei lui George citate anterior, Heidegger des¬ 
coperă o sugestie poetică privitoare la frîngerea cuvîntului, 
aşa cum ne este familiară, şi o sugestie pentru sesizarea 
meditativă a limbii ca linişte. Acest lucru nu este posi¬ 
bil decît pentru că activitatea poetică şi cea meditativă 
îşi au vecinătatea în limbă, în calitatea ei de apropiere. 

A 

In încheiere să supunem atenţiei un gînd din ultimul 
text despre limbă scris pînă în prezent de Heidegger, din 
Der Weg zur Sprache/Calea către limbă. Considerăm că 
este de datoria noastră s-o facem, de vreme ce în textul 
acesta este reluat gîndul despre felul în care se raportează 
vorbirea umană, limba umană, la limba liniştii, aşa cum 
am tratat-o mai sus. Să încercăm cu acest prilej să în¬ 
ţelegem un cuvînt care se află în centrul acestui ultim 
text — cuvîntul Ereignis (eveniment care revelă ceea ce 
este propriu). 

Să înfăţişăm pe scurt contextul în care apare acest cu¬ 
vînt. Limba vorbeşte prin faptul că arată, „prin faptul că, 
în calitatea ei de arătătoare, întinzîndu-se în toate regiu¬ 
nile ajungerii la prezenţă, lasă să apară şi să dispară din 
ele de fiecare dată ceva ce ajunge la prezenţă 44 (p. 255). 
Legătura dintre limbă şi faptul de a lăsa să apară străbate 
toate textele dedicate limbii, începînd cu Fiinţă şi timp 
şi pînă la cele mai recente; dar se modifică felul în care 
trebuie gîndită această acţiune de a lăsa să apară şi cine 

anume vorbeşte. Heidegger afirmă că cel care vorbeşte 
(omul) poate vorbi numai pentru că ascultă de limbă şi 
el poate asculta numai pentru că locul lui este în ea. 
„Rostirea acordă ascultarea limbii si astfel si vorbirea 
numai celor care îi aparţin“ (p. 255). Heidegger ajunge 
astfel să scoată în evidenţă acordarea ca pe o trăsătură 
fundamentală a limbii. Raportul celor care vorbesc faţă 
de limbă aminteşte de raportul invocat mai înainte din¬ 
tre Dasein şi fiinţă. Acolo Heidegger spusese că 
Dasein- ul nu poate fi decît graţie fiinţei, dar că, pe de altă 
parte, fiinţa are nevoie de Dasein (vezi Scrisoare despre 
„umanism “). Aici putem citi: „Limba are nevoie de vor¬ 
birea omenească şi cu toate acestea nu este simpla 
făcătură rezultată din activitatea noastră verbală“ (p. 256). 

Limba fundamentală, numită de Heidegger rostire , 
face posibilă orice apariţie. „Rostirea domină şi ros- 
tuieşte spaţiul liber al locului de deschidere care trebuie 
să fie prezent în orice apariţie, trebuie să părăsească orice 
dispariţie, în care trebuie să se arate, trebuie să se in¬ 
troducă prin rostire orice ajungere la prezenţă şi orice 
abandonare a prezenţei 44 (p. 257). Pornind de la ce sur¬ 
vine în rostirea gîndită astfel, Heidegger întîlneşte eveni¬ 
mentul care relevă ceea ce este propriu. El relevă ceea 
ce este propriu, adică oferă „spaţiul liber al locului de 
deschidere în care poate să dureze ceea ce ajunge la pre¬ 
zenţă, din care ceea ce nu ajunge la prezenţă poate să 
scape şi poate să-şi păstreze în sustragere durabilitatea 44 
(p. 258). Această acordare nu trebuie gîndită în confor¬ 
mitate cu schema cauză şi efect. „Nu există nimic altceva 
din care evenimentul poate fi dedus, pornind de la care 
ar putea fi explicat 44 (p. 258). Este ultimul lucru la care 
se opreşte privirea cînd caută să descifreze actul dăru¬ 
irii efectuat de rostire. Dacă într-o altă scriere Heidegger 
a spus despre fiinţă că „ea dă 44 — în acest loc se spune 
că el (evenimentul) mai acordă şi acest „ea dă 44 „de care 

mai are nevoie şi « fiinţa » pentru a ajunge ca prezenţă 
în ceea ce îi este propriu“ (p. 258). 

Multiplele posibilităţi ale actului de a arăta trimit la 
rostire ca mijloc de a arăta şi acesta, la rîndul său, la eve¬ 
niment. E bine să amintim că nu avem voie să ipostaziem 
evenimentul ca şi cum ar fi o putere transcendentă care 
se situează chiar mai presus de fiinţă, ci trebuie, dim¬ 
potrivă, să încercăm să surprindem evenimentul ca acel 
ceva ce guvernează în limbă şi pe care l-am întîlnit atunci 
cînd ne-am chestionat asupra actului arătării propriu lim- 

A 

bii. In încercarea de a gîndi evenimentul nu părăsim 
nicidecum limba — este o nouă vedere asupra limbii în 
legătură cu felul în care limba îl lasă pe om să vorbească 
el însuşi, prilejuindu-i acel loc de deschidere în care orice 
fiinţare ajunge să apară. Această corelaţie nu trebuie nici 
ea gîndită în sensul că omul este supus unei forţe în faţa 
căreia trebuie să se încline, ci Heidegger vrea să arate ce 
datorează omul limbii în calitatea ei de rostire. Vorbirea 
autentică este pentru Heidegger o co-respundere — a co¬ 
respunde rostirii şi evenimentului. Raportul amintit deja 
dintre Dasein şi fiinţă revine cînd se spune „că este nevoie 
de om pentru a face să răsune rostirea lipsită de sunete“ 
(p. 260). (Vezi cele spuse mai sus despre limbă ca strîn- 
gere laolaltă.) 

A 

In vorbirea autentică nu survine altceva decît o reve¬ 
lare a evenimentului care rămîne însă ascuns vorbitoru¬ 
lui însuşi. De aceea, experimentarea meditativă a esenţei 
limbii nu este pentru Heidegger nimic altceva decît o 

dezvăluire a mişcării ce conduce de la eveniment la vor- 

» 

birea omului. Limba are putinţa să dăruiască locul de des¬ 
chidere pentru că ea este prin esenţa ei eveniment care 
relevă ceea ce este propriu. Dimensiunea istorică mereu 
prezentă în gîndirea lui Heidegger poate fi întîlnită şi aici. 
Evenimentul care relevă ceea ce este propriu nu este o 
survenire unică, el are putinţa să iasă din ascundere, să 

se arate sau să se sustragă; în conformitate cu această ară¬ 
tare de sine sau cu acest refuz, limba ajunge la ceea ce 
îi este propriu, iar vorbirea omenească este ea însăşi su¬ 
pusă transformării. 

„Orice limbă a omului ajunge la ceea ce îi este pro¬ 
priu în rostire şi, ca atare, în sensul strict al cuvîntului, 
deşi după măsuri diferite ale apropierii faţă de eveniment, 
ea este limbă autentică. Orice limbă autentică este, de 
vreme ce este atribuită, trimisă omului prin mişcarea ară¬ 
tătoare de drum a rostirii, de natură destinală“ (p. 264). 

Despre raportul dintre activitatea poetică şi gîndire 
Heidegger spune: „Orice gîndire meditativă este o acti¬ 
vitate poetică, orice activitate poetică este însă o gîndire“ 
(p. 267). Iar noi putem adăuga — ceea ce împlineşte pro- 
priu-zis activitatea poetică este, potrivit lui Heidegger, 
evenimentul căruia şi limba îi rămîne conferită în chip 
propriu, fapt pentru care într-un text mai timpuriu ea a 
putut fi invocată drept poezie. 



Aletheia — cauza gîndirii 
{Sfîrşitul filozofiei şi sarcina gîndirii , 1964) 


Textul conferinţei Das Ende der Philosophie und die Auf- 
gabe des Denkens (Sfîrşitul filozofiei şi sarcina gîndirii) 
a luat naştere în 1964. El a apărut mai întîi într-o tra¬ 
ducere datorată lui Jean Beaufret şi lui Fran^ois Fedier 
în volumul colectiv Kierkegaard vivant/Kierkegaard viu 
(Paris, 1966) şi a fost apoi inclus în volumul Despre cauza 
gîndirii (1969). Dacă l-am aşezat aici în finalul conside¬ 
raţiilor noastre, am făcut-o pentru că în el se găsesc atît 
o privire retrospectivă cît şi una prospectivă. Cea retro¬ 
spectivă vizează filozofia ca metafizică, cea prospectivă 
gîndirea care nu se mai concepe pe sine ca metafizică. 

„Metafizica gîndeşte fiinţarea ca fiinţare în modalitatea 
reprezentării care întemeiază 44 (p. 62).* 

Metafizica este cea care caută temeiul fiinţării; acest 
temei ea îl numeşte fiinţa. El este astfel conceput încît lasă 

A 

fiinţarea să fie prezentă. întemeierea poate fi gîndită ca 
o producere a realului (de exemplu, Dumnezeu ca temei 
suprem şi ultim), ca temei transcendental (de exemplu, la 
Kant condiţia posibilităţii experienţei care este totodată 
condiţia posibilităţii obiectelor experienţei), ca mişcare 
dialectică a spiritului absolut (în sensul lui Hegel), ca ex¬ 
plicare a procesului de producţie (Marx), ca voinţă de pu¬ 
tere care instituind valorile se instituie pe sine (Nietzsche). 


* Trimiterile din acest capitol se referă la Zur Sache des Denkens 
(Tiibingen, 1969). 

„Ceea ce particularizează gîndirea metafizică, ce cer¬ 
cetează temeiul fiinţării, este faptul că, pornind de la ceea 
ce este prezent, îl reprezintă pe acesta în prezentualitatea 
sa, prezentîndu-1 astfel pornind de la temeiul său ca fi¬ 
ind întemeiat 44 (p. 62). 

Dar ce înseamnă sfîrşitul filozofiei? El nu este gîndit 
ca o încetare în sensul că ceva s-ar stinge, ci, dimpotrivă, 
ca acel loc „în care se strînge laolaltă în posibilitatea sa 
extremă întregul istoriei ei 44 (p. 63). Aceasta este totodată 
desăvîrşirea ei. Desăvîrşirea nu este gîndită aici ca per¬ 
fecţiune, ci ca ajungere la sfîrşit. Nu putem considera filo¬ 
zofia lui Kant drept mai desăvîrşită decît cea a lui Platon 
şi pe aceasta drept mai desăvîrşită decît cea a lui Parme- 

A 

nide. In fiecare filozofie se exprimă ceva ce-şi are în sine 
o necesitate proprie. Dacă judecăm filozofia pornind de 
la ştiinţă, cădem lesne în greşeala de a considera că ceea 
ce a fost mai timpuriu este mai imperfect şi poate deci 
să fie abandonat. Nu aşa trebuie gîndită istoria metafizicii. 
Gîndirea lui Platon, de pildă, nu a devenit nicidecum 
caducă din cauza filozofiilor de mai tîrziu. Dimpotrivă, 
întreaga metafizică este pătrunsă şi stăpînită de platonism, 
ce-i drept, de un platonism care se modifică şi a cărui for¬ 
mă ultimă este pînă în prezent răsturnarea platonismu¬ 
lui la Nietzsche. 

O dată cu desfăşurarea filozofiei survine si formarea 
ştiinţelor care se desprind de filozofie. Sîntem astăzi mar¬ 
torii procesului prin care tot mai multe întrebări care în 

trecut erau tratate de filozofie trec în domeniul stiintei. 

» » 

Acest fenomen ar putea fi interpretat drept o înlocuire a 
filozofiei de către ştiinţă, dar este, potrivit lui Heidegger, 

un semn al desăvîrsirii metafizicii. Căci metafizica mo- 

* 

demă este de-a dreptul solul originar din care au crescut 

ştiinţele. Caracterul tehnic al metafizicii aflată în curs de 

» » 

desăvîrşire (vezi „Aletheia şi esenţa tehnicii 44 , p. 147 

ş. urm.) s-a înstăpînit asupra ştiinţelor. „Distribuirea filo¬ 
zofiei în ştiinţele de sine stătătoare, dar care comunică 
din ce în ce mai mult între ele, reprezintă desăvîrşirea le¬ 
gitimă a filozofiei. Filozofia sfîrşeşte în epoca prezentă. 
Ea şi-a găsit locul în ştiinţificitatea tipului de umanitate 
care acţionează social. Trăsătura fundamentală a acestei 

y 

stiintificităti este însă caracterul ei cibernetic, adică teh- 
nic“ (p. 64). Heidegger lămureşte această situaţie de fapt 
care contrazice reprezentarea obişnuită. „Sfîrşitul filo¬ 
zofiei se înfăţişează drept triumful instalării dirijabile a 
unei lumi ştiinţifico-tehnice şi a orînduirii sociale pe po¬ 
triva acestei lumi. Sfîrşitul filozofiei înseamnă: începutul 
civilizaţiei lumii întemeiate în gîndirea occidental-euro¬ 
peană 44 (p. 65). 

Se pune întrebarea: S-au epuizat oare, o dată cu sfîr- 
situl filozofiei în sensul trecerii si al dizolvării ei în stiinte, 
toate posibilităţile sau njai există o posibilitate pe care 
filozofia însăşi nu a desfăşurat-o, o primă posibilitate care 
se află ascunsă chiar la temeiul ei ? 

Pentru a putea hotărî asupra acestui lucru nu ne este 
îngăduit să dăm pur şi simplu filozofia deoparte, ci tre¬ 
buie, dimpotrivă, s-o gîndim în desfăşurarea ei istorică 
— ceea ce Heidegger a şi făcut de-a lungul întregii sale 
vieţi. Raportat la filozofia care se dizolvă în efectul ştiin- 
tifico-tehnic, ceea ce se încearcă aici nu este decît un 
lucru modest, o pregătire pentru o posibilitate „al cărei 
contur rămîne vag şi a cărei venire rămîne incertă 44 (p. 66). 
Totodată este astăzi aproape de neimaginat cînd Heideg¬ 
ger spune „că civilizaţia lumii, care se află acum abia la 
început, va depăşi cîndva configuraţia tehnico-ştiinţi- 
fico-industrială ca singură dătătoare de măsură pentru să- 
lăşluirea în lume 44 (p. 67). 

Care este cauza gîndirii? Heidegger ia în consideraţie 
două variante în care a fost tratată această temă, cea a 

lui Hegel şi cea a lui Husserl. Rezultă că în ambele cazuri 
nu cauza — subiectivitatea — este cea care trebuie con¬ 
testată, ci metoda. Ce rămîne aici negîndit? Să luăm 

A 

exemplul lui Hegel. In dialectica speculativă se arată 
„cum ajunge să apară cauza filozofiei din sine însăşi pen¬ 
tru sine însăşi, devenind astfel prezentă“ (p. 71). Apariţia 
presupune luminozitate în care se arată ceea ce apare. 
Luminozitatea, la rîndul ei, presupune un spaţiu deschis 
pe care ea să-l poată lumina — starea de deschidere ca 
regiune liberă. Existenţa stării de deschidere este presu¬ 
pusă şi în gîndirea speculativă sau, cum spune Heidegger, 
„ea singură, şi abia ea, acordă şi mersului gîndirii spe¬ 
culative mersul prin ceea ce gîndeşte această gîndire“ 
(P- 71). 

Starea de deschidere este gîndită de Heidegger ca loc 

A 

de deschidere ( Lichtung ) (vezi „întrebarea privitoare la 
adevăr în Despre esenţa adevărului 44 [p. 85 ş. urm.], „Artă 
şi aletheia“ [p. 105 ş. urm.] şi „Omenescul omului“ [p. 133 
ş. urm.]). Cuvîntul a fost format după modelul franţu¬ 
zescului clairiere. Lichtung - lichten înseamnă a elibera 
ceva de pomi, a-1 face deschis. Lumina în sensul lumi¬ 
nozităţii nu creează deschisul, ci îl presupune pentru a 
putea lumina ceva în cuprinsul lui, respectiv „pentru 
a lăsa luminozitatea să se joace cu întunericul 44 (p. 72). 
„Locul de deschidere este deschisul pentru tot ce ajunge 

A 

la prezenţă şi tot ce e lipsit de prezenţă 44 (p. 72). Intr-o 
bună zi ar trebui să se pună întrebarea „dacă locul de des¬ 
chidere, deschisul liber, nu este cumva acel ceva în care 
spaţiul pur şi timpul ecstatic şi tot ce ajunge în ele la 
prezenţă şi tot ce este lipsit de prezenţă îşi află abia locul 
care, adăpostind, strînge totul laolaltă 44 (p. 73). 

Filozofarea este deja dintotdeauna „aşezată în spaţiul 
liber al locului de deschidere. Dar filozofia nu ştie nimic 

i 

A 

despre locul de deschidere 44 (p. 73). In trecut Heidegger 

a desemnat această situaţie de fapt drept uitare a fiinţei 
de către metafizică. Prezenţa — cuvîntul fundamental pen¬ 
tru fiinţa gîndită în spirit elin — depinde dintotdeauna deja 
de locul de deschidere. Iar ceea ce este lipsit de prezenţă 
nu poate fi experimentat, la rîndul său, ca fiind lipsit de 
prezenţă decît între hotarele locului de deschidere. Platon 
a surprins, ce-i drept, fiinţarea pornind de la aspectul ei 
dSoq şi a arătat importanţa luminii. „Dar nu există nici 
lumină si nici luminozitate fără locul de deschidere. Chiar 

A 

şi întunericul are nevoie de el“ (p. 74). In filozofie locul 
de deschidere rămîne negîndit. 

A 

In poemul lui Parmenide este invocată aletheia, starea 
de neascundere, cea bine rotunjită „pentru că este rotită 
în rotundul pur al cercului pe care pretutindeni începutul 
şi sfîrşitul sînt unul şi acelaşi lucru“ (p. 74). 

Heidegger arătase mai înainte că drumul gîndirii (atît 
cel al filozofiei speculative cît şi cel al fenomenologiei) 
are nevoie de locul de deschidere pentru a putea fi; acum 
el arată că fiinţarea însăşi poate ajunge la prezenţă, poate 
să-şi facă apariţia, numai datorită stării de deschidere. 
Aşadar, locul de deschidere acordă două lucruri deodată: 
drumul pe care pornesc întrebările către fiinţare pentru 
a o chestiona în privinţa prezenţei sale şi totodată, şi mai 
ales, ca fiinţarea însăşi să ajungă la prezenţă. „’A^fi^eia, 
starea de neascundere, trebuie gîndită de noi drept locul 
de deschidere care, el abia, acordă fiinţa şi gîndirea, ajun¬ 
gerea lor la prezenţă una către cealalta şi una pentru 
cealaltă“ (p. 75). 

A 

întrebarea care apare de timpuriu în spaţiul elin şi care 
rămîne pentru întreaga metafizică o întrebare, şi anume cum 
sînt corelate gîndirea şi fiinţa, este gîndită aici pornind de 
la aletheia. Am afirmat la început că leitmotivul gîndirii lui 
Heidegger sînt întrebarea privitoare la fiinţă şi întrebarea 
privitoare la adevăr. Vedem aici că aletheia se arată drept 

elementul „în care, abia în el, există atît fiinţă cît şi gîndire 
precum şi corelaţia dintre ele“ (p. 76). Ceea ce e sugerat 
la Parmenide e uitat în metafizică de vreme ce ea întreabă 
despre fiinţa fiinţării ca fiind cauza ultimă în sensul fiinţării 
supreme, ceea ce o face să fie onto-teologică. 

A 

In dimensiunea gîndirii heideggeriene întrebarea s-a 
modificat în sensul că lucrul hotărîtor nu mai este pe¬ 
rechea fiintă-adevăr, ci că aletheia se arată a fi acel ceva 
care susţine fiinţa şi adevărul. Adevărul conceput drept 
concordanţă între cunoaştere şi fiinţare (conceptul tra¬ 
diţional de adevăr) este posibil abia prin situarea în locul 
de deschidere — ceea ce Heidegger a arătat pentru întîia 
oară în Despre esenţa adevărului. „Căci la fel ca fiinţa şi 
gîndirea adevărul însuşi nu poate fi ceea ce este decît în 
elementul locului de deschidere. Evidentă, certitudine de 
orice grad, orice fel de verificare a lui veritas se mişcă 
deja împreună cu acesta în sfera de guvernare a locului 
de deschidere 44 (p. 76). 

Am ajuns aici în locul în care aletheia se arată a fi ele¬ 
mentul originar pe care îl trecem cu vederea şi îl sărim 
de fiecare dată în favoarea a ceea ce a răsărit din ea. Acum 
nu mai avem voie să echivalăm aletheia cu adevărul, căci 
ea este cea care, mai întîi, acordă adevărul — adevărul 
în sensul concordanţei sau al certitudinii absolute a ştiin¬ 
ţei. Heidegger critică în acest context încercarea sa din 
Fiinţă şi timp , invocată şi de noi, unde aletheia a fost tra¬ 
dusă prin adevăr. Şi se distanţează şi de sintagma sa 
adevărul fiinţei (de exemplu, în Despre esenţa adevăru¬ 
lui şi în Scrisoare despre „umanism 11 ). 

Metafizica gîndeşte diversele modalităţi în care fiin¬ 
ţarea este prezentă, dar nu gîndeşte acel ceva ce, mai întîi, 
le precedă. Prezenţă există numai graţie aletheiei. Ce-i 
drept, vechii greci au trăit în experienţa aletheiei , dar nici 
la ei ea nu a fost gîndită anume. Heidegger îşi corectează 

aici şi interpretarea dată lui Platon potrivit căreia o dată 
cu Platon s-ar fi produs o modificare a aletheiei de la stare 

de neascundere la corectitudine. El susţine acum că 

* 

aletheia este interpretată imediat în direcţia corectitudinii, 
nemaiajungînd astfel să fie considerată în sine. „Este ex¬ 
perimentat şi gîndit numai ceea ce este acordat de 
’A^fitea în calitatea ei de loc de deschidere, dar nu ce 
este ea ca atare“ (p. 78). Omul se concentrează asupra a 
ceea ce ajunge la prezenţă şi nu se întreabă asupra stării 
de prezenţă şi asupra locului de deschidere care acordă 
stare de prezenţă. 

De ce se întîmplă astfel? Nu cumva „ascunderea de 
sine, starea de ascundere, Af^ri fac parte din ’A7,fii3eia?“ 
(p. 79). „Dacă lucrurile ar sta astfel, atunci locul de des¬ 
chidere nu ar fi un simplu loc de deschidere pentru starea 
de prezenţă, ci ar fi loc de deschidere a stării de prezenţă 
care se ascunde, loc de deschidere a adăpostirii care se 
ascunde“ (p. 78). 

Trebuie pus în mişcare demersul interogativ care 
porneşte pe urmele acestei ascunderi. întregul efort al lui 
Heidegger este dedicat acestei puneri-în-mişcare. Rămîne 
însă sub semnul întrebării dacă am înţeles într-adevăr ce 

f 

anume se întîmplă în acest demers interogativ, dacă 
sîntem prinşi în el sau dacă nu rămînem, dimpotrivă, 
fascinaţi de formula tehnico-cibemetică a reprezentării, 
astfel încît o asemenea punere a întrebării trebuie să ne 
apară drept o simplă fantezie. 

Opera lui Heidegger este un masiv muntos pe care nu 
ştim încă a-1 escalada. Avem desigur putinţa să mergem 
cîte o bucată de pe o cărare sau alta şi să observăm des¬ 
tule lucruri neobişnuite si tulburătoare — dar toate aces- 
tea sînt departe de o drumeţie pe creste. Lucrarea de faţă 
îşi propune să stimuleze şi să promoveze tentative de 
apropiere. Ea a trebuit să se rezume la texte puţine şi nici 

pe acestea nu le-a putut interpreta în mod exhaustiv. Dacă 

însă a izbutit să facă vizibil caracterul neobişnuit al aces- 

* 

tei gîndiri, atunci ea nu a fost în zadar. Iar dacă a reuşit 
chiar să pregătească privirea pentru sesizarea neobişnu¬ 
itului în mijlocul obişnuitului şi să-i îndepărteze de 
Heidegger pe cei care se cramponează de obişnuit, atunci 
şi-ar afla aici o justificare ce ar putea să mai reducă puţin 
din neajunsul şi stîngăcia prezentării. 

A 

In ceea ce priveşte felul în care este înţeles astăzi 
Heidegger, să cităm vorba unui poet de care Heidegger 
este legat printr-un fel de afinitate electivă — este un frag¬ 
ment din Titanii lui Holderlin: 

Nu este însă 
Timpul. încă... 



Note 


1. Hannah Arendt: „Lui Martin Heidegger la cea de 
a 80-a aniversare, în Merkur 10 (1969), pp. 893-902. 

2. Vezi şi conferinţa inaugurală în faţa Academiei de 
ştiinţe din Heidelberg, în „Wissenschaft und Welt- 
bild“ / „Ştiinţă şi imagine a lumii“, 12 / 1959, p. 610 ş. urm. 

3. Vezi Otto Poggeler: Der Denkweg Martin Heideg¬ 
ger s/Drumul gîndirii lui Heidegger , Pfullingen, 1963, cap. 
12: „Metaphysik und Geschichte“ / „Metafizică şi isto¬ 
rie 44 , p. 27 ş. urm. 

4. Vezi Hans Georg Gadamer: „Martin Heidegger und 
die Marburger Theologie“ / „Martin Heidegger şi teolo¬ 
gia marburgheză“, în Otto Poggeler (ed.), Heidegger , 
Koln-Berlin, 1969, p. 174 ş. urm. 

5. Op. cit., p. 169. 

6. Op. cit., p. 171: „Extraordinara capacitate de intuire 
fenomenologică pusă în joc de Heidegger în interpretările 
sale a eliberat textul originar al lui Aristotel atît de te¬ 
meinic şi de eficient de straturile suprapuse de tradiţia 
scolastică şi de caricatura jalnică pe care o cultivă cri¬ 
ticismul din acea epocă despre Aristotel... încît el a în¬ 
ceput să vorbească într-un mod cu totul neaşteptat/ 4 Poate 
că în loc de „capacitate de intuire 44 s-ar putea pune pă¬ 
trunderea în intenţia originară a autorului. 

7. Poggeler, op. cit., p. 7. 

8. Heidegger a expus interpretarea aceasta în semes¬ 
trul de iarnă 1927 / 28 într-o prelegere de patru ore, la 

Institutul Herder din Riga, în septembrie 1928, precum 
si în cursurile universitare de la Davos, din martie 1929. 
Prestaţia lui Heidegger la aceste cursuri universitare se 
bucurase de o primire foarte bună. 

9. Vezi în legătură cu această problematică lucrarea lui 
Walter Biemel, Le Concept de monde chez Heidegger/ 
Conceptul de lume la Heidegger, Louvain-Paris, 1950. 

10. Vezi lucrarea lui Walter Biemel, Philosophische 
Analysen zur Kunst der Gegenwart, Den Haag, 1969 
(.Phaenomenologica , voi. 28). 

11.0 prezentare scrupuloasă găsim în lucrarea lui 
J. L. Mehta, The Philosophy of Martin Heidegger/Filozofia 
lui Martin Heidegger , Banaras Hindu University Press, 
Varanasi (Părţi din ea au fost preluate în ediţia ameri¬ 
cană [Harper Torchbooks, 1971]). Trebuie amintită şi 
prezentarea foarte temeinică făcută de Richardson: 
Heidegger. Through Phenomenology to Thought /Heideg¬ 
ger. Prin fenomenologie la gîndire, Den Haag, 1963 ( Phae¬ 
nomenologica, voi. 13). Lucrarea lui Otto Poggeler a fost 
deja citată mai sus. Lucrarea pătrunzătoare a lui Rosales 
îşi propune drept temă centrală diferenţa ontologică (vezi 
Phaenomenologica , voi. 33). 

12. Poggeler, op. cit., p. 210. 

13. Martin Heidegger a ţinut conferinţa în octombrie 
1930 la Brema, la 5 decembrie al aceluiaşi an la Marburg 
şi la 11 decembrie la Freiburg i. B. Ea a fost repetată în 
1932 la Dresda. Cităm după Wegmarken (Frankfurt pe 
Main, 1967) care preia neschimbat textul publicat pen¬ 
tru prima dată în 1943. 

14. Prima variantă a textului a fost prezentată de 
Heidegger în noiembrie 1935 la Freiburg i. B. şi în ia¬ 
nuarie 1936 la Ziirich. Varianta dezvoltată a luat naştere 
în 1936 şi a fost prezentată în trei conferinţe în Freies 
Deutsches Hochstift de la Frankfurt pe Main în noiem¬ 
brie si decembrie ale aceluiaşi an. 

> » 

15. Referitor la obiecţia posibilă că arta a fost con¬ 
cepută pornind de la adevăr încă de Schelling şi Hegel, 
vezi lucrarea lui Walter Biemel, Kants Begriindung der 

Asthetik und ihre Bedeutung fur die Philosophie der Kunst/ 
* 

întemeierea esteticii de către Kant şi semnificaţia ei pen¬ 
tru filozofia artei, Kantstudien , voi. 66. 

16. O încercare în această direcţie a fost făcută de 

» 

Walter Biemel în lucrarea Philosophische Analysen zur 
Kunst der Gegenwart , Den Haag, 1969 ( Phaenomeno - 
logica, voi. 28). 

17. Cf. Wemer Heisenberg: „Das Naturbild der 
heutigen Physik* 4 / „Imaginea naturii în fizica contem- 
porană“, în Die Kiinste im technischen Zeitalter/Artele în 
epoca tehnicii , Miinchen, 1953, p. 60 ş. urm. 

18. Din păcate trebuie să renunţ la comentarea gîndu- 
lui despre tetradă. Recomand articolul lui Sinn, „Heideg- 
gers Spătphilosophie“ / „Filozofia tîrzie a lui Heidegger“, 
Philosophische Rundschau , 14, voi 2 / 3, p. 81-182 şi arti¬ 
colul lui Poggeler, „Sein als Ereignis“ / „Fiinţa ca eveni- 
ment“, Zeitschrift fur philosophische Forschung, XIII, 
pp. 597-632. 



Tabel cronologic 


1889 26 septembrie: se naşte Martin Heidegger, fiul lui 
Friedrich Heidegger (7 august 1851 — 2 mai 
1924), meşter dogar la MeBkirch, şi al Johannei 
Heidegger, născută Kempf (21 martie 1858 — 2 
mai 1927) 

1903-1906 urmează cursurile gimnaziale la Konstanz 

1906 -1909 urmează cursurile gimnaziale la Freiburg i.B. 

1909-1911 studii de teologie la Freiburg i. B. 

1911-1913 studii de filozofie, stiinte umaniste si stiin- 
ţe ale naturii la Freiburg i. B. 

1913 promovează la Schneider-Rickert coreferent cu 
dizertaţia Die Lehre vom Urteil im Psycho- 
logismus / Doctrina despre judecată în psihologism 

1915 obţine titlul de docent la Freiburg cu lucrarea Die 
Kategorien- und Bedeutungslehre bei Duns Scotus / 
Doctrina despre categorii şi semnificaţie la Duns 
Scotus 

1915-1918 efectuează stagiul militar 

1917 se însoară cu Elfride Petri 

1919 se naşte Jorg, primul fiu 

1920 se naşte Hermann, cel de al doilea fiu 

1922 construieşte cabana de la Todtnauberg 

1923 invitat să ţină cursuri la Marburg — rămîne pînă 
în 1928 la Marburg 

Dasein und Wahrsein / A exista şi a fi adevărat , con¬ 
ferinţă tinută la Societatea Kant din Koln la in- 

* ? 

vitaţia lui Max Scheler (reluată la Essen) 

1926 Begriff und Entwicklung der phănomenologischen 
Forschung / Conceptul şi dezvoltarea cercetării 
fenomenologice , conferinţă ţinută în 4 decembrie 
la Cercul filozofic marburghez 

1927 Fiinţă şi timp * 

1928 numit profesor de filozofie la Universitatea 
Albert-Ludwig din Freiburg i. B. ca urmaş al lui 
Edmund Husserl 

Kant und das Problem der Metaphysik / Kant şi pro¬ 
blema metafizicii. Serie de conferinţe la Institutul 
Herder din Riga 

1929 Philosophische Anthropologie und Metaphysik des 
Daseins / Antropologie filozofică şi metafizică a 
Dasein -ului. Conferinţă ţinută la Frankfurt pe 
Main, la 24 ianuarie 

Kant şi problema metafizicii. Conferinţe ţinute în 
martie la cursurile universitare din Davos 

Re de zum 70. Geburtstag von Edmund Husserl / 
Discurs la cea de a 70-a aniversare a lui Edmund 
Husserl , ţinut la 9 aprilie 

Was ist Metaphysik ? / Ce este metafizica ? prelegere 
inaugurală ţinută la 24 iulie în aula Universităţii 

Die heutige Problemlage der Philosophie l Proble¬ 
matica actuală a filozofiei. Conferinţă ţinută la 
Karlsruhe în decembrie 


* Prezentîndu-se aici în primul rînd viaţa lui Heidegger, lista 
lucrărilor sale este incompletă ( n. t.). 

1930 Die Problemlage der heutigen Philosophie / Proble¬ 
matica actuală a filozofiei şi Hegel und das Problem 
der Metaphysik / Hegel şi problema metafizicii. 

Două conferinţe tinute în 21 si 22 martie la Asocia- 

» » » 

tia ştiinţifică din Amsterdam 

» » i 

Vom Wesen der Wahrheit /Despre esenţa adevăru¬ 
lui. Conferinţă tinută la Brema în octombrie, la 
Marburg în 5 decembrie, la Freiburg în 11 de¬ 
cembrie si la Dresda în 1932 

y 

1933 ales rector al Universităţii Albert-Ludwig 

Die Selbstbehauptung der deutschen Universităt / Afir¬ 
marea universităţii germane. Discurs rostit în 
27 mai la preluarea rectoratului 

1934 demisionează din funcţia de rector 

» 

1935 Originea operei de artă. Conferinţă ţinută la 
13 noiembrie la Societatea de teorie a artei din 
Freiburg i. B., reluată în ianuarie 1936 la Ziirich 

1936 Holderlin und das Wesen der Dichtung / Holderlin şi 
esenţa poeziei. Conferinţă ţinută la Roma la 2 apri¬ 
lie 1936 (vezi Erlăuterungen zu Holderlins Dicht¬ 
ung / Interpretări la poezia lui Holderlin) 

Originea operei de artă. Trei conferinţe ţinute la 
17 si 24 noiembrie si la 4 decembrie la Freies 

i » 

Deutsches Hochstift, Frankfurt pe Main (vezi Dru¬ 
muri în pădure) 

1938 Die Begriindung des neuzeitlichen Weltbildes durch 

a 

die Metaphysik / întemeierea imaginii moderne a lu¬ 
mii de către metafizică. Conferinţă ţinută la 9 iu¬ 
nie în fata Societăţii de teorie a artei, de stiinte ale 
naturii si de medicină în cadrul suitei de conferinţe 

y y 

„Die Begriindung des Weltbildes der Neuzeit“ / 

A 

„întemeierea imaginii lumii în epoca modemă“ 

(vezi Drumuri în pădure: Die Zeit des Welt- 
bildes / Timpul imaginii lumii 

1939 Holderlins Hymne „Wie wenn am Feiertage...” / 
Imnul lui Holderlin „Ca şi cum în zi de sărbă¬ 
toare. .. “ Conferinţă tinută de mai multe ori în anii 

» » 

1939 şi 1940 (vezi Interpretări la poezia lui 
Holderlin) 

1940 Platons Lehre von der Wahrheit / Doctrina lui Pla- 
ton despre adevăr. Conferinţă, apărută mai îritîi în 
„Jahrbuch fur die geistige Uberlieferung / Anuarul 
pentru tradiţie spirituală, 1942 (vezi Repere pe dru¬ 
mul gîndirii) 

1943 Andenken / Aducere aminte. Apărut la centenarul 

morţii lui Holderlin în volumul comemorativ alcă- 

» 

tuit de P. Kluckhohn 

Heimkunft / An die Verwandten / Reîntoarcerea aca¬ 
să / Către neamuri. Discurs tinut la 6 iunie la Uni- 

* 

versitatea Freiburg i. B. cu ocazia comemorării a 
o sută de ani de la moartea lui Holderlin (vezi 
Interpretări la poezia lui Holderlin) 

Nietzsches Wort „Gott ist tot“ / Vorba lui Nietzsche 
„Dumnezeu e mort“. Prezentat într-un cerc restrîns 
(vezi Drumuri în pădure) 

1944 mobilizat în toamnă pentru apărarea civilă 

1945 interdicţie de predare menţinută de autorităţile de 
ocupaţie pînă în 1951 

1946 Wozu Dichter? I La ce bun poeţi ? Conferinţă ţinu¬ 
tă în cercul cel mai restrîns la comemorarea a 
20 de ani de la moartea lui Rilke (vezi Drumuri în 
pădure) 

1947 Der Feldweg. Aus der Erfahrung des Denkens / 
Drumul de ţară. Din experienţa gîndirii 

1949 Einblick in das xvas ist / Privire în ceea ce este / (Das 
Ding / Lucrul — Das Ge-stell / Com-punerea — Die 
Gefahr / Primejdia — Die Kehre / Răsturnarea) Patru 

conferinţe tinute în Clubul de la Brema în decern- 

* » 

brie 1949, reluate în 1950 pe Biihlerhbhe 

1950 Das Ding / Lucrul. Conferinţă (varianta dezvoltată) 
tinută la 6 iunie la Academia Bavareză de 
Bele-arte 

Die Sprache / Limba. Conferinţă ţinută la 7 octombrie 
pe Biihlerhbhe în amintirea lui Max Kommerell, 
reluată în 14 februarie 1951 (vezi Untenvegs zur 

A 

Sprache / In drum către limbă) 

1951 Bauen Wohnen Denken / Construire Locuire Gîndire. 
Conferinţă ţinută pe 5 august în cadrul dezbaterii 
de la Darmstadt despre „Mensch und Raum“ / 
„Om şi spaţiu“ 

.. .dichterisch wohnet der Mensch.../ ...în chip poetic 
locuieşte omul... Conferinţă ţinută pe Biihlerhbhe 
la 6 octombrie 

1953 Wer ist Nietzsches Zarathustra? / Cine este Za- 
rathustra al lui Nietzsche? Conferinţă ţinută pe 
8 mai la Clubul de la Brema 

Wissenschaft und Besinnung / Ştiinţă şi contemplare. 
Conferinţă ţinută pe 15 mai cu prilejul Adunării 
Asociaţiei librarilor cu profil ştiinţific pe Schau- 
insland şi pe 4 august la Miinchen pentru pre¬ 
gătirea Sesiunii Academiei Bavareze de Bele-arte 
„Die Kiinste im technischen Zeitalter“ / „Artele în 
epoca tehnicii“ 

_ A 

Die Frage nach der Technik / întrebarea privitoare 
la tehnică. Conferinţă tinută la 18 noiembrie la 

i » 

Academia Bavareză de Bele-arte în suita „Artele 

în epoca tehnicii** şi la 12 februarie la Freiburg i. B. 
la comemorarea a 150 de ani de la moartea lui Kant 

1954 Besinnung / Contemplare. Conferinţă ţinută la 
Ziirich, la Konstanz şi pe 19 iunie la Freiburg i. B. 

1955 Gelassenheit / Lăsarea să fie. Discurs rostit la 30 oc¬ 
tombrie la MeBkirch la aniversarea a 175 de ani 
de la naşterea compozitorului Conradin Kreutzer 

Was ist das — die Philosophie ? / Ce este aceasta — 
filozofia ? Conferinţă ţinută în septembrie la Ce- 
risy-la-Salle 

Der Satz vom Grund / Principiul temeiului. Con¬ 
ferinţă tinută la 25 mai la Clubul de la Brema si 

i i * 

la 24 octombrie la Universitatea din Viena (vezi 
Principiul temeiului) 

Gesprăch mitHebel beim „ Schatzkăstlein“ / Dialog 
cu Hebel la „ Caseta cu bijuterii". Cu prilejul zilei 
Hebel din 1956 

Paul Klee. Conferinţă în fata arhitecţilor tinută la 

* i i * 

Freiburg i. B. 

1957 Die onto-theologische Verfassung der Metaphysik. / 
Constituţia onto-teologică a metafizicii. Conferinţă 
ţinută la Todtnauberg pe 24 februarie (vezi Identi- 
tăt und Differenz / Identitate şi diferenţă) 

Grundsătze des Denkens / Principii ale gîndirii. 
Cinci conferinţe ţinute în timpul semestrului de 
vară în cadrul studiilor generale ale Universităţii 
Freiburg i. B. Dintre acestea, conferinţa a treia, Der 
Satz der Identităt / Principiul identităţii, a fost pre¬ 
zentată la 27 iunie ca expunere jubiliară la aniver¬ 
sarea a 500 de ani de existentă a Universităţii 

* » 

Albert-Ludwig 

Das Wesen der Sprache / Esenţa limbii. Trei con¬ 
ferinţe tinute la 14 si 18 decembrie si la 7 februarie 

* i t » 

1958 în cadrul studiilor generale ale Universităţii 
Freiburg i. B'. (vezi Pe drum către limbă) 

1958 Hegel et Ies Grecs / Hegel şi grecii. Conferinţă ţinută 
în 20 martie la Nouvelle Faculte din Aix-en-Pro- 
vence şi în limba germană la Şedinţa comună a 
Academiei de ştiinţe din Heidelberg din 26 iulie 
(vezi Repere pe drumul gîndirii) 

Dichten und Denken. Zu Ştefan Georges Gedicht 
„Das Wort“ / Activitate poetică şi gîndire. In mar¬ 
ginea poeziei lui Ştefan George „ Cuvîntul“. Confe¬ 
rinţă tinută la 11 mai la festivitatea matinală a 
Burgtheater-ului din Viena (vezi Pe drum către 
limbă) 

1959 Der Weg zur Sprache / Drumul către limbă. Con¬ 
ferinţă tinută în ianuarie la Miinchen la Academia 

* » 

Bavareză de Bele-arte (vezi Pe drum către limbă) 

Antrittsrede / Discurs inaugural la Academia de şti¬ 
inţe din Heidelberg (în „Jahreshefte der Heidel- 
berger Akademie der Wissenschaften“ / „Analele 
Academiei de ştiinţe din Heidelberg 1957/58) 

Holderlins Erde und Himmel / Pămîntul şi cerul lui 
Holderlin. Conferinţă tinută la 6 iunie în teatrul 

» i 

Cuvillies din Miinchen cu prilejul sesiunii Socie¬ 
tăţii Holderlin 

i 

Dank an die Meftkircher Heimat/Recunoştinţă pa¬ 
triei messkircheze. Discurs rostit la 27 septem¬ 
brie 1959 cu prilejul conferirii titlului de cetăţean 
de onoare al oraşului MeBkirch 

Die Bestimmung der Kiinste im gegenwărtigen 
Weltalter / Destinaţia artelor în epoca prezentă. 
Conferinţă tinută la Baden-Baden 

* i 

1960 Sprache und Heimat I Limbă şi patrie. Conferinţă 

tinută în 2 iulie la Wesselburen 

» 

1962 aprilie: prima călătorie în Grecia 

1964 Despre Abraham a Santa Clara. Alocuţiune rostită 
pe 2 mai în sala Martin din MeBkirch 

1967 Die Herkunft der Kunst und die Bestimmung des 
Denkens / Provenienţa artei şi destinaţia gîndirii. 
Conferinţă tinută la 4 aprilie în Academia de stiinte 

si arte din Atena 

» 

1968 Holderlin: Das Gedicht / Holderlin: poezia. Confe¬ 
rinţă ţinută la Amriswil, varianta franceză prezen¬ 
tată la Rene Char 

Seminar la Thor (Provence) Hegel: Differenz des 
Fichteschen und Schellingschen Systems / Hegel: 
diferenţa sistemului fichteean şi a celui schellingian, 
între 30 august şi 8 septembrie 

1969 Seminar la Thor (Provence) Kant: Uber den einzig 
moglichen Beweisgrund vom Dasein Gottes / Kant: 
despre singurul temei posibil pentru a demonstra 
existenţa lui Dumnezeu , între 2 şi 11 septembrie 

1970 Conferinţă la Miinchen în 9 aprilie: Die Frage nach 
der Bestimmung der Kunst / întrebarea privitoare la 
destinaţia artei 

1976 La 26 mai Heidegger moare şi la 28 mai este în¬ 
humat la MeBkrich 

O colecţie Humanitas care debutează în 1996 
cu următoarele titluri: 


ARISTOTEL 
de Jonathan Barnes 

Alături de Platon, din Evul Mediu şi pînă în secolul nostru 
Aristotel şi-a pus definitiv amprenta asupra gîndirii europe¬ 
ne. Jonathan Bames — de la Universitatea Oxford — face 
o prezentare riguroasă şi totodată accesibilă a operei aristo- 
teliciene: contribuţiile inovatoare din domeniul logicii, 
teoriile metafizice, lucrările consacrate psihologiei, eticii 
şi politicii, precum şi ideile privind arta sau poezia sînt 
privite în contextul culturii antice greceşti şi al devenirii 
marilor teme ale filozofiei. 

BUDDHA 
de Michael Carrithers 

Intr-o istorie care n-a pus în joc numai idei, Buddha este 
pesemne singurul creator de religie în numele căruia nu s-au 
mişcat armate, n-a curs sînge nevinovat şi n-au avut 
loc răsunătoare demolări de zei. Si totuşi, el n-a încetat să 
exercite vreme de două mii cinci sute de ani o fascinaţie 
enigmatică asupra unei bune părţi a omenirii. Asupra aces¬ 
tei enigme se apleacă Michael Carrithers — antropolog cu¬ 
noscut în mediile academice britanice —, încercînd să afle 
un răspuns în personalitatea Iluminatului, în povestea vieţii 
sale, în doctrina născută din experienţa trezirii sau în evolu¬ 
ţia budismului după moartea întemeietorului său. 

JUNG 

de Anthony Stevens 


Inconştient colectiv, arhetip, introversiune-extraversiune, in¬ 
dividuala Sinelui sînt cîteva dintre conceptele fundamen- 



tale jungiene care au transgresat domeniul « psihologiei 
analitice », intrînd în marea istorie a ideilor acestui veac. 

Dar ideile lui Jung — consemnate în lucrări erudite şi 
vizionare, însumînd în ediţia de Opere complete douăzeci 
de volume groase — rămîn prea puţin cunoscute neiniţiaţilor. 

Anthony Stevens, psihiatru şi analist de şcoală jungiană, 
propune cititorului nespecialist o primă iniţiere în opera 
« maestrului » său. Şi pentru că ideile lui Jung au crescut 
din experienţe proprii, întreţesîndu-se cu viaţa autorului lor, 
ele sînt prezentate şi interpretate pe fundal biografic. Nu 
lipseşte din această biografie episodul prieteniei Jung-Freud 
urmate de despărţirea lor şi nici acela care i-a adus lui Jung 
acuzaţia de pro-nazism. 

O serie de introduceri sintetice în biografia şi opera acelor 
mari nume din istoria spiritului 
ale căror idei au marcat decisiv gîndirea contemporană 


Adresîndu-se deopotrivă studentului şi nespecialistului 
dornic de iniţiere, cărţile colecţiei de fată 
- scrise de universitari care-şi cunosc perfect « maestrul» - 
au calitatea de a fi concise, obiective şi mai ales clare. 


Monografia lui Walter Biemel - discipol al lui Heidegger - nu întîrzie 
asupra detaliilor biografice (la Heidegger « nu viaţa luminează opera, 
ci opera este însăşi viaţa lui»), concentrîndu-se în schimb asupra 
temelor centrale ale unei gîndiri bine cunoscute ca dificilă, pe care 
încearcă să le clarifice uzînd de exemple edificatoare. 

Aceste teme heideggeriene - fiecare prezentă în cîte o lucrare a 
filozofului: Fiinţă şi timp, Despre esenţa adevărului, Originea operei 
de artă, Scrisoare despre „umanism", întrebarea privitoare la 
tehnică, Esenţa limbii, Sfîrşitul filozofiei şi sarcina gîndirii - decurg, 
susţine Biemel, din « leitmotivul dublu al gîndirii lui Heidegger », anu¬ 
me întrebarea privitoare la fiinţă şi aceea privitoare la adevăr (aletheia). 

